
Cea de-a doua editie engleza a acestei carti vine la 
capătul unei călătorii. Prima ediţie a fost în buna 
măsură ideea lui Martin Sheppard şi a lui Tony Morris 
şi destinată editurii lor, Hambledon. După ce 
Hambledon a fost achiziționată de Continuum, Michael 
Greenwood a mijlocit publicarea primei ediţii, în 2007. 
Când Continuum a fost preluată de Bloomsbury, 
Rhodri Mogford a fost foarte receptiv la ideea unei a 
doua ediţii. Îi sunt îndatorat pentru eficiența cu care a 
pus în mişcare acest proces şi pentru generozitatea lui 
în privinţa dimensiunilor ei. Le sunt foarte obligat şi lui 
Grishma Fredric şi lui lan Buck, care s-au ocupat de 
carte în faza de producţie. Noua ediţie este mai mare şi 
am profitat ca să îndepărtez unele erori ale versiunii 
originale. Îi sunt recunoscător lui Mark Lehnertz 


pentru îndreptarea numărului de hectare din prima 
ediţie, lui Toby Bromige şi lui Joseph Munitiz pentru că 
mi-au pus la dispoziţie informaţii noi, lui Jonathan 
Phillips pentru permisiunea de a include imaginea 
medalionului venetian, celor patru redactori anonimi 
ale căror comentarii şi corecturi utile mi-au permis să 
văd cartea din unghiul de vedere al cititorului. 
Următorii editori şi instituţii mi-au dat permisiunea de 
a reproduce pasajele din casetele de text: Bloomsbury 
Publishing, Facultatea de Limbi şi Umanistică a 
Universităţii din Bruxelles, Institutul de Istoria Artei al 
Academiei de Ştiinţe a Republicii Cehe, Oxford 
University Press şi Taylor and Francis Group. Am făcut 
toate eforturile pentru a lua legătura cu deţinătorii de 
drepturi ale celorlalte extrase şi sper ca includerea 
acelor pasaje să fie acceptată ca utilizare conform 
uzanțelor. În fine, sunt enorm de îndatorat Facultăţii de 
Istorie a Royal Holloway pentru acordarea a două 
semestre de concediu sabatic, ceea ce mi-a permis 
răgazul să scriu fără constrângeri, şi mai ales lui 
Stephanie Surrey pentru răbdarea cu care a pus în 
ordine chestiunile financiare. 

În rest, cartea reprezintă propriul meu punct de 
vedere asupra subiectului şi reflectă preferințele şi 
aversiunile mele. Cititorii turci, sper, au să mă ierte 
pentru că am folosit „Constantinopol” până în 1926 şi 


„Istanbul” abia după aceea, iar cei greci, pentru că 
le-am atribuit bizantinilor versiuni internationalizate 
ale prenumelor şi că în general am preferat formele 
onomastice pe care le-am considerat mai potrivite. 


1 
Oraşul minunilor 


Cam pe la anul 1110, regele Sigurd I Magnusson al 
Norvegiei şi o ceată de oameni de-ai săi se întorceau 
spre casă pe corăbiile lungi după un pelerinaj în Tara 
Sfântă. Navigând pe Marea Egee spre nord, plănuiau 
să ajungă în îndepărtata lor patrie pe uscat, traversând 
Rusia. lar înainte să ajungă în Marea Neagră şi-au 
pilotat vasele spre portul larg al unui oraş numit de ei 
Miklagard. Acolo li s-a făcut o primire magistrală. 
Cârmuitorul din Miklagard, al cărui nume era Kirialax, 
acoperise străzile care duceau din port până la palat cu 
postav de preţ, în onoarea lor, şi, în timp ce străbăteau 
călare aceste căi bogat împodobite, norvegienii erau 
însoţiţi de coruri şi cântăreţi la lăută. Ajunşi la palatul 
lui Kirialax, oaspeţii au fost invitaţi la un banchet bogat 
şi, după ce şi-au ocupat locurile, li s-au oferit pungi 
pline cu monede de aur şi de argint. Ca şi cum această 
generozitate nu ar fi fost de ajuns, servitorii şi-au făcut 
din nou apariţia, purtând sipete pline de aur, pe care 


le-au împărţit în acelaşi fel. În cele din urmă, au adus o 
mantie din purpură de preţ şi două inele de aur pentru 
regele Sigurd, care s-a ridicat şi a ţinut un cuvânt 
elegant, multumindu-i lui Kirialax pentru dărnicie. 
Când norvegienii au plecat, în cele din urmă, Sigurd i-a 
făcut cadou lui Kirialax toate corăbiile lui lungi şi şi-a 
continuat călătoria pe uscat. Însă multi dintre oamenii 
lui au preferat să rămână şi să intre în slujba 
suveranului acelui oraş splendid. 

Nu ar fi nimic de reproşat cuiva care şi-ar imagina că 
întregul episod era doar încă o poveste fantastică, 
imposibil de crezut, din seria nesfârşită din orice saga 
scandinavă. Dar în esenţa ei este reală, cel mai probabil. 
Miklagard chiar a existat şi numele lui adevărat era 
Constantinopol, capitala a ceea ce în istorie a rămas sub 
denumirea de Imperiul Bizantin sau Bizanţ, care la 
începutul secolului al XII-lea domina Balcanii şi o mare 
parte din Turcia de astăzi. Locuitorii oraşului care i-au 
întâmpinat atât de cordial pe norvegieni erau bizantini, 
popor creştin vorbitor de greacă şi care şi considera 
statul o continuare a vechiului Imperiu Roman. La fel şi 
conducătorul lor, „Kirialax”, era un personaj real, şi 
anume împăratul bizantin Alexie (Alexios) I Comnenul 
(1081-1118). Numele ciudat care i se atribuie în saga se 


1 Sturluson 1961: 284-7 (n. a.). 


explică, fără îndoială, din faptul că supuşii săi îl 
numeau Kyr Alexios, „Domnul Alexios”. 

Dar adevărul povestii nu se limitează la locul 
geografic şi la conducător. La fel de bine se verifică şi 
istoria minunatiilor şi bogăției Constantinopolului, 
repetată într-o mulţime de memorii de călătorie din 
Evul Mediu, lăsate în urmă de pelerini, soldaţi şi 
diplomaţi, multi dintre ei mai sobri şi mai convingători 
decât biograful scandinav al regelui Sigurd, însă cu atât 
mai uluiti de ceea ce vedeau. Reacţia aproape unanimă 
era cea consemnată de un soldat francez din 1203, care 
observa că, pe când vasul lui se apropia de 
Constantinopol, cei care încă nu fuseseră niciodată 
acolo „priveau cu tot interesul spre oraş, deoarece nu-şi 
închipuiau că pe lume poate exista un loc atât de 
frumos”. Un alt vizitator consemna că, după ce a ajuns 
şi a privit în jur a fost copleşit la vederea atâtor 
minunátii Cu toţii declarau la fel: „o cetate 
extraordinar de frumoasă”, „bogată şi renumită” şi 
„cea mai nobilă dintre capitalele lumii”. ? 
Constantinopolul nu făcea impresie doar nou-venitilor. 
Era şi o sursă de imensă mândrie pentru locuitorii lui. 
„Cetatea răspândeşte lumină de necrezut asupra 


? Villehardouin 2008: 34; Anonymous 1995: 119; Fulcher of Chartres 1969: 79; 
Odo of Deuil 1948: 62-3; Clavijo 1928: 88; Macrides 2002: 193-212 (n. a.). 


întregii lumi, cu minunile ei”, scria un poet bizantin. Li 
se părea magnific, lui şi contemporanilor, astfel că 
rareori îi pomeneau numele. Preferau să-i atribuie 
epitete, spre exemplu „Regina Cetátilor" (basileuousa), 
„Marele Oras” (megalopolis) sau, simplu, „Oraşul” 
(polis), şi nimeni nu avea vreo îndoială la care se referá.? 

Trăsătura poate cea mai evidentă a 
Constantinopolului era dimensiunea lui. Vizitatori 
veniţi din lumea islamică şi de la Cordoba, din Spania, 
erau familiarizați cu oraşele mari şi prospere, ca 
Bagdadul, centrul Califatului Abbasid, deşi nici 
oaspeții musulmani nu erau mai putin uimiti de ceea ce 
vedeau în capitala bizantină. Pe de altă parte, cei veniţi 
din Scandinavia, ca Sigurd şi însoțitorii lui, din Europa 
Occidentală şi din Rusia nu mai văzuseră niciodată un 
asemenea oraş uriaş. Lumea lor era subdezvoltată, iar 
pădurile neumblate ocupau în continuare întinderi 
vaste. Oraşele existente aveau cel mult câte 20.000 de 
locuitori şi bisericile de piatră din sate erau cele mai 
mari structuri văzute de majoritatea oamenilor acelor 
vremuri. În schimb, Constantinopolul oferea o 
abundență de case, biserici, mănăstiri şi palate, multe 
de dimensiuni colosale. Suprafaţa cuprinsă între 


3 Constantine of Rhodes 2012: 21; Choniates 1984: 317; Psellos 1966: 114; 
Komnene 2009: 39; Georgacas 1947: 358-66 (n. a.). 


zidurile lui era de aproape 30.000 de hectare, unde 
probabil locuiau câteva sute de mii de oameni, mai 
multi, se spunea, decât locuiau în întreaga Anglie, de la 
York până la Tamisa. Estimările moderne mai 
cumpătate stabilesc circa 375.000 de locuitori în secolul 
al XII-lea, dar şi aşa era de câteva ori mai populat decât 
oricare oras din lumea creştină.* Apoi, era frapanta 
bogăţie a oraşului căreia i se acorda atâta atenţie şi în 
relatarea vizitei făcute de regele Sigurd. Cei care 
veneau dintr-o lume în care banii abia dacă circulau, 
ale căror singure posesiuni mobile erau straiele 
monotone, tesute în casă, şi o traistá în care să le tina, se 
uitau cu gura căscată când vedeau oameni 
invesmántati în mătăsuri viu colorate şi mărfuri 
exotice, cum nu îşi imaginaseră vreodată ca ar exista, 
scoase la vânzare în pieţele cetăţii. Tejghelele zarafilor 
erau pline de grămezi de monede din aur şi argint şi 
pietre preţioase, iar nobili îmbrăcaţi în straie bogate, cu 
barba bine îngrijită şi pălărie înaltă treceau călare sau 
purtați in lectică, mergând la palatul imperial sau 
întorcându-se de acolo. 

Însă era vorba de mai mult de atât. Pe lângă 
dimensiuni şi bogăţie, oraşul era învăluit şi într-o aură 


* Ralph Coggeshall 1875: 150; Villehardouin 2008: 34; Jacoby 1961: 109; Dagron 
2002: 394-5; Magdalino 1996: 61-6 (n. a.). 


supranaturală. Saga despre aventurile regelui Sigurd 
povesteşte cum norvegienii au fost invitaţii de onoare 
ai unui spectacol de echitație, muzică şi artificii pe un 
loc plat, înconjurat de bănci. Deasupra băncilor erau 
statui turnate în metal cu asemenea măiestrie, încât ai fi 
jurat că sunt vii, unele urmărind reprezentațiile, altele 
părând să-şi ia zborul spre cer. Norvegienii nici nu îşi 
puteau imagina cum fuseseră lucrate. 5 Fiecare 
expunere medievală despre Constantinopol are 
întotdeauna un fragment de uluire şi de respect. Se 
spunea că un înger stă neîncetat de pază la Hagia Sofia, 
marea catedrală a oraşului. Se mai spunea că la baza 
uneia dintre coloanele ei erau îngropate cele 
douăsprezece coşuri în care se adunaseră fărâmiturile 
rămase după ce se hrăniseră cei cinci mii de oameni. Se 
povestea chiar că Fecioara Maria, Maica Domnului, 
luase sub protecţia ei specială oraşul, păzindu-l de 
duşmani. Când hanul bulgarilor a ameninţat că va 
ataca oraşul în 917, patriarhul Constantinopolului i-a 
scris avertizându-l să renunţe şi amenintándu-l nu cu 
forța militară, ci cu intervenţia Sfintei Fecioare care, 
insista el, era „comandant suprem” al oraşului şi nu va 
arăta deloc bunăvoință fata de orice asalt şi dovadă de 


5 Sturluson 1961: 285-6 (n. a.) 


trufie.5 

Din perspectiva unui secol mai târziu, alăturarea 
miraculosului şi supranaturalului cu ceea ce este fizic şi 
cotidian poate să pară cel puţin curioasă. La urma 
urmei, pe lume sunt multe oraşe sfinte, ca lerusalimul, 
Mecirca ori Varanasi, şi încă si mai multe centre de 
putere politică şi economică, însă rareori se întâmplă ca 
o mare aşezare urbană să şi le revendice pe toate, 
asemenea Constantinopolului. Ar fi uşor să respingem 
toate aceste mituri şi legende sub pretextul că ar fi 
simple superstiții medievale, care nu fac decât să 
ascundă adevărata imagine politică şi 
social-economică. Pe de altă parte, aceste elemente erau 
fără îndoială extrem de importante în gândirea 
vizitatorilor medievali ai Constantinopolului, dar şi 
pentru bizantini. 

Este cát se poate de adevărat cá fruntaşii 
Constantinopolului le cultivau asiduu şi făceau tot ceea 
ce le stătea în puteri să promoveze aura spirituală din 
jurul oraşului lor. Bineînţeles, aceste mituri mascau 
adesea o realitate care se abătea major de la ideal, ceea 
ce însă nu le scădea deloc semnificaţia. Idealul juca un 
rol vital în justificarea realităţii. Departe de a nu avea 


é Berger 2013: 63, 265; Anonymous 1996: 128; Nicholas Mystikos 1973: 70-1 (n. 
a.). 


NICIO legătură cu bogăţia ŞI puterea 
Constantinopolului, miturile şi legendele reprezentau 
principala modalitate prin care împărații bizantini îşi 
susțineau poziţia politică şi diplomatică, fiind un factor 
major în succesul extraordinar pe care l-a avut 
Constantinopolul în menţinerea sa şi a imperiului pe 
scena istoriei vreme de peste o mie de ani. Pentru că, 
atunci când a dispărut mitul, au pierit şi puterea şi 
bogăţia. 


Metoda cea mai bună de a gusta amestecul îmbătător 
de farmec lumesc şi evlavie religioasă trăit de 
vizitatorii Constantinopolului bizantin este să urmăm 
calea pe care ar fi străbătut-o ei pe la anul 1200 d.Hr., 
când oraşul era la apogeu, şi să luăm în considerare ce 
ar fi văzut şi, poate şi mai important, ce ar fi simţit. Au 
existat şi există două căi de a te apropia de 
Constantinopol: pe uscat şi pe mare. Amândouă te 
ajutau să anticipezi în chip amutitor ce va urma. Regele 
Sigurd si însoțitorii săi au venit pe mare, fiind 
întâmpinați de silueta oraşului, punctată de columne 
înalte şi de turle de biserici, înconjurată de Zidurile de 
apărare maritime. Însă majoritatea vizitatorilor veneau 
dinspre uscat, iar primul lor contact cu oraşul se făcea 
prin priveliştea turnurilor şi imenselor Ziduri de 

apărare continentale, care apoi îi împiedicau să 
înainteze. Aceşti vizitatori erau obligaţi să ceară 
permisiunea de a intra printr-una din cele opt porţi 
civile, de obicei prin cea numită Poarta lui Charisios, 
cunoscută şi ca Poarta Adrianopol. Exista şi o a noua, 
Poarta de Aur, o structură impresionantă în vârful 
căreia erau doi elefanţi din bronz, de la capătul sudic al 
fortificațiilor, însă ea le era rezervată împăraţilor întorși 
după campanii victorioase, fiind închisă în mod 
normal.’ Formalităţile puteau fi destul de neplăcute, 
atât timp cât autorităţile interziceau portul oricărei 
arme în interiorul zidurilor şi permiteau accesul doar 
unor grupuri limitate numeric. Acum ar fi fost probabil 
momentul pentru ca nou-venitii mai prudenti şi mai 
bogaţi să apeleze la serviciile unui ghid. După cum 
povestea sfatos | un călător întors acasă, 
Constantinopolul era ca o pădure imensă, fiind 
imposibil să găseşti ceva fără să fii îndrumat de un 
localnic spre direcţia potrivită. Odată ce primeau 
permisiunea, vizitatorii intrau prin Poarta Adrianopol 
pe strada mare, Mese, care traversa tot centrul oraşului.s 

Cei care intrau prin această poartă ajungeau în 


7 Robert of Clari 1936: 108-9; Harun Ibn-Yahya 1932: 155; Van Millingen 1899: 59, 
73; Bassett 2004: 212 (n. a.). 

€ Liudprand of Cremona 2007: 239; Fulcher of Chartres 1969: 78; Majeska 1984: 
44-7; Ciggaar 1996: 39-40, 46 (n. a.). 


cartierul numit Blachernae (Vlaherne), la extrema de 
nord-vest a Zidurilor continentale. Zona era dominată 
de una dintre cele două principale resedinte imperiale, 
Palatul Blachernae, ale cărui turnuri înalte se vedeau cu 
siguranţă de la distanţă de mulţi kilometri. Probabil 
acolo s-a desfăşurat banchetul la care împăratul Alexie 
i-a invitat pe regele Sigurd şi suita lui. Oamenii de rând 
nu aveau privilegiul de a vizita palatul, în schimb 
puteau intra in bisericile si mănăstirile 
Constantinopolului. Chiar dacă o bună parte din zona 
periferică a oraşului din apropierea Zidurilor 
continentale şi la sud de Blachernae era destinată viilor, 
livezilor, grădinilor de zarzavat şi ogoarelor de grâu”, 
ghizii le-ar fi atras atenţia celor nou-sositi cá în 
vecinătate se află mai multe clădiri ecleziastice 
importante. În Blachernae ar fi putut să intre în 
Mănăstirea Mântuitorului din Chora şi în biserica 
Maicii Domnului, care servea drept capelă a palatului. 
Aceasta era o clădire frumoasă, al cărei acoperiş 
avântat era susținut de coloane zvelte din marmură 
verde. La sud se aflau Fecioara Peribleptos, Sfântul 
loan Studitul (Stoudios) şi Sfântul Mamas (Mamant), 
toate în apropiere sau în drum spre Poarta de Aur. 
Biserica Sfintei Fecioare de lângă Poarta Pege se 


Odo of Deuil 1948: 65; Clavijo 1928: 87-8 (n. a.). 


mândrea cu un izvor tămăduitor care, se spunea, 
vindecase multi împărați şi împărătese bizantine.'? 
Spre deosebire de majoritatea turiştilor de astăzi, 
vizitatorii medievali nu intrau în biserici şi în mănăstiri 
pur şi simplu, ca să se uite la podoabe şi arhitectură. 
Dacă multe dintre relatările călătorilor cuprind 
asemenea elemente, altele abia dacă le menţionează, ei 
fiind mult mai interesaţi de altceva — şi anume de 
reputaţia de loc sfânt a Constantinopolului. La prima 
vedere, nu este foarte limpede de ce creştinii medievali 
îi acordau o asemenea semnificaţie spirituală. În 
definitiv, oraşul nu jucase niciun rol în Evanghelii — şi 
de fapt nici nu arăta aşa la vremea lui Hristos. 
Bizantinii susțineau, chiar dacă pe baza unor dovezi 
sărace, că Biserica lor era întemeiată de Sfântul Andrei, 
unul dintre cei doisprezece apostoli sau ucenici iniţiali 
ai lui Hristos, la fel cum cea a Romei era întemeiată de 
Sfântul Petru. Mai mult de atât, Constantinopolul juca 
un rol important în ierarhia ecleziastică. Acolo se 
desfăşuraseră trei sinoade ecumenice, în 381, 553 şi 680, 
ale căror hotărâri erau considerate obligatorii pentru 
întreaga Biserică. Era una dintre cele cinci cetăţi ale 
lumii creştine în care episcopii erau onorati cu titlul de 


10 Procopius of Caesarea 1940: 41; Berger 2013: 199; Talbot si Johnson 2012: 
211-13 (n. a.). 


patriarhi (celelalte fiind Roma, Alexandria, Antiohia şi 
Ierusalim). Patriarhul Constantinopolului se bucura de 
un enorm prestigiu şi de mare autoritate nu numai în 
Imperiul Bizantin, ci cu mult dincolo de hotarele lui, 
până în Rusia, iar bizantinilor le făcea plăcere să 
folosească expresia „Noul lerusalim” ca metaforă 
pentru capitala lor.!! Cu toate astea, dacă pelerinii 
aveau ocazia să viziteze la Ierusalim chiar locurile pe 
unde trecuse lisus propovăduindu-şi învățăturile, iar la 
Roma puteau merge pe urmele paşilor apostolilor 
Petru şi Pavel, la Constantinopol nu exista nimic de 
acest fel. 

Ceea ce avea însă capitala bizantină era ceva doar cu 
o treaptă mai jos decât amintirea prezenţei lui Hristos: 
un tezaur neasemuit de moaşte, desăvârşit de-a lungul 
secolelor. Moaştele erau fie rămăşiţele pământeşti ale 
sfinţilor, fie obiecte foarte apropiate de sfinţi sau de 
Sfânta Fecioară şi chiar de însuşi Hristos. S-a estimat că 
la Constantinopol, în anul 1200, existau circa 3600 de 
relicve, provenind de la 476 de sfinţi. Asemenea obiecte 
erau profund venerate de creştinii medievali, deoarece 
reprezentau o legătură tangibilă cu sfintenia celui 
evocat. Ei credeau că rugăciunile într-un loc sfinţit de 


1 Choniates 1984: 317; John Mauropous in Kazhdan si Epstein 1985: 255; 
Dvornik 1958: 138-80 (n. a.). 


prezența moastelor vor fi mult mai bine primite si, 
uneori, chiar capabile sá aducá vindecári miraculoase. 
Cele mai alese odoare ale colectiei, printre care ceea ce 
se considera Cununa de Spini si cáteva obiecte folosite 
în timpul Patimilor lui Hristos erau puse deoparte în 
capela Sfintei Fecioare din Pharos, aflată în Marele 
Palat, fiind arătate doar celor mai de seamă oaspeți. 
Desigur, la multe altele avea acces şi publicul larg, deşi, 
inevitabil, localnicii aveau grijă să profite de pe urma 
afluxului de turişti, care nu erau lăsaţi să le vadă gratis. 
Principala atracţie a bisericii Maicii Domnului din 
Blachernae era faimosul Maphorion al Sfintei Fecioare, 
vălul care îi acoperea capul şi umerii. Era păstrat 
împreună cu o pictură murală a Fecioarei într-o capelă 
mai mică, circulară, într-o latură a bisericii principale.” 
Puţini vizitatori creştini ar fi ratat ocazia să se roage în 
fața unui obiect considerat atât de apropiat de miezul 
credinței lor, cu emotionant entuziasm, fără nici cea 
mai mică urmă de scepticism faţă de autenticitatea lui. 


După ce plecau din Blachernae şi se îndepărtau de 
vecinătatea Zidurilor continentale, călătorilor le lua 
ceva vreme să străbată pe jos acea zonă de vest, mai 


? Anonymous 1996: 121-2; Robert of Clari 1936: 112; Majeska 1984: 186, 333-7 (n. 

putin construită, ca să ajungă în partea mai populată a 
oraşului, distanţa fiind de peste patru kilometri şi 
jumătate. Pe măsură ce înaintau spre est pe 
promontoriul tot mai îngust pe care fusese construit 
Constantinopolul, vizitatorii ar fi devenit curând 
conştienţi de apropierea de mare, trădată de izul de 
sare al brizei, de tipetele pescárusilor şi de valurile 
albastre vázute tot mai des printre cládiri. Acolo era 
Cornul de Aur, portul Constantinopolului, plin de 
nave, cu tachelaje si catarge ferm desenate pe cer. De-a 
lungul Cornului de Aur se înşirau cartierele 
aglomerate, unde locuia poporul muncitor şi cele 
populate de negustorii venețieni, genovezi şi pisani. 
Vizitatorii din vestul Europei şi-ar fi găsit găzduire 
acolo, unde te făceai înțeles dacă vorbeai latina sau 
vreo altă limbă din Occident. 

Mergând spre est, pe Mese, ei ar fi ajuns mai întâi la 
unul dintre marile monumente ale Constantinopolului. 
Pe partea stângă a străzii ar fi apărut o biserică foarte 
mare, cu structura în formă de cruce şi prevăzută cu 
cinci cupole. Biserica Sfinţii Apostoli era cea de-a doua 
ca mărime din Constantinopol, fiind dedicată celor 
doisprezece ucenici iniţiali ai lui Hristos, mai puţin 
Iuda, dar incluzându-i şi pe Sfântul Pavel. Se găsea în 
centrul unui complex de clădiri care cuprindea un 
colegiu teologic şi băi publice. De pe acoperişul ei se 


deschidea o privelişte magnifica peste Cornul de Aur, 
Marea Marmara şi regiunea rurală de dincolo de 
Zidurile continentale.?? Intrarea principală permitea 
accesul spre interiorul vast, mărginit de o galerie. 
Pereţii din partea inferioară erau îmbrăcaţi în plăci de 
marmură de diferite culori. Acoperişul şi cupolele erau 
susținute de coloane cu capiteluri sculptate în aşa fel 
încât să se asemene unor frunze şi fructe şi aproape 
fiecare suprafaţă disponibilă era acoperită cu mozaicuri 
strălucitoare, descriind viaţa lui Hristos şi faptele 
apostolilor. Erau expuse şi relicve importante. Se 
puteau vedea doi stâlpi din piatră, iar de unul dintre ei 
se spunea că ar fi fost legat şi biciuit Hristos, iar la 
celălalt ar fi plâns amarnic Sfântul Petru după ce se 
lepădase de trei ori de lisus. Tot aici se găseau 
mormintele apostolilor Sfântul Andrei, Sfântul Luca 
Evanghelistul si Sfântul Timotei. ^ Indiferent de 
splendoarea interiorului bisericii şi de însemnătatea 
relicvelor, cea mai mare atracţie era o clădire separată, 
alăturată capătului ei dinspre răsărit, un mausoleu 
rotund, cunoscut sub numele de Heróon. El adăpostea 
mormintele împăraţilor bizantini, depuşi până în 1028, 

când a devenit neîncăpător. La loc de cinste era cel al 
lui Constantin cel Mare (306-337), întemeietorul 
Constantinopolului şi cel dintâi împărat creştin. 
Sarcofagul lui splendid din porfir purpuriu era acoperit 
cu o pânză somptuoasá, tesutá din aur, iar cele ale 
monarhilor mai puţin importanti erau dispuse în jurul 
lui, in semicerc. Un al doilea mausoleu, pe partea 
nordică a bisericii, adăpostea mormântul lui Iustinian 
(527-565), care se ocupase de reconstrucţia bisericii 
Sfinţilor Apostoli in forma prezentă.!* Sub privirile 
pătrunse de venerație ale grupurilor de vizitatori care li 
se perindau prin faţă, personajele imperiale îşi aşteptau 
judecata de apoi în sarcofagele lor impozante. 

Reveniti pe Mese, vizitatorii îşi reluau drumul spre 
est, spre cartierele pline de clocot, cu populaţie 
numeroasă. În acea zonă, multe porţiuni ale străzilor 
erau concepute cu porticuri pe ambele părţi, asigurând 
acoperirea trotuarelor, protejând pietonii şi 
magazinele. Vile înalte, aparţinând notabilitátilor din 
Constantinopol aveau ieşire la aceeaşi stradă 
principală. La stânga, dincolo de Sfinţii Apostoli, se 


15 Constantine VII Porphyrogenitos 2012: ii. 642-3; Anonymous 1995: 121; 

înşirau arcele Apeductului lui Valens, aducând în oraş 
apă din râurile Traciei.! În drumul lor, ghizii ar fi 
putut să-i invite să facă un mic ocol spre dreapta, ca să 
viziteze mănăstirea de maici Kyriotissa, unde se putea 
vedea o icoană a Sfintei Fecioare făcătoare de minuni.!? 
Mai exista şi mănăstirea Pantokrator, a cărei biserică 
era vestită pentru pavajul complicat, din mozaic şi 
sticlă pictată, care se mândrea cu lespedea din 
marmură roşie pe care a zăcut Hristos după Răstignire, 
care încă purta urmele lacrimilor vărsate de Sfânta 
Fecioara.'? 

Mergând in continuare pe Mese, ar mai fi văzut in 
apropiere o columnă înaltă de nouă metri, din granit 
roz, una dintre cele multe risipite deasupra 
acoperisurilor în tot oraşul, înălțându-se până la nori, 
după cum pretindea un contemporan. Iniţial ridicată în 
onoarea împăratului Marcian (450-457), columna purta 
în vârf statuia ecvestră a împăratului, armăsarul lui 
ținând sub copită capul unui duşman învins.” O altă 
columnă se putea vedea în depărtare, cea a împăratului 

Arcadiu (395-408). Era mai înaltă decât a lui Marcian, 
având o intrare în piedestal şi o scară în spirală cu 233 
de trepte care permitea accesul în vârf şi 56 de ferestre 
de-a lungul ei, de unde se putea admira priveliştea. 
Asemănător columnei lui Traian de la Roma, exteriorul 
era decorat cu reliefuri în spirală, ce descriau victorii 
militare.” Toate aceste columne si multe altele îi 
confereau Constantinopolului silueta lui distinctivă şi îl 
făceau atât de deosebit în epoca sa. Oraşul avea o 
asemenea istorie îndelungată şi trecuseră atâtea secole 
fără să fi fost cucerit sau prădat de o putere ostilă, încât 
dobândise în sine o valoare mistică, de multe dintre 
monumentele sale fiind legate nenumărate mituri şi 
legende. Chiar şi cele mai banale obiecte se îmbibaseră 
de semnificaţie spirituală şi dobândiseră un oarecare 
element de legendă sau de învăţătură. lar aceste 
columne nu făceau excepție. Se spunea că 
basoreliefurile în spirală desfăşurate de la bază până la 
capitel, descriind soldaţi şi bătălii, erau de fapt profeţii 
vizuale a ceea ce avea să se abată asupra 
Constantinopolului. Din nefericire, valoarea lor de 
călăuză pentru viitor era limitată, de vreme ce misterul 
basoreliefurilor avea să fie pătruns abia după 

consumarea evenimentelor.22 


Între timp, Mese făcuse joncţiunea cu cealaltă arteră 
principală a Constantinopolului, Calea Triumfala, 
venind dinspre Poarta de Aur. Drumul continua apoi 
către o piaţă de mari dimensiuni - Forul lui Teodosiu, 
numit şi al lui Tauros, unde se intra pe sub un arc de 
triumf colosal, susținut de coloane  corintice 
împodobite cu un model specific în formă de lacrimă şi 
sculpturi care reprezentau soldaţi mărşăluind. 

Odată ce treceau pe sub arc, vizitatorii ar fi ajuns în 
cea mai mare piaţă publică a Constantinopolului. Să 
întâlnească un spaţiu deschis de asemenea dimensiuni 
în centrul unui oraş ar fi fost o noutate pentru cei din 
Europa occidentală, unde oraşele nu aveau parte de 
asemenea zone publice demne de menţionat, clădirile 
fiind strâns înghesuite între ziduri. După toate 
probabilitățile, forul ar fi avut aproximativ aspectul pe 
care îl are Trafalgar Square la Londra sau Place 
Vendome la Paris, fiind dominat de o columnă din 
piatră în centru, purtând numele împăratului Teodosiu 
I (379-395). Această columnă era cea mai înaltă din 
oraş, măsurând peste 40 de metri. Cu siguranţă domina 


22 Berger 2013: 83; Robert of Clari 1936: 110-11; Gunther of Pairis 1997: 116-17 (n. 
a.). 


întreaga piaţă şi cu siguranţă puţini vizitatori s-ar fi 
abținut să-şi lase capul pe spate, să o contemple în toată 
splendoarea. Dacă ar fi sperat să vadă şi statuia lui 
Teodosiu pe calul sáu ar fi rămas dezamăgiţi, căci un 
cutremur din anul 480 o doborâse la pământ şi nu mai 
fusese inlocuitá 7? 

Mai exista ceva în Forul lui Teodosiu care ar fi atras 
atenţia celor ajunşi acolo pentru prima dată în 1200, aşa 
cum îi uluise şi pe scandinavii însoțitori ai regelui 
Sigurd. Jurîmprejurul pieţei, inclusiv pe arcul de 
triumf, erau statui realiste, reprezentând mai ales 
împărați din vechime, împărătese şi familiile lor. Cea 
mai izbitoare dintre toate era cea uriaşă, din bronz, 
infátisànd un bărbat călare, aşezată pe un piedestal din 
marmură. La fel ca statuia lui Marcian, calul zdrobea 
un bărbat mărunt de statură, legat şi în genunchi, dar 
în acest caz, până în 1200, nimeni nu-şi mai amintea pe 
cine reprezenta de fapt. Unii spuneau că ar fi Iosua, 
eroul din Vechiul Testament, alţii că ar fi vorba despre 
Belerofon din mitologia elenă, călare pe Pegas. % 
Asemenea statui se găseau nu numai în Forul lui 
Teodosiu, ci răspândite peste tot pe străzile şi în pieţele 

Constantinopolului, fiind la fel de caracteristice pentru 
peisajul citadin pe cât erau columnele şi cupolele. 
Unele, asa cum era cáláretul anonim, fuseseră făcute 
din bronz. Altele, din marmură, aşa ca grupul de patru 
bărbaţi imbrátisati, statuie lucrată din porfir roşu, 
cunoscută sub numele de „Philadelphion” sau iubire 
fráteascá. ^ Unele fuseseră realizate in perioada 
bizantină, chiar în oraş, dar multe erau foarte vechi, 
fiind aduse la Constantinopol din alte locuri. Una îl 
reprezenta pe regele elen Seleucos I (circa 358-281 
î.Hr.), purtând pe cap o podoabă de coarne. Ghizii 
explicau că Alexandru cel Mare încercase să sacrifice 
un taur, dar animalul fugise şi doar Seleucos reuşise 
să-l prindă, apucându-l de coarne. Multe dintre aceste 
statui mai vechi reprezentau zeități păgâne, oarecum 
deplasat pentru un oraş atât de fátis creştin. Exista o 
reprezentare înaripată a lui Hermes, mesagerul zeilor, 
ținând o pungă de aur, şi alta a lui Zeus, stăpânul 
zeilor, aşezat şi gol până la brâu, cu un sceptru în mâna 
stângă şi un vultur pe cea dreaptă. Mai era chiar şi un 
Priapus, cu particula lui definitorie purtată cu mândrie 
în mâna stângă.” Aceste opere de artă par să fi fost 
păstrate şi pretuite de bizantinii secolului al XII-lea 

doar de dragul meritelor lor estetice, indiferent de 
conotatiile păgâne. Pentru vizitatorii din parti mai 
îndepărtate ale lumii, care nu erau obişnuiţi cu 
reprezentările realiste ale figurii umane, trebuie să fi 
fost motiv de mare uimire. De unde şi remarca 
autorului acelei saga scandinave despre Sigurd că 
statuile de bronz de la Constantinopol erau atât de 
iscusit făcute, încât păreau vii." 

Iesind din Forul lui Teodosiu, Mese te purta într-un 
alt spaţiu deschis, Forul lui Constantin, numele fiind al 
întemeietorului cetăţii, Constantin cel Mare. Forul avea 
formă ovală, cu un portic umbros de-a lungul 
întregului perimetru, iar în centru se înălța o alta 
columnă falnică, de data asta din porfir roşiatic. Sub 
această columnă se spunea că ar fi îngropate crucile 
celor doi tâlhari, cele douăsprezece coşuri cu fărâmituri 
rămase după ospătarea celor cinci mii de oameni şi alte 
relicve.% 

În vârful columnei se afla iniţial o statuie de bronz, cu 
şapte raze proiectate din cap, probabil o reprezentare a 
zeului păgân Apollo, dar care mai târziu i-a fost 
atribuită lui Constantin cel Mare. La fel ca statuia lui 
Teodosiu, şi ea a dispărut la un moment dat, dar relativ 

mai recent. Într-o zi din primăvara lui 1106, o rafală de 
vânt deosebit de puternică răsturnase statuia care, 
prábusindu-se în for, omorâse câţiva nefericiti trecători. 
Între timp fusese înlocuită cu o simplă cruce. Coloana 
în sine începuse să se degradeze şi, de o vreme, fusese 
consolidată cu cercuri solide, din fier, ca să nu se 
náruiascá.? Jur-imprejurul ei, statui de zeițe păgâne. O 
reprezentare din bronz, înaltă de nouă metri, a lui 
Pallas Athena, zeiţa înţelepciunii, purtând cască si 
arătând cu mâna spre sud, posibil opera sculptorului 
atenian Fidias (circa 490 — circa 420 î.Hr.). Alături, o 
reprezentare uriaşă a Herei, regina Olimpului şi soţia 
lui Zeus, împreună cu Tyche, zeiţa sorții, şi alta a 
Afroditei, zeița iubirii la greci, primind Marul 
Discordiei de la Paris, episod în urma căruia se spune 
că ar fi izbucnit Războiul Troian.% 


Din Forul lui Constantin, Mese ajungea repede în 
inima monumentală a Constantinopolului bizantin, 
deschizându-se spre ultima dintre marile pieţe, 
Augusteion. Deşi probabil mai mic decât Forul lui 

Teodosiu, Augusteion fusese proiectat în mare măsură 
la fel, cu o columnă înaltă în centru. Spre deosebire de 
monumentele lui Teodosiu şi Constantin, acesta 
păstrase intactă statuia din bronz. Împăratul Iustinian, 
al cărui mormânt se afla la Sfinţii Apostoli, era 
reprezentat călare, cu faţa spre est şi ţinând în mână 
mărul imperial încununat de cruce, cealaltă mână fiind 
ridicată, în semn de avertisment pentru duşmani. 
Indiferent cât de amenintátor arăta Iustinian, era expus 
pe columna lui, fără nicio îndoială, vântului puternic 
din Augusteion care şuiera cu jale în jurul lui. Se 
bucura de mare trecere si la numerosii stârci, care îşi 
făceau mereu cuib pe capul său şi pe tot spatele 
calului.?! 

Făcând abstracţie de columná, Augusteion era plin 
de curiozitáti. De pildă, Anemodoulion, „sluga 
vânturilor”, o structură cu patru laturi de înălţimea 
multor columne ale oraşului, pe pereţii căreia erau 
minuţios sculptate animale şi păsări, dar şi o scenă 
desfrânată, cu femei dezbrăcate aruncând cu mere una 
în alta. În vârf, statuia din bronz a unei femei care 
funcţiona ca un fel de giruetă, întorcându-se după 
direcția vântului. În apropiere era Milion, un arc de 

triumf, care purta deasupra statuia lui Constantin cel 
Mare şi a mamei sale, Elena, de-o parte şi de alta a unei 
cruci. Arcul acoperea o piatră de hotar, de unde 
începeau să se măsoare toate distanţele. Lângă Milion 
se afla Horologion, un ceas mecanic, căruia la fiecare 
oră a zilei i se deschidea uşa potrivită dintre cele 
douăzeci şi patru.? De o parte a pieţei se înălța Palatul 
Senatului, decorat cu statui şi coloane antice. De 
cealaltă parte era Poarta de Bronz, o structură boltită 
care alcătuia intrarea principală şi vestibulul Marelui 
Palat al împăraţilor bizantini. Pe faţa superioară a 
portalului exista un mozaic de mari dimensiuni, 
reprezentându-l pe Hristos, iar deasupra întregii 
structuri se înălța o biserică închinată Mântuitorului 
Hristos, în echilibru aparent precar. Când porţile erau 
deschise, trecătorii aveau prilejul să întrezărească în 
vestibul portretele în mozaic ale împăratului lustinian 
împreună cu soţia sa, Teodora. Dincolo de Poarta de 
Bronz, Marele Palat rămânea inaccesibil pentru cei mai 
multi, cu excepţia grădinilor, deschise publicului 
dimineaţa devreme şi după ora trei a dupá-amiezii.? 
La sud de Augusteion se întindea Hipodromul, un 

stadion lung de circa 400 de metri, unde aveau loc cam 
100.000 de spectatori. Fusese iniţial construit pentru a 
găzdui cursele de care, prin urmare la capătul dinspre 
Augusteion avea douăsprezece porţi care se puteau 
deschide simultan, la startul unei probe. De acolo, 
carele goneau până la capătul pistei, se întorceau 
ocolind linia centrală şi galopau înapoi spre stâlpul 
care marca victoria. Însă în secolul al XII-lea pe 
Hipodrom se desfăşurau, în afara curselor, tot felul de 
alte evenimente publice, de la spectacole de muzică şi 
artificii până la numere de mers pe sârmă. În 961, spre 
exemplu, era folosit pentru a expune prada obţinută în 
urma expediției de succes pentru recucerirea insulei 
Creta. Tot acolo se desfăşurau si execuțiile 
condamnaților cu faimă şi locul juca un rol însemnat în 
ceremonialul imperial. Aşa se explică de ce exista o lojă 
specială, kathisma, unde împăratul putea să ajungă de la 
Marele Palat străbătând o alee acoperită. Evident, 
Hipodromul era acel loc plat, înconjurat cu bănci, 
descris de autorul cronicii scandinave a lui Sigurd.*4 

La fel ca Augusteion, Hipodromul era plin de 
curiozitáti. La un capăt al axului lui central se afla un 
obelisc egiptean cu patru laturi, înalt de douăzeci de 

metri. Făcut dintr-o singură bucată de granit roşu, era 
decorat cu hieroglife si se înălța pe un soclu de 
marmură înfăţişându-l pe Teodosiu I înconjurat de 
familie şi curteni. La celălalt capăt al axului central, 
obeliscul egiptean era replicat de un altul, de această 
dată zidit. Nimeni nu-şi mai amintea cine îl construise 
acolo, dar împăratul Constantin al VII-lea (945-959), 
numit de obicei ,Porphyrogenitos", „născut în 
purpură”, hotărâse să-l facă mai arătos. Îl acoperise cu 
plăci din bronz aurit şi adăugase o placă prin care 
amintea de generozitatea sa, prin urmare era adesea 
numită columna lui Constantin Porfirogenetul.? Peste 
tot vedeai statui şi monumente. Unele îi onorau pe 
vizitiii de succes şi inscripţiile de la bază le evocau 
victoriile, ca aceasta: 


„După ce a câştigat douăzeci şi patru de curse la rând 
într-o dimineaţă, Constantinus a facut schimb de 
echipaje cu rivalul său şi i-a condus spre victorie pe 
aceiaşi cai bătuţi de el mai devreme de douăzeci şi una 
de ori!” 


? Gilles 1988: 77-80; Janin 1964: 192-3; Bassett 2004: 219-22; Freely şi Çakmak 
2004: 42-3 (n. a.). 

36 Gilles 1988: 80-1; Bassett 2004: 86 (n. a.). 

? Paton 1916-18: v. 381-3; Cameron 1973: 4-12 (n. a.). 


Erau din abundență si statui antice, unele fiind cele 
mai bizare din tot oraşul. Un Heracles de dimensiuni 
uriaşe, încât pe degetul lui mare s-ar fi potrivit lejer 
cureaua unui bărbat, o lucrare a lui Lisip (Lysippos) 
din Sikyon, faimosul sculptor din secolul al IV-lea î.Hr. 
Unii privitori rămâneau nedumeriti în fata statuii, 
deoarece Heracles era reprezentat într-o stare de spirit 
meditativă, odihnindu-se după muncile sale: 


„Heracles, unde-i măciuca ta cea mare? Unde-i 
mantia ta din pielea leului din Nemeea şi tolba plină de 
săgeți, unde-i privirea ta aprigă? De ce te-a infatisat 
Lisip cu fata asta abatuta?”*® 


O puteai întâlni şi pe Elena din Troia frumoasă, aşa 
cum se cuvenea, şi, prin contrast, o serie de sfincşi 
hidoşi, cu trup de femeie de la brâu în sus şi de fiară 
mai jos de talie. O mulţime de reprezentări de animale 
completau galeria de figuri de zeități şi personaje 
mitologice. Printre ele, un elefant fluturându-şi trompa, 
un vultur care se apleca, formând un cadran solar, şi 
lupoaica de la care supseseră Romulus şi Remus, 
întemeietorii Romei. Pe un turn de deasupra porţilor de 
start se aflau patru cai din cupru aurit, inhámati la car, 


38 Paton 1916-18: v. 217; Choniates 1984: 285, 358-9; Bassett 2004: 152-4 (n. a.). 


cu „gâtul uşor cabrat, ca şi cum s-ar fi studiat între ei în 
timp ce goneau pe ultima turnantă”, după cum spunea 
un contemporan. Celebră era însă statuia înfricoşător 
de realistă din bronz a mistretului din Calydon, cu ţepi 
pe tot spatele, care, potrivit legendei, fusese trimis să 
facă ravagii pe pământurile regelui din Calydon, după 
ce acesta neglijase să-i aducă jertfă zeiţei Artemis.* 

O parte dintre monumentele din Hipodrom aveau 
lungi istorii în urma lor. Pe axul central, între cele două 
obeliscuri, se afla Columna Şarpelui, sculptura din 
bronz a trei şerpi impletiti între ei, fiecare privind în 
altă direcţie. Fusese iniţial dedicată zeului Apollo la 
Delfi, în 478 î.Hr., pentru a comemora strălucita 
victorie a grecilor asupra persanilor în bătălia de la 
Plateea. O statuie de bronz care reprezenta un măgar 
condus de stăpân fusese iniţial comandată de 
împăratul roman Augustus (31 î.Hr.-14 d.Hr.) si 
aşezată la Actium, lângă locul victoriei sale asupra lui 
Marc Antoniu şi Cleopatrei, în 31 î.Hr. Cu o seară 
înaintea victoriei, Augustus întâlnise un om călare pe 
măgarul lui şi, când l-a întrebat cine este şi încotro se 
duce, a primit răspunsul: „Eu sunt Eutychus [Prosper], 
pe măgarul meu îl cheamă Nikon [Victor] şi merg în 


3 Paton 1916-18: v. 155; Choniates 1984: 67-8, 285, 305, 358-62; Anonymous 1995: 
119; Berger 2013: 101-3; Freeman 2004: 29-31; Janin 1964: 183-94; Bassett 2004: 
214, 222-3 (n. a.). 


tabăra lui Cezar.” Privind în urmă, Augustus era 
convins că trebuie să fi fost un semn bun trimis de zei şi 
a comandat statua ca ofrandă. Amândouă 
monumentele au fost aduse pe Hipodrom din locurile 
initiale cu secole în urmă.“ 

La fel ca în cazul columnelor, şi statuile antice de la 
Constantinopol acumulaseră de-a lungul secolelor o 
sumă de mituri stranii. Multe făceau trimitere la 
monumente care nici nu mai existau în 1200. Se spunea 
că a fost cândva o statuie a zeiţei Afrodita, în fata unui 
bordel, care avea puteri deosebite. Ori de câte ori trecea 
pe acolo o femeie desfrânată, poalele i se ridicau în cap, 
în vreme ce femeile virtuoase scăpau fără să páteascá 
nimic. Dar statuia a fost sfărâmată cu mult timp în 
urmă, la porunca fiicei unui senator care, în trecere prin 
fata ei, fusese făcută de ruşine. Apoi existase un bou 
enorm, din bronz, care mugea o dată pe an, după care 
se petreceau fără greş dezastre. Până când, în cele din 
urmă, împăratul a dat ordin ca să fie aruncat în mare. 
Statuile care rămăseseră în picioare erau şi ele obiectul 
respectului, fascinatiei şi superstitiei — şi, dintr-un 
motiv oarecare, în special mistrețul Caledonian aflat la 
Hipodrom Un împărat care ajunsese să creadă că ar fi 


40 Herodotus 1920-5: iv. 254-5; Pausanias 1918-35: iv. 443; Choniates 1984: 359; 
Madden 1992: 111-45; Bassett 2004: 152-4, 213, 224-7 (n. a.). 
4 Berger 2013: 95-7, 111 (n. a.). 


un alter ego, a înzestrat-o cu un set nou de dinţi şi 
organe genitale, cu credința că ar avea efect de 
regenerare asupra acelor părţi din propriul său trup. 
Un altul l-a mutat direct în palat într-o perioadă de 
tulburări civile, în speranţa că îl va proteja de mulţimea 
rásculatá.? 

Oricât de uimitor era Hipodromul, cei mai multi 
vizitatori considerau cea mai deosebitá atractie a 
Constantinopolului catedrala Hagia Sofia, cunoscutá si 
ca Sfânta Sofia sau înţelepciune. Clădirea era 
încununată de o cupolă enormă, cu diametrul de 32 de 
metri şi înălţimea de 50 de metri, adică mai înaltă chiar 
decât columnele lui Teodosiu, Arcadiu şi Constantin, în 
aşa fel încât structura domina Augusteion, fiind 
vizibilă şi pentru navele aflate încă departe, pe mare. În 
interiorul catedralei, dimensiunile şi spaţiile erau încă 
şi mai copleşitoare. Volumul, aparent fără niciun mijloc 
de susţinere, era atât de vast, încât cupola părea 
aproape să plutească în zbor. 

Lumina naturală pătrundea prin cele 40 de ferestre 
mici aflate la baza bolţii, jur-împrejur, dar, când nu era 
suficientă, luminau şi cele peste 100 de candelabre 
atârnate de lanţuri din argint, susținând fiecare cam 


42 Theophanes Continuatus 1838: 379; Choniates 1984: 305; Mango 1963: 61-2 (n. 
a.). 


câte 25 de lămpi. La fel ca la Sfinţii Apostoli, 
decoratiunile din mozaic acopereau întreaga suprafaţă 
a bolţii, iar coloanele din marmură de diverse culori, 
roşie, purpurie si verde, susțineau galeria 
jur-împrejurul naosului. Lumina soarelui scálda 
interiorul din diverse unghiuri la diversele ore ale zilei, 
strălucind prin ferestrele de la înălțime şi învăluind 
mozaicurile de aur şi coloanele de marmură într-o 
lumină orbitoare. Un „şuvoi auriu de raze sclipitoare”, 
după cum scria un poet, „se năpusteşte asupra ochilor, 
încât oamenii aproape că nici nu se mai pot uita”. La 
parter întâlneai nenumărate dovezi ale bogăției 
zdrobitoare pentru care se făcuse faimos 
Constantinopolul. Altarul era din aur, bătut în pietre 
preţioase şi acoperit cu un baldachin aurit. Balustrada 
altarului, uşile sanctuarului şi amvonul erau placate în 
argint, iar nenumăratele icoane ale sfinţilor erau 
înrămate tot în metal pretios.? 

La fel ca în majoritatea celorlalte biserici 
constantinopolitane, Hagia Sofia se mândrea cu 
nenumărate relicve care aveau o semnificaţie pe 
măsura măreției sale. Vizitatorii puteau vedea acolo 
capacul din piatră al fântânii pe care s-a aşezat Hristos 


5 Paul the Silentiary 1894: 46; Procopius of Caesarea 1940: 16-17; Mango şi 
Parker 1960: 237-8; Anonymous 1995: 125; Robert of Clari 1936: 106; Anthony of 
Novgorod 1889: 97; Choniates 1984: 315; Janin 1969: 455-70 (n. a.). 


când a stat de vorbă cu femeia din Samaria şi masa la 
care a avut loc Cina cea de Taină. Puse bine deoparte, 
în tezaurul ei, erau scutecele Pruncului lisus şi aurul 
care-i fusese dăruit de cei Trei Magi. Marile porţi de 
intrare se spune că erau făcute din lemnul Arcei lui 
Noé. ^ Lăsând deoparte relicvele, însăşi structura 
edificiului era percepută ca şi cum ar fi fost dăruită o 
anume putere supranaturală. Coloanele care susțineau 
galeriile ar fi avut puteri speciale de tămăduire, dacă 
persoanele suferinde le atingeau, anumite coloane fiind 
specializate într-o afecţiune sau alta. Până şi despre 
zăvorul de la una dintre uşile principale se credea că 
are puterea de a vindeca hidropizia, dacă bolnavul îl 
apuca în gură.” 

Iesind din catedrală la lumina zilei şi în spaţiul larg 
din Augusteion, vizitatorii din anul 1200 ar fi pornit 
apoi spre alte atracţii din zonă. Ar fi putut să viziteze 
mănăstirea Sfântul Gheorghe din Mangana, mare şi 
impresionantă ctitorie imperială, ori mănăstirea 
Hodegoi, unde se găsea o icoană a lui Hristos care, se 
spunea, fusese pictată de Evanghelistul Luca.% Şi 


^ Munitiz şi colab. 1997: lx-lxi; Anthony of Novgorod 1889: 88; Mango 1959: 
60-72; Anonymous 1995: 120; Majeska 1984: 206-7; 224-6 (n. a.). 

^ Robert of Clari 1936: 106-7; Anthony of Novgorod 1889: 90 (n. a.). 

46 Sullivan, Talbot şi McGrath 2014: 163-5; Anonymous 1995: 127; Anthony of 
Novgorod 1889: 99 (n. a.). 


bisericile mai mici şi mai necunoscute aveau câte un 
motiv de faimă. Biserica celor Patruzeci de Mucenici 
adăpostea o icoană a lui Hristos a cărei ramă era 
acoperită cu aur şi giuvaere. Odată, îl luase prin 
surprindere pe un împărat, când a început să-i 
vorbească pentru a-i prezice sfârşitul iminent al 
domniei sale. Biserica Sfântul Romanos (Roman) era 
locul unde se odihneau profetul Daniel, din Vechiul 
Testament, şi Sfântul Nichita Gotul, martirizat pentru 
credinţa lui în 372.9 

Bisericile, relicvele, icoanele şi statuile îi preocupau 
pe cei mai multi vizitatori, în schimb pentru cei care 
veneau în misiune diplomatică, trimişi de puteri 
prietene, exista si o experienţă suplimentară. Bogăția 
Constantinopolului făcea şi ea parte din mit, ca toate 
celelalte, şi din grijă pentru ea împărații luau toate 
măsurile ca oaspeţii lor de vază să nu plece niciodată cu 
mâna goală. Potopul de daruri cu care au fost coplesiti 
Sigurd al Norvegiei şi însoțitorii lui nu era deloc un 
eveniment inedit. Sultanul turc Kilij Arslan al II-lea 
(1156-1192) a primit „monede de aur şi de argint, 
veşminte luxoase, cupe din argint, vase din aur lucrate 
de vestitul Therikles, ţesături dintre cele mai fine şi alte 
podoabe alese”, când a vizitat Constantinopolul în 


47 Choniates 1984: 183; Berger 2013: 179-81 (n. a.). 


1162. Prințului normand Boemund de Taranto i s-a 
pregătit o încăpere plină de aur, argint şi haine de 
mătase. A fost suficient ca un trimis din Italia să scape o 
aluzie, pentru ca împăratul să-i dăruiască de îndată o 
mantie şi o pungă cu monede din aur.* Pentru cei 
veniţi din regiuni unde banii nu aveau largă circulaţie, 
monedele din aur fiind ceva ce majoritatea oamenilor 
nu vedeau niciodată, capacitatea împăratului bizantin 
de a-i umple pe oaspeţii săi de bani cu nemiluita 
trebuie să le fi părut un adevărat miracol, la fel ca 
icoana vorbitoare şi coloanele vindecătoare. 

Pentru călătorii medievali, prin urmare, vizita la 
Constantinopol nu era o simplă acţiune turistică, ci o 
experienţă religioasă, in felul ei. Poveştile si 
superstiţiile dobândeau absolut aceeaşi aură de 
autenticitate ca măreţia fizică pe care o vedeau în jur, 
uneori chiar depăşind-o, cu ajutorul relatărilor multor 
călători despre relicvele văzute şi minunile auzite. 
Mulţi veneau special să vadă moaştele, şi nu oraşul în 
sine, iar adesea făcând doar o oprire în timpul 
pelerinajului lor la Ierusalim. În mod normal, până la 
lăsarea serii, vizitatorii care intraseră în zori prin Poarta 
Adrianopol şi îşi croiseră drum până la Augusteion 


48 Liudprand of Cremona 2007: 202; Komnene 2009: 293-4; Choniates 1984: 68 (n. 
a.). 


vizitaseră mai multe biserici şi se închinaseră la mai 
multe relicve care le fuseseră indicate, plătind taxa 
obişnuită. Mai fuseseră încântați si cu tot felul de 
poveşti despre monumentele şi statuile pe lângă care 
treceau. Dar nu apucaseră să vadă, de fapt, decât 
extrem de puţine dintre minunile Constantinopolului. 
După cum trăgea concluzia unul dintre ei, „chiar dacă 
vizitatorul ar fi să se întoarcă zi de zi şi ar vedea tot ce 
se poate, în ziua următoare tot ar fi multe splendori noi 
de văzut”. Dar, ca să le cuprindă pe toate, ar fi avut 
nevoie de o viaţă. 


O descriere a Constantinopolului 
făcută de un vizitator occidental anonim 


Această relatare a fost scrisă în latină, la sfârşitul 
secolului al XI-lea, de un necunoscut care din câte se 
pare a stat o vreme în capitala bizantină, cu intenţia de 
a învăţa limba greacă. 

Constantinopol, situat între Asia şi Grecia, este 
capitala Imperiului de Răsărit şi cel mai nobil oraş din 
întreaga lume romană. Cei mai mulţi oameni spun şi 
cred că o treime din tot aurul şi argintul de pe pământ 
se află acolo. Unii afirmă că jumătate din el s-ar afla la 


^? Clavijo 1928: 76 (n. a.). 


Constantinopol, iar alţii vorbesc de două treimi, pentru 
restul lumii rămânând doar a treia parte. Care dintre 
păreri este cea mai exactă rămâne însă să aprecieze cei 
care vor să se intereseze de aceste lucruri. Unuia ca 
mine însă, care am călătorit în multe locuri şi am văzut 
o mulțime de lucruri, mi se pare că, mergând în lung şi 
în lat, până la hotarele de vest ale Ierusalimului, 
nicăieri nu există atât aur şi argint ca în cetatea 
Constantinopolului. Astfel, când am ajuns acolo şi 
m-am uitat în jur, am rămas uluit în faţa a nenumărate 
lucruri de mare uimire. Multe cum nu mai văzusem 
niciodată, adică biserici de marmură fără număr 
decorate în interior cu aur, acoperite pe dinafară cu 
plumb; palate de marmură, şi ele cu acoperiş din 
plumb; imagini de animale şi de înaripate de toate 
felurile, lucrate cu măiestrie şi de mare minune din 
piatră sau din metal; iar dintre ele stârnesc nesfârşit 
admiraţia teatrul pe care grecii îl numesc Hipodrom şi 
Biserica Hagia Sofia. Vezi mii de oameni înveşmântaţi 
în straie doar de mătase şi mai vezi mulţi de credințe 
diferite, vorbind limbi diferite. Aici locuiesc greci, 
dincolo armeni, în acest cartier stau sirieni, în celălalt, 
lombarzi. Englezii, numiţi şi varegi, trăiesc într-un loc, 
dacii într-altul, iar ceva mai departe amalfitanii. 
Francezii, evreii şi pecenegii au şi ei case în oraş. Cu 
toate astea, grecii ocupă cea mai mare şi mai bună parte 


a oraşului, îl domină în întregime şi toate celelalte 
neamuri care trăiesc acolo le sunt supuşi. Astfel, acest 
oraş nobil este mai uluitor decât toate celelalte din 
lume prin aur şi argint, marmură şi plumb, mantii şi 
mătăsuri şi o mare slavă omenească, e un oraş a cărui 
slavă sporeşte prin moaştele sfinţilor pe care le are şi 
mai ales prin sanctuarele Domnului nostru lisus 
Hristos, din câte cred eu în număr mai mare decât 
oriunde pe lume. 

Voi vorbi pe scurt, concis, despre aceste aspecte. Se 
spune că scutecele în care a fost înfăşat Copilul 
Binecuvântat al Mântuirii sunt păstrate acolo, la fel şi 
aurul oferit Lui de Magi pe care, dacă îl apropii de 
ureche, vei auzi un sunet subțire şi minunat, ca o 
şoaptă. Aceste obiecte sunt păstrate în tezaurul de la 
Hagia Sofia. În palatul imperial, pe de altă parte, se 
păstrează o bună parte din Crucea pe care a fost 
răstignit Domnul, un cui autentic dintre cele folosite 
atunci, Cununa de Spini cu care a fost încoronat, trestia 
pe care a tinut-o în mână, sandalele purtate în picioare, 
sulița cu care L-au străpuns în coastă, piatra pe care a 
avut-o la căpătâi în mormânt, vasul în care a spălat 
picioarele ucenicilor şi scrisoarea pe care a scris-o cu 
mâna Lui şi a trimis-o regelui Abgar. Mai mult decât 
atât, într-un loc din oraş se spune că ar exista cele 
douăsprezece coşuri cu fărâmituri lăsate în urmă de cei 


cinci mii de oameni care au fost sáturati de Domnul 
lisus cu cinci pâini si doi pesti... 

Bratul drept al Sfântului loan Botezătorul este păstrat 
tot acolo, fiind folosit pentru sfinţirea apei, de 
Bobotează. Se mai află şi capul Sfântului Pavel, care, de 
sărbătoarea Martiriului celor doi Apostoli [adică 29 
iunie], este luat de la palat şi, în fruntea unui cortegiu, 
purtat cu cele mai mari onoruri, însoţit de cântări, la 
Biserica Apostolilor. Acolo se adună în acea zi toată 
omenirea din oraş, iar patriarhul slujeşte o sfântă 
liturghie solemnă... Tot în Biserica Apostolilor, în altar, 
se odihneşte trupul Apostolului Andrei şi, alături de el, 
cel al lui Luca Evanghelistul şi cel al martirului 
Timotei, ucenicul Apostolului Pavel. Şi în faţa acelui 
sfânt altar sunt ascunse în pământ trupurile unor sfinţi 
- şi anume loan Gură de Aur (Hrisostom) şi Grigorie 
de Nazianz, numit şi Teologul. În capul bisericii se află 
o capelă rotundă din marmură, numită capela 
împăratului Constantin, unde se odihneşte el alături de 
sfânta lui mamă Elena într-un mormânt uriaş şi scump, 
din porfir. Mormintele a nenumărați împărați si 
patriarhi vrednici se văd şi ele în biserică. Nu este loc să 
discutăm despre dimensiunile şi frumuseţea bisericii. 
Este a doua ca mărime după Hagia Sofia, care este fără 
pereche între toate bisericile din lume. Printre multele 
biserici ale cetăţii Constantinopolului, trei sunt cele mai 


preţioase, mai exact Hagia Sofia, Sfinţii Apostoli şi 
Sfânta Maică a Domnului de la Blachernae. 


Traducere a autorului din K.N. Ciggaar, „Une 
description de Constantinople dans le Tarragonensis 
55”, Revue des Etudes Byzantines, 53 (1995): 117-140, la 
119-122. 


2 
Părinţii fondatori 


Oricare vizitator al Constantinopolului de la 1200 
sau, de fapt, indiferent când în perioada bizantină, ar fi 
aflat în scurt timp o mulţime de lucruri despre doi 
dintre marii împărați din trecut, Constantin (306-337) şi 
Iustinian (527-565). Mormintele lor magnifice se puteau 
vedea în biserica Sfinţii Apostoli, dar chipurile lor erau 
prezente peste tot în oraş. În Augusteion, statuile 
reprezentându-i pe Constantin şi pe mama sa Elena 
priveau aprig de la înălțimea Arcului Milion, iar 
portretele în mozaic ale lui Iustinian şi soției lui, 
Teodora, contemplau de pe plafonul Portii de Bronz a 
Marelui Palat. Amândoi împărații aveau o columná 
proprie: a lui Iustinian se afla lângă Hagia Sofia, a lui 
Constantin — în forul ce-i purta numele, chiar dacă 
statuia din vârful columnei nu se mai afla la locul ei. 


Aceste personaje ocupau un loc central în istoria şi 
ideologia oraşului, în special Constantin, care, ca prim 
împărat creştin, era privit ca un fel de al treisprezecelea 
apostol. Autoritatea lui era invocată pentru a explica 
ori justifica aproape orice practică ori interdicţie. 
Veşmintele păstrate în sanctuarul de la Hagia Sofia, 
spre exemplu, nu se atingeau decât de sărbători — 
pentru că aşa spusese Constantin.% Motivul pentru 
care amintirea acestor doi împărați trebuia menţinută si 
venerată mai presus de a tuturor celorlalţi este explicat 
într-un mozaic de deasupra aşa-numitei „porţi 
frumoase” din vestibulul de sud-vest al catedralei 
Hagia Sofia. Ei sunt reprezentaţi de o parte si de alta a 
Sfintei Fecioare cu Pruncul lisus. Constantin îi oferă 
Fecioarei o machetă a cetăţii Constantinopolului, iar 
Iustinian — o versiune miniaturală a catedralei Hagia 
Sofia. Constantin a fost întemeietorul 
Constantinopolului, iar Iustinian a împodobit şi a 
înfrumusețat cetatea cu cel mai măreț si mai cunoscut 
monument al ei. O mulţime de istorii şi de legende se 
tesuserá în jurul lor, pe care ghizii erau fericiţi să le 
redea vizitatorilor. Chiar dacă aceste poveşti adesea se 
îndepărtau considerabil de realitatea evenimentelor şi a 
politicii din secolele trecute, spun multe despre felul în 


5 Komnene 2009: 426-7; Constantine VII Porphyrogenitos 1967: 67 (n. a.). 


care bizantinii se vedeau pe ei şi oraşul în 1200 şi 
despre cum se foloseau de mit şi de legendă pentru a 
ascunde, deforma ori justifica realitatea contemporană. 


Străinilor care se interesau de Constantin li s-ar fi 
spus, probabil, cam aşa: a fost odată un general roman 
numit Constantius Chlorus. Fusese trimis de împărat în 
Persia ca să negocieze un tratat de pace şi revenea spre 
Roma împreună cu însoțitorii săi traversând Asia Mica 
şi într-o seară a poposit la un han. Hangiul a văzut că 
importantul lui oaspete era stingher, atât de departe de 
casă, şi, îndatoritor, i-a propus lui Constantius să se 
consoleze prin prezenţa Elenei. Constantius a acceptat 
cu bucurie, dar a fost tulburat să constate, în miez de 
noapte, că odaia din han era scăldată în lumină intensă. 
A doua zi, Constantius i-a dăruit Elenei o pelerină 
brodată, vopsită în purpură imperială, şi i-a poruncit 
tatălui fetei să se îngrijească foarte bine de copilul ce ar 
fi putut să apară în urma celor petrecute în acea noapte, 
deoarece avea bănuiala că lumina neobişnuită ce 
strălucise asupra patului era semnul unei máretii 
viitoare. Apoi s-a dus la Roma şi, la vremea potrivită, a 
devenit împărat. Între timp, Elena a dat naştere fiului 
său şi i-a dat numele de Constantin. Copilul a crescut la 
han şi abia când a ajuns la adolescenţă tatăl său a aflat 
că există. Chiar dacă între timp Constantius se 


căsătorise şi avea mai mulţi alţi copii, a dat ordin ca 
acest fiu de care aflase acum să-i fie adus la curte?! 
Sosirea lui în centrul puterii nu era de natură să-l 
bucure pe Constantin, deoarece nu era deloc ceea ce îşi 
dorea. Versiunea bizantină a evenimentelor sublinia că 
naşterea lui Constantin se petrecuse în vremuri păgâne, 
când în Imperiul Roman se practica în continuare 
cultul zeilor de pe Muntele Olimp. Însă încă de la o 
vârstă fragedă Constantin a dat dovadă de o preferinţă 
pronunțată faţă de religia creştină, chiar dacă în acea 
vreme era supusă cu regularitate persecuțiilor din 
partea împăraţilor păgâni. La curtea romană, spunea 
povestea, Constantin era în primejdie, deoarece 
prezicătorii şi preoţii din suita imperială au avut în 
scurt timp presentimentul că tânărul Constantin va 
dobândi la un moment dat puterea supremă şi va pune 
capăt adorării zeilor păgâni. Prin urmare, au pus la cale 
să îl omoare. Dar Dumnezeu l-a prevenit pe Constantin 
de primejdie şi el s-a refugiat în Britania, unde tatăl său 
Constantius se afla în campanie. Când a ajuns în oraşul 
York, l-a găsit pe Constantius bolnav, pe patul de 
moarte. Împăratul muribund intelesese între timp 
sminteala păgânismului şi începuse să creadă în 
Hristos. Prin urmare, l-a chemat pe Constantin la 

căpătâiul său şi l-a învestit cu însemnele imperiale, 
sceptrul şi mantia de purpură, numindu-l succesor al 
sáu.? Aşa se face că, în 306 d.Hr., Constantin a devenit 
cel dintái impárat roman crestin, ceea ce reprezintá un 
merit imens. Astfel a dat Bisericii Crestine impulsul 
spre dominatia la care avea sá ajungá mai tárziu, iar el 
a fost curând trecut în rândul sfinţilor. 

Odată povestită ascensiunea lui Constantin, relatarea 
continua descriind cum nu după mult timp a intrat în 
conflict cu alti conducători ai Imperiului Roman, deloc 
la fel de pioşi şi de binevoitori. Roma încăpuse pe mâna 
uneia dintre rudele lui, Maxentius, un tiran păgân care 
condamna la moarte mulţi supuşi din cauza credinţei 
lor creştine şi obişnuia să seducă neveste de senatori. Se 
mai spunea şi că masacra bebeluşi, ca să le folosească 
măruntaiele pentru divinatie. Aflând toate acestea, în 
vara şi toamna lui 312, Constantin a pornit cu o armată 
spre est, ca să-l înfrunte pe Maxentius. A traversat 
Galia, a mărşăluit prin nordul Italiei şi a făcut popas cu 
trupele nu departe de Tibru, pregătindu-se să atace 
Roma. Perspectivele nu erau deloc favorabile. 
Maxentius avea o armată mai numeroasă şi foarte bine 
apărată de un sistem formidabil de fortificaţii. 
Constantin s-a retras în cortul său, ca să plănuiască 

următoarea mutare, dar cam pe la miezul zilei a avut 
pe neaşteptate o viziune. Privind cerul, a văzut soarele 
amiezii transformându-se într-o cruce, iar dedesubt au 
apărut litere, compunând mesajul „Sub acest semn vei 


I" 


invinge!" impáratul nu a stiut cum sá interpreteze, dar 
in acea noapte Hristos i s-a arátat in vis si i-a spus lui 
Constantin să facă o replică a semnului văzut de el pe 
cer, care să fie pusă în fruntea armatei în bătălia ce 
urma. A doua zi Constantin a făcut întocmai şi a 
înlocuit stindardele păgâne ale armatei sale cu noul 
semn creştin. 

Între timp, la Roma, Maxentius se pregătea intens în 
vederea unui asediu. A adunat provizii şi a ordonat 
distrugerea tuturor podurilor peste Tibru, ca să 
împiedice înaintarea lui Constantin. Ca bun păgân ce 
era, a căutat sfatul preoţilor care păstrau cărțile sibiline, 
o colecţie de oracole tăinuite în templul lui Apollo. 
După deliberări, preoții au anunţat că acele cărți 
indicau fără urmă de îndoială că la 28 octombrie avea 
să piară cel mai mare duşman al Romei. Maxentius a 
fost încântat, interpretând oracolul ca pe o promisiune 
limpede a victoriei. Şi a hotărât că, decât să aştepte la 
Roma, avea să pornească şi să-l înfrunte pe Constantin 
într-o bătălie deschisă, pe 28 octombrie, şi şi-a dus 
forțele la Podul Milvius, care traversa Tibrul undeva în 
aval de Roma. Cum podul de piatră fusese dărâmat, 


din ordinele lui Maxentius, s-a improvizat o punte 
pentru ca armata să poată traversa. Odată ce au ajuns 
pe celălalt mal, trupele lui Constantin s-au angajat în 
bătălie, sub noile stindarde creştine. Armata lui 
Maxentius era de două ori mai numeroasă, dar soldaţii 
lui nu se puteau compara cu veteranii lui Constantin, 
cálii în luptă. Dându-şi seama că trupele lui erau 
împinse implacabil înapoi spre apă, Maxentius a 
ordonat retragerea, sperând fără îndoială să poată 
reveni la planul iniţial, de a rezista unui asediu la 
Roma. Din nefericire pentru el, singura cale de scăpare 
era cea peste punte, unde s-a produs aşa o aglomerare 
din cauza panicii, încât puntea s-a prăbuşit şi oamenii 
au fost luaţi de curentul vijelios. Văzând dezastrul, cei 
rămaşi pe malul nordic au renunţat la luptă şi s-au 
predat. Ştiind că nu are cum să se aştepte la milă, 
Maxentius a încercat să se pună în siguranţă traversând 
Tigrul înot, dar şi el a fost luat de curent şi s-a înecat. Şi 
nicio clipă nu îi trecuse prin minte că marele duşman al 
Romei era chiar el. 

În urma victoriei, pe care scriitorii creştini nu au 
rezistat să nu o compare cu soarta faraonului şi a 
armatei sale care s-au înecat în Marea Roşie, Constantin 
a intrat triumfal în Roma şi a fost botezat de papa 


Silvestru.? În anii care au urmat, favoarea divină a 
continuat să-i aducă succes şi victorii piosului 
Constantin. Şi-a îndreptat atenţia către diverşi alti 
uzurpatori păgâni care puseseră mâna pe putere în 
provinciile răsăritene şi, până în 324, a obţinut 
controlul, ca unic conducător, asupra Imperiului 
Roman. Acum, devenit invulnerabil, Constantin s-a 
consacrat unui alt plan, cel de-al doilea care avea să-i 
asigure faima, ŞI anume întemeierea 
Constantinopolului. Aşa ca în cazul tuturor celorlalte 
succese care i se atribuie, a fost călăuzit de la bun 
început de mâna Atotputernicului. Iniţial, a vrut să 
construiască oraşul pe locul vechii cetăţi Troia, în zona 
asiatică a Dardanelelor. Însă Dumnezeu l-a îndrumat 
cât se poate de limpede să aleagă un alt loc. Circulau 
diverse versiuni despre felul în care Constantin primea 
astfel de mesaje. De multe ori, împăratul era atentionat 
de eroarea sa printr-un simplu vis, însă, potrivit unei 
ale versiuni, muncitorii care începuseră să lucreze pe 
şantierul de la Troia s-au trezit într-o dimineaţă fără 
unelte, care dispăruseră fără urmă. Atunci au fost 
trimise grupuri şi grupuri de căutători pentru aflarea 
hotilor, care în cele din urmă au ajuns până la limba de 

pământ de la nord, dintre Cornul de Aur şi Marea 
Marmara, de partea europeană a Bosforului. Acolo, 
aproape de oraşul Byzantion, s-au găsit şi uneltele 
adunate în piramidă, aluzie care cu greu putea fi 
ignorată.* După ce Constantin a studiat locul si a 
constatat că este cât se poate de potrivit scopului său, 
din nou a avut parte de ajutorul divin. A mers 
împreună cu însoțitorii săi până în locul unde avea să 
se afle Forul lui Constantin, iar acolo arhitecţii săi şi-au 
exprimat părerea că era limita până la care se putea 
extinde oraşul. Spre deruta lor, împăratul a continuat 
să meargă, spunând că nu se va opri decât când o va 
face cel dinaintea lui. Dregătorii lui nu aveau nici cea 
mai vagă idee despre ce vorbea, deoarece ei nu vedeau 
pe nimeni, ci se multumeau să îl urmeze pe împărat 
cum se pricepeau mai bine. S-a dovedit că făptura pe 
care o urma Constantin era un înger trimis de Domnul, 
iar în locul unde mesagerul divin s-a oprit şi şi-a înfipt 
spada s-a construit şi zidul de hotar al noului oraş. În 
următorii şase ani s-au trasat planurile şi au fost 
construite străzi, pieţe şi porturi, iar la 11 mai 330 
oraşul a fost inaugurat printr-o ceremonie plină de 
culoare. Nu se mai chema Byzantion, ci a primit un 

nume nou, în onoarea întemeietorului lui: 
Constantinopol, cetatea lui Constantin.» 

Potrivit legendei mai târzii, Constantin ţinea în mod 
special la două aspecte legate de noul oraş. În primul 
rând, a fost de la bun început proiectat să fie o 
metropolă creştină. Se spune că împăratul ar fi interzis 
prezența templelor păgâne oriunde în noua aşezare 
întemeiată de el, iar pe cele existente le-a demolat. În 
schimb i se atribuie înălţarea a numeroase biserici, ca 
Sfânta Irina, iar pe locul unui templu dărâmat a pus 
temelia primei versiuni a catedralei Hagia Sofia, pe 
atunci o bazilică rectangulară cu acoperiş din lemn.” 
Biserica cel mai strâns legată de Constantin în memoria 
bizantinilor de mai târziu era cea a Sfinţilor Apostoli, 
situată în apropierea zidului cetăţii, deoarece împăratul 
stabilise că acolo îi va fi mormântul. Biserica lui 
Constantin era o clădire mult mai modestă decât 
structura cu cinci turle care exista acolo în 1200, dar 
avea plafonul acoperit cu aur şi era înconjurată de o 
curte largă, mărginită de un portic. Constantin a 
desenat cu mâna lui mausoleul unde urma să se 

odihnească veşnic, hotărând ca sarcofagul lui să fie în 
mijloc, cu câte şase altele de o parte şi de alta. Spera ca 
trupurile celor Doisprezece Apostoli să fie găsite în 
celelalte parti ale imperiului şi aduse ca să umple 
mormintele goale, încredinţat că îi vor fi „sprijin 
binefăcător pentru suflet”. Mai mult decât atât, la fel 
cum Constantin a pus bazele reputației viitoare a 
Constantinopolului pentru nenumăratele sale biserici, 
tot el a iniţiat procesul prin care s-a agonisit colecţia lui 
fără egal de obiecte sfinte şi relicve. Când a întocmit 
planul forului care avea să-i poarte numele, a gândit 
două cripte la baza columnei, unde se spune că ar fi 
depus un număr de obiecte sacre. Ele diferă de la o 
relatare la alta, însă printre ele se numărau şi crucile pe 
care au fost rástigniti alături de Hristos cei doi tâlhari, 
cele douăsprezece coşuri cu fărâmituri rămase după ce 
se hrăniseră cei cinci mii de oameni, toporul cu care 
Noé făcuse Arca şi un vas ce conţinea mirul cu care 
fusese uns Hristos. Mama lui Constantin, Elena, şi ea o 
creştină pioasă, a contribuit din plin la aceste eforturi 
lăudabile. Ea a pus să fie adusă din Tara Sfântă o parte 
din Crucea pe care a fost răstignit Hristos şi a aşezat-o 
în Marele Palat, ca bază a colecţiei de relicve din capela 

Pharos.” 

Cel de-al doilea aspect la care Constantin tinea în 
mod deosebit, îşi asigura oricare ghid ascultătorii, era 
ca noul lui oraş să nu fie banal, ca oricare altul. Urma să 
fie cel mai máret oraş al imperiului, care să devină 
capitală în locul Romei. Asta însemna că avea nevoie de 
toate atracțiile unei capitale. Vechea Romă avea un 
senat, prin urmare şi Constantinopolul avea să dispună 
de o asemenea clădire specială. Roma avea un palat 
imperial pe colina Palatină, prin urmare Constantin a 
conceput primele clădiri din ceea ce avea să devină 
Marele Palat. La Roma, cursele de care se desfăşurau pe 
Circus Maximus, prin urmare şi Constantinopolului i 
s-a dat un stadion similar, Hipodromul. La fel ca la 
Roma, trebuia să existe un for, cel al lui Constantin. 
Scurt şi cuprinzător, Constantin a proiectat oraşul ca pe 
o „nouă Roma”. 

Constantin mai avea nevoie să populeze oraşul şi a 
făcut tot ce-i stătea în putinţă să încurajeze familiile 
romane nobile să se aşeze aici. Potrivit unei poveşti, nu 
alegea întotdeauna calea cea dreaptă. Odată, a trimis 
doisprezece romani de vază într-o campanie împotriva 

Persiei. Când s-au întors victorioşi, a organizat un 
banchet in onoarea lor la Marele Palat din 
Constantinopol şi apoi i-a scos în oraş şi le-a dezvăluit 
că, în vremea în care ei au lipsit, le-a construit replici 
ale caselor lor de la Roma. Le adusese până şi soțiile si 
copiii şi-i instalase în noile resedinte. Istoria ne spune 
limpede: cei doisprezece beneficiari ai acestei 
generozitáti neaşteptate nu au fost prea fericiţi, dar au 
acceptat-o ca pe un fait accompli şi au rămas. °! 
Generatiile urmátoare de bizantini evidentiau in mod 
deosebit acest aspect al povestii, deoarece considerau 
actiunea lui Constantin de a-i aduce pe acesti cetáteni 
de seamá de la Roma la Constantinopol ca pe un 
transfer al puterii imperiale dintr-un oras in celălalt, 
aşa-numitul Translatio Imperii. După câte pretindeau ei, 
la Roma nu au mai rămas decât „vânzătorii ambulanți 
de mâncare, vânătorii de păsări, bastarzii, plebeii şi 
sclavii”. Începând de atunci, împăratul lumii creştine 
a avut reşedinţa la Constantinopol şi nicăieri 
altundeva. 

Cu aceasta, aproape că se încheia versiunea bizantină 
a existenţei lui Constantin. Restul vieţii sale s-a ocupat 
de instaurarea creştinismului în întregul imperiu şi de 

combaterea ereziei. A murit la Nicomedia, în Asia 
Mică, în anul 337, iar trupul i-a fost adus la 
Constantinopol pentru înmormântarea în mausoleul 
bisericii Sfinţii Apostoli, unde se odihnea şi mama sa. 
Din câte se pare, la mormântul sáu au fost vindecati 
miraculos mulţi bolnavi, un semn clar că trebuia trecut 
în rândul sfinţilor, ziua lui fiind sărbătorită pe 21 mai.% 


Aceasta era prin urmare versiunea oficială a vieții lui 
Constantin şi a întemeierii Constantinopolului, după 
cum era povestită şi repovestitá vizitatorilor: un oraş 
nou, creştin, creat de un prinţ creştin sfânt spre a 
deveni noua capitală a Imperiului Roman. Era o 
versiune a evenimentelor care, chiar dacă nici pe 
departe în întregime fictivă, nu rezista de fiecare dată la 
proba dovezilor din perioada lui Constantin şi a celor 
de dinaintea lui. Tendinţa ei era să denatureze trei 
aspecte. Pentru început, trecea în bună măsură peste 
faptul că oraşul antic grec Byzantion existase cu 
aproape o mie de ani înainte să vină pe lume 
Constantin şi avusese la rândul lui o istorie importantă, 
înainte de a deveni Constantinopol. Legenda atribuie o 
importanţă exagerată şi creştinismului lui Constantin 

ca forță motrice din spatele acţiunilor lui. Dar faptul cel 
mai semnificativ este că pune prea mult accent pe ideea 
că întemeierea Constantinopolului era făcută cu 
intenţia de a deveni capitala imperiului în locul Romei. 


O descriere a lui Constantin din epoca bizantină târzie 


Această biografie a lui Constantin, scrisă de un 
anonim într-o perioadă cuprinsă între mijlocul şi 
sfârşitul secolului al IX-lea, reflectă statutul de care se 
bucura în memoria istorică a generaţiilor mai târzii de 
bizantini: 


Sfinţitul Constantin a fost cu adevărat un bărbat 
distins în toate privintele, prin curajul spiritului sáu, 
ascutimea inteligenţei, eruditia discursului, probitatea 
şi simțul dreptății, înclinația spre binefacere, 
buna-cuviinta a prezenței sale şi vitejia şi curajul 
arătate în război; avea o mare reputație în rândul 
barbarilor, fiind considerat fără egal printre ai săi, ferm 
şi neclintit în cinste. Mai mult decât atât, prin 
înfăţişarea şi eleganța frumuseţii lui, era cel mai 
atrăgător şi mai chipeş, cu o expresie plăcută, înălţimea 
trupului său fiind şi ea cea mai potrivită, nici prea 
mare, nici prea scundă; era lat în umeri şi avea gâtul 
puternic şi chipul luminos; părul era roşcovan de la 


natură, fără să fie stufos, şi îşi rădea barba, nelăsând-o 
să-i acopere faţa; avea nasul coroiat şi privirea ageră, 
aproape ca a unui leu; împotriva tuturor duşmanilor 
săi, îşi croia calea spre victorie doar prin rugăciune. 


Tradus în engleză de Frank Beetham, în S.N.C. Lieu 
şi D. Montserrat (editori), From Constantine to Julian: 
Pagan and Byzantine Views, Londra şi New York: 
Routledge, 1996: 115, reprodus cu permisiunea şi prin 
amabilitatea Taylor and Francis Group. 


Bizantinii din secole mai târzii ştiau bine că 
Byzantion existase de mult pe locul care avea să devină 
Constantinopol, dar erau în general derutati şi nu-i 
preocupa prea mult preistoria oraşului lor. Unii 
susțineau că Byzantion fusese întemeiat de un anume 
Byzas, alţii credeau că de Zeuxippus. lar alţii 
identificau doi fondatori, Byzas şi Antes, în onoarea 
cărora fusese numit oraşul, deşi în acest caz nu avem 
de-a face probabil decât cu un joc de cuvinte fantezist 
cu numele oraşului. O a patra tradiţie îi atribuia meritul 
tot lui Byzas, dar aducea în discuţie cât de îndatorat îi 
era soţiei sale, Phidaleia. Căci, de îndată ce Byzas îşi 
întemeiase cetatea, Odryses, căpetenia scitilor, o 
atacase cu o armată extrem de puternică. În acea criză, 
Phidaleia a adunat toţi şerpii pe care i-a putut găsi şi i-a 


aruncat dincolo de ziduri, peste sciți, făcându-i să se 
retragă în dezordine. Eroismul ei era amintit de o 
statuie reprezentându-i pe Byzas şi Phidaleia care încă 
exista la Constantinopol multe secole mai tarziu.™ 
Lăsând deoparte miturile şi legendele, este limpede 
că, potrivit surselor antice, Byzantion trebuie să fi fost 
activ încă din secolul al VIII-lea sau al VII-lea î.Hr. A 
fost întemeiat de o ceată de colonişti din Megara, oraş 
situat nu departe de Atena, în perioada în care grecii 
bântuiau lumea în lung şi în lat în navele lor, căutând 
locuri pentru noi aşezări. Fără să fi devenit vreodată 
un jucător important în toată regula, Byzantion şi-a 
menţinut o independenţă precară peste secole, ca 
oraş-stat, în vreme ce mari imperii se luptau pentru 
putere în acea regiune. Mai întâi au venit persanii, care 
au ocupat Byzantion în jurul anului 512 î.Hr. 
Dominația persană s-a încheiat în jurul lui 478 î.Hr., 
când la faţa locului a sosit o flotă combinată grecească, 
sub comanda spartanului Pausanias. Apoi a intrat în 
scenă Atena, al cărei imperiu maritim a controlat 
regiunea în secolul al V-lea î.Hr. Bizantinii se aliniaseră 
cu ceea ce părea să fie puterea predominantă, însă în 

411, simțind spre ce deznodământ se îndrepta Războiul 
Peloponesiac, se alăturaseră Spartei.“ Au procedat în 
linii mari la fel faţă de puterea crescândă a Romei. În 
jurul anului 150 î.Hr., bizantinii au încheiat un tratat cu 
puterea romană, care le-a permis să-şi păstreze statutul 
independent în schimbul plăţii unui tribut.” Decizia 
s-a dovedit corectă, deoarece tratatul le-a îngăduit 
bizantinilor multi ani de pace şi de prosperitate sub Pax 
Romana, până la începutul secolului al III-lea d.Hr., 
când oraşul s-a situat de partea greşită în cursul unui 
război civil, fiind asediat şi cucerit de împăratul 
Septimius Severus (193-211) Severus s-a arătat 
mărinimos după victorie, iar mai târziu a înzestrat 
oraşul Byzantion cu băi publice noi şi cu primul lui 
Hipodrom, dar a fost rechemat la Roma înainte să se 
încheie construcţia. Aşa se face că Hipodromul lui 
Constantin era, de fapt, completarea şi extinderea 
acestui proiect mai timpuriu, un memento că 
Byzantion fusese o cetate prosperă, de succes, cu mult 
înainte de 324.55 

Un alt element discutabil din mitul bizantin era 
creştinismul lui Constantin. Nu există dovezi din acea 

vreme că a fost creştin încă de la începutul tinereţii sale, 
după cum pretindeau mai târziu hagiografii. Cele 
dintâi monede emise de Constantin în Britania după ce 
a devenit împărat în 306 poartă efigii ale zeilor Marte şi 
Apollo. Mai mult decât atât, povestea că tatăl său, 
Constantius Chlorus, l-ar fi desemnat să conducă 
imperiul, cu toate că avea fii legitimi mai indreptatiti 
să-l moştenească, pentru unicul motiv că era creştin, 
este cu adevărat foarte şubredă, fiind probabil impusă 
pentru a acoperi întronarea ilegală a lui Constantin. La 
începutul secolului al IV-lea, împăratul Diocletian 
(284-305) introdusese un sistem cunoscut sub numele 
de tetrarhie, puterea fiind împărțită de patru 
conducători, care presupunea doi împărați, unul in 
jumătatea de vest a imperiului, celălalt în est. Fiecare 
împărat avea drept secund un cezar, care îi lua locul în 
caz de deces. Constantius Chlorus era împăratul senior 
al Vestului, iar la moartea sa, în 306, ar fi trebuit să fie 
înlocuit de cezarul lui, Severus. Prin permisiunea de a 
fi proclamat împărat de către trupele tatălui său în 
dauna lui Severus, Constantin era, tehnic vorbind, un 
uzurpator. 

Înainte de victoria sa asupra lui Maxentius la Podul 
Milvius din 312, nu există nicio dovadă contemporană 
de interes al lui Constantin faţă de Biserica Creştină. În 
313 a emis un edict de toleranţă care a pus capăt 


persecutării creştinilor, după care a început o 
corespondență amicală cu episcopi creştini şi finanţarea 
Bisericii din fonduri publice. Cu toate astea, a continuat 
să fie precaut. Legenda potrivit căreia ar fi fost botezat 
de papă în 312 este demonstrabil neadevărată, în acest 
sens existând dovezi contemporane că nu a primit 
botezul decât pe patul de moarte. Mai mult decât atât, 
indiferent de afirmaţiile legendelor, Constantinopol nu 
a fost un oraş pur creştin din momentul întemeierii. 
Constantin pare să fi construit acolo cel puţin două 
temple păgâne, unul dedicat lui Rhea, mama zeilor, iar 
celălalt, zeiței romane Fortuna. Chiar dacă a adus la 
Constantinopol relicve creştine, a adus şi din cele 
păgâne, spre exemplu tripodul din sanctuarul lui 
Apollo de la Delfi, de unde îşi rostea oracolele 
preoteasa lui. Creştinii din acele vremuri susțineau cá 
împăratul făcuse gestul pentru a expune acel scaun 
ridicolului public, dar rămâne o hotărâre curioasă 
pentru cineva care urmăreşte să-şi curețe oraşul de 
orice prezenţă păgână.” 

În fine, nu este deloc sigur că împăratul a plănuit 
Constantinopolul ca o nouă capitală a Imperiului 
Roman, dupa cum susţinea legenda. Cei care au 

consemnat aceste evenimente fiind mai aproape de ele 
pun la dispoziţie alte explicaţii ale hotărârii, în special 
păgânii care deplângeau profund privilegiile acordate 
de Constantin Bisericii Creştine şi considerau că el şi 
urmaşii săi  duseseră de râpă imperiul prin 
abandonarea venerării zeilor olimpieni. Aceşti autori 
fanatici şi părtinitori în cel mai înalt grad pretindeau că 
doar vanitatea îl împinsese să cheltuiască asemenea 
sume colosale spre înfrumusețarea oraşului, multe 
dintre edificiile ridicate în grabă ajungând curând în 
asemenea hal de degradare, încât a fost nevoie să fie 
demolate. Potrivit acestui punct de vedere, Constantin 
a întemeiat Constantinopolul şi a adus mii de oameni 
care să îl populeze doar ca să-şi asigure o ceată de 
admiratori slugarnici care să-l aplaude pe Hipodrom, 
la ocaziile speciale. O altă părere păgână spunea că 
împăratul a acţionat mânat de un sentiment de culpă. 
Îşi ucisese propriul fiu, pe Crispus, suspectând că 
avusese o relaţie cu propria lui mamă vitregă, Fausta, 
cea de-a doua soţie a lui Constantin. lar când Fausta s-a 
arătat distrusă de dispariţia lui Crispus, Constantin a 
hotărât să scape şi de ea. Şi a închis-o într-o baie 
supraîncălzită. Suferind de mustrări de conştiinţă din 
cauza acestui dublu asasinat, Constantin s-ar fi 
convertit la creştinism, fiind singura religie care 
promitea să-l absolve de asemenea crime atroce. 


Constatând însă că era imposibil să rămână la Roma, 
unde toată lumea îl privea cu reproş, a hotărât să 
întemeieze Constantinopolul, ca nouă reşedinţă, 
departe de privirile acuzatoare. Generatiile următoare 
de bizantini ştiau povestea, dar afirmau că împăratul 
vărsase lacrimi amare, sfâşiat de remuşcări, şi le 
ridicase statui celor doi, ca ispăşire pentru faptele sale.” 

Această legendă păgână nu are o bază solidă şi nu 
merită multă atenţie. Este limpede, din alte surse, că 
înălţarea  Constantinopolului începuse înainte ca 
împăratul Constantin să-i execute pe Crispus şi pe 
Fausta, prin urmare sentimentele lui de vinovăţie nu 
pot constitui un motiv. Însă nici tradiţia creştină de mai 
târziu nu prezintă o bază, deoarece paşii făcuţi de 
Constantin nu par să indice intenția unei inlocuiri 
complete a Romei cu Constantinopolul. Dacă a plănuit 
noul lui oraş la o scară grandioasă şi l-a prevăzut cu 
senat şi alte clădiri similare celor din Roma, există 
indicii că îl considera secundar Romei. În ciuda tuturor 
eforturilor lui de a atrage membri ai senatului să se 
mute la Constantinopol, cei care au făcut-o au primit 
titlul onorific de clari (distinşi), în vreme ce senatorii 
din Roma erau clarissimi (foarte distinşi).7! 

Este foarte posibil să fi existat un alt motiv. De o 
vreme, granițele întinse şi vulnerabile ale imperiului 
erau supuse la mari presiuni. La nord, frontierele de pe 
Rin şi de pe Dunăre erau expuse incursiunilor 
triburilor germanice. La est, Imperiul Persan renăscut 
ameninţa permanent cu invazia şi atacul asupra 
oraşelor bogate din Siria romană. Într-o asemenea 
situaţie, împărații nu mai puteau locui permanent la 
Roma, ca în secolele dinainte, deoarece se aflau prea 
departe de frontierele amenințate. La începutul 
secolului al IV-lea ei preferau să opereze de la Milano, 
Ravenna sau Trier, în jumătatea de vest a imperiului, şi 
din Antiohia sau Nicomedia, în est. Noul oraş al lui 
Constantin prezenta fără discuţie anumite avantaje 
strategice incontestabile. Era aşezat pe cel mai îngust 
punct de trecere dintre Europa şi Asia, acolo unde 
Bosforul avea doar 500 de metri lăţime. Un avantaj 
foarte apreciat în Antichitate, spre exemplu de regele 
persan Darius care, în secolul al V-lea î.Hr., construise 
un pod de vase peste strâmtoare, lângă Byzantion, 
pentru a-şi trece o parte din armată din Asia în Europa. 
Mai controla si accesul spre Marea Neagră. ” 
Constantin nu ar fi urmărit poate decât să-şi creeze o 

bază avansată de unde să poată mărşălui rapid spre 
Dunăre şi spre graniţele de răsărit ori să navigheze de-a 
lungul coastelor de nord ale Asiei Mici spre Armenia. 
Este o explicaţie mai degrabă prozaică în comparaţie cu 
legenda noii capitale creştine, dar care corespunde în 
mult mai mare măsură dovezilor din acea epocă. 

Doar în secolul ce a urmat după ce Constantin a 
murit, în 337, Constantinopolul a devenit indubitabil 
un oraş creştin, care a fost ridicat la rangul de sediu 
guvernamental al jumatatii de răsărit a Imperiului 
Roman şi a început să aibă acel aspect grandios, care de 
atunci l-a caracterizat mereu. În ce priveşte creştinarea 
lui, această evoluţie a mers în paralel cu aceea a 
imperiului în general. După Constantin, toti împărații 
cu excepţia lui lulian, care a domnit doar scurtă vreme 
(361-363), au fost creştini, ceea ce a încurajat fără 
îndoială convertirile. Pe măsura înaintării secolului al 
IV-lea, creştinismul a devenit treptat religia oficială a 
imperiului şi, până la sfârşitul secolului, majoritatea 
templelor păgâne fie fuseseră închise forţat, fie 
ajunseseră în paragină. În ce priveşte Constantinopolul, 
la mijlocul secolului al IV-lea populaţia era creştină 
într-o proporţie copleşitoare. Un vizitator se plângea că 
era imposibil să cumperi o pâine din piață fara ca omul 
care ţi-o vindea să nu-ţi tina o prelegere despre relaţia 


dintre persoanele care alcătuiesc Treimea.? Împărații 
creştini se simțeau suficient de siguri pe ei să demoleze 
templele păgâne rămase în oraş sau să le schimbe 
destinaţia. În acelaşi timp, Constantinopolul se 
transforma într-un centru important de administraţie 
ecleziastică, pe măsură ce Biserica devenea conştientă 
de creşterea semnificației ei politice. Al Doilea Sinod 
Ecumenic al Bisericii s-a desfăşurat aici, în 381, iar 
adunarea de prelati a hotărât ca de atunci înainte 
episcopul Constantinopolului să „deţină întâietatea de 
onoare” după papa de la Roma, deoarece 
Constantinopolul era Noua Romă. Începând de pe la 
450, episcopul Constantinopolului a purtat titlul de 
Patriarh, onoare de care mai beneficiau doar capii 
Bisericii din alte patru scaune: Roma, Antiohia, 
Alexandria şi Ierusalim. Însă Constantinopolul suferea 
de un dezavantaj în comparaţie cu aceste alte patriarhii 
— şi anume: oricât de sfânt era Constantin, oraşul lui nu 
putea pretinde că ar fi avut vreo legătură cu măcar 
unul dintre Apostoli. Bisericile de la Ierusalim si 
Antiohia fuseseră întemeiate de Sfântul Petru, 
Alexandria, de Sfântul Marcu, din câte se afirma. Roma 
avea drept întemeietorii doi Apostoli, Sfântul Petru si 
Sfântul Pavel. În secolele următoare, bizantinii au 

rezolvat acest aspect în manieră tipică, dezvoltând o 
altă legendă. Apostolul Andrei, se spunea, făcuse un 
popas în Byzantion şi îi întemeiase Biserica, aducând în 
acest fel Constantinopolul pe picior de egalitate cu 
celelalte patru mari centre ale Bisericii Crestine.” 

În acelaşi mod, indiferent de intenţiile iniţiale ale lui 
Constantin, anii ce au urmat după dispariţia lui au fost 
martori ai transformării în ritm alert a oraşului său în 
capitală. În secolele al IV-lea şi al V-lea, conducerea 
imperiului a fost de obicei împărţită între doi sau mai 
multi împărați. Spre exemplu, din 395, fiul lui Teodosiu 
I, Arcadiu, a domnit în răsărit, iar fratele lui mai mic, 
Onoriu, a administrat jumătatea de apus a imperiului 
de la Ravenna. Cei care dețineau jumătatea de răsărit 
de obicei se stabileau permanent la Constantinopol 
împreună cu curtea lor, iar multi îşi petreceau întreaga 
perioadă de domnie acolo, fără să simtă nevoia de a 
călători în alte zone ale imperiului. Prezenţa 
împăratului şi a curţii îi atrăgea inevitabil spre oraş şi 
pe colonişti, dornici să profite de posibilităţile de a-şi 
găsi patroni şi meserie, iar numărul locuitorilor a 
crescut repede. Dacă în 337 erau probabil 90.000, în a 
doua jumătate a secolului al IV-lea populaţia 

Constantinopolului a atins probabil o cifră între 200.000 
şi 300.000 de locuitori. În jurul anului 450 este posibil ca 
oraşul să fi avut o jumătate de milion de locuitori.” 
Păgânul Zosimos a consemnat această evoluţie rapidă 
în obişnuita lui manieră caustică: 


„Constantinopolul a crescut mereu, până când a 
ajuns de departe cel mai mare oraş, rezultatul fiind că 
multi dintre împărații care s-au succedat au ales să 
trăiască acolo şi au atras o populaţie inutil de 
numeroasă, venită din toată lumea - soldati si 
oficialități, negustori şi meseriaşi de tot felul. Prin 
urmare l-au înconjurat de ziduri noi, mult mai 
cuprinzătoare decât cele ale lui Constantin şi au permis 
clădirilor să fie atât de înghesuite între ele, încât 
locuitorii, fie acasă sau pe stradă, duc lipsă de spaţiu şi 
este primejdios să faci mişcări bruşte, din cauza 
numărului enorm de oameni şi de animale. lar o 
întindere considerabil de mare din jurul lui a fost 
transformată în uscat, construind peste piloti infipti in 
apă case, suficient să umpli un oraş din cele mari doar 
cu ele."76 

Nu numai prezența împăratului şi numărul 
locuitorilor au contribuit să dea tot mai mult 
Constantinopolului un aer de capitală, dar şi 
priceperea lor de a-l împodobi cu edificii minunate l-a 
înălțat la acest statut. Constantin asezase temeliile, dar 
cea mai mare parte din oraş trebuie să fi fost un vast 
şantier la moartea lui. Spre exemplu, catedrala 
oraşului, Hagia Sofia, construcţie începută de 
Constantin, nu a fost încheiată şi sfinţită până în 
februarie 360, sub fiul şi succesorul său, Constanțiu al 
II-lea (337-361). Biserica Sfinţii Apostoli, care 
adăposteşte mormântul lui Constantin, a fost la rândul 
ei desăvârşită abia în 370.7 

Însă imaginea emblematică a Constantinopolului 
păstrată şi în anul 1200 avea să înceapă să înflorească 
mai târziu, sub un alt împărat. De origine din Spania, 
Teodosiu I şi-a petrecut prima parte a carierei ca militar 
în jumătatea apuseană a imperiului, şi probabil nu mai 
pusese niciodată piciorul la Constantinopol înainte de a 
ajunge acolo ca împărat al Răsăritului, în noiembrie 
379. Cu toate astea, a înțeles că este important să-i 
confere noii capitale un aspect pe măsura rolului ei 
politic. El a configurat Forul lui Teodosiu, cea mai mare 
piață publică a Constantinopolului, între 386 si 393, 

înzestrându-l cu acea columnă înaltă, cu arcul de 
triumf şi cu statuia ecvestră, tot pe seama lui fiind pusă 
şi înălțarea unui alt arc de triumf, integrat mai târziu în 
Zidurile continentale sub forma Porții de Aur. 
Teodosiu si-a pus amprenta si asupra Hipodromului, 
adăugând obeliscul egiptean la axul central al 
stadionului. 

Obeliscul a fost iniţial ridicat la porunca faraonului 
Tutmes al Ill-lea (1549-1503 î.Hr.), în amintirea 
victoriilor sale din Siria, şi a rămas secole întregi la Deir 
el Bahri, pe Nil, în dreptul oraşului Teba, aflat pe malul 
opus. 

Monumentul, în greutate de 800 de tone, a fost mutat 
din Egipt la ordinul împăratului Iulian, dar pe drum 
s-a pierdut cumva circa o treime din lungimea lui. 
Teodosiu a pus să fie adus ce mai rămăsese din el de pe 
țărmul sudic al Constantinopolului, unde a zăcut câţiva 
ani, şi l-a ridicat pe un piedestal din marmură în care 
fusese dăltuită imaginea lui şi a familiei sale urmărind 
cursele de care din kathisma. La fel ca Acul Cleopatrei 
de la Londra şi Obeliscul din Luxor de la Paris, 
curiozitatea egipteană a lui Teodosiu avea menirea să 
semnaleze că noua capitală aspira la o însemnătate 
comparabilă cu aceea a marilor civilizaţii ale trecutului. 
Creştin cucernic, departe de ambivalentele lui 
Constantin în chestiuni de religie, Teodosiu nu era atât 


de obsedat de gloria lumească încât să uite să se 
îngrijească de trăirea religioasă a Constantinopolului. 
Şi el a construit o biserică nouă, dedicată Sfântului loan 
Botezătorul, în suburbia Hebdomon, aflată la vest, 
chiar în afara oraşului propriu-zis. 

Tot după Constantin au sosit la Constantinopol şi o 
parte dintre cele mai faimoase statui antice, pe măsură 
ce urmaşii lui despuiau sistematic oraşele din tot 
imperiul de cele mai pretuite opere de artă ale lor ca să 
împodobească noua capitală. Roma a pierdut uriaşa 
statuie din bronz reprezentându-l pe Hercule Heracles 
pansiv, făcută de Lisip, care se afla pe Capitoliu din 209 
î.Hr., ajunsă în cele din urmă pe Hipodrom.” Elefanții 
de pe Poarta de Aur şi cei patru cai de bronz de 
deasupra porţii Hipodromului au venit în timpul 
domniei lui Teodosiu al II-lea (408-450). 

Putem presupune că tot în aceeaşi perioadă au ajuns 
la Constantinopol Atena şi Hera din Forul lui 
Constantin şi celelalte statui din Hipodrom, scopul, la 
fel ca în cazul obeliscului, fiind de a-i transmite acestei 
aşezări recente un prestigiu al Antichității care îi lipsea 
în mod flagrant.% 

Indiferent care au fost intenţiile initiale ale lui 
Constantin, în 450 Constantinopolul era un oraş creştin 
şi, pe măsură ce Roma devenea tot mai săracă şi mai 
vulnerabilă, fără dubiu capitala Imperiului Roman de 
Răsărit. Mai mult decât atât, îi stătea foarte bine în 
această postură, iar unul dintre curtenii lui Teodosiu I 
se lăuda că nici Constantin nu l-ar mai fi recunoscut. 
Desigur exagera, ca să-şi atragă bunăvoința 
împăratului, dar avea dreptate în sensul că 
întemeietorul nu făcuse decât să înceapă întregul 
procesul prin care Constantinopolul a devenit cel mai 
măreț oraş al lumii crestine.*! 


Ca să ne întoarcem la cei doi împărați reprezentaţi in 
mozaicul de la Hagia Sofia, lustinian poate să fi fost o 
figură de mai mică importanţă decât Constantin, dar 
faptul că a reconstruit Hagia Sofia i-a asigurat un loc 

cât se poate de onorabil în țesătura de legende care 
înconjurau capitala bizantină. Catedrala construită în 
vremea lui Constantin arsese în 404, fiind înlocuită cu o 
alta, aproximativ cu acelaşi aspect. Când si ea a fost 
mistuită de flăcări, in 532, Iustinian nu s-a mulţumit să 
o refacă. A ales un proiect nou, revoluţionar, conceput 
de arhitecţii săi Anthemiu din Tralles şi Isidor din 
Milet, care au propus să înlocuiască vechea bazilică 
printr-o structură pătrată, susținând o cupolă enormă, 
ceea ce marca o îndepărtare radicală de la stilul 
practicat până atunci. Lucrările au înaintat în mare 
viteză, iar după cinci ani şi zece luni, când catedrala a 
fost terminată, a fost considerată din prima clipă o 
capodoperă care „se avântă spre înălţimi deopotrivă cu 
cerul”. Pe măsură ce treceau anii şi oamenii trăiau zi de 
zi alături de Hagia Sofia, le venea din ce în ce mai greu 
să creadă că o asemenea clădire vastă şi fără egal, sub 
cupola ei semeata, ar fi putut să fie ridicată doar cu 
simple puteri omeneşti. Ceea ce-i uluia cel mai mult pe 
vizitatori era felul în care cupola părea aproape să 
plutească în văzduh. Aparent fără niciun sprijin. 
Nimeni nu putea concepe că o asemenea structură 
uriaşă putea fi convinsă să rămână ridicată în lipsa 
ajutorului divin şi că, într-un fel sau altul, trebuie să fi 


8&2 Zosimus 1982: 111-12; Whitby si Whitby 1989: 59, 64 (n. a.). 


fost susținută din ceruri.% Şi aşa, inevitabil, s-au născut 
legendele. 

Împăratul Iustinian, povestea ghidul, s-a pornit 
imediat să facă loc acelei clădiri de mari dimensiuni, 
cumpărând casele şi proprietăţile din zonă. Dar 
proprietara unei case, o văduvă pe nume Anna, refuza 
categoric să vândă, indiferent de pret. Împăratul însuşi, 
care iubea dreptatea şi ura răul, a fost nevoit să vină 
personal la ea ca să o implore să renunţa la proprietate, 
cu promisiunea că, la moarte, va fi înmormântată în 
catedrală. Nicio cheltuială nu era socotită exagerată: 
coloanele din marmură colorată au fost aduse din tot 
ținutul imperiului, iar candelabrele şi vasele sfinte au 
fost plătite cu aur şi argint. Aşa cum procedase şi 
Constantin, lustinian a importat relicve sfinte care să 
dea mai multă distincţie ctitoriei lui, spre exemplu 
capacul fântânii pe care s-a aşezat Hristos când a stat 
de vorbă cu femeia din Samaria. Ca şi Constantin 
înaintea lor, Iustinian şi arhitecţii au avut parte de 
ajutor divin, proiectul fiindu-i împărtăşit împăratului 
de un înger, poate acelaşi care îl îndrumase pe 
Constantin până la limita zidurilor. Când în timpul 
lucrărilor a apărut o neînțelegere între împărat, 
arhitecți si constructori în legătură cu numărul 


s Procopius of Caesarea 1940: 13, 21 (n. a.). 


ferestrelor, tot un înger a fost acela care s-a arătat ca să 
rezolve chestiunea. Într-o zi, muncitorii au plecat la 
prânz şi l-au lăsat pe fiul şefului de echipă, în vârstă de 
paisprezece ani, ca să păzească uneltele pe şantierul 
rămas pustiu. În timp ce băiatul aştepta cuminte, s-a 
pogorât deodată un înger şi a întrebat de ce se oprise 
lucrul. Auzind că muncitorii erau în pauza de masă, 
vizitatorul nerăbdător i-a zis băiatului să dea fuga şi 
să-i aducă imediat înapoi. Băiatul s-a codit, deoarece 
promisese să păzească uneltele. Atunci, îngerul i-a 
făcut promisiunea solemnă că nu se va mişca din acel 
loc până ce el nu se va întoarce. Când şeful de echipă şi 
oamenii lui au primit mesajul adus de băiat cu 
respiraţia întretăiată, l-au dus pe acesta imediat la 
împăratul lustinian, care a dat ordin ca el să nu se mai 
întoarcă niciodată la catedrală. În acest fel, Hagia Sofia 
avea să aibă propriul ei păzitor pe vecie, deoarece 
îngerii nu-şi calcă niciodată promisiunile. Pe ghizi îi 
încânta de fiecare dată să indice locul, chiar la stânga 
altarului, unde se presupunea că îngerul continuă să 
vegheze. După Dumnezeu şi îngeri, această tradiţie 
târzie îi atribuia cele mai mari merite lui lustinian 
însuşi, şi nu arhitecţilor lui. Se afirma că împăratul era 
cuprins de o asemenea stare de extaz văzând cum se 
înălța construcţia, încât se mândrea că l-a întrecut pe 
Solomon, constructorul Templului de la Ierusalim din 


vremurile Vechiului Testament. lar dacă ne trece prin 
gând să interpretăm aceste cuvinte drept hybris, să mai 
adăugăm că la sfinţirea noii catedrale, la 26 decembrie 
537, şi Iustinian a traversat Augusteion într-un car tras 
de patru cai, mai întâi petrecând trei ore ca să împartă 
grâu celor nevoiaşi. Aşadar, deşi Iustinian nu a fost 
niciodată considerat un sfânt, a fost cu siguranţă 
profund respectat de generaţiile următoare, ca un 
împărat pios şi animat de bune intenţii, care a lăsat o 
moştenire magnifica.™ 


Inutil să mai spunem, la fel ca în cazul întemeierii 
Constantinopolului, procesul propriu-zis de naştere a 
noii Hagia Sofia a fost cu mult mai lipsit de invátáminte 
morale decât poveştile puse în circulaţie de ghizi. 
Aidoma lui Constantin, Iustinian a ajuns pe culmile 
puterii pe o cale mai degrabă în afara celor obişnuite. 
Provenit dintr-o familie de ţărani săraci din Tracia, a 
fost adus la Marele Palat de unchiul sáu, Iustin, 
comandantul gărzii, care devenise împărat în 518. 
Iustin era înaintat în vârstă în momentul urcării pe tron 
şi s-a văzut copleşit de pretenţiile noului său rol, nu în 
ultimul rând din cauză că era analfabet. Nu reuşea să 

înțeleagă documentele pe care i le puneau în faţă 
funcţionarii săi şi nici să le semneze nu a putut 
vreodată, de aceea a îşi concepuse un şablon special. 
Prin urmare, a trimis să fie adus în ajutor nepotul său 
istet. La moartea lui Iustin, în 527, Iustinian i-a urmat în 
cel mai firesc mod cu putinţă, atât timp cât de fapt se 
aflase practic la cârma imperiului de ceva vreme. 

La fel ca în cazul lui Constantin, lustinian a avut 
parte de analize dintre cele mai diverse în timpul vieții, 
care nu se potrivesc deloc cu reputaţia lui de mai 
târziu. Un contemporan îl considera „un om nesincer, 
viclean, ipocrit, care îşi disimula furia, parşiv, şmecher, 
un artist perfect când pretindea că ar susţine o părere”. 
Cea mai frecventă acuzaţie adusă lui Iustinian şi soției 
sale, Teodora, era cea de lăcomie, ceea ce îi împingea 
să-şi stoarcă de bani supuşii, recurgând la orice tertip 
care le trecea prin minte. Erau bánuiti că i-ar fi acuzat 
pe unii proprietari de pământuri înstăriți de fapte pe 
care nu le făcuseră niciodată, ca să poată pune mâna pe 
proprietăţile lor, uneori „convingând” victimele să le 
dăruiască bunurile lor de preţ. La un moment dat, 
lustinian l-a numit pe nobilul Zeno guvernator al 
Egiptului, cu speranţa că se va putea înfrupta din 
averea lui în timp ce el se va afla departe. Însă Zeno a 
hotărât să-şi ia cu el toate bunurile mobile şi a încărcat 
o navă cu aur, argint si pietre preţioase. Iustinian nu s-a 


lăsat dus de nas şi şi-a convins câţiva susţinători să 
descarce marfa şi să dea foc navei. A doua zi, când a 
venit în port, Zeno a aflat că izbucnise un incendiu şi 
nava se pierduse, cu tot cu încărcătură. Zeno a murit la 
scurt timp după aceea, iar Iustinian şi Teodora au scos 
la iveală triumfători un testament care îi desemna 
moştenitori comuni, chiar dacă mulţi s-au îndoit de 
autenticitatea documentului. 

Fără îndoială cà o parte din istoriile despre avaritia 
lui Iustinian erau oarecum exagerate, însă nu încape 
îndoială că era avid să pună mâna pe cât mai mari 
sume de bani, politicile pe care le urma fiind extrem de 
costisitoare. Circumstantele din zilele lui Constantin se 
schimbaseră drastic. În primii ani ai secolului al V-lea, 
graniţele de vest ale Imperiului Roman se prábusiserá 
şi numeroase triburi germanice traversaseră Rinul şi 
începuseră să se aşeze pe teritoriul roman. Vizigotii 
ocupaseră Spania, francii se insinuaseră în nordul 
Galiei, anglii şi saxonii invadaserá Britania, ostrogoții 
preluaseră Italia şi vandalii se asezaserá în nordul 
Africii. Iustinian era hotărât să refacă situaţia dinainte 
şi, în anii 530, şi-a trimis armatele spre vest, să 
recucerească nordul Africii, Sicilia, Italia şi parte din 
sud-estul Spaniei. Din nefericire, campania, care iniţial 
a avut succes, s-a dovedit mai dificilă decât se aşteptase 
Iustinian. Războaiele din nordul Africii si din Italia s-au 


prelungit douăzeci de ani şi, în vreme ce armata 
bizantină era concentrată acolo, persanii au profitat 
pentru a devasta provincia răsăriteană Siria. În acelaşi 
timp, imperiul a fost lovit de o epidemie de ciumă şi de 
o serie de dezastre naturale, depopulând o parte dintre 
provinciile cele mai bogate. La moartea sa, în 565, 
lustinian le-a lăsat succesorilor o vistierie goală si 
granite pe cale să devină imposibil de apărat. După 
cum spunea cel mai important critic al său, „aşa au fost 
calamitátile care s-au abătut asupra întregii omeniri în 
vremea domniei demonului încarnat in Iustinian”.® 
Nicio legătură cu personajul despre care se afirma că o 
implorase pe văduvă să permită să-i cumpere casa. 

Cât despre reconstruirea catedralei Hagia Sofia, ea 
s-a petrecut nu atât ca urmare a ascultării pioase a 
indemnului din partea divinității, ci drept rezultat al 
unei serii de evenimente din care Iustinian a ieşit cu 
obrazul pătat. Creşterea exponențială a 
Constantinopolului în ultimele două secole avea drept 
efect suferinţele provocate de supraaglomerarea 
cronică, ieşirile violente ale gloatei ajungând să fie la 
ordinea zilei. Ele luau adesea forma unor bătălii crunte 
între suporterii echipelor rivale de care aflate în 

întrecere pe Hipodrom, Albaştrii şi Verzii. În ianuarie 
532, evenimentele au căpătat o turnură serioasă, 
transformându-se în proteste împotriva impozitelor 
ridicate percepute de dregătorii lui Iustinian, când 
Albaştrii şi Verzii au renunțat să se mai bată între ei şi 
şi-au unit forţele împotriva autorităţii imperiale. 
Primul semn de primejdie a apărut când împăratul şi-a 
ocupat locul în Kathisma de pe Hipodrom, înainte de 
începerea curselor, şi a fost întâmpinat de suporterii 
Verzilor nu cu obisnuitele aclamații de respect, ci cu 
batjocuri si huiduieli. După ce autorităţile i-au 
încarcerat pe turbulenti, s-a stârnit o răscoală si 
mulțimea a luat cu asalt închisoarea, eliberându-i pe 
toti cei aflaţi acolo. 

Au urmat zile de luptă de stradă, timp în care legea şi 
ordinea s-au prăbuşit complet. Oamenii s-au revărsat 

pe străzi, strigând lozinca lor, „Nika!” (Victorie!), şi 
ucigând orice oficialitate guvernamentală pe care 
puneau mâna. În mijlocul confuziei, au izbucnit 
incendii şi, cum nimeni nu îndrăznea să încerce 
stingerea lor, situaţia a scăpat de sub control. Urmărind 
evoluţia evenimentelor din punctul său de observaţie 
din Marele Palat, Iustinian a înțeles că fuga rămânea 
unica opţiune. Împăratul le-a permis curtenilor să 
părăsească palatul ca să-şi poată apăra propriile case şi 
s-a înconjurat de cei mai apropiaţi sfătuitori ai săi să-şi 


plănuiască propria scăpare. Şi în acel moment a 
intervenit Teodora, soţia lui Iustinian, aducându-le 
tuturor la cunoştinţă hotărârea ei de a nu părăsi 
niciodată Constantinopolul, pentru că regalitatea era 
giulgiul cuvenit. Cuvintele ei au reprezentat punctul de 
cotitură. Iustinian şi sfetnicii lui şi-au abandonat 
planurile de retragere şi au început, în schimb, să 
discute cum ar trebui să riposteze împotriva 
factiunilor. Cel mai capabil general al imperiului, 
Belizarie, care tocmai se întorsese cu armata sa din 
Războaiele Persane, a primit ordinul să-şi aducă 
trupele în oraş şi să restabilească ordinea. Belizarie a 
aşteptat până când pe Hipodrom s-a strâns o mulţime 
uriaşă şi, după ce a înconjurat tot locul şi a blocat 
ieşirile, soldaţii lui s-au năpustit pe stadion cu săbiile 
scoase, iar mulţimea a intrat în panică şi s-a învălmăşit 
peste băncile din tribune. În masacrul care s-a produs 
au murit circa 30.000 de răsculați. 

Pe străzi a revenit normalitatea, dar urmele revoltei 
se vedeau peste tot. Zone întinse din centrul 
monumental al Constantinopolului se transformaseră 
în ruine carbonizate, mai cu seamă spaţiul din jurul 
Augusteionului şi din apropierea Marelui Palat. 

Clădirea senatului, colonadele cu porticuri, Poarta de 
Bronz a Marelui Palat, numeroase case particulare şi, 
bineînţeles, Hagia Sofia dispăruseră toate. Iustinian nu 
mai avea de ales: trebuia să reconstruiască pe scară 
largă; provocarea la adresa autorităţii lui şi propriul 
răspuns ezitant îi impunea să repare daunele în cel mai 
scurt timp cu putinţă. De aici munca frenetică şi 
colosala nouă catedrală. Într-atât de frenetică, încât 
noua structură s-a dovedit instabilă. La douăzeci de ani 
după terminarea ei, la baza cupolei au apărut fisuri rău 
prevestitoare. Apoi, la 14 decembrie 557, în vreme ce 
arhitecţii încă se scărpinau în cap întrebându-se cum să 
rezolve problema fisurilor, Constantinopolul a fost 
lovit de un cutremur puternic, întâmplare deloc 
neobişnuită, ţinând seama că oraşul se află deasupra 
faliei Anatoliei de Nord. Catedrala a fost scuturată 
zdravăn, iar munca de consolidare a început imediat. 
Şase luni mai târziu, în timp ce meşterii trudeau de zor 
încercând să repare crăpăturile, un huruit infernal i-a 
făcut să se repeadă pe scări în jos înainte ca secţiunea 
de est a cupolei să se prábuseascá la pământ. Iustinian 
nu s-a lăsat descurajat şi a ordonat să se treacă imediat 
la refacere. A fost chemat un nou arhitect, Isidor cel 
Tânăr, care a consolidat cupola făcând-o mai îngustă, 


putin mai înaltă şi cu contraforturi adăugate la 
exterior" Asa s-a păstrat splendidul monument al lui 
Iustinian. Cupola era acum considerabil mai solidă si 
avea puterea să-ţi taie respiraţia, aproape la fel ca 
înainte. În continuare toată lumea se mira că poate sta 
acolo fără să se prăbuşească. Secretul consta în cele 
patru aşa-numite pandantive sau arcuri de susţinere 
practicate de arhitecţi în zidurile catedralei pentru a 
crea un leagăn care să preia greutatea cupolei. Pentru 
bizantinii anului 1200, care priveau spre cupolă 
aproape în fiecare zi, pandantivele erau invizibile. Între 
timp, uitaseră de mult toate extorcările şi dezastrele din 
ultimii ani ai domniei lui lustinian şi nu vedeau decât 
moştenirea lui extraordinară, aparent miraculoasă. 


Mostenirea lăsată de Iustinian cuprindea mult mai 
mult decât noua Hagia Sofia. În timpul întregii sale 
domnii, programul de construcţii a inclus aproape 
toate bisericile şi monumentele importante din 
Constantinopol. Cea de-a doua biserică a oraşului în 
ordinea mărimii, Sfinţii Apostoli, era aproape la fel ca 
în anul 370, când a fost finalizată construcţia, fără însă 
ca planul ambițios al lui Constantin, referitor la 

mausoleul lui din acel loc, să se realizeze. Întemeietorul 
Constantinopolului sperase ca trupurile tuturor celor 
doisprezece Apostoli ai lui Hristos să fie găsite şi 
aşezate în cerc în jurul mormântului său, fără să ia în 
calcul însă cât de greu ar putea fi găsite după atâtea 
secole. În timpul domniei lui Constanțiu al II-lea s-au 
făcut căutări minutioase, în urma cărora au fost 
descoperite şi aduse la Constantinopol osemintele unui 
apostol, Sfântul Andrei, dar nu şi ale celorlalţi 
unsprezece. Osemintele Sfântului Evanghelist Luca şi 
ale Sfântului Timotei au fost şi ele aduse la Sfinţii 
Apostoli, dar tot rămâneau multe locuri neocupate în 
mausoleu. Aşa se face că biserica Sfinţii Apostoli a 
devenit spaţiu de înmormântare imperial. Constanțiu 
al II-lea s-a alăturat tatălui sáu în mausoleu in 
noiembrie 361. Împăratul roman apusean Valentinian I 
(364-75) a murit în Galia, dar s-au făcut toate eforturile 
pentru ca trupul său să fie adus de la acea mare 
distanță pentru a se odihni, în cele din urmă, la Sfinţii 
Apostoli. Chiar şi împăratul păgân Iulian a ajuns acolo, 
dar în colțul din nord al bisericii propriu-zise, nu in 
mausoleul lui Constantin.55 

Biserica Sfinţii Apostoli a scăpat nevătămată după 

revolta Nika, însă în anii 530 structura se dărăpănase în 
asemenea măsură, încât oamenii se fereau să vină la 
liturghie, de teamă să nu le cadă în cap. Prin urmare, 
Iustinian a hotărât să dărâme vechiul lăcaş şi să înalțe 
altul nou. Ca şi la Hagia Sofia, noua biserică urma să 
arate cu totul diferit. În locul acoperişului înclinat din 
trecut, avea să fie încununată de mai multe cupole — 
cinci la număr, cea centrală mai înaltă şi mai mare decât 
celelalte, acoperind o structură de forma unei cruci. 
Tradiţia târzie i-a atribuit Teodorei rolul de forţă 
motrice din spatele procesului de reconstrucţie, cu 
asistență supranaturală, la fel ca în cazul soţului ei. Cu 
siguranţă a avut mare nevoie de acel sprijin, întrucât 
după cheltuielile uriaşe de la Hagia Sofia, nu mai erau 
bani suficienţi pentru Sfinţii Apostoli. În afară de asta, 
Iustinian se temea serios că lucrarea soţiei sale i-ar 
putea umbri propriul proiect, prin urmare nu s-a arătat 
foarte dispus să coopereze. Impasul a fost depăşit după 
ce toti cei doisprezece apostoli i s-au arătat în vis 
Teodorei, spunându-i să iasă pe una dintre porţile din 
Zidurile maritime, de-a lungul Cornului de Aur. A 
făcut asta şi a găsit acolo douăsprezece oale pline cu 
aur, purtând fiecare numele câte unui apostol. Odată ce 
fuseseră depăşite barierele financiare, lucrările au 
continuat în ritm rapid. Noua biserică a fost târnosită în 
550, când moaştele Sfinţilor Andrei, Luca şi Timotei, 


mutate pe durata renovărilor, au fost aduse înapoi şi 
reînhumate. În 565, după ce a murit, şi Iustinian a fost 
adus tot aici, fiind depus alături de Teodora într-un 
mausoleu separat, cruciform, construit de împărat.%* 
Vizitatorii Constantinopolului de la anul 1200 aveau 
ocazia să vadă biserica lui lustinian şi a Teodorei. O 
altă ctitorie a lui Iustinian care avea să fie frecvent 
comentată de vizitatorii viitori a fost cea a Maicii 
Domnului din Blachernae. La fel ca la Hagia Sofia şi 
Sfinţii Apostoli, şi aici exista o clădire în vremea la care 
Iustinian s-a urcat pe tron. Léon I (457-474) a fost cel 
care a construit-o iniţial în anii 470, în suburbia 
Blachernae, pe atunci în afara zidurilor cetăţii, pentru a 
adăposti o relicvă prețioasă care tocmai fusese adusă 
din Tara Sfântă, Maphorion sau vălul Sfintei Fecioare.% 
Prezenţa relicvei era suficientă pentru a garanta 
importanța bisericii şi Iustinian a simţit că are datoria 
să o înnobileze. l-a remodelat exteriorul, dar a 
transformat-o şi în interior, folosind marmură de 
diverse culori, cu pilaştri de jasp verde pe socluri albe 
pentru susţinerea acoperişului.” Din păcate, vizitatorii 

?! Procopius of Caesarea 1940: 39-41; Majeska 1984: 186, 333-7 (n. a.). 


de mai târziu nu au avut ocazia să vadă biserica exact 
aşa cum o lăsase lustinian, deoarece a suferit masiv în 
urma unui incendiu din 1069, deşi versiunea 
reconstruită era o replică a interiorului uimitor 
executată în marmură.” Multe alte biserici care au 
beneficiat de grija lui Iustinian erau încă în picioare la 
1200, de la Sfânta Irina, situată chiar în spatele 
catedralei Hagia Sofia, până la Sfinţii Serghie (Sergius) 
şi Vah (Bacchus) de pe panta de sub Hipodrom.% Cele 
lăsate de el puteau cu adevărat să fie văzute peste tot, şi 
in special în Augusteion. La nord se înălța catedrala lui 
Iustinian, Hagia Sofia, cu statuia ecvestră a împăratului 
pe columna din faţa ei. La răsărit, Poarta de Bronz 
înaltă, prevăzută cu o cupolă, reconstruită după 
răscoala Nika, cu interiorul decorat cu mozaicuri 
amintind de victoriile împăratului din Italia şi nordul 
Africii. Unii i-au atribuit şi reconstruirea arcului 
Milion. Mai mult decât atât, prin decizia lui de a înlocui 
vechile bazilici rectangulare cu arhitectura structurii 
pătrate acoperite cu o cupolă, adusese o schimbare 
revoluţionară în peisajul constantinopolitan, dominat 


?. Attaleiates 2012: 253; Clavijo 1928: 79-80 (n. a.). 
% Procopius of Caesarea 1940: 37, 45 (n. a.). 


de atunci înainte de cupole si columne.™ De aici şi 
mândria cu care îi conduceau ghizii pe vizitatorii din 
secolele următoare la mormântul lui Constantin şi al lui 
Iustinian de la Sfinţii Apostoli, repetând mereu istoria 
faptelor acestor împărați. Pentru că amândoi au aşezat 
bazele a tot ceea ce a caracterizat capitala Bizanțului. 


3 
Oraşul sub paza lui Dumnezeu 


Faptele celor doi împărați nu erau singurele 
ingrediente în mitul atât de puternic al Reginei 
Oraşelor. Bizantinii anului 1200 erau mândri să se 
laude faţă de vizitatorii lor şi cu faptul că cetatea nu 
fusese niciodată cucerită de o armată străină şi că asta 
nici nu se va întâmpla până la sfârşitul lumii. Lauda nu 
era fără temei, deoarece Constantinopolul avea un 
palmares al supravieţuirii cu adevărat extraordinar. 
Imperiul Roman a fost o lume a cetăților, care însă au 
avut pe rând aceeaşi soartă: au fost cucerite sau 
distruse de duşmanii imperiului, între secolele al V-lea 
şi al VIII-lea. Şi Roma însăşi a fost prădată de goți in 
410 şi din nou de vandali în 455. În timpul campaniei 


% Procopius of Caesarea 1940: 86-9; Theophanes Confessor 1997: 314. Malalas 
(1986: 285) spune cá lustinian a mutat doar Milion. Despre cum arăta 
Constantinopol la sfársitul domniei lui Iustinian, vezi Croke 2005: 60-86 (n. a.). 


lui lustinian de recucerire a Italiei, a fost asediată şi 
cucerită de mai multe ori, supraviețuind doar câteva 
sate strânse în jurul vechilor ruine şi al bazilicilor 
creştine. Antiohia, oraşul din Siria, a fost cândva un 
oraş splendid, printre cele mai prospere ale imperiului. 
Apoi, în 540, persanii l-au ocupat, prădându-i în 
asemenea hal, încât încă nu îşi revenise când a fost 
cucerit de arabi, în jurul anului 639. Ierusalimul a fost 
jefuit de persani în 614 şi pierdut în cele din urmă în 
favoarea arabilor, în 638. Alexandria, oraş de peste 
200.000 de suflete, a fost capturat de arabi în 642. O 
parte dintre avanposturile imperiale din Apus au 
rezistat mai mult, dar Cartagina a fost cucerită de arabi 
în 697, iar Ravenna, de lombarzi în 751. Dintre toate 
cetăţile lumii antice, singur Constantinopolul reuşise să 
nu fie ocupat şi nici distrus. Şi asta nu din cauză că nu 
ar fi încercat nimeni. De-a lungul secolelor, o serie de 
inamici puternici au asediat Constantinopolul. Dar de 
fiecare dată se retrăseseră cu mâna goală. 

Pentru a explica această lungă imunitate, bizantinii 
apelau ca de obicei la metafizică. Constantinopolul se 
bucura de o protecţie divină specială, „Cetatea păzită 
de Dumnezeu” fiind încă una dintre numeroasele 
metafore ale sale?» Cât despre pază, din câte se pare 


% Alexander 1962: 341-7; Shepard 2003: 92-4 (n. a.). 


Dumnezeu o lăsase în seama celei al cărei cult la Bizanţ 
era depăşit doar de cel fata de Hristos Insusi, şi anume 
Maria Fecioara. După cum nota un contemporan: 


„Despre cetatea noastră vei şti că, până la sfârşit, nu 
se va teme de nici un alt neam, pentru că nimeni nu va 
pune mâna pe ea şi nu o va cuceri, prin niciun mijloc, 
deoarece ea a fost lăsată în grija Maicii Domnului şi 
nimeni nu o va smulge din mâinile Ei. Multe neamuri 
îşi vor frânge coarnele izbindu-se de zidurile ei şi se vor 
retrage rusinate."? 


Cronicarii au consemnat cum intervenţia personală a 
Sfintei Fecioare a salvat în multe rânduri oraşul, la 
vremuri de criză. Când duşmanul se apropia, i se 
aduceau rugăciuni fierbinţi în bisericile Ei, iar de 
zidurile de fortificaţie se atárnau icoane în care îl tinea 
în braţe pe Pruncul lisus. Nu îşi dezamágea poporul şi 
uneori stárnea furtuni care scufundau vasele 
inamicului sau apărea chiar ea lângă zidurile de 
apărare. Spre cinstirea Ei, de Buna Vestire şi în timpul 
Postului Mare, în biserici se cânta un imn numit 
Akathistos, acatistul, elogiind Fecioara ca pe un 


% Andrew Salos 1974: 215 (n. a.). 


comandant care aducea victoria imperiului.” 

Locuitorii Constantinopolului păstrau cu străşnicie o 
serie de mărturii vizibile ale protectoarei lor. Una era 
brâul sau cingătoarea ţinută la Biserica Maica 
Domnului din Chalkoprateia, Piaţa de Aramá?* Apoi 
era Maphorion, vălul ei, aflat la Biserica Maica 
Domnului din Blachernae, care fusese reconstruită de 
Iustinian şi apoi din nou refăcută după incendiul din 
1069. Se considera cá  Maphorion  salvase 
Constantinopolul de rele în numeroase rânduri. La 
atacul unei flote ruseşti, în 860, patriarhul 
Constantinopolului a scos pretioasa relicvă din biserică 
şi a adus-o pe Zidurile maritime, iar atunci s-a stârnit 
un vânt atât de puternic, încât a risipit vasele inamice. 
Mai târziu, împărații obisnuiau să o ia cu ei când 
porneau de la Constantinopol în fruntea armatelor să 
se lupte la frontiere. La fel a procedat şi împăratul care 
s-a dus să negocieze pacea cu puternicul ţar al 
bulgarilor în 926.% 

Existau apoi numeroase icoane, reprezentări ale 
Fecioarei, răspândite în toate bisericile oraşului, unele 
cu puteri miraculoase, după cum se credea. La Biserica 
Maica Domnului din Blachernae se găsea o străveche 
pictură murală care O reprezenta împreună cu Pruncul 
lisus, descoperită în timpul unei restaurări făcute pe la 
1030. Se spunea că face o minune în fiecare vineri după 
apusul soarelui, când voalul care o acoperea se ridica 
încet, de la sine. Mai erau apoi ceea ce s-ar putea 
denumi icoanele războinice, pe care împărații le luau 
cu ei când plecau în campanii. Două la Blachernae, 
Blachernitissa şi Nikopeia, „Aducătoarea de Victorie”. O 
alta, Kyriotissa, se găsea într-o mănăstire de maici de 
lângă apeductul lui Valens. Una dintre aceste trei 
icoane l-a însoţit pe Vasile al II-lea (976-1025) când a 
pornit spre Asia Mică în aprilie 989, ca să se lupte cu un 
răzvrătit. Împăratul se afla în fruntea trupelor sale, cu 
icoana ţinută strâns în mâna stângă şi sabia în dreapta. 
În învălmăşeala produsă la ciocnirea luptătorilor, 
liderul rebel a căzut brusc de pe cal, mort în cel mai 
misterios mod, iar soldaţii lui şi-au pierdut imediat 
curajul şi s-au retras în dezordine. Era limpede că 
Protectoarea le venise din nou în ajutor împăraţilor 

bizantini, iar Vasile şi-a arătat recunoştinţa punând să 
se bată o monedă deosebită din argint care să 
amintească de victorie. Aversul o reprezenta pe 
Fecioară cu Pruncul, iar pe revers se putea citi 
inscripţia: „Slavă Tie, Maică a Domnului, cine se bizuie 
pe Tine nu dă gres.”" Dar exista o icoană care părea să 
fie mai presus de toate celelalte, deoarece, potrivit 
credinţei populare, fusese pictată după original chiar 
de Evanghelistul Luca. Fecioara era reprezentată 
tindndu-L pe Hristos cu mâna stângă şi făcând semn 
spre El cu dreapta. Icoana, prin urmare, s-a făcut 
cunoscută sub numele de Hodegetria („Cea care arată 
calea”), de vreme ce Fecioara indica drumul spre 
mântuire. Se pare că Hodegetria fusese adusă la 
Constantinopol din Palestina în secolul al V-lea şi nu 
fusese niciodată purtată în campanii lungi, asemenea 
celorlalte, poate pentru că era prea mare şi prea grea. A 
rămas întotdeauna în siguranţă, între zidurile 
Constantinopolului, de obicei în mănăstirea Hodegoi, 
aproape de Hagia Sofia, chiar la vârful promontoriului 
pe care fusese construit oraşul. La 1200, de ea se ocupa 
o confrerie specială, care organiza câte o procesiune în 
fiecare săptămână, când douăzeci de bărbaţi în 
veşminte roşii purtau icoana de la mănăstire până la 


102 Attaleiates 2012: 279; Psellos 1966: 36-7, 69-70; Wolff 1948: 326 (n. a.). 


Biserica Pantokrator. De sărbători importante se făcea 
procesiune în jurul catedralei Hagia Sofia.1% Pe de alta 
parte, ori de câte ori oraşul era ameninţat de vreo 
primejdie, era scoasă din mănăstire şi purtată în lungul 
zidurilor cetăţii, cum s-a petrecut de pildă în 1187, când 
un general răzvrătit asediase Constantinopolul cu 
armata lui. De fiecare dată înfrângerea duşmanului era 
pusă direct pe seama Sfintei Fecioare, iar la fiecare 
paradă de victorie Hodegetria era cea care mergea în 
frunte, în carul poleit cu aur, şi abia în urma Ei venea 
cu umilinţă imparatul.'“ 


La fel cum se întâmpla cu orice altceva la Bizanţ, 
exista legenda şi exista realitatea vieţii de zi cu zi. Chiar 
dacă bizantinii atribuiau invulnerabilitatea capitalei lor 
intervenţiei divine, erau şi două explicaţii mult mai 
pragmatice. Cea dintâi ţinea de geografie, de avantajele 
fizice şi materiale oferite de poziţia oraşului. Cea de-a 
doua era legată de tehnologia militară sofisticată, care 
sporea avantajele geografiei şi făcea Constantinopolul 
virtual inexpugnabil. 

Probabil că tocmai din aceste motive Constantin 
dictase alegerea Byzantionului ca loc pentru noul său 
oraş. Nu numai că era plasat la punctul de întâlnire 
dintre Europa şi Asia, permiţând accesul relativ rapid 
spre zona vulnerabilă a Dunării şi spre granițele de 
răsărit, dar prezenta şi o serie de alte avantaje din 
punctul de vedere al apărării. Fiind vorba despre un 
promontoriu îngust, de formă aproape triunghiulară, 
marea punea la dispoziţie o barieră naturală, pe două 
dintre laturi. La nord se afla Cornul de Aur, unul dintre 
cele mai minunate porturi naturale din lume, în vreme 
ce Bosforul şi Marea Marmara delimitau estul şi sudul. 
Prin urmare, unei armate terestre nu-i rămânea decât 
să se apropie dinspre vest, peste promontoriul uşor de 
apărat. Aceste avantaje strategice fuseseră remarcate şi 
în trecut şi stăteau la baza unei legende legate de 
întemeierea oraşului Byzantion, multe secole înainte de 
naşterea lui Constantin. În secolul al VIII-lea î.Hr., 
înainte de a porni să colonizeze noi locuri, grecii din 
Megara făcuseră o vizită la oracolul zeului Apollo de la 
Delfi ca să întrebe cu pioşenie unde să-şi întemeieze 
oraşul. Ca de obicei, zeul a dat un răspuns ambiguu, 
sfătuindu-i pe colonişti să aleagă un loc „de partea 
opusă celor orbi”. Mai târziu, aceste cuvinte 
misterioase au devenit cât se poate de limpezi, căci 
navigând spre nord, până la Bosfor, indráznetii greci 


au trecut pe lângă cetatea Calcedon. Dincolo de 
strâmtoare, exact pe malul opus, se afla promontoriul şi 
minunatul port natural Cornul de Aur, pe care aparent 
întemeietorii cetăţii Calcedon nu le băgaseră de seamă 
când ajunseseră acolo, cu şaptesprezece ani mai 
devreme. Aşadar grecii din Megara au pus bazele 
oraşului Byzantion vizavi de acei calcedonieni orbi, 
profitând din plin de zona de ancorare ferită şi de 
promontoriul uşor de apărat.!% 

Abia la sfârşitul secolului al II-lea d.Hr. Au fost puse 
la încercare aceste avantaje cu toată seriozitatea. În anul 
193 a izbucnit o luptă pentru tronul imperial între 
guvernatorul Siriei, Pescennius Niger, şi guvernatorul 
provinciei Pannonia Superior, Septimius Severus. Când 
Pescennius a sosit la Byzantion şi şi-a organizat acolo 
cartierul general, cetățenii i-au declarat loialitatea. A 
urmat bătălia de la Issus, din Asia Mică, în care 
Pescennius a fost înfrânt şi ucis. Severus a trimis la 
Byzantion capul rivalului său, aşteptându-se ca oraşul 
să i se predea şi să-l accepte ca împărat. Spre 
surprinderea lui, bizantinii l-au sfidat, iar el le-a asediat 
cetatea dinspre uscat şi dinspre mare. În ciuda tuturor 
eforturilor, cetatea a rezistat în faţa armatelor imperiale 

vreme de trei ani, în parte datorită fortificațiilor sale 
foarte bune. Oraşul era înconjurat de un zid de apărare 
prevăzut cu turnuri care permiteau apărătorilor să 
respingă uşor pe oricine se apropia dinspre uscat. La 
mare se construiseră mai multe porturi în ziduri, care 
când se aflau sub atac erau blocate cu lanţuri metalice 
grele, întinse în faţa deschiderii lor. În acest fel, flota 
oraşului, care număra circa cinci sute de nave, era pusă 
în siguranţă în fata atacurilor flotei lui Severus şi în 
acelaşi timp exista o bază de unde putea porni în 
incursiuni pentru a-şi ataca inamicul pe mare. 
Controlul asupra mării îi asigura oraşului şi 
posibilitatea de a fi aprovizionat fără întrerupere. Şi, 
într-adevăr, unele nave comerciale obişnuiau să 
patruleze cu premeditare prin fata Byzantionului, 
aşteptând să fie „capturate” de nave venite din oraş. 
Odată ajunse într-un port, negustorii îşi vindeau 
mărfurile la preţ ridicat şi apoi plecau din nou, să 
aducă altele. 

Pe lângă fortificațiile făcute de om, trăsăturile 
naturale ale acelui loc acționau şi ele în favoarea 
bizantinilor în timpul asediului. În afară de 
promontoriul îngust şi de portul minunat, şi fluxul 
dominant era în avantajul orăşenilor. Curentul din 
partea de sud a Bosforului fiind foarte puternic, masa 
de apă împingea navele dinspre Marea Neagră spre 


Marea Marmara, în dreptul țărmului de est având o 
viteză de trei până la patru noduri, chiar mai mult când 
vântul bătea cu putere, producând vârtejuri si 
contracurenti în golfuri. Un asemenea contracurent din 
Cornul de Aur, cu viteza de circa o jumătate de nod, 
ajuta vasele bizantine să se refugieze în siguranţă în 
porturile lor, împingând în acelaşi timp navele inamice 
spre stâncile de sub zidurile cetăţii. 

Dar, desigur, bizantinii nu puteau reuşi să reziste la 
infinit, iar Septimius dispunea de toate resursele 
Imperiului Roman şi putea aştepta oricât de mult. 
Când s-a instalat foametea, multi locuitori s-au suit pe 
vase supraîncărcate şi au încercat să se refugieze prin 
Bosfor, dar ambarcatiunile lui Severus le puteau 
intercepta cu uşurinţă, scufundând multe dintre ele. Pe 
Zi ce trecea imaginea sutelor de cadavre aduse de 
curenti era tot mai greu de suportat si, in cele din urmá, 
locuitorii rămaşi in cetate au capitulat, în 196. Deloc 
surprinzător, Septimius Severus era hotărât să se 
răzbune. A pedepsit oraşul trădător demolându-i 
zidurile de apărare si lipsindu-] de statutul 
independent, preluat de cetățenii oraşului Perinthos, 
din apropiere. Dincolo de această înfrângere, 
capacitatea Byzantionului de a se apăra cu succes 
vreme atât de îndelungată nu a rămas uitată. Senatorul 
Dio Cassius, care a văzut ruinele zidurilor oraşelor 


după demolare, era de părere că Severus fusese cât se 
poate de neintelept sa le dea jos, deoarece astfel 
distrusese „un puternic avanpost roman şi o bază de 
operaţiuni împotriva barbarilor din Pontul Euxin şi din 
Asia”. Şi Severus pare să fi înţeles potenţialul 
Byzantionului. Spre sfârşitul domniei sale, s-a 
înduplecat şi a reconstruit oraşul la scară mai largă, 
asigurându-i un Hipodrom şi chiar refăcându-i 
zidurile. Sub fiul şi succesorul lui Severus, Caracalla 
(211-217), oraşul şi-a redobândit şi independenţa. Era 
un loc mult prea valoros ca să fie irosit.1% 

Prin urmare, când împăratul Constantin a hotărât să 
construiască noul său oraş la Byzantion în 324, era 
foarte conştient de avantajele defensive pe care i le 
asigura natura. Cum oraşul urma să fie mult mai mare, 
a ridicat un zid prin mijlocul promontoriului, cam la 
trei kilometri de cel vechi, cuprinzând o suprafaţă vastă 
de teren pentru viitoarele clădiri. Accesul spre oraş era 
asigurat prin impunătoarea Poartă Prodomos, a 
Premergătorului, făcută din marmură, suficient de 
largă şi de înaltă încât prin ea să treacă un vas cu tot cu 
catarge. De asemenea, Constantin a reparat fortificațiile 
originale şi le-a legat de cele noi, probabil continuând 

zidul de-a lungul ţărmului.!” Zidul lui Constantin nu a 
fost niciodată pus la încercare serios, dar şi-a 
demonstrat valoarea dupa catastrofala înfrângere 
suferită de bizantini in fata goților tervingi în bătălia de 
la Adrianopol din 378. Gotii victorioşi au pornit 
imediat spre Constantinopol, de vreme ce nu le stătea 
în cale nicio armată romană. Apropiindu-se, le-a fost 
însă suficient să arunce o privire la fortificaţii ca să se 
convingă să renunţe la orice încercare şi s-au retras.!0? 
Treizeci de ani mai târziu, zidul lui Constantin oferea 
mai puţină siguranţă. Între timp, populaţia crescuse în 
asemenea măsură, încât noile dezvoltări imobiliare se 
revărsaseră dincolo de fortificaţii, fiind astfel 
vulnerabile în faţa atacatorilor. La începutul domniei 
lui Teodosiu al II-lea, s-a răspândit vestea despre ce 
suferiseră romanii din cauza goților si era limpede că, 
dacă nu se făceau schimbări serioase, Constantinopolul 
era pândit de aceeaşi soartă. Cum împăratul era încă 
minor, regentul său, Artemiu, a dat ordin în 413 să se 
construiască un nou zid la doi kilometri spre vest faţă 
de cel al lui Constantin, pe o distanţă de peste şapte 
kilometri de la nord la sud, din vârful Cornului de Aur, 
la Blachernae, până la Marea Marmara. Era un singur 

tronson de zid, înalt de doisprezece metri şi de circa 
cinci metri şi jumătate grosime, făcut din blocuri de 
calcar intercalate la anumite intervale cu straturi de 
cărămidă şi cu porţi. Existau cinci porţi militare şi patru 
pentru cetăţenii de rând, şi anume Adrianopol, Sfântul 
Romanos, Rhegion şi Pege, urmate de o a cincea, Poarta 
de Aur, deschisă de obicei doar când un împărat se 
întorcea victorios dintr-o campanie. Pentru ca zidul să 
fie mai uşor de apărat, fusese prevăzut cu nouăzeci şi 
şase de turnuri plasate la anumite intervale pe toată 
lungimea lui, cu platforme largi în care să încapă 
baliste şi catapulte. În faţa zidului, paralel cu el, se afla 
un sant mărginit de cărămidă, lat între cincisprezece şi 
douăzeci de metri şi adânc de cinci până la şapte metri, 
cu o palisadă din cărămidă şi lemn pe partea dinspre 
oraş. Faţă de vechiul zid, al lui Constantin, cel nou 
trebuie să fi avut un aspect şi mai impunător, de natură 
să intimideze.!% 


Dio Cassius despre Bosfor şi Cornul de Aur 


Senatorul şi istoricul Dio Cassius (circa 164 — circa 
229) a descris geografia regiunii în contextul asediului 

lui Septimius Severus asupra cetăţii Byzantion în 
194-197, dar cuvintele sale pot fi rostite la fel de bine şi 
în privinţa Constantinopolului creştin. 


[Byzantion] este situat cât se poate de avantajos faţă 
de ambele continente şi de marea care se întinde între 
ele şi dispune de apărare temeinică atât prin adăpostul 
pe care îl oferă uscatul, cât şi prin dispunerea 
Bosforului. Căci oraşul este construit pe teren înalt, care 
se avântă până departe în mare; iar apa ei, năvălind 
dinspre Euxin [adică Marea Neagră] ca un torent de 
munte şi aruncându-se asupra limbii de pământ, se 
abate acolo în parte spre dreapta, formând golful şi 
porturile, dar majoritatea şuvoiului curge cu mare 
viteză pe lângă oraş, către Propontis [adică Marea 
Marmara]... Natura periculoasă a Bosforului s-a arătat 
un aliat peste măsură de eficient pentru bizantini. 
Porturile din ziduri au fost închise cu lanţuri, iar 
digurile lor poartă turnuri departe pe ape, de ambele 
părţi, făcând imposibilă apropierea inamicului. Într-un 
cuvânt, Bosforul reprezintă unul dintre cele mai mari 
avantaje pentru locuitori; căci este absolut inevitabil ca, 
odată ce ai fost prins de curent, să nu te trezeşti aruncat 
la țărm, indiferent ce ai face. O situaţie foarte 
multumitoare pentru prieteni, dar cât se poate de 
nefericită pentru duşmani. 


Cassius Dio, Roman History, trad. E. Cary şi H.B. 
Foster, 9 vol., Cambridge, MA şi Londra: Harvard 
University Press, 1914-27: ix. 183-7. 


Cea dintâi ameninţare la care a trebuit să facă faţă 
zidul a fost din păcate nu una omenească, ci un 
cutremur deosebit de puternic care s-a petrecut la 26 
ianuarie 447. În urma lui s-au prăbuşit cincizeci şi şapte 
dintre turnuri şi s-au căscat asemenea goluri în ziduri, 
încât o armată ar fi trecut comod prin ele. Demoralizati 
de ceea ce părea să fie o pedeapsă şi un semn al mâniei 
divine, toată populaţia, începând cu împăratul, a luat 
parte la priveghiuri şi litanii, rugându-se fierbinte, 
desculti, ore in şir.! Însă erau cu toţii conştienţi că este 
nevoie de acţiune practică, nu numai de rugăciuni, de 
vreme ce îi pândea primejdia reală ca temutul 
conducător al hunilor, Attila, să pornească în curând 
marşul asupra Constantinopolului. Trebuia ca zidurile 
să fie reconstruite de îndată, iar această misiune i-a 
revenit unui anume Constantin, cu funcţia de eparh 
sau prefect al Constantinopolului, care, în mod cu totul 
neaşteptat, s-a achitat de toate în doar şaizeci de zile, 

punând inscripţii în latină şi în greacă deasupra uneia 
dintre porti, ca să amintească de isprava lui.!!! Fără 
îndoială că merita ca toată lumea să ştie asta, deoarece, 
dacă tot se apucase de treabă, Constantin nu s-a 
mulţumit să refacă zidul, ci l-a şi îmbunătăţit 
considerabil. Între şanţ şi zidul principal a mai inclus 
un nou zid exterior. Acest zid exterior era ceva mai 
scund decât cel din interior şi punctat de alte nouăzeci 
şi două de turnuri. Pe scurt, zidul interior şi cel 
exterior, împreună cu santul, asigurau acum un sistem 
de apărare triplu, imposibil de străpuns. Orice forţă de 
asediu trebuia mai întâi să traverseze santul si palisada, 
expusă tirului nimicitor de pe cele două ziduri din 
spate. Chiar dacă reuşeau să treacă şi să captureze 
zidul exterior, soldaţii s-ar fi trezit prinşi într-un 
coridor lat de numai cinci metri până la zidul interior, 
țintă sigură pentru arcaşii din turnurile de deasupra. 
Practic însă, nicio armată de asediu nu a ajuns până 
acolo.!? 

Zidurile lui Teodosiu sau zidurile continentale 
pázeau accesul pe uscat la Constantinopol, făcând 
parte din inelul defensiv al întregului oraş. La capătul 
de sud şi la cel de nord erau conectate cu Zidurile 


11 Van Millingen 1899: 47; Philippides şi Hanak 2011: 301-2 (n. a.). 
112 Van Millingen 1899: 51-8; Tsangadas 1980: 7-21; Janin 1964: 265-83; 
Philippides si Hanak 2011: 306-10 (n. a.). 


maritime construite în 439, care se întindeau de-a 
lungul întregului țărm, cuprinzând Cornul de Aur, 
Bosforul şi Marea Marmara. Zidurile maritime nu erau 
la fel de impresionante ca replica lor continentală, dar 
pe bună parte din lungimea lor nici nu aveau de ce să 
fie, deoarece curentul principal făcea imposibilă 
apropierea suficientă a navelor de tarm pentru ca 
luptătorii de la bord să poată lansa un atac asupra 
intrărilor în micile refugii de-a lungul malului de sud, 
iar portul lui Teodosiu, spre exemplu, putea fi blocat cu 
lanţuri.!!* Singura zonă a coastelor Constantinopolului 
unde vasele puteau acosta în siguranţă era porțiunea 
de-a lungul Cornului de Aur. La vremuri de criză, orice 
posibilitate ca navele inamice să încerce să profite şi să 
pătrundă în Corn era preîntâmpinată de un lanţ greu 
din fier, lung de 300 de metri, prins între două turnuri 
din oraş, numite Kentenarion şi Kastellion, primul aflat 
în suburbia Galata, iar al doilea, de cealaltă parte a 
apei. Plute de lemn plasate pe toată lungimea lanţului îl 
mențineau la suprafaţa apei, în aşa fel încât chilele 
vaselor nepoftite să nu poată trece peste el (vezi Harta 
LPI 

Desigur, şi aceste fortificaţii aveau punctele lor slabe. 
Promontoriul şi portul natural ale Constantinopolului 
erau un cadru splendid pentru un oraş, dar prezentau 
şi un neajuns serios: aproape că nu exista apă 
proaspătă. Un singur râu curgea în interiorul Zidurilor 
continentale, Lykos, dar nu era decât un pârâu ceva 
mai mare, iar în lunile de vară aproape seca şi, cu 
siguranţă, nu mai putea să asigure nevoile unei 
populații tot mai dezvoltate, aşa ca a 
Constantinopolului. Astfel, apa trebuia adusă din 
afară, prin apeducte. În 368, împăratul Valens (364-378) 
a ordonat restaurarea şi mărirea unui apeduct care 
intra prin țevi subterane lângă Poarta Adrianopol si 
apoi trecea maiestuos peste acoperişuri, livrând apă 
într-un rezervor din apropierea Forului lui Teodosiu.!* 
Era o soluţie perfectă pentru vremuri de pace, dar de 
prea putin ajutor în timpul momentelor cruciale: 
primul lucru pe care l-ar fi făcut orice armată 
asediatoare ar fi fost să taie aprovizionarea cu apă. Prin 
urmare, au început să construiască o serie de cisterne 
subterane, cu acoperişuri boltite, susținute de coloane, 
unde se colecta apă prețioasă pentru perioadele in care 

era cea mai mare nevoie de ea. Unele dintre aceste 
cisterne erau modeste, destinate să livreze apă doar la 
câteva imobile, dar altele erau gigantice. Cea a lui 
Aspar, construită în 459, era suficient de mare încât să 
cuprindă un teren modern de fotbal. Basilika, ridicată 
de Iustinian I aproape de Hagia Sofia, era o capodoperă 
arhitecturală cu o suprafaţă de 9800 de metri pătraţi, 
acoperişul ei fiind susținut de 336 de coloane. 16 
Asemenea locuri de depozitare asigurau cu certitudine 
Constantinopolului necesarul de apă pentru câteva 
luni sau chiar ani întregi, în eventualitatea unui asediu 
sau a unei secete. Cu toate astea, o mare parte din apa 
strânsă în cisterne trebuia să ajungă acolo tot prin 
apeducte care constituiau în sine o slăbiciune, punând 
la dispoziţie o cale de străpungere a sistemelor de 
apărare, dacă atacatorul reuşea să îi surprindă. În vara 
lui 705, împăratul detronat Iustinian al II-lea a pus în 
scenă o revenire politică dramatică şi s-a strecurat în 
Constantinopol, în fruntea unei bande de bărbaţi aleşi 
pe sprânceană, prin apeductul lui Valens, reuşind să îşi 
îngrozească rivalul şi să îl pună pe fugă.!” A fost o 
lovitură unică, pentru că întotdeauna garnizoana de pe 
Zidurile terestre păzea cu mare atenţie apeductele. 

Dacă lipsa apei se putea contracara în bună măsură 
cu ajutorul apeductelor şi al cisternelor, împărații erau 
cu mâinile legate în privința unui alt dezavantaj 
natural, geografic. Asa-numitul Mesoteichion — adică, ad 
litteram, „mijlocul zidurilor” — era secţiunea din 
Zidurile continentale dintre Poarta Sfântul Romanos şi 
Poarta Adrianopol. În acest punct, fortificațiile erau 
obligate să urmeze configuraţia terenului şi coborau 
adânc în valea râului Lykos. Prin urmare, era imposibil 
de construit un şanţ adânc, deoarece apa s-ar fi scurs de 
acolo şi atacatorii se puteau plasa pe terenul mai ridicat 
din spate, folosind avantajul înălțimii pentru a-i 
intimida pe apărători, şi să arunce proiectile peste 
ziduri.” Şi atacatorii îşi concentrau de fiecare dată 
forţele în acea zona. 

Şi, în sfârşit, mai era o slăbiciune care nu ţinea de 
natură, de ea fiind vinovaţi exclusiv bizantinii. La 
construirea noilor ziduri, în 413, ele asigurau protecţia 
mai multor noi suburbii apărute din zilele lui 
Constantin şi până atunci. Însă Blachernae a fost lăsat 
în afară, deoarece prezenta importanţă minima la 
mijlocul secolului al V-lea. Dar la începutul celui de-al 
VII-lea situaţia se prezenta cu totul altfel. Acolo se 

ridicaseră mai multe clădiri şi Blachernae era acum şi 
căminul Maphorionului Sfintei Fecioare din Biserica 
Maica Domnului înălțată de Iustinian. Într-o anume 
măsură, Sfânta Fecioară îşi putea purta singură de grijă: 
se credea că duşmanii nu pot face rău bisericii nici dacă 
îi puneau foc jur-împrejur. Însă nu părea potrivit ca o 
asemenea relicvă importantă şi o biserică splendidă să 
fie lăsată la voia armatelor puse pe jaf. Astfel, în 627, 
Zidurile continentale au fost extinse mai departe, la 
extremitatea nordică, pentru a cuprinde biserica şi 
întreaga zonă Blachernae (vezi Harta 1, p. 15). Mai 
târziu, tot acolo s-a construit o reşedinţă imperială de 
seamă, Palatul Blachernae.!! În acest fel i s-a făcut fără 
îndoială dreptate Protectoarei Constantinopolului, dar 
astfel a apărut şi o proeminenta pe linia altfel destul de 
dreaptă a Zidurilor continentale. Prin această abatere, 
zidul devenea vulnerabil, fie la bombardamentul 
catapultelor, fie la săpăturile făcute la bază. Mai mult 
decât atât, în zona proeminentei fortificația era 
alcătuită dintr-un singur zid, lipsindu-i zidul exterior şi 
santul, dificil de construit pe terenul înclinat. În secolul 
al XII-lea, secţiunea Blachernae a fost complet 
reconstruită şi întărită. Porțiunea era mai groasă decât 
Zidurile teodosiene existente, având blocuri de piatră 

mai mari, iar turnurile erau mai dese. În acest fel, 
pericolul era mai redus în oarecare măsură, dar 
Blachernae a rămas în continuare un punct 
vulnerabil.12 Întâmplarea face că niciuna dintre aceste 
scăderi ale sistemului de apărare nu a fost vreodată de 
vină când cetatea a căzut în mâna duşmanilor. 


În secolele al VI-lea si al VIII-lea, fortificațiile 
Constantinopolului au fost supuse unei serii de teste 
severe. Imperiul Bizantin intrase de câţiva ani într-un 
declin. Efortul lui Iustinian de a recuceri provinciile 
occidentale lăsaseră statul într-o stare de epuizare 
financiară, expus atacurilor de la graniţe. La doar câţiva 
ani după moartea marelui împărat, majoritatea Italiei 
era pierdută în favoarea lombarzilor, iar succesorii lui 
au fost nevoiţi să desfăşoare o bătălie tot mai disperată 
pentru a rezista pe alte fronturi. Situaţia a devenit 
dramatică în 602, când răsturnarea şi asasinarea 
împăratului Mauriciu (582-602) a dat semnalul unei 
perioade de conflict civil intern, de care inamicii 
imperiului s-au grăbit să profite. Slavii şi avarii au 
traversat Dunărea şi au ocupat cea mai mare parte a 
Balcanilor, până în sudul Peloponesului, în vreme ce în 

răsărit persanii au cotropit Siria, Palestina şi Egiptul. 

În această situaţie, a fost doar o chestiune de timp 
până când şi Constantinopolul a fost pus direct în 
primejdie. Testul s-a produs în 626, când inamicii din 
răsărit şi apus ai imperiului s-au unit într-o încercare 
de a-i cuceri capitala. În iulie acelaşi an, profitând de 
absența împăratului Heraclius (610-641), aflat într-o 
campanie în Armenia, generalul persan Shahrbaraz a 
traversat Asia Mică, împreună cu armata lui, şi a făcut 
tabără la Calcedon, vizavi de Constantinopol. Între 
timp, în Balcani, avarii şi aliaţii lor slavi au mărşăluit 
spre sud prin Tracia, ajungând in fata Zidurilor 
continentale la 29 iulie şi şi-au făcut tabără la 
Mesoteichion. Acolo au montat catapulte ca să lanseze 
bolovani spre pereţi şi douăsprezece turnuri de asediu 
care să le permită să se apropie şi să escaladeze 
parapetele. Dar niciuna dintre aceste maşinării nu i-a 
impresionat pe apărători. Avarii au apelat atunci la 
aliaţii persani să le vină în ajutor la Zidurile 
continentale, însă cele două forţe erau separate de apele 
Bosforului, ceea ce făcea dificilă unirea şi coordonarea 
eforturilor lor, deoarece niciunii nu aveau flotă. În 
disperare de cauză, avarii au încercat să rezolve situaţia 
lansând ambarcaţiuni mici, cu echipaje formate din 
slavi, care să-i traverseze pe persani pe malul european 
al Bosforului. Tentativa s-a soldat cu un dezastru. 


Curenţii puternici, care îi ajutaseră atât de mult pe 
bizantini în lupta lor împotriva lui Septimius Severus, 
aveau tendinţa să împingă bărcile înapoi, spre malul 
european, iar ambarcatiunile care au ajuns până la 
mijlocul canalului au fost usor interceptate de navele 
de rázboi bizantine. Cu legáturile dintre ele tàiate, cele 
douá armate au rámas neputincioase si au ridicat 
asediul la 8 august, la mai puţin de două săptămâni 
dupa ce incepuse."?! 

Odatá cu esecul asediului persano-avar, imperiul si-a 
revenit sub conducerea impáratului Heraclius, care i-a 
alungat pe persani din provinciile din est in anii 620. 
Ínsá triumful a durat putin, iar teritoriul recuperat a 
fost curând pierdut din nou în favoarea arabilor, care 
au invadat imperiul în 634. În primăvara lui 674, noul 
inamic s-a infatisat in fata zidurilor 
Constantinopolului. O flota araba de mari dimensiuni a 
trecut prin Dardanele, a devastat tarmul Traciei, a 
ocupat suburbia Hebdomon si a petrecut vara ducand 
bătălii intense cu vasele bizantine in Marea Marmara. 
În septembrie, în loc să se retragă pentru a ierna, flota 
arabă a ocupat oraşul Cizic, de cealaltă parte a Mării 
Marmara fata de Constantinopol, ca să îl folosească 

drept bază avansată. Acolo, flotei i s-a alăturat o armată 
terestră sub comanda lui Yazid, fiul califului Omeiad, 
care, spre deosebire de luptele din 626, ameninţa 
Constantinopolul cu o armată, dar şi cu o flotă 
adevărată, nu doar cu un grup de canoe, asa cum 
făcuseră avarii. Şi la începutul primăverii arabii erau 
iarăşi gata de atac. 

Dar asediul a eşuat din nou. Navele arabe nu au 
reuşit să treacă peste lanţul care închidea Cornul de 
Aur şi atacul asupra Zidurilor maritime în oricare alt 
punct nu era posibil. Armata arabă a rămas pe partea 
asiatică a Dardanelelor şi nu a încercat să traverseze 
pentru a ataca Zidurile continentale, prin urmare 
oraşul putea fi în continuare aprovizionat prin partea 
de vest. Asa s-a intrat într-o situaţie de blocaj sau „pat”, 
cum se cheamă în şah, care a durat patru ani. Apoi, în 
678, bizantinii au contraatacat pe mare şi au reuşit să 
iasă din această situaţie cu ajutorul unei arme secrete. 
De o vreme, adunaseră nave în portul lui Teodosiu şi le 
montaseră sifoane pe prore, capabile să împroaşte ceea 
ce era cunoscut sub numele de „focul grecesc”, un fel 
de echivalent medieval al napalmului. Era preparat 
dintr-un amestec de ingrediente printre care se 
numărau sigur sulful, smoala şi varul nestins, poate 
chiar şi ţiţeiul, importate special de dincolo de Marea 
Neagră, din Armenia şi Caucaz, unde petrolul se mai 


găsea in depozite de suprafață. Indiferent de 
compoziţia lui exactă, focul grecesc era un lichid 
extrem de inflamabil care, încălzit într-un recipient 
etanş din bronz, putea fi trimis sub presiune asupra 
navei inamice. Lichidul se aprindea când ieşea prin 
sifon şi, odată ce lua foc, era practic imposibil de stins. 
Ardea până şi pe mare şi era capabil să transforme în 
câteva minute un vas de război într-o epavă în flăcări. 
Cu siguranță, nu era deloc uşor de manevrat dacă voiai 
să te apropii şi să dai o lovitură directă, iar ratările 
trebuie să fi fost frecvente, ceea ce nu avea însă prea 
multă importanţă. În afara avariilor fizice pe care le 
putea cauza, focul grecesc era şi o armă psihologică 
demoralizatoare. Amestecul izbucnea din sifon cu 
zgomotul unui tunet, iar de multe ori jetul era transmis 
prin capete de bronz cu formă de lei sau de dragoni, ca 
să amplifice teroarea pe care o provoca în rândul 
echipajelor inamice. După o ciocnire cu vasele 
bizantine înarmate cu foc grecesc, erau mari şanse ca 
navele inamice să prefere să se facă nevăzute la apariţia 
capetelor de dragon, scutindu-i pe bizantini să 
risipească un combustibil preţios. Această armă 
teribilă, în combinaţie cu imposibilitatea evidentă de a 
face o breşă în Zidurile maritime, i-a convins pe arabi 
să se retragă, spre încântarea bizantinilor, care până 
atunci avuseseră prea puţin succes în înfruntările cu ei. 


Un poet de curte a celebrat victoria în versuri, 
comparând sarcastic vasele arabe cu nişte coşciuge 
plutitoare.!? 

Bucuria lor a fost prematurá, deoarece arabii s-au 
întors şi au organizat ceea ce avea să se dovedească cel 
mai periculos asediu de până atunci. În vara lui 717, o 
armată puternică, sub comanda lui Maslama, fratele 
califului Omeiad, a traversat Asia Mică pentru a face 
joncțiunea cu o flotă care intrase în Marea Marmara 
dinspre Marea Egee, aparent formată din 1800 de vase. 
De această dată, armata arabă nu a rămas pe partea 
asiatică, ci a traversat Dardanelele şi a străbătut în marş 
Tracia până sub Zidurile continentale. Acolo, Maslama 
a ordonat să se efectueze o serie de lucrări paralele cu 
zidurile, pentru a preveni pătrunderea oricărui ajutor 
din afară, în vreme ce flota lui a instituit blocada pe 
mare. Strategia urmărea desigur  înfometarea 
Constantinopolului pentru a forța capitularea, şi nu 
crearea unei breşe în Zidurile continentale, deşi, pe de 
altă parte, flota încerca mereu să pătrundă în Cornul de 
Aur. Ca toate blocadele, dacă putea fi menținută un 
timp suficient de îndelungat, avea şanse de succes — 
dacă bizantinii rămâneau fără mâncare şi apă, 

formidabilul lor sistem de apărare devenea inutil. 

Dar oraşul stătea cât se poate de bine cu proviziile. 
Exista apă în cisternele subterane, prin urmare nu a 
contat prea mult că arabii au întrerupt apeductele. Mai 
mult decât atât, ştiind că atacul arab era iminent, 
împăratul bizantin acumulase de multă vreme grâne şi 
evacuase din oraş orice locuitor care nu avea rezerve 
personale pentru trei ani. În afară de asta, în ciuda 
prezenţei flotei arabe, pescarii bizantini reuşeau în 
continuare sa iasă în apele din jurul 
Constantinopolului. lar arabii nu stăteau la fel de bine 
in marele lor trangeu de-a lungul Zidurilor 
continentale. Distruseserá majoritatea recoltelor din 
Tracia, ca sá nu ajungá la bizantini, iar ei contau pe 
proviziile aduse de flota proprie. La 1 septembrie 717, 
in timp ce un convoi de vase arabe se deplasa pentru 
aprovizionarea armatei de la Zidurile continentale, 
natura a venit in ajutorul bizantinilor, la fel ca in 194 si 
626. Vasele au rămas mai întâi nemiscate in mijlocul 
curentului, apoi au fost purtate lent înapoi, de vântul 
preponderent dinspre sud. Profitând de moment, flota 
bizantină le-a atacat. Vreo douăzeci de nave arabe au 
fost incendiate cu focul grecesc, unele au eşuat sub 
Zidurile maritime, unele s-au scufundat, iar altele au 
fost risipite, în flăcări, peste Marea Marmara. Aceeaşi 
soartă au avut-o multe alte transporturi care nu au mai 


ajuns la arabii de lângă Zidurile continentale, iar când 
s-a instalat iarna grea din 717-718, s-au trezit fără 
provizii suficiente. În scurt timp, au fost siliți să 
mănânce mai întâi cămilele aduse ca animale de 
povară, apoi rădăcini scoase din pământul îngheţat şi 
în cele din urmă frunze. Deşi în primăvară au sosit 
întăriri arabe, între timp era limpede pentru toată 
lumea că blocada avea şi mai puţine şanse de izbândă 
decât un asalt direct asupra Constantinopolului. 
Asediul a fost ridicat la 15 august 718, armata s-a retras 
tot peste Dardanele şi flota s-a îndreptat spre casă. 
Arabii nu s-au mai întors niciodată.!% 

Asemenea victorii spectaculoase i-au asigurat 
Constantinopolului reputaţia de cetate inexpugnabilă, 
ceea ce însă nu a împiedicat multe alte tentative de a-l 
lua cu asalt. Bulgarii, cu care bizantinii au purtat mai 
multe războaie de-a lungul secolelor al IX-lea şi al 
X-lea, au asediat în mai multe rânduri cetatea, însă, 
cum nu aveau flotă, realist vorbind, nu au avut 
niciodată şanse de succes acolo unde chiar şi arabii 
suferiseră înfrângeri. Hanul Krum (circa 803-814), care 
nimicise cu puţin în urmă o întreagă armată bizantină, 
cu tot cu împărat, a ajuns cu armata lui în faţa Zidurilor 

continentale în 813, unde a constatat că nu putea face 
mare lucru. Aşadar, după ce a incendiat clădirile, vilele 
şi palatele găsite de el în afara zidurilor, Krum a 
străbătut călare distanţa dintre Poarta de Aur şi 
Blachernae ca să-şi „arate forțele” şi apoi a cerut să se 
încheie pacea.!2 O altă ameninţare a venit din partea 
ruşilor, care au traversat în mai multe rânduri Marea 
Neagră ca să atace Constantinopolul. În 941, flota lor 
numeric superioară a fost înfrântă de doar 
cincisprezece vase bizantine înarmate cu foc grecesc. 
Multe dintre navele ruseşti au fost incendiate, dar 
majoritatea atacatorilor au pierit din cauza panicii, 
după ce au sărit în mare şi s-au înecat sub greutatea 
armurilor pe care le purtau. Supraviețuitorii s-au întors 
acasă cu scuza că bizantinii „aveau la dispoziţia lor 
fulgerul din cer şi le dăduseră foc revărsând flăcări 
asupra lor, ceea ce i-a împiedicat să-i cucereasca”.!° 
Lăsând deoparte asemenea situaţii dramatice, cei care 
doreau să se lupte cu împăratul bizantin se multumeau 
în general să atace provinciile îndepărtate sau să facă 
paradă de forţele lor lângă Constantinopol, pentru a 
smulge concesii. Şi, cu atât mai mult, bizantinii aveau 
motive să creadă că forțele divine lucrau în favoarea 

lor. 

La fel cum perioada îndelungată cat 
Constantinopolul a rămas imun la cucerire poate fi 
atribuită geografiei lui şi tehnologiei militare mai 
degrabă decât intervenţiei divine, mitul oraşului aflat 
sub paza lui Dumnezeu poate fi pus la îndoială şi din 
altă perspectivă. Se poate afirma că de fapt oraşul nu 
era deloc imun. Cetatea a căzut în mai multe momente, 
de-a lungul secolelor, dar nu în faţa armatelor conduse 
de câte un stăpânitor străin, ci de câte un general 
bizantin ambițios pornit să îl răstoarne pe împăratul în 
funcţie, ca să-i ia locul pe tron. Acest gen de război se 
deosebea radical de marile asedii persane, avare şi 
arabe. Uzurpatorii potenţiali care veneau dinspre apus 
se opreau din marş la Mesoteichion, poposind cu 
armatele in fata Zidurilor continentale. Rareori se 
stárneau lupte pe viatá si pe moarte, iar numárul 
victimelor rámánea redus la minimum, deoarece 
majoritatea locuitorilor din Constantinopol erau neutri 
şi aşteptau deznodământul, la fel de dispuşi să aclame 
pe oricine ieşea victorios. Uzurpatorii sperau fie să 
profite de punctele vulnerabile cunoscute ale Zidurilor 
continentale, adică de ţevile apeductului, spre 
exemplu, fie să convingă pe cineva dinăuntru să le 
deschidă calea în cetate. 

Aşa s-a petrecut în 1047, când Leon Tornikios a venit 


cu o armată în faţa Zidurilor continentale cu speranţa 
să-l detroneze pe împăratul Constantin al IX-lea 
Monomahul (1042-1055). Împăratul fusese bolnav şi 
circulau zvonuri că ar fi murit, prin urmare omul a 
socotit că ar fi înțelept să apară personal la ziduri ca 
să-şi susţină trupele care înfruntau armata lui Tornikios 
şi s-a aşezat pe metereze, unde putea fi bine văzut. Din 
nefericire, putea fi văzut şi de armata rebelă, iar un 
arcaş călare a folosit prilejul ca să lanseze o săgeată spre 
el. Dacă îşi nimerea tinta, Tornikios probabil cá ar fi 
ajuns pe tron, dar întâmplarea a făcut ca împăratul să 
îşi mişte capul într-o parte, în ultima clipă. Săgeata i-a 
şuierat pe la urechi şi l-a lovit în coastă pe unul dintre 
tinerii curteni, care stătea în spatele lui. 

Slăbiciunile sistemului de apărare au prilejuit rareori 
victoria unei armate insurgente, calea cea mai eficientă 
de a ocupa Constantinopolul fiind amabilitatea unui 
simpatizant din interior de a deschide una dintre porţi. 
Era limpede că pe asta mizau şi Tornikios şi susținătorii 
săi să se întâmple în 1047. În loc să încerce să ia cu asalt 
cetatea, preferau sa le tina discursuri vehemente 
soldaţilor de pe ziduri, batjocorindu-l pe Constantin al 
IX-lea cu tot cu bine cunoscutul lui stil de viata 
uşuratic, ridicând în slăvi meritele lui Tornikios, 
ajungând până la scenete comice, pline de glume 
deocheate pe seama cheltuielilor împăratului. Apoi au 


devenit duri, aducând prizonieri în fata zidurilor si 
amenințând că îi vor executa dacă nu se deschid 
porţile. Dar zadarnic. Porţile au rămas ferecate, iar 
apărătorii au lansat cu catapultele un roi de pietre, cu 
traiectorii suficient de scurte să nu-şi atingă ţinta. În 
fata unei asemenea vigilente, armata rebelă a renunțat 
în cele din urmă şi s-a retras, iar revolta s-a stins în 
scurt timp.17% 

Dar evenimentele nu se desfăşurau totdeauna în 
acest fel. O situaţie asemănătoare s-a petrecut în vara 
lui 1057, când Isaac Comnenul s-a ridicat împotriva lui 
Mihail al VI-lea (1056-1057). Isaac avea baza în Asia 
Mică, prin urmare nu a venit cu armata sa spre Zidurile 
continentale, ci spre Bosfor. Oamenii lui au pus uşor pe 
fugă o trupă trimisă de Mihail al VI-lea, dar 
strâmtoarea era o piedică la fel de greu de depăşit ca 
Zidurile continentale, iar Isaac nu a reuşit să înainteze 
atât timp cât împăratul din Constantinopol şi-a 
menţinut controlul asupra flotei. Prin urmare, armata 
lui Isaac Comnenul şi-a făcut tabără lângă Niceea şi s-a 
pus să aştepte. Mihail a hotărât să negocieze şi a trimis 
o delegaţie în tabăra lui Isaac care să-i propună să-l 
adopte ca moştenitor, urmând să preia tronul după 
moartea lui Mihail. Isaac a acceptat acest compromis, 

dar înainte să poată fi pus în practică au sosit ştiri că la 
Constantinopol a izbucnit o revoltă populară împotriva 
lui Mihail, iar el era invitat să traverseze marea şi să 
intre în oraş. Astfel, la 1 septembrie 1057 a ajuns la 
Constantinopol, a ocupat capitala fără să fie nevoie de 
un asediu si a urcat pe tron ca Isaac I (1057-1059).127 
Susținerea populară nu reprezenta decât una dintre 
căile de a obține deschiderea porţilor. O alta era sa 
plăteşti preţul potrivit pentru a-ţi asigura loialitatea 
trupelor care pázeau o sectiune-cheie a Zidurilor 
continentale. Cu mult mai înainte de 1200, grosul 
forţelor armate imperiale ajunsese să fie compus din 
mercenari străini, mai ales din Rusia, Scandinavia, 
Germania, Franţa şi Anglia, deşi erau menţionaţi şi 
africani în garda palatului.!% Între mercenari figura si 
faimoasa garda Varegă, care alcătuia corpul de 
protecţie personal al împăratului, cu spade grele, cu 
două tăişuri, pe care oamenii le purtau pe umăr cu 
prilejul ceremoniilor. Unii plecaseră de acasă în exil, 
din cauza răsturnărilor politice, aşa ca varegii englezi 
veniţi la sfârşitul secolului al XI-lea, forţaţi de cucerirea 
de către normanzi a ţării lor, în 1066. Varegii aveau 
reputaţia unei fidelitati neclintite fata de împăratul în 

funcţie, o trăsătură cât se poate de valoroasă în lumea 
tulbure a politicii bizantine, ceea ce-i făcea preferabili 
luptătorilor autohtoni. Majoritatea bizantinilor din acea 
epocă erau gata să recunoască faptul că varegii şi alti 
mercenari erau de departe cei mai leali şi mai curajoşi 
soldati de care dispunea imperiul.!% 

Unul dintre cei mai faimoşi varegi a fost Harald 
Sigurdsson, un strămoş al lui Sigurd Magnusson, care a 
vizitat şi el mai târziu Constantinopolul. După ce a 
plecat din Norvegia natală în 1030, în urma bătăliei de 
la Styclastadir, când a fost ucis fratele său, regele Olaf 
Haraldsson, Harald a cutreierat o vreme prin Rusia, 
apoi a venit la Constantinopol şi s-a înrolat împreună 
cu însoțitorii lui în garda Varega. Obligaţiile lui nu s-au 
limitat la paza împăratului, în palat. Harald a luat parte 
la campaniile bizantine din Marea Egee, din Bulgaria şi 
din Sicilia, în care s-a purtat mai mult decât onorabil. 
Ca recunoaştere a meritelor lui de războinic, a fost 
numit comandant al gărzii varege şi împăratul i-a 
acordat titlul sonor de spatharokandidatos. La plecarea 
lui de la Constantinopol, în jurul lui 1044, era un om 
bogat — din solda acumulată, din darurile imperiale şi 
din prada acumulată în campanii. Întors în Norvegia, 
Harald a reuşit să urce pe tronul regal, iar cei douăzeci 

de ani de domnie intransigentă i-au asigurat porecla 
„Hardrada”, „cel Aspru”. Dar nu-şi pierduse dorul de 
aventuri peste mări şi ţări. În septembrie 1066 a iniţiat 
invadarea Angliei, dar se pare că a fost părăsit de 
iscusinta lui militară. În bătălia de la Podul Stamford a 
murit în luptă, după ce armata i-a fost risipită. Însă, în 
ce-i priveşte pe bizantini, Harald le-a fost de un ajutor 
nepretuit şi a meritat toată generozitatea cu care a fost 
răsplătit de împărat.1% 

Desigur, nu toti mercenarii au fost de calibrul lui 
Harald Hardrada şi al varegilor, iar cei care aveau 
intenţia de uzurpare au profitat de asta. În primăvara 
lui 1081, un tânăr general numit Alexie Comnenul, 
nepotul lui Isaac, a ajuns cu armata sa în fata Zidurilor 
continentale să-l provoace pe împăratul Nicefor al 
III-lea Botaneiates (1078-1081). Rebelii au fost 
întâmpinați cu obişnuitele fluierături si huiduieli din 
partea apárátorilor si, din cáte se párea, nu exista nicio 
sansá sá se repete revolta populará care prilejuise 
pătrunderea în cetate a unchiului lui Alexie, in 1057. 
Astfel a început marea aşteptare. Inevitabil, între 
asediați si asediatori s-au iniţiat dialoguri şi aşa a aflat 
Alexie ce regimente erau staționate exact în care 
turnuri de-a lungul Zidurilor continentale. Printre ele, 

cele ale varegilor şi nemuritorilor, acestea din urmă 
fiind alcătuite exclusiv din soldaţi bizantini. Alexie a 
fost sfătuit să nu încerce să negocieze cu niciunii dintre 
ei, deoarece existau toate premisele să-i rămână fideli 
lui Nicefor. Mai jos, de-a lungul liniei, exista un turn 
apărat de nemitzi, un regiment format din mercenari 
străini, probabil germani, iar Alexie a hotărât să ia 
legătura cu ei. A fost trimis un reprezentant care s-a 
apropiat de zid cât mai mult cu putinţă, iar 
comandantul corpului de nemitzi s-a aplecat peste 
metereze, ca să parlamenteze. Se poate presupune că 
s-a ajuns la o înţelegere financiară oarecare, în care 
Alexie a fost de acord să dea un salariu mai mare decât 
rivalul lui şi s-a stabilit că Poarta Adrianopol va fi 
deschisă la o oră stabilită. În zorii zilei de 1 aprilie, 
trupele lui Alexie Comnenul s-au revărsat in 
Constantinopol, ceea ce i-a permis să se urce pe tron 
sub numele de Alexie I, iar dinastiei Comnenilor, să 
rămână la putere vreme de peste un secol.?! 

Asemenea transferuri de putere se petreceau de 
obicei cu puţină vărsare de sânge, dar uneori 
Constantinopolul şi locuitorii lui erau trataţi cât se 
poate de brutal. Când Nicefor Focas, general încununat 
de victorii, a preluat puterea în 963, mulţi dintre 

soldaţii lui s-au folosit de prilej ca să prade case 
particulare, în vreme ce unii constantinopolitani au 
profitat de confuzie ca să plătească polite unor 
duşmani personali. Isaac Comnenul a reuşit să-şi 
stăpânească mai bine oamenii în 1057, în special pentru 
că le-a plătit un bonus foarte generos, dar cetăţenii au 
respirat usurati când trupele s-au retras. Excesele cele 
mai grave s-au produs în urma loviturii de stat date de 
Alexie Comnenul în 1081, când soldaţii lui au pornit 
dezlántuiti pe străzile Constantinopolului şi au prădat 
atât biserici, cât şi case particulare. Sinodul şi patriarhul 
Constantinopolului l-au obligat pe noul împărat, 
Alexie, să facă penitentá pentru aceste atrocități, mai 
exact să doarmă direct pe pământ vreme de patruzeci 
de zile. Chiar dacă arabii au fost siliţi să se retragă, 
cetatea păzită de Dumnezeu putea să fie vulnerabilă 
chiar în fata celor care în mod normal ar fi trebuit să o 
apere.!? 


Dacă, pe de o parte, nu era greu să fie sesizate 
cusururile din povestile spuse de bizantinii de la 1200 
despre invulnerabilitatea cetátii lor, ar fi nedrept sá 
credem că le plăcea să se amágeascá. Erau perfect 
conştienţi de avantajul dat de geografia locului, spre 

exemplu acei curenţi foarte favorabili din Bosfor. Dar ei 
nu-l interpretau ca pe un fenomen natural întâmplător, 
ci ca pe o manifestare a voinţei lui Dumnezeu. Când 
vântul impredictibil al Bosforului a căzut brusc, în 941, 
punând în dificultate flota rusă, Dumnezeu a calmat 
marea şi a potolit rafalele. Când împăratul Andronic I 
(1183-1185) a încercat să fugă spre nord, pe Bosfor, dar 
vasul lui a fost împins înapoi la țărm, unde il aşteptau 
călăii, era vorba despre răzbunarea strâmtorii pentru 
cadavrele tuturor victimelor lui aruncate în acele ape.?? 
Bizantinii aplicau aceeaşi logică şi sofisticatei lor 
tehnologii militare. Nu ar fi negat nicio clipă că era 
obligatoriu să facă tot ce le stătea în putinţă pentru a-şi 
menţine superioritatea tehnică asupra adversarilor. 
Cea dintâi reacţie a lor, la vremuri de criză şi când 
apărea ameninţarea unui asediu, era să inspecteze şi să 
repare fortificațiile şi să demoleze orice case construite 
ilegal de-a lungul lor. Daunele produse de orice 
cutremur erau repede refăcute, indiferent dacă exista 
sau nu o alertă imediată. La fel ca focul grecesc, era un 
act de credinţă printre bizantinii din clasele 
conducătoare să nu divulge niciodată secretul fata de o 


133 Liudprand 2007: 180; Choniates 1984: 192 (n. a.). 


putere străină, din motive foarte limpezi.!% Pe de altă 
parte, erau convinşi că niciun echipament militar, 
oricât de sofisticat ar fi fost, nu ar fi reuşit să ţină 
Constantinopolul la adăpost în lipsa protecţiei lui 
Dumnezeu şi a Sfintei Fecioare. Aşa se explica şi 
inscripţia de pe unul dintre turnurile Zidurilor 
continentale, implorându-L pe Hristos să „păstreze 
cetatea netulburată”.!% Tehnologia nu era altceva decât 
un alt dar dat de Dumnezeu, adesea transmis, ca atât 
de multe altele, prin întemeietorul cetăţii, Constantin 
cel Mare. Se spunea că lui nu îi fusese revelată de un 
înger doar linia zidurilor Constantinopolului, dar şi 
secretul focului grecesc şi al aparatului care îl 
răspândea veniseră tot pe aceeaşi cale. 

Ideea folosirii mercenarilor din nordul Europei în 
armata bizantină îi era atribuită tot lui Constantin. 
După încoronarea lui ca împărat la York, în 306, se 
spune că a adus cu el spre est 30.000 de britoni, care au 
fost cei dintâi locuitori ai noii lui capitale.1% 

Pe scurt, bizantinii interpretau totul într-un mod care 
corespundea propriului lor mit cultivat cu grijă. Până şi 

frecventele capturări ale Constantinopolului de către 
generali rebeli puteau fi subtil ajustate pentru a 
corespunde acestui mit. La urma urmei, dacă 
uzurpatorul avea succes, era limpede că ei se vor 
bucura de susţinerea divină pentru a-l răsturna pe 
tiranul cel nelegiuit. Dacă ticălosul dădea greş, era la fel 
de evident că protectorii cetăţii le săriseră încă o dată în 
ajutor localnicilor. Ideea cetăţii păzite de Dumnezeu 
era atât de importantă, încât fusese integrată în 
protocolul imperial. Era stabilit că ori de câte ori un 
împărat traversa Bosforul într-o navă, pornind în 
campanie spre Asia Mică, trebuia să aştepte până ce 
vasul ieşea din port şi abia apoi să se ridice în picioare 
ca să privească în urmă, spre capitală: „Cu mâinile 
ridicate spre cer şi făcând apoi de trei ori semnul crucii 
cu mâna sa, peste oraş, se roagă lui Dumnezeu şi 
spune: Doamne Iisuse Hristoase, Domnul meu, las in 
mâinile Tale acest oras al Tău." Abia apoi putea să 
pornească spre răsărit, cu siguranţa că oraşul era 
protejat cu mult mai mult decât doar de flota, de 
armata şi de zidurile lui falnice. 


157 Constantine VII Porphyrogenitos 1990: 114-15 (n. a.). 


4 
Palatele şi puterea 


Ca toate celelalte aspecte ale vieţii in 
Constantinopolul bizantin, şi politica era abordată prin 
prisma ideologiei metafizice, ideologie care a început în 
vremea lui Constantin. Un contemporan al marelui 
împărat, Eusebiu, episcop de Cezareea (circa 260-339), 
pare să-şi fi asumat misiunea de a-l prezenta pe 
Constantin drept cârmuitorul creştin ideal. Într-un 
discurs scris în 336, cu prilejul celei de-a treizecea 
aniversări a accesiunii lui Constantin, Eusebiu susţinea 
că nu a fost vorba despre o simplă urcare pe tron — 
împăratul creştin a fost direct orânduit de Dumnezeu. 
Era un fel de imagine de mai mică importanţă a 
Atotputernicului care stăpânea pe pământ, în vreme ce 
Dumnezeu stăpânea în ceruri. Nu era deloc o 
coincidență, sublinia Eusebiu, că primul împărat 
roman, Augustus, domnise tocmai în perioada când a 
venit pe lume şi lisus Hristos. Era limpede că totul 
făcea parte din planul lui Dumnezeu de a uni o bună 
parte din lumea cunoscută sub un singur sceptru, 
pentru a înlesni răspândirea credinţei creştine. El dorea 
ca toti creştinii să fie conduşi de un domnitor creştin 
pios, împăratul roman. 

Este imposibil de stabilit dacă Eusebiu dorea să intre 


în grațiile lui Constantin sau să-l atragă pe împăratul în 
oarecare măsură şovăitor mai aproape de tabăra 
creştină, însă este cert că a stabilit astfel patternul 
gândirii politice bizantine pentru tot restul existenței 
imperiului. Atunci s-a fixat ideea că împăratul este 
unsul lui Dumnezeu, reprezentantul Lui pe pământ şi 
îndreptăţit să deţină autoritatea asupra întregii lumi 
creştine.158 

Lumea s-a schimbat enorm din vremea lui 
Constantin şi Eusebiu. Autoritatea împăratului de la 
Constantinopol se diminuase considerabil şi doar o 
mică parte din creştinătate se mai afla sub stăpânirea 
lui. Imperiul îşi revenise după criza din secolul al 
VII-lea şi recucerise Balcanii şi nordul Siriei, dar de la 
sfârşitul secolului al XI-lea începuse din nou să piardă 
teren. În 1200, teritoriul imperiului se limita la Grecia şi 
sudul Balcanilor, insula Creta şi treimea de vest a Asiei 
Mici. Dar asta nu schimba cu nimic teoria. În 1174, un 
curtean îi spunea împăratului, într-un discurs, că se 
află sub semnul divin şi este o imagine a lui Dumnezeu. 
Un altul îl asigura pe deţinătorul funcţiei imperiale că 
se coborâse pe pământ ca un dar generos al cerurilor, 
orice încercare de a sugera că si alti suverani creştini 


138 Eusebius of Caesarea 1976: 85, 87, 120; Alexander 1962: 348-54; Nicol 1988: 
52-5 (n. a.). 


s-ar bucura de acelaşi statut favorizat fiind contestată 
cu tárie.? 

Niciun vizitator al Constantinopolului din 1200 nu 
trebuia să meargă departe pentru a întâlni o formă 
vizibilă a acestei teorii. Imaginea imperială era 
prezentă peste tot, fie sculptată în piatră, fie turnată în 
bronz, fie reprezentată în picturi sau mozaicuri. Pe 
lângă statuia lui Constantin de pe arcul Milion şi 
Iustinian pe calul sáu, in Augusteion, un panteon de 
împărați mai vechi şi mai noi impodobea bisericile şi 
alte spaţii publice. Multe dintre aceste reprezentări 
aveau scopul de a reflecta această teorie. 


19? Eustathios of Thessalonica 2013: 17, 19; George Tornikes in Kazhdan şi 
Epstein 1985: 250; Kinnamos 1976: 166 (n. a.). 

Urmasii lui Constantin erau deseori portretizati alături 
de Hristos ori de Sfânta Fecioară, aşa ca în Biserica 
Fecioarei Peribleptos din sud-vestul oraşului, unde 
mozaicurile împăratului Romanos al III-lea (1028-1034) 
şi ale soţiei sale, Zoe, erau plasate de o parte şi alta a 
Maicii Domnului. Uneori, lisus sau Sfânta Fecioară 
erau reprezentaţi punându-şi mâna pe creştetul 
încoronat al împăratului, în semn de binecuvântare şi 
ca indicație a sursei puterii imperiale, imagine care 
apărea şi pe monede. Mai mult decât atât, exista 
tendinţa ca toti împărații şi împărătesele, nu numai 
Sfântul Constantin, să fie reprezentaţi cu aureolă. În 
acest fel nu se sublinia neapărat sfintenia lor personală, 
ci mai degrabă a funcţiei deţinute de ei. Pentru ca totul 
să fie limpede, portretele erau deseori însoţite de 
inscripţii care precizau numele împăratului şi îl 
descriau „împărat cu credinţă în Hristos şi autocrat al 
romanilor”.1% 

Teoria s-a manifestat în formă tangibilă şi prin 
reşedinţa imperială. În anul 1200 nu exista un singur 
palat magnific la Constantinopol, ci două: Marele Palat 
şi Palatul Blachernae. Marele Palat era cel mai vechi şi 
cel mai mare, fiind situat aproape de Hipodrom, 


40 Clavijo 1928: 64; Mathews 1998: 35-9; Mango 1986: 225-8; Cormack 1985: 163-5 
(n. a.). 


Augusteion şi Hagia Sofia, chiar în inima oraşului. 
Acolo îşi construise Constantin cea dintâi reşedinţă, iar 
Iustinian isi reconstruise intrarea principală, Poarta de 
Bronz.!! Împărații următori adáugaserá noi clădiri si le 
demolaseră pe altele. Dintre cele noi se distingea 
Boukoleon, de la malul Mării Marmara, la extremitatea 
de sud a complexului. Numele ei venea de la statuia 
unui bou (bous) atacat de un leu (león) şi era aşezată pe 
zidul portului. Leul era reprezentat cu laba dreaptă pe 
un corn al boului şi răsucea capul victimei, cu intenţia 
să-l muşte de gât. Boukoleon dispunea de propriul său 
port, cu o scară din marmură coborând spre apă, unde 
era amarat vasul pe care călătorea impáratul.!? 

O alta, care se înălța la ţărmul sudic al oraşului, purta 
numele Porphyra. În ea se găsea o încăpere ale cărei 
ziduri erau acoperite cu marmură purpurie şi draperii 
din mătase tot purpurie. Începând din secolul al 
VIII-lea a servit ca încăpere de naştere pentru 
împărătesele bizantine, pentru ca despre moştenitorul 
unui împărat în funcţie să se poată spune că este 
porphyrogenitos, „născut în purpură”, prin urmare 


141 Procopius of Caesarea 1940: 82-7 (n. a.). 

12 Mango 1986: 199; Choniates 1984: 243; Komnene 2009: 81; Leo the Deacon 
2005: 137; William of Tyre 1943: ii. 379; Janin 1964: 120-1; Van Millingen 1899: 
269-87 (n. a.). 


destinat să-i urmeze tatălui său. 1% Apoi era 
Dekanneakoubita, „sala celor nouăsprezece canapele”. 
Exista obiceiul ca împăratul să primească acolo 228 de 
oaspeţi în fiecare dintre cele douăsprezece zile ale 
Crăciunului, câte doisprezece meseni stând tolàniti pe 
canapele la fiecare dintre cele nouăsprezece mese, fiind 
serviţi în vase si în cupe din aur.!^ Boukoleon, 
Porphyra, Dekanneakoubita si toate celelalte cládiri 
aflate in competitie pentru spatiu au fácut ca in 1200 
Marele Palat sà fie un complex vast, intins pe mai mult 
de cinci kilometri pătraţi, fiind dificil să ne imaginăm 
cum arăta planul acelui loc într-un moment sau altul.1%5 

Palatul Blachernae se găsea la celălalt capăt al 
oraşului, aproape de extremitatea nordică a Zidurilor 
continentale, pe terenul înalt de deasupra Cornului de 
Aur. Era un palat mult mai compact, construit în jurul 
unei curţi centrale, prevăzut cu turnuri înalte. 
Blachernae era reşedinţa preferată a împăraţilor din 


143 Liudprand of Cremona 2007: 48, 125; Komnene 2009: 167, 188; Choniates 
1984: 96; Janin 1964: 121-2 (n. a.). 

14 Liudprand of Cremona 2007: 199; Theophanes Confessor 1997: 339, 554, 565, 
612, 621; Constantine VII Porphyrogenitos 2012: i. 20, 62, 146, ii. 741-2; Janin 
1964: 117-18 (n. a.). 

1^ Unele încercări de reconstituire a planului Marelui Palat se regăsesc în Mango 
1959: 12-13; Janin 1964: 121-2; Magdalino 1978: 101-14; Magdalino 1996: 42-5; 
Bardill 1999: 217-30; Kostenec 2004: 4-36; Featherstone 2006: 47-60; Kostenec 
2007: 56-93 (n. a.). 


familia Comnen, Manuel I Comnenul (1143-1180) fiind 
cel care l-a extins şi l-a redecorat. În 1200, împăratul 
petrecea mult mai mult timp acolo decât în Marele 
Palat.1% 

Niciunul dintre aceste două palate nu era gândit să 
fie doar să fie un cămin confortabil pentru împărat, ci 
trebuia să reflecte înalta lui funcţie. La fel ca pe străzi şi 
în pieţe, imaginea împăratului era atotprezentă. În 
interiorul Porții de Bronz a Marelui Palat, nou-venitii 
erau întâmpinați de mozaicuri reprezentându-i pe 
Iustinian şi Teodora. Într-una dintre multele clădiri, 
mozaicuri cu Vasile I (867-886) şi familia lui acopereau 
tavanul, copiii ţinând Biblia în mână, ca să se arate că 
erau educati cum se cuvine. Într-o alta, Ioan al II-lea 
Comnenul (1118-1143) a pus să fie executate imagini cu 
tatăl său, Alexie I. La fel şi la Blachernae, unde Manuel 
I nu a uitat să se includă şi pe sine printre 
decoraţiuni.!* Mai mult decât atât, la fel ca în portrete, 
în multe dintre sălile palatelor domnea o atmosferă 
cvasireligioasă. Deasupra Porții de Bronz exista o 
imagine în mozaic a lui Hristos despre care se afirma că 
este capabilă de vindecări miraculoase. 


146 Choniates 1984: 117; Kinnamos 1976: 131-2; Benjamin of Tudela 1907: 13; 
Pseudo-Kodinos 2013: 367-78; Janin 1964: 123-8 (n. a.). 

147 Procopius 1940: 86-7; Mango 1986: 197-8; Benjamin of Tudela 1907: 13; 
Runciman 1975: 277-83; Magdalino şi Nelson 1982: 123-83 (n. a.). 


Chrysotriklinos, sala de ceremonii din Marele Palat, 
arăta ca o biserică împodobită cu Hristos deasupra 
tronului imperial şi îngeri şi sfinţi jur-împrejur. Palatul 
Blachernae avea nu mai puţin de douăzeci de capele şi 
fusese deliberat proiectat lângă Biserica Sfintei 
Fecioare, unde se păstra Maphorion. Estomparea 
oricărei diferenţe dintre sacru şi secular era menită să 
reflecte legătura directa dintre Dumnezeu şi 
reprezentanţii Lui pe pamant.'*8 

Legătura era exprimată în modul cel mai elocvent de 
o anume clădire din complexul Marelui Palat. Era o 
capelă mică, închinată Sfintei Fecioare din Pharos, 
numită astfel datorită apropierii ei de farul din vârful 
triunghiului constantinopolitan. În interiorul capelei, 
bolta şi tavanul erau decorate cu mozaicurile obişnuite, 
reprezentându-l pe lisus şi Sfânta Fecioară, altarul era 
incrustat cu pietre preţioase şi până şi balamalele uşilor 
erau făcute din argint.!* Existau motive întemeiate 
pentru decoratiunile atât de bogate, deoarece capela 
Pharos adăpostea o serie de relicve dintre cele mai de 
preţ: cele legate strâns chiar de persoana lui lisus 


148 Berger 2013: 147; Paton 1916-18: i. 45-7; Robert of Clari 1936: 105; Kinnamos 
1976: 69; Featherstone 2005: 845-52 (n. a.). 

1? Robert of Clari 1936: 103; Jenkins şi Mango 1956: 134-9; Kalavrezou 1997: 55-7; 
Janin 1969: 232-6. Despre far, vezi Constantine VII Porphyrogenitos 1990: 132-5 
(n. a.). 


Hristos. Dintre ele se distingeau două secţiuni din 
Crucea pe care fusese răstignit Mântuitorul pe Golgota, 
relicve cunoscute drept Adevărata Cruce, spre a le 
distinge de mulţimea de imitații. Potrivit legendei, 
Adevărata Cruce fusese descoperită de Elena, mama 
lui Constantin, în timpul unui pelerinaj la Ierusalim. 
Cu ajutorul arhiepiscopului Ierusalimului, Macarie, ea 
a organizat o excavare arheologică la Golgota şi, după 
ce a demolat templul păgân al Afroditei aflat acolo, a 
dezgropat trei cruci. Pentru a deosebi Adevărata Cruce 
de cele ale tâlharilor, arhiepiscopul Macarie le-a dus pe 
rând la patul unei femei bolnave. Când umbra Crucii 
Adevărate a acoperit-o, femeia şi-a recăpătat imediat 
sănătatea. Pretioasa relicvă a fost atunci pusă într-o 
casetă de argint şi păstrată în biserica ridicată chiar 
acolo, dar Elena a luat o parte din cruce la 
Constantinopol. De-a lungul timpului, si restul 
Adevăratei Cruci avea să ajungă în capitală. La invazia 
Siriei bizantine de către arabi, în 634, a fost din nou 
ameninţat şi Ierusalimul, iar împăratul Heraclius a luat 
şi celelalte fragmente cu el la Constantinopol, 
alăturându-le sectiunilor aduse de Elena. Şi de atunci 
au rămas mereu acolo. 


15 Robert of Clari 1936: 103; Anthony of Novgorod 1889: 97 (n. a.). 
5! Anonymous 1996: 133-5; Theophanes Confessor 1997: 41-2, 468 (n. a.). 


O altă relicvă faimoasă păstrată la capela din Pharos 
era Mandylionul de la Edessa, o mică bucată de pânză 
pe care era imprimat ceea ce se considera că ar fi 
imaginea miraculoasă a chipului lui Hristos. Circulau 
numeroase legende legate de originea Mandylionului, 
dar cea căreia i se dădea cea mai multă crezare era 
următoarea: în timpul vieţii lui Hristos, Abgar, 
cârmuitorul cetăţii Edessa (astăzi Sanli Urfa, în estul 
Turciei), îşi trimisese un emisar la Iisus, implorându-l 
să vină ca să-l vindece de artrită şi lepră. lisus îl 
refuzase, dar în schimb şi-a spălat obrajii cu apă şi apoi 
s-a şters cu o bucată de pânză. Imaginea chipului Său a 
rămas imprimată şi pânza i-a fost dată trimisului lui 
Abgar, să o ducă la Edessa. Abgar a primit-o şi s-a 
vindecat de toate bolile lui; apoi el si toti supuşii din 
Edessa s-au convertit la creştinism. Mai târziu, s-a 
afirmat că Mandylion a salvat oraşul de atacul 
persanilor din 544 şi relicva a fost păstrată cu sfinţenie 
până în 944, când o armată bizantină a asediat Edessa. 
Conducătorii musulmani ai cetăţii au hotărât să-şi 
cumpere protecţia renunțând la Mandylion. Pretioasa 
relicvă a fost apoi purtată în triumf la Constantinopol, 
ceea ce era cât se poate de potrivit, după părerea 
împăratului bizantin din acel moment, deoarece Regina 
Oraşelor se bucura de „dreptul incontestabil de 
supremație absolută”. După aceea bizantinii au 


dobândit ceea ce se pretindea a fi scrisoarea autografă 
trimisă de Hristos lui Abgar, dar din nefericire ea s-a 
pierdut sau a fost distrusă într-o revoltă din 1185.152 
Tot în această capelă se aflau şi sandalele lui Hristos, 
straiul purtat de el în timpul Patimilor, Coroana de 
spini, lancea cu care fusese împuns în coastă şi un mic 
vas conţinând ceea ce se presupunea că era sângele Lui. 
Cea mai neaşteptată relicvă dintre toate era poate 
Keramion, Sfânta Placă, o piesă ceramică pe care se 
imprimase în chip miraculos fata lui Hristos. Tot acolo 
se păstrau şi moaşte ale celor mai importanţi sfinţi, cum 
ar fi braţul drept al lui loan Botezătorul şi capul 
Sfântului Pavel. Deţinerea acestor relicve sporea enorm 
prestigiul împăratului bizantin. Regii veniţi în vizită 
erau fără excepţie duşi la capelă, ca să vadă cu ochii lor 
„semnele protecţiei divine” şi să tragă concluzia 
potrivită.1% 

La fel se poate spune şi despre ceremonialul 
complicat care se desfăşura în cele două palate. Aceste 


15 Constantine VII Porphyrogenitos in Guscin 2009: 45-61; Munitiz, 
Chrysostomides, Harvalia-Crook şi Dendrinos 1997: 32-7; Evagrius Scholasticus 
2000: 225-8; Anonymous 1995: 120; Robert of Clari 1936: 104; Choniates 1984: 191 
(n. a.). 

155 Leo the Deacon 2005: 121, 207-8; Anthony of Novgorod 1889: 97-8; Robert of 
Clari 1936: 102-5; Anonymous 1995: 120-1; Kinnamos 1976: 69; William of Tyre 
1943: ii. 381; Ciggaar 1996: 47-9; Durand 2001: 35; Belting 1994: 526-7; Kalavrezou 
1997: 67-70 (n. a.). 


ritualuri erau menite să fie, după cum spunea un 
împărat, „motiv de uimire atât pentru străini, cât şi 
pentru propriul nostru popor”. Împăratul îi primea pe 
demnitarii străini şi pe ambasadori în sala numită 
Magnavra din Marele Palat. Un oficial cu un toiag din 
aur îi conducea în timp ce în fundal se auzea orga şi, 
când se apropiau de tron, doi lei din bronz începeau 
deodată să ragă, iar păsări metalice dintr-un pom aurit 
izbucneau în ciripit, animate de un mecanism acţionat 
cu aburi. Aceeaşi maşinărie făcea ca tronul împăratului 
să se înalte automat, în aşa fel încât să se uite de sus la 
oaspeţii săi de rând, din partea cărora se aştepta să facă 
în faţa tronului trei plecăciuni adânci, până la pământ. 
Singura concesie se făcea monarhilor veniţi în vizită, 
din partea cărora nu se aştepta să facă reverente umile, 
ci li se oferea un jilt special gândit să fie mai scund 
decât tronul, ca să scoată în evidenţă statutul superior 
al gazdei.'* Exista un şir nesfârşit de ceremonii, de-a 
lungul întregului an, cu acţiuni rituale şi întâmpinări 
prescrise funcţie de o locaţie sau alta, care consumau o 
mare parte din timpul împăratului. De Sâmbăta Mare, 
spre exemplu, pornea în procesiune de la Marele Palat 
la catedrala Hagia Sofia. În interiorul bisericii, 


15 Constantine VII Porphyrogenitos 2012: i. 3-4, ii. 566-70; Liudprand of 
Cremona 2007: 197-8; Kinnamos 1976: 69; Papamastorakis 2003: 197-8; Janin 
1964: 117-19 (n. a.). 


procesiunea trecea pe lângă Izvorul Sfânt şi intra în 
altar, urmată de un eunuc care purta un sac ce conţinea 
o sută de livre de aur. Un oficial prelua sacul de la 
eunuc şi i-l dădea împăratului, care îl aşeza pe altar şi îl 
tămâia cu o cadelnita.'* Oricât de plicticoase si de 
absurde ar fi putut să pară uneori aceste ceremonii, ele 
erau adaptate cu grijă pentru a servi scopului lor de a 
impresiona publicul şi, în general, se pare că îşi 
atingeau țelul. Un vizitator arab la Constantinopol care 
a asistat la o procesiune imperială desfăşurată de la 
Poarta de Bronz la catedrala Hagia Sofia a scris o 
relatare memorabilă a splendorilor la care asistase. Dar 
nu toti rămâneau la fel de impresionați. Un ambasador 
din Italia care a asistat la o ceremonie similară în 968 a 
consemnat-o cu un ochi mult mai părtinitor, 
respingând întregul spectacol ca pe o „vânzoleală 
nesfârşită de negustori si oameni de rând, 
impopotonati cu scuturi cam mici şi subtirele şi săbii de 
duzină”.15 Reacţiile individuale nu aveau însă nicio 
relevanţă în ce privea punctul esenţial al tuturor acelor 
grandioase spectacole publice. Bizantinii făceau 
permanent efortul de promovare a mitului 
constantinopolitan, fie prin portrete imperiale în 


155 Constantine VII Porphyrogenitos 2012: i. 33-4 (n. a.). 
56 Haran Ibn-Yahya 1932: 158; El Cheikh 2004: 155-7; Liudprand of Cremona 
2007: 244 (n. a.). 


mozaic, fie prin palate grandioase, fie prin parade 
publice ostentative. 


Realitatea vieţii politice bizantine era desigur departe 
de idealismul pe care erau menite să îl sugereze teoria 
şi ceremonialul. Cea mai flagrantă discrepanta apărea 
între ideea că împărații erau aleşi de Dumnezeu şi 
procesul adesea violent şi sângeros prin care ajungeau 
pe tron. Dintre cei aproximativ şaptezeci de împărați 
care au domnit la Constantinopol între 330 şi 1204, mai 
putin de jumătate au murit de moarte bună la ei in pat, 
încă aflaţi în funcţie, lăsând coroana unui fiu sau unui 
succesor desemnat, fiind frecvent rásturnati de la 
putere de cele mai apropiate persoane. Mihail al II-lea 
(820-829) a ajuns pe tron după ce l-a asasinat pe vechiul 
lui tovarás de arme, Léon al V-lea (813-20), care a fost 
înjunghiat în timp ce se ruga în biserică, iar trupul i-a 
fost aruncat în hazna. Ioan I Tzimiskes (969-976) s-a 
făcut împărat strecurându-se în dormitorul unchiului 
său, Nicefor al II-lea Focas (963-969) în fruntea unei cete 
de partizani, care apoi l-au tăiat bucăţi cu săbiile pe 
Nicefor. Teofana, soţia împăratului, făcea parte dintre 
conspiratori şi le asigurase uşa descuiată. Pe de altă 
parte, când asemenea lovituri dădeau greş, complotiştii 
nu se puteau aştepta la niciun pic de milă. Rebelul 
Bardas Focas a murit în lupta împotriva lui Vasile al 


II-lea in 989 si a scăpat în acest fel de răzbunare, însă 
capul lui a fost înfipt într-o suliță şi purtat pe străzile 
Constantinopolului, iar unul dintre asociaţii lui, prins 
viu, a fost tras în ţeapă şi a murit în chinuri.!” 


Părerea unui străin despre ceremonialul bizantin 


Luat prizonier pe graniţa de est a Bizanțului la un 
moment dat, în secolul al X-lea, Harun-Ibn-Yahya a fost 
dus la Constantinopol, în aşteptarea plăţii prețului sáu 
de răscumpărare. Nu a fost ţinut în detenţie, ci i s-a 
permis să circule liber prin oraş. În explorările lui a fost 
martor al unei procesiuni care a traversat 
Augusteionul, de la Poarta de Bronz spre Hagia Sofia: 


[Împăratul] porunceşte ca pe drumul său de la Poarta 
Palatului spre Biserica pentru oamenii de rând, care se 
află în mijlocul cetăţii, să se aştearnă rogojini pe care 
apoi să se presare plante aromate şi ramuri verzi, iar 
pereţii caselor aflate de-a dreapta şi de-a stânga acestui 
pasaj să fie împodobite cu brocart. Apoi înaintea lui 
merg, zece mii de bătrâni purtând straie de brocart roşu; 
au părul lung până la umeri şi nu poartă pelerină. În 
urma lor vin zece mii de tineri purtând haine de brocart 

alb. Cu toţii merg pe jos. Apoi vin zece mii de băieţi 
îmbrăcaţi în straie de brocart verde. Pe urmă vin zece 
mii de servitori purtând haine de brocart de culoarea 
cerului azuriu; în mână ţin securi poleite cu aur. Sunt 
urmaţi de cinci mii de eunuci aleşi, purtând haine albe 
de Khorasian, pe jumătate din mătase; în mână ţin cruci 
de aur. lar după ei vin zece mii de paji turci, care poartă 
platoşe în dungi; în mâinile lor tin sulițe şi scuturi 
acoperite cu totul în aur. Apoi vin o sută de patricieni 
dintre cei mai distinşi, purtând haine din brocart 
colorat; tin în mână cádelnite din aur parfumate cu 
aloe. După aceea vin doisprezece patricieni de seamă, 
cu straie tesute în aur; fiecare tine un toiag din aur. 
După aceea apar o sută de paji cu straie tivite şi 
împodobite cu perle; poartă o raclă din aur în care se 
află mantia imperială pentru rugăciunea monarhului. 


Citat din A.A. Vasiliev, , Harun-Ibn-Yahya and his 
description of Constantinople", Annales de l'Institut 
Kondakov, 5 (1932): 149-163, la 158-159, text reprodus 
cu permisiunea Institutului de Istoria Artei al 
Academiei de Ştiinţe din Republica Cehă. 


Imparatii detronati sau uzurpatorii care ratau 
lovitura nu erau intotdeauna asasinati. Unii scápau mai 
ieftin, fiind tunsi cu forța şi siliți să se călugărească. 


Apoi rămâneau pe viaţă între zidurile înalte ale unei 
mănăstiri. Ceea ce a făcut cu adevărat notorie politica 
bizantină a fost însă frecvenţa cu care cei ieşiţi înfrânți 
din nesfârşita serie de comploturi şi de lovituri de stat 
erau supuşi unor mutilări fizice considerate ca 
descalificante de la funcţia imperială. în primă instanţă, 
ratatilor politic li se despica nasul. Apoi, in 705, 
împăratul detronat Iustinian al II-lea, care suferise 
acest tratament, a reuşit să-şi recupereze tronul şi să 
domnească încă şapte ani, în ciuda mutilării cát se 
poate de evidente, pentru care şi primise porecla de 
Rhinotmetos, „fără nas”. Prin urmare, s-a răspândit 
metoda de orbire prin apropierea de ochi a unui fier 
înroşit în foc, pentru vătămarea iremediabilă a corneei. 
Această pedeapsă înfricoşătoare mai avea şi avantajul 
că victima devenea infirmă, ieşind pentru totdeauna 
din cursa politică. Era considerată o alternativă 
omenoasă, care scutea victima de moarte, dar altfel, un 
procedeu cât se poate de brutal. Orbirea lui Romanos al 
IV-lea Diogenes (1068-1071), eliminat de fiul său vitreg, 
Mihail Ducas în 1071, a fost executată cu asemenea 
nepricepere de cei care îl ţineau captiv, încât a murit la 
scurt timp. Şocantă a fost şi soarta lui Constantin al 
VI-lea (780-797), astfel orbit şi detronat la ordinul 
propriei sale mame, Irina. Au existat exemple de 
indivizi crutati în ultima clipă, care au scăpat doar cu 


genele pârlite, ca avertisment, dar învingătorii îşi 
îngăduiau rareori asemenea márinimie şi acționau fără 
milă. Şi metoda avea efect, din câte se pare. Léon 
Tornikios, răsculat împotriva lui Constantin al IX-lea in 
1047, a fost orbit împreună cu un asociat al său, dar toti 
ceilalţi rebeli au fost iertati şi astfel rázmerita s-a stins. 
Nicefor Diogenes, orbit astfel în 1094 deoarece 
complota împotriva lui Alexie I, s-a retras de la 
Constantinopol pe domeniile lui şi nu a mai dat 
nimănui bătaie de cap. Şi-a petrecut tot restul zilelor 
studiind literatura clasică, folosindu-se de secretari 
care-i citeau textele. Abia în 1203, o victimă a orbirii, 
fostul împărat Isaac al II-lea, s-a întors în viaţa politică 
activă.1% 

Acest lung şir de uneltiri, contrauneltiri, asasinate şi 
mutilări nu a scăpat de comentarii nefavorabile din 
partea observatorilor externi. Un călugăr german nota 
dezgustat pornirea bizantinilor de a „măcelări sau de a 
scoate ochii regilor lor”.15 Politica internă a Imperiului 
Bizantin şi-a atras de atunci o proastă reputaţie. „Cele 
mai teribile destrăbălări”, scria Jean-Jacques Rousseau 
(1712-1778), „cele mai josnice ticăloşii, cele mai atroce 


158 Skylitzes 2010: 416; Theophanes Confessor 1997: 648-9; Attaleiates 2012: 323-5; 

15 Gunther of Pairis 1997: 90 (n. a.). 


nelegiuiri, urzeli, crime şi asasinate alcătuiesc 
fundamentul istoriei Constantinopolului."!? Nu este 
absolut cinstit, atât timp cât multe alte societăţi 
medievale au demonstrat aceeaşi predilecție pentru 
frecvente crize de asasinate şi de intrigi. În 1036, Alfred, 
fiul regelui englez Ethelred cel Şovăielnic, a fost astfel 
orbit ca să nu-şi revendice tronul părintelui sáu.!?! Însă 
Bizanțul se distingea prin distanţa enormă dintre teoria 
religioasă care stătea la baza funcţiei imperiale şi 
realitatea de multe ori sordidă. 

Unul dintre urmaşii lui Constantin cel Mare care au 
condus Imperiul Bizantin a fost Alexie al III-lea 
(1195-1203). A fost cel de-al doilea împărat al dinastiei 
Anghelos, un monarh despre care posteritatea a avut 
prea puţine lucruri bune de spus. Contemporanul lui, 
curteanul birocrat Nicetas Choniates (circa 1155-1217), 
îl prezenta ca pe un personaj foarte departe de 
împăratul ideal, un risipitor care neglija interesele 
imperiului, preocupat în acelaşi timp de lucruri 
mărunte, cum erau construirea unor băi noi sau 
plantarea de viță-de-vie, când ar fi trebuit să se ocupe 
de apărarea Constantinopolului. Dar cel mai abject 
aspect dintre toate era ascensiunea lui Alexie al III-lea 


19 Rousseau 1993: 9 (n.a.). 

la tron.! 

Alexie nu era porphyrogenitos. Nu se născuse în 
Camera de Purpură din Marele Palat, iar tatăl său nu 
fusese împărat. Era urmaşul unei familii 
constantinopolitane bogate, unul dintre cei şase fii ai 
veteranului Andronic Anghelos şi ai soţiei lui, 
Eufrosina. Erau vremuri tulburi. La 24 septembrie 1180, 
după o domnie de treizeci şi opt de ani, redutabilul 
împărat Manuel I Comnenul murise, lăsând drept 
moştenitor pe fiul său în vârstă de unsprezece ani, 
Alexie al II-lea (1180-1183). Prin urmare a trebuit să se 
alcătuiască un consiliu de regență condus de mama 
copilului, Maria de Antiohia, puterea fiind de fapt în 
mâna unui nepot al împăratului răposat, Alexie 
Comnenul, care purta titlul de protosebastos. Regenta 
Mariei şi a lui Alexie s-a dovedit curând nepopulară la 
Constantinopol, iar în 1182 o altă rudă a lui Manuel I, 
Andronic Comnenul, a pus la cale o revoltă, venind 
spre Constantinopol în fruntea unei armate, dinspre 
Asia Mică. 

Ca nobil de frunte, Anghelos senior nu avea cum să 
evite implicarea în aceste evenimente. Regența i-a pus 
la dispoziţie o forţă cu care să-l zdrobească pe rebel, dar 
în cele din urmă a schimbat macazul şi a trecut 

împreună cu familia în cealaltă tabără. Familia 
Anghelos avea să regrete această mutare. Odată ce 
Andronic Comnenul a pus mâna pe Constantinopol şi 
s-a instalat ca nou regent al tânărului împărat, a 
instituit un regim de teroare, în care principalele 
victime au fost aristocrații cei mai de seamă. Înţelegând 
că ar putea fi următoarea ţintă, Andronic Anghelos a 
intrat într-o conspirație împotriva regentului. Când 
acesta a prins de veste, majoritatea complotiştilor au 
fost prinşi şi executaţi, în schimb Anghelos şi fiii lui, 
printre care şi Alexie, au scăpat de urmăritori ajungând 
la tárm şi găsind o ambarcatiune plină de ulcioare 
goale de vin. Au aruncat vasele în mare şi au pornit 
spre larg, reuşind să-i lase în urmă pe soldaţii lui 
Andronic. După ce s-au îndepărtat suficient, tatăl şi fiii 
s-au despărţit, pentru a fi mai greu de găsit. Alexie s-a 
dus în Siria, unde i s-a acordat azil la curtea sultanului 
Ayyubid, faimosul Saladin. 

Dar nu toti fraţii lui au fugit atât de departe. Teodor 
şi Isaac Anghelos au ajuns la Bitinia, în Asia Mică, unde 
şi-au găsit refugiu în oraşele Niceea şi Prusa (Bursa), ai 
căror locuitori refuzaseră să consimtă la lovitura lui 
Andronic Comnenul. Hotărât să elimine orice urmă de 

opoziţie, Andronic a pornit să asedieze cele două oraşe. 
Pentru început, Niceea a rezistat, regentul fiind obligat 
să folosească maşini de asediu pentru a ataca zidurile. 
Apoi a adus-o de la Constantinopol pe mama lui Isaac 
Anghelos, Eufrosina, o bătrână plăpândă, de care s-a 
folosit drept scut uman, punând-o în faţa berbecului cu 
care erau bătute zidurile. Stratagema a dat gres. Arcasii 
din Niceea au tintit cu grijă, ocolind-o pe Eufrosina şi 
lovindu-i pe soldaţii care o păzeau, după care au făcut 
o incursiune îndrăzneață şi au salvat-o. Însă, dupa ce 
liderul rebeliunii a fost ucis într-o inclestare, 
apărătorilor le-a scăzut curajul şi Isaac Anghelos a 
negociat pacea cu Andronic. Cetatea şi-a deschis porţile 
şi Isaac a fost iertat şi trimis înapoi la Constantinopol să 
trăiască în pace în vila familiei sale, în schimb o parte 
dintre cei mai de seamă apărători ai cetăţii au fost 
executați. 

Asta i-a inspirat pe luptătorii din Prusa să opună o 
rezistenţă mai susţinută. Cetatea a trebuit luată cu asalt 
şi multi locuitori au fost masacrați. Teodor Anghelos a 
fost luat prizonier şi Andronic a dat ordin să fie orbit, 
fiind limpede că se temea ca vreun membru al familiei 
Anghelos să nu pună la cale înlocuirea lui. Nefericitul 
Teodor a fost urcat în spinarea unui măgar şi lăsat să fie 
dus la întâmplare, oriunde. Fără îndoială că Teodor ar 
fi murit de foame dacă nu l-ar fi găsit şi nu s-ar fi 


îndurat de el turcii din sultanatul vecin, Konya. 

Întors la Constantinopol, Andronic Comnenul se 
încoronase între timp ca împăratul Andronic I, după ce 
se descotorosise de tânărul Alexie al II-lea, punând ca 
nefericitul să fie sugrumat cu o coardă de arc. Trupul 
lui i-a fost adus lui Andronic ca să-l poată lovi cu 
piciorul, înainte de a-l arunca în Bosfor. Dar purpura 
imperială nu a fost suficientă pentru ca Andronic să-şi 
găsească pacea. I se părea că este mereu pândit de 
conspirații si nu trecea zi să nu acuze şi să nu execute 
câte un nefericit. Inevitabil, a intrat în colimatorul lui şi 
Isaac, singurul membru al familiei Anghelos pe care îl 
avea la îndemână. În seara de 11 septembrie 1185, la 
vila familiei s-a prezentat un grup de oameni înarmaţi, 
cu ordinul de a-l aresta. În timp ce băteau la poartă, 
Isaac a vrut mai întâi să se ascundă în casă, dar, 
dându-şi seama că oricum îl pândea moartea, s-a 
strecurat în grajd şi a pus şaua pe un cal. Cei veniţi să-l 
ridice au fost luaţi complet prin surprindere când Isaac 
i-a atacat cu sabia în mână şi le-a ucis fulgerător 
comandantul, fără ca ei să aibă vreo reacţie, şi imediat, 
dintr-o singură lovitură, i-a tăiat urechea altuia. Isaac a 
pornit apoi în galop pe Mese, spre Hagia Sofia, să-şi 
caute refugiul în altar. Vestea acestor evenimente 
dramatice s-a răspândit imediat şi a izbucnit o 
demonstraţie populară împotriva lui Andronic, acum 


unanim detestat. Simtind că era pierdut, Andronic a 
părăsit Constantinopolul pe o navă, sperând să poată 
traversa Marea Neagră şi să se pună la adăpost în 
Rusia. Din nefericire pentru el, nu după multă vreme, 
curentul a împins vasul înapoi la țărm. Andronic a fost 
prins, adus înapoi la Constantinopol şi linşat pe 
Hipodrom de către mulţimea furioasă. Isaac Anghelos 
a ajuns astfel pe tron, ca Isaac al II-lea (1185-1195).16 
Firesc, una dintre primele mutări ale lui Isaac a fost 
să-i recheme în capitală pe membrii familiei sale 
risipite. Din câte se pare, tatăl său, Andronic Anghelos, 
murise între timp, dar Alexie a fost adus din Siria şi a 
fost făcut sebastokrator, titlu de prestigiu la curte. Isaac 
nutrea o afecţiune specială fata de Alexie, singurul 
dintre cei şase fraţi care scăpase total nevătămat în 
timpul regimului de teroare al lui Andronic.! Din 
nefericire, sentimentul nu pare să fi fost reciproc şi 
Alexie s-a dovedit prea putin recunoscător pentru 
bunătatea fratelui său. În primăvara lui 1195 era în 
plină desfăşurare complotul lui de a pune mâna pe 
tron, pus la cale cu un grup de susţinători, printre care 
şi un anume Alexie Ducas Mourtzouphlos (Murtuflos). 
Murtuflos, poreclă cu sensul de „încruntat”, deoarece 

sprâncenele lui negre şi stufoase se întâlneau deasupra 
nasului şi coborau peste ochi, urma să joace un rol 
important în viaţa politică a Constantinopolului în 
următorii câţiva ani.1% În aprilie 1195, Alexie l-a însoţit 
pe Isaac al II-lea într-o expediţie militară împotriva 
insurgenților din Tracia. Campania era lejeră şi Isaac 
avea timp din plin să meargă la vânătoare. L-a invitat 
pe sebastokrator, fratele său, să-l însoţească, dar Alexie 
s-a plâns că nu se simte bine şi împăratul a pornit fără 
el. Rămas în tabără, Alexie şi ceilalţi conjurati au pus 
mâna pe însemnele imperiale lăsate într-un cort, iar la 
întoarcere Isaac a constatat că fratele său fusese 
proclamat împărat în locul lui. Prima reacţie a lui Isaac 
a fost să încerce să repete tactica folosită cu zece ani în 
urmă împotriva celor care voiau să pună mâna pe el şi 
a dat pinteni calului ca să-i atace pe conspiratorii din 
tabără. Însă şi-a pierdut cumpătul când a văzut că nu-l 
urmează niciunul dintre oamenii săi. Atunci a fugit 
spre vest, într-un mic oraş de coastă, sperând să scape 
pe mare, dar a fost prins şi dus la o mănăstire din 
apropiere. Acolo, Isaac a avut aceeaşi soartă ca fratele 
sáu Theodore, fiind orbit şi apoi adus înapoi la 
Constantinopol, ca să fie întemnițat mai întâi în 


166 Choniates 1984: 247, 307; Alberic of Trois Fontaines 1874: 870; Gunther of 
Pairis 1997: 82 (n. a.). 


donjonul Palatului Boukoleon şi apoi în Diplokionion, 
pe Bosfor. 

Ar fi fost de aşteptat ca, după o faptă atât de odioasă 
la adresa propriului frate, Alexie să nu fie niciodată 
admis ca împărat la Constantinopol. Dar nu a fost aşa. 
Bizantinii par să fi considerat acest gen de puci drept 
modalitate prin care divinitatea îşi  hotăra 
reprezentanţii pe pământ. Drept urmare, chiar înainte 
ca Alexie să se întoarcă în capitală, fruntaşii bizantini 
şi-au declarat de îndată adeziunea faţă de noul regim. 
S-au grăbit să o găsească pe soţia lui Alexie, Eufrosina, 
şi „şi-au pus capetele sub picioarele ei, în chip de 
taburet, şi şi-au frecat nasul de condurii ei din fetru, ca 
nişte cátelusi linguşitori”. În câteva zile, Alexie a fost 
încoronat de patriarh în catedrala Hagia Sofia. Singura 
obiectie pare să fi venit din partea calului care urma 
să-l poarte după ceremonie, care s-a scuturat şi s-a 
cabrat atât de violent când noul împărat a încercat să-l 
încalece, încât i-a zburat de pe cap coroana împodobită 
cu giuvaiere şi s-a stricat, căzând pe jos. Apoi a fost 
nevoie să fie adus un alt armăsar, mai paşnic. Este 
posibil ca uşurinţa cu care curtea şi poporul din 
Constantinopol au acceptat lovitura din 1195 să nu fie 
cu adevărat surprinzătoare, dar observatorii ceva mai 
detaşaţi nu puteau să nu constate o discrepantá 
neliniştitoare fata de portretul facut de Eusebiu 


împăratului ca uns al lui Dumnezeu.!% 


Date fiind primejdiile care îi pândeau pe împărații 
Bizanțului, ne-am putea întreba de ce atât de multi, ca 
Alexie al III-lea, erau dispuşi să depună asemenea 
eforturi uriaşe, riscând totul pentru a ajunge pe tron. 
Însă faptul că funcţia imperială permitea şi accesul la 
bogății practic nelimitate reprezenta o anumită 
compensație pentru povara de a fi delegatul lui 
Dumnezeu pe pământ. Eusebiu îi zugrăvise lui 
Constantin un portret auster, petrecând ore 
îndelungate îngenuncheat şi rugându-se în Marele 
Palat, însă pentru cei cu gustul unei vieţi la cel mai înalt 
nivel se deschideau posibilităţi nesfârşite. Potrivit lui 
Choniates, Alexie al III-lea considera că tronul îi fusese 
dat „nu pentru a exercita o dominație legiuită asupra 
oamenilor, ci pentru a-şi furniza lux şi plăceri fără 
măsură '.168 

Nu era nici pe departe singurul care făcea acea 
presupunere şi, din câte se pare, în vreme ce anumite 
parti din Marele Palat şi din Palatul Blachernae erau 
destinate paradei de măreție a funcţiei imperiale, 
existau şi altele, mai ferite de priviri. Mozaicurile de 

acolo nu reprezentau împărați cuvioşi, ci scene de 
vânătoare, animale vesele şi copii jucăuşi. Un set de 
mozaicuri de pe podeaua sălii numite Augusteios 
reprezenta doi băieţi călare pe o cămilă, un altul 
mânând gâşte şi altul, un bărbat rostogolindu-se pe 
spate de pe un măgar, care părea să îl lovească cu 
piciorul. Fiind un complex de clădiri, şi nu un singur 
edificiu, la Marele Palat era loc şi de grădini întinse: 
existau porticuri umbroase, o curte pentru jocuri cu 
mingea şi numeroase fântâni.!6 

La Blachernae existau podele din marmură, încăperi 
divers colorate, o menajerie unde împăratul îşi tinea leii 
de companie şi privelişti splendide, din turnurile 
înalte, spre zona rurală din împrejurimi.!70 Împăratul 
mai putea folosi şi câteva alte palate mai mici din afara 
zidurilor, locuri perfecte de refugiu din căldura toridă a 
verii. Printre ele Philopation, chiar în afara Portii de 
Aur din Zidurile continentale, şi Skoutarion, aproape 
de Chrysopolis, pe malul asiatic al Bosforului. 1 
Acestea erau locurile unde împărații se puteau 
destinde, bucurându-se din plin de privilegiile puterii 


s Mango 1986: 195; Harun Ibn-Yahya 1932: 156-7; Genesios 1998: 111; Brett, 

lor. Vânătoarea era probabil cea mai răspândită 
distracţie imperială. Suveranii fie făceau escapade la 
tara, de la Palatul Blachernae, fie petreceau mai multe 
zile într-o zonă întinsă care înconjura Philopationul, 
bine înzestrată cu vânat, in special mistreți şi măgari 
sălbatici. Despre unii împărați se spune cá nu aveau 
plăcere mai mare decât vânătoarea şi îşi urmau 
pasiunea renunțând la orice altceva. Se zice că Vasile I a 
doborât un cerb şi un lup după ce aruncase cu bâta şi le 
frânsese picioarele din spate. Odată, dând ochii cu o 
creatură enormă, asemănătoare unui leu, cei mai multi 
din alaiul lui Manuel I au luat-o la goană, însă 
împăratul nu a dat înapoi niciun pas şi a pus fiara pe 
fugă doar cu sabia.!? Lui Isaac I Comnenul îi făcea 
mare plăcere să vâneze cocori cu arcul şi săgeata: 


„i dobora din cer, iar plácerea lui adeváratà se 
impletea mereu cu uimirea. Uimirea cá o pasăre aşa de 
mare, cu picioare ca lăncile, ascunsă în spatele norilor, 
poate fi atinsă într-o clipită de un obiect atât de mic fata 
de ea. Plăcerea lui se întemeia pe prăbuşirea păsării, 
deoarece cocorul, în cădere, executa dansul morţii, 
sucindu-se iarăşi şi iarăşi, când pe spate, când pe 


7? Liudprand of Cremona 2007: 260-1; Odo of Deuil 1948: 49; Kinnamos 1976: 63, 

pantece.”173 


Dar existau si alte placeri care atrageau casa 
imperiala. Multi bizantini erau pasionati de cursele de 
cai, însă ocupantul tronului nu trebuia neapărat sa 
asiste la asemenea evenimente alături de mase, pe 
Hipodrom. Putea să-şi organizeze curse proprii, în 
intimitatea unuia dintre palate, aşa cum a procedat în 
1199 Alexie al III-lea la Blachernae, cu prilejul nuntilor 
fiicelor sale. Unii împărați luau parte ei înşişi la 
competiţii, în postura de concurenţi. !7+ Apoi erau 
plăcerile culinare, mulţi împărați  câştigându-şi 
reputaţia de gurmeti sau gurmanzi. Manuel I era 
amator de mâncăruri savuroase, mai ales dacă 
festinurile erau însoţite de muzică.!7 Pe urmă aveau la 
îndemână nenumărate posibilităţi să-şi satisfacă 
gusturile sexuale şi să exploateze din plin efectul 
afrodiziac al puterii. Un împărat a descoperit că nu-i stă 
nimeni împotrivă dacă are chef să se culce cu propria-i 
nepoată, iar un altul, în lunile de vară, obişnuia să iasă 
la tara însoţit de grupuri de prostituate, pentru orgii in 

aer liber.!”° Chiar şi când participau la campanii alături 
de armatele lor, împărații bizantini nu se împăcau cu o 
viata austeră. Un tratat militar din secolul al X-lea 
stabilea că echipamentul de luptă trebuie să cuprindă şi 
covoare groase, cu ciucuri, pe care să stai culcat, o baie 
cu rezervor de apă din piele roşie, perne din in, 
răcitoare de argint pentru vinul parfumat şi apă de 
trandafiri, două jilturi aurite care să ascundă oala de 
noapte, cearşafuri de mătase, prosoape de in, pomezi si 
parfumuri de toate felurile şi argintărie imperială. Doar 
pentru transportul acestui din urmă articol era nevoie 
de circa optzeci de animale de povarà.!7 

Acestea erau beneficiile materiale ale funcţiei 
imperiale. Unul dintre împărații care s-au bucurat din 
plin de ele în timpul domniei sale de zece ani a fost, 
dupa cum consemnează Choniates, Isaac al II-lea, 
fratele lui Alexie al III-lea: 


„Se înfrupta în fiece zi somptuos, i se pregăteau mese 
sibaritice, se delecta cu cele mai alese sosuri şi 
mormane de pâine, ospătându-se cu un codru de 
sălbăticiuni, o mare de peşte şi un ocean de vin negru. 
În alte zile, când se desfăta în baie, era pomădat cu 


76 Choniates 1984: 32, 59, 177 (n. a.). 

unguente dulci şi stropit cu uleiuri de mirt... Filfizonul 
mergea tantos ca un păun si nu purta niciodată aceleaşi 
straie de două ori.” 


Desigur, în 1200, circumstanțele în care se găsea Isaac 
erau cu totul altele. Era orb şi zăcea în temniţă, în 
vreme ce fratele său Alexie se bucura de stilul de viaţă 
pierdut de el. Nu-i de mirare că Isaac se ţinea de intrigi 
şi de comploturi, sperând dincolo de orice rațiune că îşi 
va redobândi tronul ce i se cuvenea de drept şi toate 
beneficiile oferite de el.!75 

Având în vedere toate astea, ne-am putea întreba 
cum de a supravieţuit Imperiul Bizantin atâtea secole, 
când principalele elemente din structura lui politică se 
reduceau la teorie pompoasă, mascând intrigile politice 
fără sfârşit şi satisfacția personală. Dacă esenţa s-ar fi 
redus doar la atât, ar fi fost de aşteptat ca imperiul să 
nu reziste nici pe departe cât a reuşit să o facă. În 
realitate, la fel cum teoria politică bizantină a ascuns 
latura mai sordidă a vieţii la vârful societăţii, a pus în 
umbră si una dintre cele mai márete virtuti ale 
guvernării bizantine: răspunderea pentru 
administrarea imperiului nu stătea de fapt pe umerii 
unei singure persoane. Dacă ne limităm la teorie, ea 

susținea frecvent că împăratul bizantin era ca un 
cârmaci, aflat singur la timonă, ghidând nava printre 
valurile agitate. Sau ca un soare strălucind singur pe 
firmament.!” Dar cârmaciul se putea bizui pe mai 
multe surse de susţinere pentru a menţine calea cea 
dreaptă. El se afla în vârful unei clase conducătoare din 
care proveneau mulţi dintre generalii şi sfetnicii lui. 
Avea la dispoziţie un sistem birocratic sofisticat, cu 
sediul la Marele Palat. În sfârşit, dar deloc mai puţin 
important, mai beneficia si de asistența adesea 
formidabilă a soţiei şi a celorlalte doamne din familie. 
În anul 1200, clasa conducătoare bizantină reprezenta 
un grup cât se poate de limpede conturat la 
Constantinopol. Vilele şi palatele lor se aliniau de-a 
lungul arterelor principale, Mese şi Calea Triumfală, 
fiind concentrate în zona cunoscută sub numele de 
Sphorakion, situată la nord faţă de Forul lui 
Constantin. Unele erau versiuni miniaturale ale 
Marelui Palat, nefiind un singur edificiu, ci un 
complex, cu băi şi capele personale, cu interioare 
decorate cu mozaicuri scumpe. Numele acestor mari 
familii, Comnen, Paleolog, Brienio (Bryennios), 
Botaneiates, Ducas, Camatero, Cantacuzino şi, desigur, 

Anghelos apar mereu în cronicile istorice şi în 
documentele păstrate. La sfârşitul secolului al XII-lea, 
membrii lor monopolizaserá multe dintre funcţiile cele 
mai importante din armată şi Biserică, purtând titluri 
onorifice răsunătoare -  Patrikios, Magistros sau 
Protostrator. Mulţi erau legaţi de familia imperială prin 
căsătorii sau relaţii de sânge.!% Tot ei se aflau în jurul 
împăratului la curte şi erau membri ai Senatului, un 
corp având între timp un rol strict onorific. Ei îl urmau 
de la Marele Palat la Blachernae şi vara, când căldura 
din oraş devenea insuportabilă, îl însoțeau în zona 
rurală, într-unul din palatele din apropiere. Acolo 
discutau treburile statului împreună cu împăratul şi îl 
ajutau să ia deciziile politice. Anna Comnena îşi 
aminteşte că tatăl ei, Alexie I, stătea de vorbă despre 
aceste lucruri cu unchiul ei, Gheorghe Paleolog.'*! 

Cu toate că marile familii ale Constantinopolului îl 
însoțeau permanent pe împărat şi din rândul lor 
proveneau cei mai importanți generali şi funcţionari, 
tot ei reprezentau cea mai mare primejdie. Dintre ei era 
cel mai probabil să apară uzurpatorii, deoarece 
dispuneau de resurse şi de autoritatea personală de a 
aduna o armată în fruntea căreia să pornească 

împotriva Constantinopolului. De teama lor a instaurat 
Andronic I regimul său de teroare din 1183-1185, 
socotind că, dacă va scăpa de giganţi, nu îi vor mai 
rămâne decât pigmei pe care să-i conducă. Frica lui s-a 
dovedit justificată când a fost răsturnat de Isaac 
Anghelos.! Prin urmare, împărații trebuie să fi fost 
recunoscători pentru cea de-a doua lor sursă de 
sustinere, birocratii din Marele Palat care ocupau 
înaltele funcţii administrative. Şi ei purtau titluri 
grandilocvente — Megas Logothetes (Mare Logothet sau 
Logofăt) şi Epi tou Kanikleiou (Prefectul înscrisurilor sau 
Păstrătorul Călimării). Principalele lor îndatoriri erau 
să întocmească scrisori, legi, decrete şi tratate, să 
supravegheze tezaurul şi serviciile poştale şi să 
organizeze strângerea impozitelor. Însă de multe ori 
dispuneau de foarte multă influenţă. Cei mai de seamă 
dintre ei îl sfătuiau pe împărat în privinţa politicilor şi a 
tacticilor urmate şi mai îndeplineau o funcţie esenţială, 
aceea de a face cunoscute şi de a explica politicile unui 
public larg, prin discursuri oficiale cu prilejuri 
deosebite, în care îl lăudau pe împărat, ridicându-i în 
slăvi realizările. 

Ascensiunea în acest corp de elită depindea nu de 
origine, ci de educaţie. Candidatilor li se cerea să fi 

parcurs traseul tradiţional al educaţiei superioare, 
studiile clasice greceşti. În sine, asta nu îi echipa în mod 
special cu instrumentele necesare pentru administrarea 
unui imperiu, în schimb le oferea celor dintr-un mediu 
relativ modest şansa de a face primul pas pe scara 
socială. Mihail Psellos (circa 1022 — circa 1080), care a 
devenit cel mai de seamá consilier al unei serii de 
impárati din secolul al XI-lea, nu avea nicio legătură cu 
niciuna dintre marile familii constantinopolitane, în 
schimb mama lui s-a îngrijit ca el să meargă la cei mai 
buni profesori, ceea ce l-a calificat să-şi obţină prima 
slujbă, de secretar la curte. Nicetas Choniates se 
născuse într-un oraş de provincie, dar fusese trimis să 
se educe la Constantinopol. 1% Având în minte 
asemenea exemple, un părinte ambițios îşi sfătuia astfel 
fiul: 


„Învață cát poti mai mult. Uită-te la omul acela, 
copilul meu: pe vremuri mergea pe jos, iar acum are un 
asin gras, cu harnaşament bogat. lar celălalt, când era 
şcolar, mergea descult, şi acum uite ce cizme cu cioc 
poartă! Şi ăsta, când mergea la şcoală, nu-şi pieptăna 
vreodată părul, iar acum este frumos dichisit şi mândru 
de zulufii lui. lar celălalt, când era învățăcel, n-a văzut 

nici de departe vreo uşă de baie, iar acum se îmbăiază 
de trei ori pe săptămână. Asta era plin de păduchi cât 
migdalele, iar acum are punga doldora de monede de 
aur cu efigia împăratului Manuel."!* 


Chiar şi aşa, continua părintele preocupat de soarta 
copilului, educaţia nu-ţi garanta un loc la curte, 
Constantinopolul fiind plin de oameni bine scoliti, dar 
săraci. Cei care reuşiseră doar în virtutea succeselor lor 
şcolare, ca Psellos, erau aşteptaţi să arate şi un interes 
legitim în susţinerea împăratului în funcţie, de al cărui 
patronaj depindeau. La urma urmei, noii împărați 
doreau în general să se descotorosească de sfetnicii 
vechiului regim şi să-şi aducă oamenii proprii, chiar 
dacă Psellos însuşi se remarca prin abilitatea de a 
supraviețui schimbărilor monarhului. Prin urmare, te 
puteai bizui în general pe loialitatea birocratilor, cel 
putin până să ajungi la stadiul în care iti dădeai seama 
că nu mai ai de ales — ori dai din mâini, ori te îneci.18 

Mai exista un motiv pentru care aceşti membri ai 
breslei funcţionarilor erau mai demni de încredere 
decât aristocrații. Multi dintre ei erau eunuci, iar în 
virtutea acestei mutilări fizice a lor le era interzis să 

ocupe funcţia imperială. Împărații le puteau încredința 
cele mai înalte puteri ale statului fără teamă că ar putea 
să încerce să pună mâna pe tron. Unii eunuci 
ajunseseră la Constantinopol ca sclavi, fie ca prizonieri 
de război, fie uneori aduşi în dar de ambasadori străini, 
dar mulţi erau bizantini de origine. Nu era un fapt ieşit 
din comun ca părinţii să-l castreze pe unul dintre 
băieţii lor, în primele luni de viata, o practică destul de 
răspândită în regiunea Paflagonia din nordul Asiei 
Mici. Poate părea o cruzime, dar astfel îi deschidea 
calea băiatului, mai târziu, pentru o strălucită carieră la 
curte. Nu mai puţin de zece dintre cele mai importante 
posturi de la curte, presupunând un contact strâns cu 
împăratul, erau rezervate anume eunucilor, inclusiv 
cea de parakoimomenos, adică postelnic sau şambelan, al 
cărui splendid titlu însemna „Cel care doarme alături” 
de persoana imperială. Cu siguranţă că unui loan 
oarecare din Paflagonia îi putea servi enorm să fie 
castrat în copilărie pentru ca mai târziu să ajungă 
Orphanotrophos, orfanotrof, la curtea bizantină.1% 

Unii membri ai functionárimii imperiale au ajuns în 
poziţii extrem de puternice şi de influente. Un exemplu 
notabil este Vasile Lekapenos. Fiu nelegitim al 
împăratului Romanos I Lekapenos (920-944), Vasile 

fusese castrat în copilărie, pentru a preveni orice 
încercare a lui de mai târziu să urce pe tron. A primit o 
slujbă în administraţia palatului şi a urcat în ierarhie 
până la rangul de parakoimomenos, gardă de corp, 
funcţie pe care avea să o deţină sub patru împărați, 
beneficiind de o extraordinară influenţă. Vasile nu doar 
a dominat administraţia imperiului, dar a comandat şi 
armate pe câmpul de luptă şi a jucat un rol de seamă în 
aducerea pe tron a unor noi împărați, in 963 şi 969. 
Mulţi ani la rând a fost cel mai puternic personaj din 
Marele Palat, inclusiv fata de stăpânul lui imperial.!* 
Şi cazul său nu a fost nici pe departe unic. În secolul al 
XI-lea, Mihail Psellos, care nu era eunuc, se putea lăuda 
că împăratul era gata să urmeze orice cale de acţiune 
sugera el. La fel şi în vremea lui Alexie al III-lea, la 
curtea căruia şeful parakoimomenos, George Oinaiotes, 
era o voce deosebit de influentá.!55 

În afara aristocrației şi a birocratilor, exista la curte şi 
un al treilea grup care exercita o influență puternică 
asupra împăratului şi asupra modului cum guverna: 
mama, surorile şi celelalte rude feminine ale 
împăratului şi, desigur, împărăteasa. În nici o altă 
privinţă nu există în Bizanţ o discrepantá mai mare 

între teorie şi practică decât când se discuta rolul lor în 
cârmuire. Teoria afirma că femeile nu au cum să joace 
vreun rol, deoarece, după cum evidentia Mihail 
Psellos, nu se cuvenea ca imperiul să fie guvernat de o 
femeie, ci de un bărbat.!% Secţiuni speciale din Marele 
Palat şi din Palatul Blachernae erau rezervate ca loc în 
care să poată fi bine izolate — aşa-numitul gynaikonitis, 
gineceu, apartament destinat femeilor. Cu toate astea, o 
succesiune de femei puternice modelaseră istoria şi 
cultura bizantină, începând cu Elena, mama lui 
Constantin. Teodora, consoarta marelui lustinian, era 
atât de profund implicată în treburile statului, încât un 
contemporan exclama cuprins de oroare că „îşi 
revendica dreptul de a administra întregul Imperiu 
Roman”. Irina, văduva lui Léon al IV-lea (775-780), 
condusese de una singură imperiul între 797 şi 802. 
Apoi a căzut victimă unei lovituri de palat, dar asta era 
departe să fie ceva neobişnuit. Un exemplu mai 
recent fusese poziţia extraordinară ocupată de Anna 
Dalassena, mama lui Alexie I Comnenul. Alexie 
preluase puterea după lovitura dată în 1081, dar în 
primii lui ani de domnie nu exista nicio îndoială cine 
era adevăratul deţinător al puterii. Potrivit fiicei lui, 

Anna, împăratul nu făcea niciun pas fără sfatul mamei 
sale si chiar declara cá, în lipsa pătrunderii şi judecății 
ei, imperiul nu ar fi supravieţuit. La câteva luni după ce 
se urcase pe tron, când Alexie a fost obligat să 
pornească la luptă împotriva normanzilor, care 
cotropiseră provinciile balcanice, Anna Dalassena a 
fost cea desemnată să conducă în absenţa lui capitala. A 
fost emis un chrysoboullon, o „bulă de aur" — hrisov sau 
„hrisobulă” —, prin care se întărea că orice decret al 
Annei avea aceeaşi valabilitate ca al împăratului în 
persoană. Anna Dalassena pare să fi fost un personaj 
formidabil în cel mai adevărat sens al cuvântului. Era 
suficientă o privire ca supuşii să îngheţe de frică, iar 
venirea ei la Marele Palat a fost semnalul unor 
profunde reforme morale. A impus ca toată lumea să 
participe la cântarea de imne în comun şi sugera ca 
micul dejun să aibă loc la o oră strict stabilită. Era şi o 
protectoare bine cunoscută a călugărilor şi sihastrilor şi 
a întemeiat şi a înzestrat un adevărat monument, 
biserica si mănăstirea lui Hristos Atotvazatorul 
(Pantepoptes).!?! 

Ín 1200, femeile jucau in continuare un rol important 
în politica de la curtea bizantină, împărăteasa Eufrosina 

aflându-se în mijlocul unei mulţimi de intrigi. 
Interpretase o partitură esenţială în lovitura dată e 
soţul ei Alexie al III-lea în 1195, convingând curtea şi pe 
patriarh să accepte căderea lui Isaac al II-lea şi să-l 
proclame pe Alexie împărat la întoarcerea lui din 
Tracia. Eufrosina se trăgea dintr-o mare familie 
constantinopolitană, Kamateros, şi din câte se pare şi-a 
luat toate măsurile ca ridicarea soțului ei la nivelul 
veşmintelor de purpură să aducă beneficii întregului 
clan. Fratele ei, Vasile Kamateros, a devenit o somitate 
a curţii, în vreme ce cumnatul ei, Mihail Stryphnos, a 
fost numit amiralul flotei. 1%? S-a amestecat si în 
treburile de zi cu zi ale guvernului, ceea ce a stârnit 
inevitabil furia lui Nicetas Choniates la adresa ei. El 
spunea că a indus confuzie în administraţia imperiului 
prin modificarea deliberată şi revocarea decretelor 
soțului ei, acuzând-o de megalomanie la limitele 
dementei: se spune că ar fi tăiat râtul statuii mistretului 
din Calydon de la Hipodrom şi că ar fi pus să fie biciuit 
uriaşul Heracles, deşi Choniates nu ne explică limpede 
ce o indemnase la acest gest, multumindu-se cu aluzii 
sumbre la ritualurile şi prezicerile pe care se pare că le 
practica.1% 

De fapt, amestecul Eufrosinei în guvernare poate să 
nu fi fost atât de nefolositor pe cât sugera Choniates. 
Din câte se pare, ea a fost îngrijorată încă aproape de la 
început de felul în care Alexie al II-lea risipea 
veniturile. Prin urmare, a luat măsuri ca să fie numit în 
funcţie un anume Constantin Mesopotamites, care 
deținuse funcţia în regimul trecut. Speranţa era cá 
Mesopotamites va pune oarecare ordine în afacerile 
financiare destul de haotice ale imperiului din acel 
moment. Această mutare bine intenţionată a avut 
repercusiuni serioase. Numirea lui Mesopotamites l-a 
înfuriat pe Vasile Kamateros şi pe alte rude ale 
Eufrosinei, care o duceau foarte bine în sistemul de 
până atunci, în care nimeni nu punea prea multe 
întrebări. Cum nu aveau puterea să-l înlăture pe noul 
ministru pe care îl detestau peste măsură, s-au hotărât 
să o lovească pe Eufrosina. În vara lui 1196 au intrat în 
audienţă la Alexie şi au acuzat-o pe împărăteasă de 
adulter cu un tânăr general numit Vatatzes. Împăratul, 
care se pare că suferea de extraordinară naivitate, a pus 
ca Vatatzes să fie asasinat fără nici o altă discuţie, iar pe 
unii eunuci şi cameriste de la palat i-a supus la torturi, 
ca să smulgă dovezi. Cât despre soţia sa, Alexie a ezitat 
o vreme, ba chiar a cinat în tihnă cu ea la Blachernae, ca 
şi cum nimic nu s-ar fi întâmplat. Apoi a acţionat 
impulsiv, trimitand-o în exil într-o mănăstire de 


călugăriţe de la Marea Neagră. Dar nu a rămas în 
dizgrație decât şase luni. Între timp, rudele ei şi-au 
pierdut din avânt, înțelegând că îşi făcuseră de ruşine 
familia, deoarece nu-şi imaginaseră nici pe departe că 
Alexie, altfel un om conciliant, va acţiona atât de 
drastic. Între timp, Constantin Mesopotamites se lupta 
neobosit pentru ca împărăteasa să fie rechemată. Alexie 
a cedat, iar în primăvara lui 1197 Eufrosina s-a întors. 
Nu peste multă vreme, era mai influentă ca oricând.1% 
Teoria politică bizantină nu avea nimic de zis despre 
birocrati, eunuci sau femei. Dar ei erau cei care făceau 
să funcţioneze întregul sistem. Indiferent cât de 
self-indulgent, însetat de sânge sau pur şi simplu 
mediocru era deţinătorul tronului imperial, exista 
mereu un grup de capete mai vârstnice şi mai înțelepte 
care să-l sfătuiască şi să-l înfrâneze. Mai mult decât 
atât, când împăratul era răsturnat şi înlocuit, aşa cum 
se întâmpla atât de des, exista un element de 
continuitate. În pofida epurărilor inevitabile, se găseau 
de fiecare dată nişte funcţionari rămaşi să facă mai 
departe treaba, ca de obicei, la Marele Palat, iar în unele 
cazuri noul împărat o lua de soţie chiar pe nevasta 
predecesorului. În vreme ce autorii de panegirice 
reciclau vechile elogii, iar militarii şi aristocrații trăgeau 


194 Choniates 1984: 265-9; Brand 1968: 144-6 (n. a.). 


sfori şi dădeau din coate pentru a obţine funcţii pe 
coridoarele Marelui Palat şi ale Palatului Blachernae, 
treburile guvernării se desfăşurau în continuare. 


5 
Biserici şi mănăstiri 


Edificiile ecleziastice ale  Constantinopolului 
reprezentau un ingredient esenţial al mitului. Desigur, 
dintre ele se distingeau trei: catedrala Hagia Sofia, 
Biserica Sfinţii Apostoli cu cele cinci cupole şi Maica 
Domnului din Blachernae, dar mai erau multe alte 
clădiri frumoase, insufletitoare, „infinite ca număr”, 
după cum spunea un vizitator. Potrivit unei estimări, în 
1200 existau la Constantinopol 294 de biserici şi în jur 
de 300 de mănăstiri de călugări şi călugărițe. Un 
contemporan vorbea despre doar 63 de mănăstiri, dar 
probabil cá nu tinea seama şi de cele din suburbii.!% 
Aceste edificii religioase imprimau fără îndoială 
peisajului o personalitate autentică, iar prin 
ornamentele lor — mozaicuri, lambriuri, trotuare din 
marmură şi coloane avântate —, prin relicvele preţioase 
şi icoanele sfinte stárneau încântarea si veneratia 


1* William of Tyre 1943: ii. 382; Gerald of Wales 1873: 282; Charanis 1971: 64 (n. 
a.). 


vizitatorilor. Majoritatea bisericilor trebuie să fi avut un 
aspect asemănător la exterior, chiar dacă se deosebeau 
între ele ca dimensiuni. Aproape toate respectaseră, la 
fel ca acelea din Europa apuseană medievală, forma de 
cruce, în schimb aveau un plan al bazei pătrat, şi nu 
naosul prelung al arhitecturii romanice şi gotice. Erau 
făcute mai degrabă din cărămidă decât din piatră şi 
dominate de una sau mai multe cupole, şi nu de o turlă 
sau de un turn. Ornamentatia exterioară era redusă la 
minimum şi erau lipsite de acele sculpturi complicate 
în piatră care împodobesc fațadele catedralelor din 
Occident. Asta deoarece cele mai mari eforturi şi 
cheltuieli erau rezervate decorării interiorului şi mai 
ales mozaicurilor care acopereau pereţii şi plafonul. 
Pentru că, la fel ca palatele, bisericile 
constantinopolitane erau proiectate ținând seama de un 
anume tel ideologic. 

Ideea era că, în momentul când credincioşii treceau 
pragul, lăsau în urmă lumea banală, materială, şi 
pătrundeau în împărăţia Cerurilor. Planul pătrat al 
bisericii îi învăluia dintr-odată: nu exista o perspectivă 
lungă, spre un altar îndepărtat. În cadrul acelui spaţiu 
intim, concepţia de ansamblu a mozaicurilor era 
menită acționeze ca o fereastră spre divin, 
inspirându-le oamenilor credinţa în ceruri, cu o 
invitaţie într-o lume metafizică. Efectul era amplificat 


prin urmarea unui model iconografic strict, împărțind 
biserica în trei niveluri. Cel inferior îi descria pe sfinţi, 
stând cu faţa spre vizitator şi privindu-l în ochi, adesea 
de la acelaşi nivel. Deasupra sfinţilor, la nivelul 
următor al pereţilor mai înalţi şi al plafoanelor, erau 
reprezentate momente din viaţa lui Hristos şi a Sfintei 
Fecioare, în special Naşterea, Botezul lui Hristos, 
trădarea din grădina Ghetsimani, Răstignirea, învierea 
şi Adormirea Maicii Domnului. La cel de-al treilea şi 
ultim nivel al bisericii se găseau cele mai importante 
două imagini: cea a Fecioarei cu Pruncul, aşezată 
întotdeauna în absida de la capătul bisericii, în spatele 
altarului, în aşa fel încât oamenii, când stăteau cu fata 
spre preot şi iconostas, aveau în fata şi tabloul Fecioarei 
cu Pruncul; cealaltă, la înălțimea cupolei, era imaginea 
lui Hristos Pantokrator. Pantocrator are două sensuri în 
greacă. Poate însemna „Atotfăcătorul”, semnificând că 
Hristos este Domnul întregii creaţii, dar poate însemna 
şi „Atotţiitorul”, indicând că îi ia pe credincioşi sub 
aripa Lui ocrotitoare. Cupola şi această imagine se 
aflau chiar deasupra locului unde se adunau 
credincioşii. Privirile lor erau inevitabil atrase spre 
înălțimea cupolei, de unde Hristos priveşte în jos, cu 
mâna ridicată în semn de binecuvântare. Pentru cei 
care intrau în bisericile bizantine trebuie să fi fost 
copleşitor efectul mozaicurilor scânteietoare, văzute fie 


la lumina tremurătoare a lumânărilor, fie în razele de 
soare revărsate prin ferestrele înalte. „Nu ştiam dacă 
suntem în Cer sau pe pământ. Căci pe pământ nu se 
află asemenea grandoare ori frumuseţe”!%, au spus 
vizitatorii ruşi care au intrat în bisericile din 
Constantinopol. 

Acest plan universal şi standardizat al ornamentatiei 
nu servise dintotdeauna bisericilor din Constantinopol. 
În zilele lui Constantin, foarte mulţi creştini influenţi 
erau extrem de nelinistiti faţă de picturile care îi 
reprezentau pe Hristos, pe Fecioara şi pe sfinţi, 
temându-se că ar putea duce spre idolatrie. Unul dintre 
ei era Eusebiu din Cezareea, care, când sora lui 
Constantin i-a cerut un tablou cu lisus, i-a compus o 
epistolă severă, amintindu-i de cea de-a doua Poruncă 
şi de interdicţia de a-ţi face chip cioplit şi nici vreo 
asemănare.!” În secolul al VIII-lea, aceste puncte de 
vedere căpătaseră influenţă la curtea bizantină. În 
urma unui şir de dezastre provocate de arabi, 
împăratul Léon al III-lea (717-741) şi sfătuitorii săi 
păreau să se fi încredinţat că bizantinii erau pedepsiţi 
pentru idolatrie, iar în 726 o trupă de soldaţi a fost 
trimisă la Poarta de Bronz ca să dea jos icoana lui 


1% Cross şi Sherbowitz-Wetzor: 1953: 111; Mathews 1998: 111-35; Cormack 1985: 
151-8 (n. a.). 
17 Eusebius of Caesarea 1857: 1545-9 (n. a.). 


Hristos. Această politică iconoclastă a fost dusă mai 
departe de fiul şi succesorul lui Léon, Constantin al 
V-lea (741-775), când s-au luat măsuri de îndepărtare a 
reprezentărilor de figuri din unele biserici. În Biserica 
Maica Domnului din Blachernae au fost răzuite 
mozaicurile ce redau naşterea şi slujirea lui Hristos, 
fiind înlocuite cu păsări şi arbori. În Hagia Sophia şi 
Sfânta Irina, mozaicurile din abside ale Fecioarei cu 
Pruncul au fost înlocuite cu o cruce simplă. Inevitabil 
s-a creat o opoziţie, însă Constantin al V-lea nu era un 
om cu care să se poată glumi. Un călugăr care a criticat 
această politică a fost biciuit până la moarte, iar un altul 
a fost târât pe străzi şi lingat.'^? 

Până la capăt, în ciuda tuturor eforturilor lui 
Constantin al V-lea, apărătorii cultului icoanelor au 
ieşit învingători din dispută, recurgând pentru asta la 
elaborarea unei teologii sofisticate care să le justifice 
poziția. Dintre ei s-a distins loan Damaschin (circa 
665-749), un călugăr care trăia lângă lerusalim, pe 
teritoriu arab, la adăpost de pedeapsa imperială. În cele 
trei lucrări ale sale în apărarea icoanelor, loan justifică 
venerarea lor susţinut de două idei. A făcut o distincţie 
între icoana în sine şi persoana reprezentată de ea. 


1% Theophanes Confessor 1997: 559, 598, 605, 611-12; Stephen the Deacon 1997: 
169-71, 221-2, 264-5, 269-72; Mimitiz şi colab. 1997: 166-8; Cormack 2000: 88-95 (n. 
a.). 


Când venerezi o icoană, gestul nu se adresează 
lemnului din care este făcută ea, ci sfântului care se află 
dincolo de ea. Prin urmare, gestul venerării unei icoane 
nu reprezintă idolatrie, ci un act de credinţă legitim şi 
de laudă. De fapt, susţine loan prin cel de-al doilea 
punct de vedere al său, este un act esenţial pentru 
credinţa creştină ortodoxă. Doar prin acceptarea 
icoanelor poti să accepti şi adevărul întrupării lui 
Hristos. Dacă negi că Hristos poate fi reprezentat 
printr-o zugrăvire pe lemn, negi şi că a putut să fie 
prezent, în carne şi oase. loan aminteşte de schimbarea 
la fata de pe Muntele Tabor, când Iisus a fost învăluit in 
slava divină, iar ucenicii Lui au căzut cu fata la pământ 
şi L-au preamărit Ei nu venerau substanţa materială 
din care era compus Hristos cel uman, ci divinitatea de 
dincolo de ea, şi la fel se petrece si cu icoanele.” 
Aceste idei s-au impus în cele din urmă, iar în anii 
780 iconoclasmul era pe cale de dispariţie. La cel de-al 
VII-lea Sinod Ecumenic de la Niceea din 787 a fost 
confirmată legitimitatea şi ortodoxia  venerării 
icoanelor. Iconoclasmul a trecut printr-o scurtă 
revenire între 815 şi 842, dar după aceea a dispărut cu 
totul. Icoana lui Hristos a fost pusă înapoi deasupra 
Porții de Bronz, iar mozaicurile din biserici au fost şi ele 


199 John of Damascus 1898: 3-13, 17-22 (n. a.). 


restaurate. 2% La anul 1200, argumentele lui Ioan 
Damaschin erau cuprinse în formă condensată în 
fiecare biserică din Constantinopol. Fiecare acţiona ca o 
icoană, elementele ei decorative constituind o mijlocire 
prin care venerarea credincioşilor trecea din această 
lume materială spre realitatea spirituală ultimă de 
dincolo de ea. Împăratul iconoclast Constantin al V-lea 
fusese de mult expediat pe tărâmul legendei, un ticălos 
arhetipal care a luptat împotriva adevăratei credinţe. Se 
spune că ar fi transformat bisericile în gropi de gunoi şi 
că ar fi aruncat în mare relicvele sfinţilor. Cei care i s-au 
opus au fost consideraţi martiri, iar peste ani la 
povestea lor s-au adăugat tot mai multe elemente care 
să o facă mai frumoasă şi mai captivantă. La urma 
urmei, nu încăpea nicio îndoială cà iconoclastii si 
Constantin al V-lea nu au avut dreptate. Însuşi Hristos 
lăsase limpede să se înțeleagă că doreşte ca imaginea 
Lui să fie expusă şi venerată: de aceea îşi trimisese 
chipul întipărit pe pânză suveranului din Edessa — 
Mandylionul aflat în capela Pharos a Marelui Palat. Şi 
Maica Domnului sustinuse crearea de imagini. Cu voia 
Ei Sfântul Luca îi făcuse portretul, devenind autorul 
faimoasei icoane Hodegetria.?! La fel ca în cazul 


2% Skylitzes 2010: 63; Theophanes Continuatus 2011: 266-7 (n. a.). 
21 Berger 2013: 143-5; Munitiz, Chrysostomides, Harvalia-Crook şi Dendrinos 
1997: 32-5, 38-9 (n. a.). 


legendei lui Constantin, trecutul fusese grijuliu 
interpretat în aşa fel încât să susţină prezentul. 


Multe dintre bisericile Constantinopolului făceau 
parte dintr-o mănăstire. Unul dintre cele mai vechi, mai 
mari şi mai bine cunoscut asemenea lăcaş monahal era 
cel numit de cele mai multe ori, simplu, Stoudios, 
Studion.  Închinată Sfântului Ioan Botezătorul, 
mănăstirea şi-a luat numele de la un senator influent, 
Stoudios, care o înființase în secolul al V-lea. Mai târziu 
a devenit un cunoscut centru al reformei monahale şi al 
producţiei de manuscrise.2? Mai era si Hodegoi, unde 
se păstra faimoasa icoană a Sfintei Fecioare, iar aproape 
de Blachernae se găsea Mănăstirea Mântuitorului, 
cunoscută sub numele de Chora, adică „din câmp” sau 
„de la tara”. Asta din cauză că atunci când a fost 
întemeiată se afla în afara zidurilor cetăţii, fiind inclusă 
doar o dată cu ridicarea noilor Ziduri continentale, în 
413. Pentru femei exista Kecharitomene, Mănăstirea 
Fecioarei Pline de Har şi altele. Existau multe asemenea 
aşezăminte în afara graniţelor oraşului, de-a lungul 
ambelor maluri ale Bosforului şi pe insulele din Marea 
Marmara. Chiar în afara Zidurilor continentale se aflau 
Sfântul Cosma şi Sfântul Damian, Kosmidion, şi Sfânta 


?? Morris 1995: 16-18; Wilson 1996: 66; Janin 1969: 430-44 (n. a.). 


Fecioară Evergetes, Binefăcătoare. 

Aceste instituţii monahale puneau la dispoziţie 
posibilitatea de a evada din lume chiar în inima 
metropolei. Studion era izolată la extremitatea de 
sud-vest a oraşului, nu departe de Poarta de Aur, 
cuprinzând între ziduri un complex de clădiri, livezi şi 
fântâni. După cum scria un călugăr de acolo, era un 
liman divin de calm, în mijlocul agitatiei si ispitelor 
oraşului: 


„Niciun barbar nu-mi vede chipul, nicio femeie 
nu-mi aude vocea. De o mie de ani, niciun netrebnic nu 
a trecut pragul mănăstirii, nimeni de parte femeiască 
nu i-a călcat în curte. Stau într-o chilie aidoma unui 
palat; înconjurată de o grădină, un crâng de măslini şi o 
vie. De o parte se află marea cetate, cu pieţele ei, iar de 
cealaltă, mama tuturor bisericilor şi imperiul acestei 
]umi."20 


Dacá monahismul era obiect al admiratiei peste tot in 
lumea crestiná, existau unele diferente intre viata 
călugărilor din Bizanţ şi a celor din Europa apuseană 
medievală. Călugării bizantini purtau un veşmânt 
diferit, acoperindu-şi creştetul cu un potcap negru, 


?5 Citat în Van Millingen 1912: 43; Clavijo 1928: 68-9 (n. a.). 


strâmt. Nu existau ordine de călugări, cum ar fi cele 
benedictine, dominicane ori cisterciene. În schimb, 
fiecare mănăstire de călugări sau călugăriţe avea 
propria ei rânduială scrisă in typikon, carta de 
intemeiere. Aceste reguli urmau in general modelul 
stabilit de reformatorul monahal Teodor Studitul 
(759-826) in instrucţiunile pregătite de el pentru 
Studion. Principala preocupare a lui Teodor a fost anul 
liturgic pe care trebuiau să-l urmeze călugării de acolo, 
dieta şi hainele lor, regulile stabilite de el fiind 
extraordinar de detaliate. Codul vestimentar ţinea 
seama de iernile friguroase de la Constantinopol. 
Fiecărui călugăr îi erau permise două sutane din lână, o 
haină exterioară nu din lână, două potcapuri, două 
piese de lenjerie intimă şi două pelerine scurte, care 
acopereau umerii. Ca încălțăminte, putea să poarte 
cizme atât scurte, cât şi lungi, la fel şi jambiere. Ca 
aşternut, avea voie să aibă două saltele, una din păr de 
capră, cealaltă din paie, şi două pături din lână. Hrana 
din mănăstire depindea de anotimp, dar carnea roşie 
nu făcea niciodată parte din meniu. În timpul Postului 
Mare, înainte de Paşti, călugării se multumeau cu o 
masă pe zi, alcătuită din iahnie de fasole şi năut, dar se 
puteau adăuga, dacă aveau, şi smochine şi castane 
uscate. După Paşti erau servite două feluri gătite, cu 
peşte, brânză, ouă şi legume în ulei de măsline. În zilele 


de sărbătoare se adăugau şi trei măsuri de vin. Cât 
despre restul zilei, călugărul şi-l petrecea o bună parte 
din timp în biserică, participând la liturghie şi 
psalmodiind, iar Teodor era cât se poate de conştient 
de slăbiciunile omeneşti: la slujbă, fiecărui călugăr îi 
revenea misiunea de a-l îmboldi pe oricare dintre fraţii 
care motaiau. Dar viata la Studion însemna cu mult mai 
mult decât să cánti şi să mănânci. Teodor era foarte 
convins de rolul muncii manuale ca parte a disciplinei 
monahale şi, pe lângă alte treburi, călugării îşi 
petreceau o bună parte din zi în scriptorium, copiind cu 
migală manuscrise care, în acele zile dinaintea 
tiparului, reprezenta singura modalitate de a 
reproduce o carte. Existau şi zile libere, când călugării 
împrumutau o carte de la bibliotecă, pentru a studia. 
Era însă obligatoriu să o aducă înapoi seara, altfel 
riscând să fie pedepsiţi pentru întârziere.204 

Toate astea ar putea să pară o retragere egoistă din 
lume, însă călugării şi călugărițele contribuiau de fapt 
în mare măsură la viata şi la bunăstarea capitalei 
bizantine. Mănăstirile puneau la dispoziţie servicii 
sociale pentru întreaga populație a oraşului, mai cu 
seamă pentru spitale, cămine de bătrâni, orfelinate şi 


204 Thomas şi Hero 2000: i. 97-119; Morris 1995: 16-18; Wilson 1996: 66 (n. a.). 


adăposturi pentru călători? Îndeplineau o funcţie si 
mai importantă pentru contemporanii lor, şi anume 
aceea de a stabili un fel de punte între masa umană şi 
Atotputernicul. Fiind cu toţii creştini, cei mai multi 
bizantini erau acut conştienţi că nu se ridică la 
înălţimea normelor de viaţă stabilite în Evanghelii. Prin 
urmare, îşi puneau speranţa de mântuire în elita 
spirituală de bărbaţi şi femei care renuntaserá la 
plăcerile acestei lumi si se închinaseră slujirii 
Domnului. Se spera că, prin meritele, rugăciunile şi 
postul lor, vor ispăşi într-un fel oarecare pentru 
greşelile altora, ca mediatori cu Dumnezeu pentru 
restul umanității. Această speranță  cucernică 
pătrunsese în întreaga societate. Împăratul Nicefor al 
II-lea Focas obişnuia să doarmă pe podea, înfăşurat 
într-o piele de leopard dăruită de unchiul lui, care era 
călugăr. Mihail al IV-lea (1034-1041) nu numai că a 
reclădit şi a reînzestrat mănăstirea Kosmidion, dar a şi 
pus să fie dus acolo în ultimele lui zile, ca să fie tuns 
călugăr pe patul de moarte.” Şi supuşii cei mai de 
frunte ai împăratului se foloseau de averea personală 
ca să îi susţină pe călugări în chemarea lor mântuitoare. 
La începutul secolului al X-lea, patricianul Constantin 


205 Aceste aspecte sunt discutate mai detaliat în capitolul 7 (n. a.). 
2% Leo the Deacon 2005: 137; Psellos 1966: 116-17; Christopher of Mytilene 1983: 

Lips a întemeiat o mănăstire închinată Sfintei Fecioare 
lângă Biserica Sfinţii Apostoli. Hristofor Faguros a pus 
la dispoziţie terenul pe care să se construiască o 
mănăstire pe celălalt mal al Bosforului. Şi oamenii mai 
putin bogaţi participau cu entuziasm, chiar dacă nu la 
fel de substanţial. Când un călugăr bine-cunoscut 
numit Simeon Noul Teolog s-a întors din exil în jurul 
anului 1011, mulțimea a ieşit pe străzile 
Constantinopolului, ca să-l aclame.%” Simeon era în 
multe privinţe reprezentativ pentru genul de călugăr 
care îi atrăgea în mod special pe bizantini, chiar dacă 
din perspectiva secolelor de mai târziu nu mai părea 
deloc un personaj la fel de ademenitor. În voluminoasa 
lui operă a fixat mai multe puncte de vedere cât se 
poate de deschise şi uneori tulburătoare. Nega orice 
formă de binefacere ori de amabilitate drept cale de 
mântuire a sufletului. Sustinea că orice fel de prietenie 
ori de legături de familie sunt nepotrivite pentru 
călugări, a căror unică ascultare trebuie să fie 
îndreptată către Dumnezeu, către mentorul spiritual şi 
către împărat, în această ordine. Nu s-a ţinut departe de 
disputele teologice şi în cele din urmă a fost exilat de 
sinodul patriarhiei într-un sat de pe ţărmul asiatic al 
Bosforului. Din punctul de vedere al bizantinilor, avea 

două dintre trăsăturile esenţiale pentru mântuire. Era 
un ascet inflexibil, care căuta să-şi înalțe sufletul prin 
dezicerea de trup. În tinereţe dusese o viata 
destrăbălată la Constantinopol, înainte de a renunţa la 
tot şi de a intra în mănăstirea Studion. Ajuns acolo, s-a 
supus unui regim de abstinentá şi cumpătare atât de 
riguros, încât depăşea cu mult cerințele impuse de 
Teodor Studitul, ceea ce i-a deranjat pe fraţii săi mai 
putin riguroşi. Prin urmare, Simeon a fost chemat de 
stareţ şi sfătuit să îşi mai regleze stilul de viaţă ascetic 
în aşa fel încât să fie mai bine adaptat la cel al 
comunităţii în general. Cum nu era dispus la niciun 
compromis, a părăsit Studion şi s-a oprit la mănăstirea 
vecină, Sfântul Mamas, unde era liber să se supună la 
orice sacrificiu. La vârsta de treizeci şi unu de ani a 
devenit staret al acelui locaş care ajunsese aproape o 
ruină, şi a anunţat de la bun început că intenţiona să 
reformeze locul, susţinea el, care devenise un punct de 
întâlnire pentru oameni de lume. Şi-a impus voinţa în 
primă instanţă, dar a mers prea departe, provocând o 
criză în sânul turmei lui: un grup de treizeci de călugări 
s-au năpustit în capelă în timp ce el ţinea o predică în 
timpul utreniei, huiduindu-l cu furie. Faţă de o opoziţie 
atât de hotărâtă, Simeon a renunţat la Stáretie şi a 
devenit din nou călugăr de rând. Celălalt fapt care il 
deosebea pe Simeon era ideea susținută de el despre 


rolul de mistici al călugărilor care ar trebui să practice o 
rugăciune interioară intensă şi permanentă. Sustinea cá 
exact aşa făcea el şi că într-un anume moment a ajuns 
să fie înconjurat de o lumină intensă şi a trăit o ieşire 
din trup. Bizantinii apreciau misticismul la fel de mult 
ca vietuirea ascetică, ceea ce a fost suficient pentru a-i 
asigura lui Simeon reabilitarea postumă. Deşi a murit 
în exil, în 1052 trupul său a fost readus la 
Constantinopol şi reînhumat în biserica mănăstirii 
Sfântul Mamas. Mormântul său a devenit vestit pentru 
vindecarea bolnavilor, ceea ce reprezintă un semn sigur 
al sfinteniei. El a devenit unul dintre cazurile mai 
degrabă rare de sfânt autohton, şi nu a fost nevoie ca 
moaştele lui să fie aduse din alte locuri, fiind cu totul 
proprietatea mănăstirilor Constantinopolului.?? 
Lăsându-i deoparte pe cei de talia lui Simeon, dacă 
vorbim despre viata religioasă de la Constantinopol, 
tensiunea dintre mit şi realitate era deosebit de 
puternică, fiind dificil să fii în acelaşi timp oraş sfânt şi 
centru al puterii politice şi financiare. Biserica şi viaţa 
de zi cu zi se întrepătrundeau atât de strâns, încât era 
inevitabil ca aceasta din urmă să o invadeze pe cea 
dintâi, iar clădirile religioase ale Constantinopolului nu 
au fost niciodată doar locuri în care să se ţină slujbe şi 

să se spună rugăciuni sau unde să se ducă o viata de 
contemplatie. Ne referim în primul rând la marile 
biserici reprezentative. Ele erau fără îndoială expresia 
unei credinţe religioase profunde, dar construirea lor a 
ținut seama si de criteriile de influenţă si de 
propagandă, atât timp cât fiecare împărat rivaliza cu 
înaintaşii lui pentru a crea monumente şi mai 
grandioase care să amintească de domnia lor. lustinian 
a deschis această cale prin înălţarea catedralei Hagia 
Sofia. Este foarte posibil ca el să fi ales noua arhitectură 
radicală după ce o doamnă din nobilime, Anicia 
luliana, plătise cu câţiva ani mai devreme pentru 
construirea bisericii Sfântul  Polieuct, unanim 
considerată cea mai frumoasă din cetate. Împăratul nu 
suporta să fie întrecut de nimeni??, iar splendoarea 
unei biserici noi era capabilă să repare fisurile din 
legitimitatea unui împărat. Vasile I a fost un uzurpator 
care a urcat pe tron după asasinarea predecesorului său 
şi a compensat această realitate prin înălţarea unei noi 
biserici, Nea Ekklesia, cu cinci cupole, aflată în incinta 
Marelui Palat. Inaugurată în 881, în interior era placată 
cu marmură scumpă, iar despre mozaicurile de pe 
plafon se spune cá scânteiau ca stelele.? Aceleaşi 

consideraţii trebuie să fi stat şi în spatele construirii 
bisericii şi mănăstirii Myrelaion de către Romanos I 
Lekapenos, la fel şi Biserica Hristos Mântuitorul de pe 
Poarta de Bronz, reconstruită de Ioan I Tzimiskes, care 
a susţinut că îi displace biserica originală, înghesuită şi 
incomodă. Amândoi suveranii veniseră la putere în 
urma unor lovituri de stat.?! Un alt impuls pentru 
înălţarea unei clădiri noi a venit în 1028, când, după 
înmormântarea lui Constantin al VIII-lea, nici în 
Heron şi nici în Sfinţii Apostoli nu mai era loc pentru 
alti împărați cărora le-ar fi venit rândul? Începând de 
atunci, împărații s-au angajat între ei în competiţia de a 
ridica biserici care mai de care mai spectaculoase, 
magnific decorate, care să le servească drept lăcaş de 
veci. Romanos al III-lea Arghir a construit minunata 
biserică şi mănăstire Sfânta Fecioară Peribleptos din 
sudul Constantinopolului, nu s-a reţinut in fata 
niciunei cheltuieli şi a „vărsat un torent de aur” într-un 
proiect care încerca să rivalizeze cu Hagia Sofia. În cele 
din urmă, a fost înmormântat acolo într-un sarcofag 
din jasp rosu.?? Ioan al II-lea Comnenul a întemeiat 

mănăstirea Pantokrator, care i-a servit drept loc de veci 
lui şi fiului şi succesorului sáu, Manuel I. Manuel a fost 
cel care a sporit foarte mult prestigiul mănăstirii, 
aducând o relicvă de pret: lespedea din marmură roşie 
pe care fusese aşezat Hristos după răstignire. A pus să 
fie adusă la Constantinopol de la Efes, iar când a ajuns 
în portul Boukoleon, a purtat-o chiar el în spate până la 
palat. La moartea lui Manuel, în 1180, lespedea a fost 
folosită pentru acoperirea mormântului sáu.?^ Spre 
a-şi infrumuseta propriile ctitorii, împărații nu s-au 
ferit să fure din cele ale înaintaşilor lor. Vasile I a luat 
pentru Nea Ekklesia a sa mozaicuri şi coloane din 
Biserica Sfinţii Apostoli a lui Iustinian şi Teodora. Iar 
biserica lui Vasile a fost prădată la rândul ei de Isaac al 
II-lea.215 

Poate cel mai bun exemplu de origini lumesti ale 
marilor aşezăminte ecleziastice ale Constantinopolului 
este unul dintre cele mai mari şi mai frumoase dintre 
ele, biserica şi mănăstirea Sfântul Gheorghe din 
Mangana. Povestea nu poate fi despărțită de aceea a 
întemeietorului ei, împăratul Constantin al IX-lea 
Monomahul, existența monumentului nedatorându-se 

evlaviei profunde, el fiind dedicat mai degrabă 
amintirii unei relaţii pe care Biserica ar fi considerat-o 
imorală, mai precis un adulter. Monomahul nu era 
porfirogenet, însă provenea dintr-o foarte distinsă 
familie de nobili constantinopolitani. Şi a avut şansa să 
fie nu numai bogat, ci şi chipeş: un poet de curte ricana 
că nici nu avea nevoie de aur, cu un păr blond ca al 
său.215 Însă în atmosfera de suspiciune de la curtea 
bizantină, faptul că era atât de arătos s-a dovedit o 
garanţie. În anii 1030, când Monomahul era un vizitator 
frecvent la palat, a fermecat-o pe împărăteasa Zoe cu 
spiritul şi conversaţia sa. Dar cel de-al doilea soţ al lui 
Zoe, împăratul Mihail al IV-lea, a fost mai puţin 
impresionat şi a hotărât să scape de potentiala 
ameninţare de a-şi pierde tronul, atât timp cât el, 
Mihail, îl dobândise doar în virtutea căsătoriei cu Zoe, 
una dintre ultimele reprezentante ale dinastiei 
macedonene. Constantin a fost arestat în urma unei 
acuzaţii false şi condamnat la exil pe insula Lesbos, din 
Marea Egee. Având în vedere natura politicii bizantine, 
l-am putea considera norocos pe Monomahul pentru că 
scăpase de asasinat sau de orbire, însă pentru orice 
nobil bizantin exilul de la Constantinopol aproape 
echivala cu moartea. Monomahul ar fi putut foarte bine 

să repete vorbele unui alt membru al clasei sale, silit să 
plece din oraş într-o misiune diplomatică: „O, cetate de 
trei ori fericită, ochi al universului, podoabă a lumii, 
stea strălucitoare, far al acestei lumi de jos, ce mult 
mi-aş dori să fiu cu tine, să mă bucur de tine pe deplin! 
Nu má alunga de la sânul tău matern!?" 

Dar exista şi o consolare pentru Monomahul în tristul 
lui exil. Fusese căsătorit de două ori, însă după decesul 
celei de-a doua soţii a fost împiedicat să se însoare din 
nou de legea Bisericii bizantine, care nu permitea o a 
treia asemenea uniune. Prin urmare şi-a ales-o amantă 
pe Maria Skleraina, nepoata soţiei sale răposate, cei doi 
dovedindu-se, din câte se pare, cât se poate de devotați 
unul faţă de celălalt. Când Monomahul a plecat spre 
Lesbos, Maria l-a însoţit, folosindu-se de banii şi de 
proprietăţile ei ca să îmbunătăţească atât cât îi stătea în 
puteri situaţia iubitului ei. 

În 1042, la începutul verii, a sosit un mesager 
aducând veşti însemnate de la Constantinopol. Mihail 
al IV-lea murise, iar nepotul şi succesorul lui, Mihail al 
V-lea (1041-1042), fusese răsturnat de o revoltă 
populară. Împărăteasa Zoe şi sora ei, Teodora, erau la 
cârma Marelui Palat. Odată cu ştirile, venea şi 

chemarea ca Monomahul să se întoarcă de îndată la 
Constantinopol. Zoe luase hotărârea ca vechiul ei 
favorit să-i devină soţ, iar la sosirea lui în capitală îl 
aştepta o primire ca în poveşti. Fusese pregătită o gardă 
de onoare care să-l însoţească în această etapă finală a 
călătoriei, iar o mulţime extaziată l-a aclamat când a 
apărut călare la Poarta de Bronz. Patriarhul 
Constantinopolului a fost convins în scurt timp să facă 
o anume o excepţie de la regula celui de-al treilea 
mariaj, iar la 11 iunie 1042 Monomahul s-a căsătorit cu 
Zoe şi a fost încoronat, devenind împăratul Constantin 
al IX-lea. 

După multe încercări şi enorm zbucium, Constantin 
ajunsese în sfârşit în vârful puterii, lăsând departe în 
urmă zilele întunecate din Lesbos. Momentul este 
surprins într-un mozaic înfăţişând cuplul imperial de 
pe peretele catedralei Hagia Sofia. Ingenuncheati de o 
parte şi de alta a unui Hristos şezând, Constantin şi Zoe 
poartă amândoi coroane migălos lucrate şi amândoi au 
aureolă, indicând sanctitatea funcţiei deținute de ei. În 
zona gâtului celor doi se pot remarca unele modificări. 
Este foarte posibil ca imaginea capului lui Constantin 
să-l fi înlocuit pe cel al unuia dintre predecesori, 


Romanos al III-lea sau Mihail al IV-lea.28 

Multi bărbaţi aflaţi într-o asemenea conjunctură ar fi 
uitat pur şi simplu de Maria Skleraina, care rămăsese în 
Lesbos. La urma urmei, nu mai era nevoie de ea, iar 
simplul fapt de a-i recunoaşte existenţa putea pune în 
primejdie tot ceea ce câştigase. Nu era cazul lui 
Constantin, după cum consemnează prietenul şi 
biograful lui, Mihail Psellos: „Împăratul nu a uitat de 
iubita lui nici chiar după ce a urcat pe tron. Dacă în 
ochii lui trupeşti nu exista decât Zoe, în ochii din 
mintea lui stăruia imaginea iubitei sale; în vreme ce o 
strângea în brațe pe împărăteasă, în imaginaţia inimii 
sale o imbrátisa pe cealaltă doamná."?!? 

Fără să plece urechea la sfaturile insistente ale 
prietenilor şi rudelor, Constantin a hotărât să-i ceară lui 
Zoe să o recheme pe Maria, prezentând-o pur şi simplu 
ca pe o victimă a unei pedepse nedrepte. Oarecum 
surprinzător, Zoe a fost imediat de acord. Maria a fost 
adusă la Constantinopol şi găzduită într-o casă 
modestă, nu departe de Marele Palat. Constantin o 
vizita acolo în secret, dar curând s-a dovedit că nu avea 
motive să se ascundă. Zoe, care trecuse de şaizeci de 
ani, se considera prea în vârstă ca să mai fie geloasă. 

Prin urmare, au căzut de acord ca Mariei să i se permită 
să locuiască şi ea în interiorul Marelui Palat. Şi asta nu a 
fost totul. Maria a devenit, în fapt, cea de-a doua 
consoartă a lui Constantin, creându-i-se un titlu special, 
cel de Sebaste. Lua parte la procesiunile oficiale alături 
de împărat şi de împărăteasă, ba chiar avea un cuvânt 
de spus în treburile statului. Deloc surprinzător, acest 
confortabil menage à trois nu a fost pe placul tuturor. 
Populaţia a început să facă demonstraţii furioase pe 
străzi împotriva acelei persoane de rând care se bucura 
de asemenea onoruri, spre paguba împărătesei de 
drept, Zoe. Nicetas Stethatos, stareţul de la Studion şi 
biograf al lui Simeon Noul Teolog, l-a mustrat public 
pe Constantin pentru infidelitate. ?? Constantin si 
Maria au asteptat sá treacá furtuna, iar patriarhul si 
inaltii prelati au ignorat si ei evenimentele. La urma 
urmei, impáratii erau o exceptie. 

Apoi, după vreo doi ani, Maria s-a îmbolnăvit, 
plângându-se de dureri în piept şi greutate în 
respiraţie. Doctorii aduşi de împărat nu au putut să o 
ajute şi Maria a murit în 1044. Constantin a rămas 
neconsolat şi a hotărât să construiască pentru ea un 
mormânt care să reflecte profunzimea sentimentelor lui 
fata de iubirea pierdută. Cadrul ales a fost Biserica 

Sfântul Gheorghe din Mangana, aflată la extremitatea 
nordică a incintei Marelui Palat, vestită prin prezenţa 
unor moaşte importante — capul martirului Sfântul 
Gheorghe. Constantin a pus să fie dărâmată clădirea 
existentă şi a adus un arhitect să proiecteze o clădire 
mai impozantă. Au început lucrările, însă nu peste 
multă vreme Constantin a remarcat că nu era suficient 
de măreaţă: el îşi dorea ceva care să „rivalizeze cu toate 
edificiile înălțate vreodată”. Locul a fost eliberat si 
mărit şi s-a adoptat un nou proiect. Chiar şi după ce 
s-au turnat fundaţiile şi s-au construit zidurile, 
Constantin tot mai cerea modificări, schimbând 
neîncetat planurile, punând să se dărâme şi să se ridice 
în loc. Pentru interior a adus foiţă de aur şi marmură 
verde. Costurile erau uriaşe şi Constantin a fost nevoit 
să impună noi impozite ca să finanţeze proiectul. Însă 
rezultatul a fost spectaculos - o nouă biserică 
magnificá, plasată într-un complex de mănăstiri, 
sihăstrii, fântâni şi grădini întinse. Până şi Psellos a 
rămas impresionat: 


„Stârnea cea mai mare admiraţie prin fiecare detaliu. 
Oamenii se minunau de dimensiunile bisericii, de 
simetria ei desăvârşită, de armonia dintre parti, de 
varietatea şi ritmul ei fermecător, de cursurile de apă, 
de zidurile care o înconjurau, de pajiştile cu flori, de 


iarba înrourată, mereu stropită cu apă, de umbra de 
sub copaci... Era ca şi cum ai fi ajuns la capătul unui 
pelerinaj, într-un tărâm perfect şi fără de pereche.””?! 


Biserica lui Constantin era la fel de frapantă şi în 
interior. Clădirea era foarte înaltă, prin urmare figura 
lui Hristos Pantocrator din cupola principală părea la 
mari depărtări, înălțată în eter. Pe jos erau plăci 
multicolore de porfir şi de jasp, iar mândria locului era 
mormântul din jasp al Mariei Skleraina. Constantin 
crease cu adevărat o clădire care rivaliza cu Hagia Sofia 
şi Sfinţii Apostoli.222 

Odată ce Maria dispăruse, Constantin s-a consolat cu 
alte amante, dar cei din urmă ani i-au fost intunecati de 
boală, suferind teribil de gută. Mihail Psellos trecea în 
revistă ravagiile produse în trupul lui Constantin, 
altădată atât de frumos: 


„l-am văzut cu ochii mei degetele, atât de fine odată, 
total schimbate de la forma lor naturală, strámbe şi 
contorsionate, cu goluri aici şi proiecţii dincolo, în aşa 
fel încât nu mai putea apuca nimic cu ele. Picioarele îi 
erau incovoiate, iar genunchii, indoiti ca un brat la cot, 

erau umflati, de îi era imposibil să meargă drept sau să 
stea în picioare, măcar o clipă.” 


Mergea adesea la spitalul care ţinea de biserica 
ridicată de el, să-şi caute alinare. La moartea lui, în 
ianuarie 1055, a fost aşezat în biserica Sfântul Gheorghe 
din Mangana: nu alături de Zoe, înmormântată într-o 
altă biserică, ci alături de Maria Skleraina, femeia care 
riscase totul pentru el şi pentru care, la rândul lui, 
riscase totul.?? 


O Vizită la Biserica Sfântul Gheorghe 
din Mangana, 1403 


Cam la trei secole după moartea lui Constantin al 
IX-lea, un diplomat spaniol numit Clavijo a trecut prin 
Constantinopol în drum spre Samarkand. Cât s-a aflat 
acolo, a vizitat Sfântul Gheorghe din Mangana, deşi 
s-ar fi zis că între timp se uitase de mult că femeia 
îngropată în mormântul splendid de acolo fusese o 
concubină, şi nu o împărăteasă: 


În aceeaşi zi am fost duşi să vedem o altă biserică, 
închinată Sfântului Gheorghe. Înaintea ei se află o curte 

întinsă, în care se găsesc livezi şi multe case, iar clădirea 
principală a bisericii se înalţă dincolo de acestea. La uşa 
bisericii se află o mare fântână pentru botez, foarte 
frumos lucrată, acoperită de o cupolă susţinută de opt 
coloane din marmură albă, sculptate cu figuri 
ornamentale. Clădirea principală este foarte semeata, 
împodobită peste tot cu mozaicuri. În ea se vede 
imaginea Domnului nostru lisus Hristos care pare sa 
urce spre Ceruri. Pe podeaua bisericii este o lucrare 
minunată din lespezi de porfir şi de jasp în multe 
culori, în volute realizate cu măiestrie. Pereţii sunt 
impodobiti, tavanul, de asemenea, şi imediat lângă 
intrare este reprezentat în mozaic Dumnezeu Tatăl. 
Mai departe, o imagine a Adevăratei Cruci spre care 
arată un înger dintre norii cereşti, iar apostolii sunt 
infátisati dedesubt, ca în vremea când asupra lor s-a 
pogorât Sfântul Duh, prin limbi de foc. Toate astea sunt 
lucrate minunat, în panouri de mozaic. Tot aici în 
biserică se poate vedea un mare mormânt din jasp, 
acoperit cu un giulgiu de mătase, în care se odihneşte o 
anume împărăteasă. 

Mari iubitori de mituri şi legende, cosmopolitanii 


erau absolut conştienţi că máretele biserici ale oraşului 
nu erau neapărat locurile de înaltă spiritualitate: circula 
o vorbă populară potrivit căreia cu cât era mai mare 
biserica, cu atât mai mic era câştigul de har de pe urma 
ei. lar prelatii bizantini, la fel ca împărații, nu se ridicau 
întotdeauna la înălţimea idealului. Capul ecleziastic al 
Constantinopolului era patriarhul, funcţie deţinută în 
1200 de loan al X-lea Kamateros. Fără nicio îndoială, 
era departe de a fi un sfânt Nu era pentru nimeni un 
secret că-şi datora rangul înrudirii strânse cu 
împărăteasa Eufrosina. Nu era un patriarh nevrednic şi 
pare să-şi fi luat destul de în serios îndatoririle, dar 
slăbiciunea sa consta in predilectia pentru disputele de 
doctrină. Cu un an înainte să devină patriarh, stârnise o 
adevărată furtună folosindu-se de prilejul unei 
petreceri din casa unui prieten ca să-şi facă publice 
părerile despre teologia Euharistiei şi pentru a acuza de 
erezie pe oricine nu era de aceeaşi părere. Înainte de 
loan al X-lea fuseseră patriarhi mai buni sau mai răi 
decât el. Culmea trebuie să o fi reprezentat Teofilact, 
intronat in 933, când avea şaisprezece ani, la insistența 
tatălui sáu, care întâmplător era împăratul Romanos I. 
Deloc surprinzător, tânărul patriarh nu era mereu cu 
mintea la slujbă, fiind cu mult mai atras de creşterea 
cailor. Avea grajduri cu peste 2000 de cai, iar într-un 
rând, când a primit vestea că iapa lui favorită urma să 


fete, a întrerupt la mijloc o liturghie la Hagia Sofia ca să 
fugă la grajduri. La celălalt capăt al scalei se situa 
curajosul şi importantul Nicolae Mystikos, care în 906 a 
îndrăznit să îi închidă în faţă uşile catedralei Hagia 
Sofia lui Léon al Vl-lea (886-912), ca protest cá 
împăratul se căsătorea a patra oară.” Pe de altă parte, 
nimeni nu se astepta cu adevárat ca patriarhul 
Constantinopolului să fie un sfânt. Funcţia era 
administrativă şi îl implica pe deţinătorul ei prea mult 
în mlaştina politicii bizantine pentru ca să se poată 
ridica deasupra celor omeneşti. Bizantinii căutau 
sfintenia în mănăstiri şi, din păcate, şi acolo rămâneau 
de multe ori dezamágiti. 

Încercarea de a urma o viaţă monahală pură într-o 
mare capitală prezenta un mare dezavantaj, pentru că 
populaţia şi politica aveau obiceiul să dea năvală. Nu 
numai că mănăstirile erau proiecte născute din 
vanitate, menite să susțină prestigiul ocupantului 
tronului imperial, dar erau folosite cu regularitate 
drept groapă de gunoi pentru învinşii din nesfârşitele 
lupte pentru putere de la curtea bizantină. În 1059, spre 
exemplu, Studion a primit un novice în persoana 
fostului împărat Isaac I Comnenul, care tocmai 

abdicase în urma opoziţiei zgomotoase la adresa 
domniei lui şi se refugiase in viata monahală, unde şi-a 
petrecut tot restul zilelor scriind şi în contemplatie. 
Mihail al VII-lea Ducas a ajuns tot acolo, în primăvara 
lui 1078, sosind sub pază, călare pe un asin. Împăratul 
care l-a detronat pe Mihail al VII-lea, Nicefor al III-lea 
Botaneiates, a fost şi el răsturnat trei ani mai târziu, deşi 
învingătorul a avut cel puţin bunătatea să-l trimită la o 
altă mănăstire, Sfânta Fecioară Peribleptos. Mai târziu, 
când a fost întrebat dacă schimbarea abruptă a felului 
său de viaţă i se pare tolerabilă, Nicefor a răspuns că se 
împacă în mare parte, dar îi vine greu să suporte lipsa 
de carne.?% Mănăstirile din jurul Constantinopolului 
primeau frecvent asemenea prizonieri politici. În 944, 
Romanos I a fost trimis la o mănăstire de pe Proti, una 
dintre Insulele Printilor din Marea Marmara, după ce a 
fost alungat de la Marele Palat de fiii săi rebeli Ştefan şi 
Constantin Lekapenos. Potrivit unei relatări, în anul 
următor a avut multumirea să i se alăture acolo şi fiii 
lui, care la rândul lor căzuseră între timp victime unei 
lovituri de palat. Se spune că fostul împărat ar fi ieşit în 
întâmpinarea celor doi, interesându-se cu nimicitor 
sarcasm: „Ce sărbătoare este aceasta care vă aduce pe 

înălțimile voastre imperiale să ne viziteze, în umilele 
noastre conditii?"226 

Aducerea forțată la mănăstire a unor persoane 
indezirabile din punct de vedere politic nu avea darul 
să favorizeze viata spirituală. Este adevărat, unii dintre 
aceşti călugări şi călugăriţe siliţi de circumstanţe îşi 
acceptau soarta, uneori dovedind şi vocaţie pentru 
viata monahală. Romanos Lekapenos a fost fericit să 
prăşească fasole până la moarte, în 948, iar Mihail al 
VII-lea a ajuns episcop al Efesului. Alţii, în schimb, au 
nutrit în continuare speranţe de întoarcere la viata 
politică şi, în unele cazuri, au şi reuşit. Împărăteasa 
Eufrosina, surghiunită în 1196 de soţul ei Alexie al 
III-lea la mănăstirea Nematarea de la capătul 
Bosforului dinspre Mareea Neagră, s-a întors la 
Constantinopol după doar şase luni. Mihail Psellos a 
căzut în dizgrație la curte pe la 1054 şi a adoptat viata 
monahală, un demers atribuit de el „parţial dorinței 
înnăscute, de care am devenit conştient de la cea mai 
fragedă vârstă... şi parţial metamorfozei complete a 
afacerilor politice”. Însă imediat după moartea 
împăratului s-a întors la Marele Palat şi a intrat în 
grațiile noului suveran, mănăstirea servindu-i doar de 
azil temporar. loan Ducas, unchiul lui Mihail al VII-lea, 

a fost tuns călugăr, probabil la mănăstirea Evergetes, 
după lovitura din 1078. Dar după trei ani a ieşit din 
nou, ca să-l ajute pe Alexie Comnenul să ajungă pe 
tron. Când şi-a făcut apariţia în faţa Zidurilor 
continentale, alături de armata rebelă, încă îmbrăcat în 
straie călugăreşti, a fost huiduit şi luat în râs de 
oamenii de pe creneluri, care i-au strigat ,staretul" si 
probabil multe altele pe deasupra.?7 

Chiar şi cei care nu s-au mişcat din spatele zidurilor 
mănăstireşti au lăsat de multe ori să se înţeleagă 
limpede că nu aveau nicio intenţie să renunţe la lume. 
Când Irina, soţia lui Alexie I, a întemeiat si a înzestrat 
mănăstirea Fecioarei Pline de Har, a introdus în carta 
de întemeiere prevederea că doamnele din familia ei se 
pot alătura comunităţii, gândindu-se poate la o formă 
de azil în cazul în care se petreceau răsturnări politice. 
Însă a avut grijă să precizeze că nu trebuie să urmeze 
aceeaşi dietă cu celelalte călugărițe sau să participe 
obligatoriu la slujbele bisericeşti. Şi vor avea o cameră, 
două servitoare si un spălător propriu.”* Din câte se 
pare, fiica Irinei, Anna Comnena, avea să beneficieze 
mai târziu de această posibilitate, când a căzut în 
dizgrație după ce i s-a opus fratelui ei, Ioan al II-lea. 

Este de presupus că a contribuit prea putin la viata 
spirituală a comunităţii, atât timp cât nu şi-a ascuns 
deloc indignarea că fusese exclusă din viata politică. 
Şi-a petrecut timpul studiind operele lui Aristotel şi 
scriind o biografie a tatălui ei. Aparent, s-a călugărit 
propriu-zis doar pe patul de moarte.2% Este de înţeles 
că membrii obişnuiţi ai comunităţilor luau în nume de 
rău privilegiile unor asemenea călugări sau călugăriţe 
imperiale, mai cu seamă hrana superioară care le era 
servită: pâine albă, nu neagră, vin de Chios, nu poşircă 
de Marea Neagră, somn şi calcan, şi nu cine ştie ce 
creaturi greu de identificat pescuite pe Bosfor.?? 

Se întâmpla nu numai ca politica să invadeze viata 
monahală: lumea mănăstirească invada şi ea politica. 
Crezând, la fel ca toţi creştinii medievali, în eficiența 
rugăciunilor călugărilor pioşi, multi împărați îi 
aduceau în palate ca sfătuitori spirituali sau îi luau cu 
ei în campanii, ca să se roage pentru succesul actiunii.?! 
Poziţia lor era foarte asemănătoare cu aceea a lui 
Rasputin la curtea ultimului tar rus şi, la fel ca 
Rasputin, călugării de palat şi-au atras în scurt timp o 
reputaţie de neinvidiat. De fapt, chiar şi celor mai 
cucernici dintre ei le venea greu să menţină acelaşi 

nivel de dăruire odată ce treceau de la austeritatea din 
mănăstire în mediul sibarit de la curte. Ei erau satirizati 
pentru stilul lor de viaţă luxos, pentru că se îndopau la 
banchete şi îşi îngăduiau să se înfrupte din pivnițele 
împărăteşti de vinuri. Dar apăreau şi acuzaţii mai 
serioase, că ar fi dat împăratului sfaturi suspecte în 
chestiuni despre care, cu experienţa lor limitată, nu 
ştiau nimic, fiind ţinta unor critici vehemente din cauza 
unor politici nepopulare sau a unor eşecuri. Mihail 
Psellos îi acuza pe călugării care o consiliaseră pe 
împărăteasa Teodora în 1055-1056 că „au adus ruina 
asupra întregului imperiu”. Isaac al II-lea Anghelos a 
fost criticat pentru că a ţinut prea mult seama de 
profeţiile călugărului Dositei de la Studion, pe care l-a 
numit patriarh al Constantinopolului. Pe baza 
profetiilor lui Dositei, Isaac a adoptat în 1189 o poziţie 
agresivă fata de împăratul german Frédéric Barbarossa, 
care traversa Balcanii bizantini în drum spre Ţara 
Sfântă, în Cruciada a Il-a. Consecințele au fost 
dezastruoase. Germanii au înfrânt cu uşurinţă armata 
bizantină trimisă împotriva lor, iar Isaac a trebuit să 
execute o retragere umilitoare.2? 

Problema nu se limita la călugării din palat, ei se 
găseau peste tot în Constantinopol. Nu numai că 

existau în număr mare, graţie proliferării mănăstirilor, 
dar nici staretii bizantini nu impuneau la fel de strict ca 
abatii din Apus regula ca monahii să rămână claustrati 
în spatele zidurilor înalte. Puteau fi văzuţi 
înghesuindu-se şi îmbrâncindu-se în mulţime, hulind 
prin pieţe, călărind pe cai şi flirtând cu femei.?? Cum 
mănăstirile aveau în posesie suprafeţe considerabile de 
teren, intrau în dispute legale cu vecinii lor. Simeon 
Noul Teolog a ajuns să se bată cu pumnii cu doi fraţi, 
care aveau pământ chiar lângă mănăstirea lui. Un alt 
vecin nemulțumit a aruncat cu o piatră pe fereastra 
casei lui, care a trecut foarte aproape de cap. Ideea 
iniţială a monahismului, renunțarea la tot ceea ce ţine 
de lume, abandonarea oraşelor pentru locuri pustii, 
părea să nu mai preocupe pe nimeni. Nu-i de mirare că, 
până în 1200, cele mai prestigioase mănăstiri erau cele 
situate departe de capitală, spre exemplu cele de pe 
Muntele Athos din Macedonia sau de pe Muntele 
Sfântul Auxentie din Asia Mică, departe de tentatiile 
atât de abundente de la Constantinopol. 


Dezamágiti de călugări şi de mănăstiri, bizantinii, in 
căutarea desăvârşirii spirituale, s-au îndreptat spre 

pustnici şi oameni sfinţi care trăiau singuri, în afara 
comunităţilor monahale. În tradiția monahală bizantină 
a existat mereu o puternică tendinţă de individualism. 
Călugării nu făceau un jurământ de stabilitate, de a 
rămâne în acelaşi aşezământ până la moarte, ci de 
multe ori mergeau dintr-un loc în altul. Bizantinii 
considerau de fapt că o chemare spirituală supremă nu 
era aceea de a trăi o viaţă de comunitate, ci de a aduce o 
existenţă solitară: aceea de pustnic, trăind singur şi 
consacrând întreaga existență rugăciunii şi înfrânării. 
Se considera că asemenea persoane erau capabile să 
atingă un grad înalt de sfințenie, deoarece depăşeau cu 
mult exigenţele regulilor lui Teodor Studitul, realizând 
performanțe ieşite din comun de sacrificiu de sine şi 
chiar vătămare de sine. Tudor din Koloneia, un pustnic 
care a trăit la sfârşitul secolului al X-lea, purta o platoşă 
din fier direct pe piele, sub o cămaşă din păr de capră, 
care trebuie să-l fi ţinut în chinuri permanente? Dar 
asemenea încercări păleau în comparaţie cu cele pe care 
şi le asumau sihaştrii cunoscuţi sub denumirea de 
stâlpnici. Aceşti ascetici severi îşi duceau existenţa în 
vârful unor vechi coloane, rămase la Constantinopol şi 
peste tot în imperiu din vremea Antichității, 
inspirându-se de la Sfântul Simeon Stâlpnicul (circa 

386-459), pustnic sirian care şi-a petrecut ultimii 
patruzeci şi şapte de ani ai vieţii stând pe o coloană de 
lângă Antiohia.?9 Un alt fenomen religios specific 
bizantin a fost cel al nebunilor întru Hristos. Poate ca 
urmare a unei reacţii conştiente fata de statutul de 
celebritate de care se bucurau unii stâlpnici si 
anahoreti, acest grup căuta să evite orice formă de 
admiraţie pentru sfintenia lor, prin urmare şi orice 
ispită spre păcatul trufiei, printr-un comportament atât 
de scandalos, încât să atragă doar dezgust şi oprobriu. 
Cel dintâi exemplu păstrat a fost cel al unei călugărițe 
din Egipt de pe la anul 420, care, deşi în deplinătatea 
facultăţilor mintale, se prefăcea că ar fi nebună, trăind 
în bucătăria mănăstirii, unde îndeplinea treburile cele 
mai umile şi purta pe cap zdrente, în loc de scufie.27 
Constantinopolul avea propriii săi stâlpnici şi nebuni 
întru Hristos. Cel dintâi stâlpnic a fost Daniel, ucenic al 
lui Simeon, care s-a mutat din Siria în capitala 
imperială la mijlocul secolului al V-lea şi a stat aproape 
continuu, vreme de treizeci şi trei de ani, în vârful unei 
columne la Anaplous, pe partea europeană a 
Bosforului. Însă Daniel a avut de înfruntat o 
inconvenientá mai grea decât mentorul sáu, Simeon, 

clima Constantinopolului nefiind nici pe departe la fel 
de blândă ca în Siria. La un moment dat, coloana lui a 
fost la un pas să fie doborâtă de o furtună. În mijlocul 
unei ierni deosebit de grele, crivățul a bătut dinspre 
Marea Neagră cu asemenea violenţă, încât i-a sfâşiat 
bietului om tunica şi l-a îngheţat bocnă, cu obrajii 
„acoperiţi de gheaţă, de ai fi zis că era sticlă”. 
Temându-se de ce era mai rău, ucenicii lui au adus 
găleți cu apă caldă, ca să-l dezghete. Spre enorma lor 
uşurare, Daniel a deschis ochii şi le-a povestit visele 
minunate care îl vizitaseră în starea lui de încremenire. 
După aceea împăratul a insistat ca în vârful columnei 
să se construiască un mic adăpost, trecând peste 
protestele sihastrului că Simeon Stâlpnicul nu avusese 
niciun fel de refugiu.?* Stâlpnicii au continuat să facă 
parte din peisajul constantinopolitan mult după 
moartea lui Daniel, în 493. Luca Stâlpnicul (circa 
900-979), spre exemplu, a stat peste patruzeci de ani pe 
columna lui Eutropios, din Calcedon. La moartea sa, 
locul i-a fost luat de un altul, însă veghea lui s-a curmat 
brusc în 989, când un val neobişnuit a doborât coloana 
şi l-a inecat.?? 

Cel mai cunoscut nebun întru Hristos al 

Constantinopolului a fost Andrei Salos, despre care se 
crede că ar fi murit pe la 474, deşi este posibil să fi fost 
doar un personaj de legendă, care să nu fi existat în 
realitate. Originar din zona de la nordul Dunării, 
Andrei pare să fi ajuns la Constantinopol ca sclav, în 
adolescenţa lui. Deşi stăpânul lui il trata cu blandete, 
Andrei tânjea după libertate şi astfel a pretins că ar fi 
dement. Prin urmare, a fost închis în Biserica Sfânta 
Anastasia, care funcţiona ca un fel de azil pentru 
alienati mintal. Lui Andrei i s-a arătat în miez de 
noapte Sfânta Anastasia, care l-a îndemnat să stăruie în 
nebunia lui. După patru luni, când s-a văzut limpede că 
nu apăreau semne de vindecare, Andrei a fost eliberat. 
Şi-a petrecut tot restul vieţii hoinărind pe străzile 
Constantinopolului, intrând în tot felul de necazuri, iar 
bilanțul lui de supravieţuirii sună ca o enormă si 
tumultuoasă comedie bufă. Într-un rând, Andrei s-a 
uşurat în spatele unei taverne, provocându-l pe patron 
să vină la el şi să-l zvânte în bătaie, în vreme ce un 
trecător, care avea o bâtă de cioban, s-a pornit şi el să-l 
croiască. Nefericitul Andrei a ajuns împleticindu-se 
până în mijlocul ulitei, unde a căzut lat, fiind călcat de 
un car cu boi. Ca prin miracol, s-a sculat apoi de jos 
absolut nevătămat. Desigur, în toată nebunia lui 
Andrei exista un rost, acela de a scoate la lumină 
deşertăciunea acestei lumi trecătoare. Astfel, Andrei a 


apărut o dată într-o mare piaţă din Constantinopol şi, 
văzând femei care vindeau bijuterii, a început să strige 
cât îl tinea gura: „Pleavă şi pulbere!” Dar la fata locului 
a apărut pe neaşteptate şi un glumet, care i-a replicat: 
„Dacă ai pleavă de vânzare, du-te la Anemodoulion”, 
vrând să spună că girueta era locul potrivit pentru a 
risipi toată pleava.2% 

Asemenea excentrici atrágeau devotiunea tuturor, fie 
ei bogaţi sau săraci. Împăratul Mihail al IV-lea obişnuia 
să invite pustnici la palat, îi imbrátisa, le spăla 
picioarele şi insista ca ei să doarmă în patul imperial, în 
vreme ce el se ghemuia pe podea. Constantin al IX-lea 
şi Maria Skleraina au dăruit pământ şi bani unui 
stâlpnic numit Lazăr, a cărui coloană se afla pe Muntele 
Galesion, lângă Efes. La capătul opus al scării sociale, 
pescarii din Constantinopol îi dădeau a zecea parte din 
captura lor lui Luca Stâlpnicul, în schimbul 
binecuvântării pentru munca lor.” În momente de 
criză, la fel cum toate speranțele se îndreptau spre 
ajutorul venit de la icoane şi moaşte, tot aşa se 
îndreptau şi spre atenţia pustnicilor. În timpul unei 
revolte periculoase din 1187, împăratul Isaac al II-lea a 
convocat la palat mai mulţi stâlpnici, ca să se roage 

pentru el. Se credea cá profetiile lui Andrei, nebunul 
întru Hristos, erau de inspiraţie divină, fiind 
consemnate cu grijă, ca o călăuză pentru întâmplări 
viitoare2? 

În ciuda întregii acestei admiratii, pustnicii îi 
dezamăgeau pe constantinopolitani tot atât de des cât 
călugării din mănăstiri. Şi întotdeauna se găseau 
persoane dispuse să profite de pe urma admiratiei fata 
de oamenii sfinţi pentru a stoarce bani de la adulatorii 
lor naivi. Pustnicii obişnuiau să vină la Constantinopol 
de la tara, aducând coşuri de fructe si de legume pe 
care să le „vândă” pe străzi. Ceea ce urmăreau cu 
adevărat era să obţină donaţii, convingându-i pe 
cucernicii creduli să se despartă de două sau de trei 
monede de aur în schimbul unui măr sau al unei pere. 
Alţii se specializaseră în moaşte, precum Andrei 
călugărul, în oferta căruia existau nu mai puţin de zece 
mâini ale Sfântului Procopie, cincisprezece maxilare ale 
Sfântului Teodor, opt picioare ale Sfântului Nestor, 
douăsprezece braţe ale Sfântului Dimitrie şi până şi fire 
de păr ale micutilor din Uciderea Pruncilor. Presupusa 
ştiinţă a oamenilor sfinţi de a prezice viitorul deschidea 
şi ea perspectiva unor prăzi bogate. La începutul lui 
1042, un călugăr întreprinzător a aflat, din zvonistica 

de la Constantinopol, că Monomahul urma să fie 
chemat din exil şi să o ia de soţie pe împărăteasa Zoe. 
S-a urcat imediat pe o corabie spre Lesbos şi a ajuns 
acolo înaintea ştirilor. L-a căutat pe surghiunit, care nu 
avea nicio bănuială, şi i-a spus că venea cu o prevestire 
făcută de un stâlpnic, şi anume că Monomahul va fi 
curând împărat. Când ,profetia" s-a împlinit în mod 
miraculos, Constantin al IX-lea şi-a arătat recunoştinţa 
faţă de cel care-i adusese informaţia dându-i 
nenumărate pungi de galbeni. Apoi mai erau aceia cu 
false suferinţe ascetice. De pildă, se povestea că un 
pustnic străbătuse întregul Constantinopol purtând un 
jug; de fier care aparent îi pătrunsese în carne, făcându-l 
să sângereze intens. Firesc, asemenea chinuri atrăgeau 
grămezi de admiratoare, în special, dornice să-l 
copleşească pe omul sfânt cu daruri. Dar s-a dovedit că 
acel pustnic anume nu suferise deloc, pentru că îşi 
simulase sângerarea, ungându-se din timp cu ficat de 
bou.2% Nici măcar stâlpnicii de la 1200 nu mai erau 
făcuţi din acelaşi aluat cu Daniel, după cum se plângea 
un contemporan: „Printre sfinţii din vechime sunt 
pomeniti mai multi mari stâlpnici, dintre cei care urcau 
spre cer folosindu-se de coloane ca de o scară. Dar în 

această generaţie numărul stâlpnicilor a sporit ca 
arborii dintr-o pădure, dar nu ca arbori ai vieţii sau ai 
cunoaşterii, ci în chip de arbori mici şi chirciti." 
Coloanele folosite acum de stâlpnici au de obicei 
adăposturi în vârf şi scări prin interior, pe care să urce 
şi să coboare.” Şi, din câte se pare, nu pot să se abţină 
să nu coboare ori de câte ori au şansa să se amestece 
intro rázmeritá politică. În 1057, când Isaac I 
Comnenul a intrat triumfal în Constantinopol, 
stâlpnicii se aflau în mijlocul mulţimii ieşite pe străzi 
să-l aclame, probabil pentru ca să se întoarcă la ei pe 
coloane odată ce se potolea tumultul. Cinstit vorbind, şi 
Daniel Stâlpnicul se coborâse de pe coloană în 475, ca 
să se opună uzurpatorului Basiliscus.2% În 1200 existau 
în continuare nebuni după modelul lui Andrei Salos la 
Constantinopol, dar şi în acest caz întâlnim oarecare 
circumspectie şi scepticism în ce priveşte acreditarea 
lor de sfinţenie. Un nobil recomanda precauţie în 
raporturile cu ei: dă-le bani, în orice caz, însă trebuie să 
nu mergi mult mai departe.? Din câte se pare, 
autoritatea eremitilor era în scădere, deoarece se 
pierdeau în banalitatea lumii, nefiind decât o simplă 

trăsătură a ei: un bun indiciu că bizantinii nu erau pe 
atât de orbi fata de realitate, din cauza propriei 
tendințe de mitizare, pe cât ne-am grăbi se socotim. 


6 
„Două treimi din bogăţia acestui Pământ” 


Prosperitatea eclatantă era o parte esenţială a mitului 
bizantin, deoarece vizitatorii Constantinopolului erau 
la fel de uluiti de opulenta întâlnită acolo ca şi de 
relicve şi de biserici. ,Bogátie ca la Constantinopol”, 
scria unul dintre ei, „nu se întâlneşte cât e lumea de 
mare."?7 Abundenta de metale preţioase, bijuterii si 
mătase juca şi ea un rol important în diplomaţia 
bizantină, monedele de aur şi veşmintele scumpe din 
mătase fiind împărţite cu dărnicie regilor, căpeteniilor 
şi demnitarilor pe care bizantinii ţineau să-i 
impresioneze. Cu toate astea, dacă bogăţia 
Constantinopolului era evidentă, sursa ei era cu mult 
mai puţin evidentă. Atitudinea bizantină sugera că 
belşugul nu reprezintă decât un corolar al statutului 
spiritual special al Constantinopolului. Străinii luau la 
cunoştinţă că oraşul era cel mai bogat din lume 

deoarece, aşa cum locuitorii lui erau superiori altor 
popoare în privinţa înțelepciunii, la fel îi depăşeau şi în 
ce privea averea.” Întrebarea deschidea desigur mult 
mai multe perspective, prosperitatea 
Constantinopolului medieval întemeindu-se pe o serie 
de factori cât se poate de concreti: managementul 
eficient, circulaţia extinsă a banilor şi exploatarea 
comerţului. 


În ce priveşte managementul eficient, poate cea mai 
surprinzătoare realitate referitoare la viața 
Constantinopolului nu este că a prosperat, ci aceea că a 
supraviețuit Nici un alt oraş din lumea creştină nu 
rivaliza cu el în privința dimensiunilor, dar asta 
însemna că trebuia să înfrunte probleme serioase ca să 
găsească mijloacele necesare pentru a hrăni şi a asigura 
apa unei populaţii numeroase, în condiţiile în care nu 
existau suficiente resurse imediate în acest sens. Pe 
teritoriul lui nu exista apă dulce naturală, în afară de 
cea a micului râu Lykos, iar populaţia numeroasă care 
trăia între Zidurile continentale nu putea fi hrănită cu 
ceea ce se producea în vecinătatea imediată. Până la 
mijlocul secolului al VII-lea, împărații bizantini s-au 
putut bizui pe grâul importat din provincia Egipt 

pentru a asigura hrana de bază, pâinea. Dar în 642 
Egiptul a fost pierdut în favoarea arabilor şi, odată cu 
el, şi sursa principală de grâne a Constantinopolului. În 
zilele sumbre de la sfârşitul secolului al VII-lea si 
începutul următorului, capitala bizantină a trăit sub 
ameninţarea de a fi îngenuncheată prin înfometare, şi 
nu printr-un atac frontal. A fost o epocă întunecată a 
Constantinopolului, când a încetat să mai fie centrul 
unui imperiu puternic, devenind în schimb o fortăreață 
bine împresurată, capabilă să îşi respingă inamicii 
ajunşi chiar în faţa zidurilor. Necesitatea de a se apăra a 
devenit o prioritate absolută, iar activitatea de 
construcţii caracteristică pentru secolele dinainte s-a 
oprit total. Populaţia a scăzut dramatic, locuitorii fiind 
decimati de valurile repetate de ciumă. În vara lui 745 
au murit atât de mulţi oameni, încât nu a mai rămas loc 
în cimitire. A fost nevoie să se sape gropi în livezile şi în 
viile din zona vechiului zid al lui Constantin. De 
asemenea, împărații îi încurajau pe cei care nu 
dispuneau de rezerve proprii de hrană să părăsească 
oraşul, slăbind presiunile asupra resurselor aflate în 
scádere.?? Apoi, după 750, imperiul a început să-şi 
revină. A înregistrat iarăşi succese militare şi, cu 
încetul, a recucerit Balcanii de la slavi şi a stăvilit la est 

înaintarea arabilor. Odată ce a dispărut ameninţarea 
directă, populaţia Constantinopolului a crescut din 
nou. Împărații îi stimulau acum pe cei din provincii să 
vină în capitală, mai cu seamă cărămidarii, zidarii şi 
meşterii în general. În 1050, populaţia crescuse la circa 
375.000 de locuitori, aproape la fel de mulţi ca în 
vremea lui lustinian.25% 

Redresarea însemna însă şi revenirea la ordinea zilei 
a vechilor probleme - asigurarea celor necesare vieţii 
pentru un asemenea puhoi de lume. În ce privea 
aprovizionarea cu apă, infrastructura impecabilă de 
apeducte şi cisterne, creată în secolele al IV-lea, al V-lea 
şi al VI-lea, fusese reparată şi revizuită cu grijă.%! Însă 
nu exista loc de mulţumire, deoarece oricând vremea 
nefavorabilă putea aduce o criză neaşteptată. În iarna 
lui 1167-1168, precipitaţiile au fost neobişnuit de 
scăzute, prin urmare fântânile şi cisternele erau pe cale 
să se golească în pragul verii, ceea ce a stimulat 
autorităţile să pornească un program de curăţare a 
conductelor şi apeductelor şi de construire a unei noi 
cisterne subterane în afara Zidurilor continentale. În 

ce priveşte aprovizionarea cu grâu, monarhii bizantini 
descoperiseră de mult noi surse de aprovizionare care 
să înlocuiască Egiptul: produsele din întreaga Tracie 
vecină a Constantinopolului, din Bulgaria, Crimeea şi 
din regiunile din jurul Mării Egee erau trimise spre 
capitală. Agricultura de acolo s-a dovedit atât de 
eficientă, încât a apărut un surplus care în 1054 a fost 
exportat în Egipt, unde era o lipsă acuta de grâu.2* 
Oficialul responsabil de distribuirea corectă a acestor 
produse după ce ajungeau la Constantinopol era 
eparhul sau prefectul, şeful administraţiei municipale. 
El reglementa prețul de vânzare a grâului către brutari 
şi pe cel de vânzare a pâinii către public. Activitatea 
brutarilor era considerată vitală, prin urmare ei erau 
scutiţi de oricare alte îndatoriri publice, iar oricine ar fi 
încercat să crească puţin chiria unei brutării risca să fie 
exilat pe viață.” 

Deşi aprovizionarea cu alimente era administrată 
eficient, oricând putea să intervină ceva. În 1036, 
hambarele au început să se golească din cauza 
recoltelor proaste şi a fost nevoie să se aducă rezerve 
din Grecia. >> Orice greşeală putea avea efecte 

periculoase. La sfârşitul anilor 1070, aprovizionarea cu 
alimente a fost supusă unei mari presiuni din cauza 
valului de refugiaţi veniţi la Constantinopol din Asia 
Mică, în ritm rapid cotropită de turcii selgiucizi. Şeful 
administraţiei imperiale, Nikephoritzes, a încercat să 
pună capăt crizei, preluând distribuirea rezervelor de 
grâu de la eparh. În loc să ţină grâul la Constantinopol, 
l-a depozitat în magazii aflate lângă portul Rhaidestos 
de la Marea Marmara, ca să asigure cumpărarea şi 
vânzarea lui la tariful fixat. Mişcarea a produs un efect 
invers, dovedindu-se că fermierii nu voiau să vândă 
guvernului la preţul oferit, iar lipsurile de la 
Constantinopol s-au adâncit. În Tracia a izbucnit o 
revoltă deschisă în 1077, iar detestatele depozite au fost 
distruse de gloata furioasă. Anul următor a avut loc un 
coup d'état în urma căruia Nikephoritzes a fugit din 
Constantinopol, fiind executat mai târziu.2% 

Din fericire, Constantinopolul nu depindea cu totul 
de grâul adus din Grecia ori din Bulgaria, existând şi 
alte surse de alimente mai la îndemână. Fructele şi 
legumele puteau fi cultivate chiar în oraş. Zona cea mai 
apropiată de Zidurile continentale nu era în întregime 
acoperită de construcţii, având multe livezi şi grădini 

de zarzavat. Odată recoltate, produsele puteau fi 
păstrate în perioadele caniculare în coşuri suspendate 
deasupra apelor răcoroase ale cisternelor subterane, 
până când era nevoie de ele. În Bosfor exista peşte 
din abundență. Bancuri întregi de scrumbie, pălămidă 
şi ton erau aduse până la ziduri de aceiaşi curenţi care 
făceau Constantiopolul atât de greu de atacat de pe 
mare. O serioasă flotă de pescuit, numărând peste o 
mie de vase, era mereu pregătiră să intercepteze acele 
bancuri în migraţia lor de iarnă spre sud, dinspre 
Marea Neagră, şi înapoi spre nord vara, iar peştele 
putea fi prins şi în plase fixe, purtat de curent. 
Proprietarii de bărci şi de plase erau obligaţi prin lege 
să acosteze cu prada la cheiurile şi la plajele de lângă 
zidurile cetăţii şi să vândă direct negustorilor de peşte, 
care la rândul lor vindeau clienţilor marfa într-una din 
piete. Preţul era fixat de autorităţi, iar negustorilor de 
peşte le era interzis să-şi vândă marfa unor terţi, care să 
o transporte dincolo de ziduri. Exportul era permis 
doar dacă apărea un surplus, care altfel risca să se 
altereze. Nevoile cetăţii aveau prioritate absolută.7% 

Aşa se face că majoritatea timpului exista hrană din 
belşug; la Constantinopol, iar majoritatea locuitorilor se 
bucurau probabil de o dietă variată. Carnea era 
asigurată de la animale vii aduse la Constantinopol din 
zona înconjurătoare si vândute  mácelarilor şi 
negustorilor din diversele pieţe. Oile se vindeau în 
Forul Strategion, porcii, în Forul lui Teodosiu, iar vitele 
şi bivolii, în Forul Amastrianon. Animalele erau 
mânate pe străzi ca să ajungă la un for anume într-o zi 
de târg. Odată, o cireadă de bivoli care străbătea Mese 
s-a speriat brusc şi a luat-o razna. Un animal a intrat în 
Hagia Sofia şi a reuşit să ajungă până la amvon, înainte 
să fie alungat afară. Pieţele erau strict reglementate. 
Eparhul numea inspectori care să treacă în revistă 
animalele şi să atragă atenţia asupra defectelor 
eventualilor cumpărători. Dacă după cumpărare se 
descoperea că animalul avea un defect oarecare, 
cumpărătorul avea şase luni în care să îl ducă înapoi la 
vânzător, restituindu-i-se întregul pret al tranzacţiei. 
După sacrificare, carnea acestor animale se putea vinde 
în băcăniile care existau peste tot în orag.?? Alte 
produse veneau pe mare, spre exemplu brânza, făcută 
din lapte de capră, care era adusă în mari cantităţi din 

Creta sau din insulele din Marea Egee. Uleiul de 
măsline venea din Pelopones.2% Vinul era importat la 
Constantinopol în cantităţi uriaşe, deoarece cererea 
depăşea cu mult producţia viilor din oraş şi din jurul 
lui. Amforele cu vin erau aduse nu numai din Creta, 
Grecia şi din insule, ci şi de departe, din Siria si Italia! 
Aşadar, în afara crizelor de scurtă durată, ca aceea din 
anii 1070, Constantinopolul era suficient aprovizionat 
nu numai cu hrană şi apă, ci şi cu articole de lux, spre 
exemplu cu vinul care să ajungă la un pret convenabil 
în cupa unui lucrător, în taverna lui de cartier. Una 
peste alta, exista o organizare extraordinară, într-o 
lume care practica agricultura de subzistență. 


Dar simpla constatare că oraşul Constantinopol 
reuşea să se hrănească nu explică prosperitatea 
excepţională sau de ce a înflorit ca să devină prilej de 
uimire şi de invidie pentru popoarele vecine. O parte a 
răspunsului se regăseşte într-un alt aspect important 
din viata economică a Constantinopolului — şi anume 
circulaţia liberă a monedelor de toate valorile, ceea ce 
pe atunci nu se întâmpla la fel peste tot în lume. În 
multe regiuni din Europa Occidentală, nu a existat 

monedă din aur înainte de secolul al XIII-lea, iar multe 
tranzacţii, cum ar fi plata chiriilor şi a impozitelor, se 
făceau in natură.2? În Constantinopolul anului 1200, 
sistemul monetar făcea parte din viaţa de zi cu zi a 
tuturor locuitorilor oraşului. Pentru tranzacţiile de 
mică valoare, cum era cumpărarea hranei, se foloseau 
monede din cupru, tetarteron sau jumătate de tetarteron. 
Cu un tetarteron se puteau cumpăra zece sau 
unsprezece scrumbii, în funcţie de cât de cinstit era 
negustorul, sau un prânz cu supă şi verdeturi de la un 
vânzător ambulant, în Blachernae. Pe următoarea 
treaptă se găsea aspron, de formă concav-convexă şi 
făcut din aliaj cupru-argint. Moneda de aur a zilei era 
hyperpyron, rezultatul multor ani de devalorizare şi de 
inflaţie. Moneda bizantină din aur iniţială, nomisma, 
fusese introdusă de Constantin în 309. Cu cele 20,5 
carate, hyperpyron, pus pe piaţă de Alexie I in 1092, 
prezenta o puritate şi un conţinut de aur mult mai 
scăzute. Aspron şi tetarteron erau şi ele mai mici decât 
vechile miliaresion din argint si follis din cupru. 
Diminuarea dimensiunii şi valorii monedelor nu a 
afectat însă larga lor circulatie29 

Un avantaj enorm al acestei economii monetare a fost 

că le-a permis împăraţilor bizantini să perceapă taxa 
fiscală. În provinciile bizantine, gospodăriile fără 
pământ plăteau o taxă pe fumărit, iar cele cu 
proprietăți plăteau o taxă combinată pe fumărit şi pe 
teren, exprimată în aur şi argint, deşi împăratul 
percepea şi diverse dări în natură, de obicei alimente şi 
vin. Existau şi tot felul de alte taxe şi impozite. Pescarii, 
spre exemplu, plătea guvernului un hyperpyron la 
fiecare paisprezece zile, ca taxă pe barcă şi captură. 
Asemenea venituri din taxe trebuie să fi fost una dintre 
sursele principale ale bogăției fantastice a împăraţilor 
bizantini: din câte se spune, Vasile al II-lea ar fi 
acumulat aşa de mult, atât din impozite, cât şi din 
victoriile în războaie, încât a trebuit să construiască alte 
tainite sub Marele Palat, unde să adăpostească totul. 
Aşa se explică generoasele daruri făcute cu scopuri 
diplomatice, cum erau pungile pline cu aur şi argint 
oferite lui Sigurd al Norvegiei si insotitorilor lui, la fel 
şi mărinimoasele restaurări şi redecorări ale bisericilor 
şi palatelor din Constantinopol. Această capacitate de a 
strânge taxe îl deosebea pe împăratul bizantin de 
ceilalţi suverani din lumea creştină, care de cele mai 
multe ori beneficiau de la supuşi de servicii feudale şi 

de plăţi în natură, şi nu în monedă. O astfel de taxă în 
bani impusă de regii Angliei şi ai Franţei în 1188, 
aşa-numita zeciuialá a lui Saladin, s-a dovedit 
imposibil de pus în aplicare, fiind întâmpinată cu 
împotrivire fermă. 

Venitul fiscal al împăratului a produs şi un soi de 
efect de „picurare”, de transmitere de sus în jos. O 
parte din venituri treceau în mâna curtenilor şi 
aristocraților cărora împăratul le acorda titluri, funcţii 
şi generosul salariu anual care le însoțea, plătit in aur, 
în timpul Săptămânii Mari.” Curtenii şi aristocrații, la 
rândul lor, asigurau piața de care aveau nevoie 
industriile producătoare de articole de lux din 
Constantinopol, ca să se îmbrace în mătăsuri şi să-şi 
împodobească vilele în mozaicuri. În fine, restul 
populaţiei, de la zarafi la hangii, beneficiau atât de pe 
urma prezenţei clientelei bogate, cât şi a mulţimii de 
negustori care alcătuiau o piaţă pregătită pentru 
serviciile lor. 

Necesitatea ca taxele să fie plătite a asigurat circulaţia 
liberă a banilor. Numărul considerabil de monede 
bizantine păstrate din acea perioadă sugerează că o 
proporţie semnificativă din populaţie deţinea bani şi 

prin urmare avea posibilitatea să se folosească de ei ca 
mijloc de plată curent şi de tezaurizare a averii. Din 
acelaşi motiv, Constantinopolul dispunea de un sistem 
bancar, asigurat de zarafi, ale căror prăvălii se 
întâlneau peste tot, în marile piețe si pe Mese. Ei 
schimbau piesele din aur cu argint şi bronz, folosite 
pentru cheltuielile zilnice, sau luau argintul şi bronzul 
acumulat de proprietarii de magazine, dându-le aur, cu 
care se puteau plăti impozitele. Tot ei schimbau 
monedele aduse de străini cu cele bizantine.” Desi 
strict reglementat, era un negot care aducea profit. 
Unul dintre zarafi, Kalomodios, era atât de bogat, încât 
i-a atras atenţia împăratului Alexie al III-lea, care a pus 
să fie arestat sub o acuzaţie mincinoasă, în speranţa să-l 
uşureze de avere. Deşi aşa de bogat, Kalomodios nu era 
totuşi lipsit de popularitate, se pare. Când s-a răspândit 
vestea arestării, o ceată de susținători de-ai lui au 
invadat Hagia Sofia şi au ameninţat că îl vor molesta pe 
patriarh dacă nu va interveni în favoarea zarafului. 
Alexie al III-lea a dat înapoi şi Kalomodios a fost 
eliberat fără să fi pátit ceva, dar o asemenea sustinere 
populară spontană spune multe. Este cât se poate de 
posibil ca el şi alţi zarafi şi bancheri să fi fost apreciaţi 

pentru serviciile oferite, poate pentru că le ofereau 
chiar şi celor cu mijloace relativ modeste şansa de a 
pune deoparte banii câştigaţi în anii buni ca rezervă 
pentru vremuri de restrişte. Altfel, impozitele nu erau 
cu nimic mai îndrăgite la Constantinopol decât au fost 
vreodată, în oricare alt loc. Unul dintre cei mai detestati 
funcţionari ai împăratului Alexie al III-lea a fost 
perceptorul de impozite loan din Poutzis, pe care 
Nicetas Choniates îl descrie ca pe un personaj total 
necruţător, surd la rugámintile celor incapabili să 
plătească, mut ca o stană de piatră în faţa oricărui 
solicitant. %8 Mai mult decât atât, existenţa unei 
economii bazate pe circulaţia banilor era doar un 
simptom al bogăției Constantinopolului, şi nu un efect 
al ei. Era necesar să existe şi alţi factori care să asigure 
circulaţia pe scară largă a banilor, nu doar adunarea lor 
în sipetele împăratului, prin impuneri fiscale. 

Este tentant să adopti un punct de vedere modern şi 
să presupui că bizantinii se imbogáteau de pe urma 
vânzării unui lucru oarecare făcut de ei. Există unele 
dovezi în susținerea unui punct de vedere, pentru că, în 
secolul al XII-lea, Constantinopolul era un centru de 
producţie. Unele dintre navele construite in șantierele 
navale existente de-a lungul Cornului de Aur plecau la 

export, dar principalele lui produse erau articolele 
scumpe, de lux - săpun, parfum, lumânări si, mai 
presus de orice, veşmintele de mătase şi lucrările în 
fildeş şi metal preţios, cum ar fi catapetesmele din aur 
şi uşile din bronz.2% Asemenea activităţi generau cu 
siguranță bogăţie pentru unii. Un poet sărac scria 
meditativ că ar fi trebuit să înveţe să facă filigran din 
aur, şi atunci ar fi avut banii necesari.27 Însă, în general 
vorbind, nu articolele de lux erau sursa de bogăţie a 
Constantinopolului. Potrivit ideologiei predominante, 
bizantinii nu erau dispuşi să-şi vândă produsele oricui 
avea bani să le cumpere. Ca să luăm exemplul 
industriei mătăsurilor, producerea şi vânzarea lor era 
un monopol imperial strict controlat. Exportul de 
mătase neprelucrată era interzis, iar cel de produse 
finite, ferm reglementat, iar anumite categorii de haine 
din mătase pur şi simplu nu erau de vânzare. Şi nu se 
vindeau în primul rând mantiile purpuriu-închis, a 
căror culoare provenea din cochiliile unei moluste rare, 
murex, întâlnite în apele din jurul Peloponesului şi al 
insulelor apropiate. De vreme ce era nevoie de până la 
12.000 de cochilii pentru a vopsi un singur strai, 


?9 Book of the Eparch in Freshfield 1938: 21-7, 29-35; Smith 2015: 29; Lopez 1945: 
6-7; Harris 1995: 391-2; Maniatis 1999: 263-332; Dagron 2002: 438-44, 461; 
Mathews 1998: 79-86; Frazer 1973: 147-62 (n. a.). 

270 Alexiou 1986: 7-8 (n. a.). 


asemenea  mătăsuri aveau preţuri astronomice, 
rezervate exclusiv împăratului. Purtarea acelor găteli, 
dacă nu erai împărat, însemna o declaraţie a 
candidaturii la tron, adică înaltă trădare. Supuşilor 
împăratului li se permitea să cumpere doar câte un 
cupon de pânză purpurie, nu un rulou întreg. Le era 
interzis să o fabrice, doar breslele cu licenţă oficială 
având acest privilegiu. lar restricţiile nu se opreau aici. 
Autorităţile bizantine alcătuiseră o lungă listă de tipuri 
de haine finisate rezervate fie anumitor clase ale 
societăţii, fie doar bizantinilor, exportul lor fiind strict 
interzis. 

Oricine era prins că le vinde străinilor risca să fie 
biciuit şi să i se aplice şi pedeapsa preferată a 
eparhului, raderea completă a părului şi a bărbii. Ca 
toate celelalte obiceiuri bizantine, această interdicţie se 
trăgea tot de la Constantin cel Mare. Aşa cum i se 
întâmpla frecvent, fusese vizitat de un înger care îi 
dăruise acele straie anume, dar care îl avertizase că nu 
trebuie niciodată să fie date şi altcuiva din afara 
romanilor.?! 

Dincolo de legendă, această politică urmărea un 
obiectiv limpede: să menţină raritatea hainelor de 

mătase în ţările vecine, păstrând astfel în posesiune 
exclusivă un simbol puternic al autorităţii şi al puterii. 
În 968, trimisului împăratului german Otto I i s-au 
confiscat hainele de mătase pe care le cumpărase, 
deoarece făceau parte din categoria „care le este 
interzisă tuturor natiilor, cu excepţia natiei noastre, a 
romanilor”. Banii plătiţi de el i s-au inapoiat?7 Regula 
nu era absolut inflexibilá. Hártuirea diplomatului era 
fără îndoială motivată de supărarea produsă de atacul 
suveranului său asupra unor teritorii bizantine din 
Italia. I se permisese să ia cu sine obiecte asemănătoare 
cu prilejul vizitei făcute de el la Constantinopol în urmă 
cu vreo douăzeci de ani. Alţi vizitatori, faţă de care nu 
existau obiecţii anume, erau trataţi cu ceva mai multă 
ingáduintá. William of Mandeville, conte de Essex, care 
a trecut prin Constantinopol in toamna lui 1176 dupá 
un pelerinaj la Ierusalim, a luat cu el un număr de 
haine de mătase pe care, ajuns acasă, le-a împărțit 
bisericilor locale. Episcopul Giinther von Bamberg, 
vizitator în 1065, pare să fi achiziţionat un covor fin, din 
mătase, pe care era reprezentat un împărat calare.?” 
Însă se poate crede cu uşurinţă că bizantinii considerau 
asemenea tranzacţii mai degrabă o favoare făcută 

cumpărătorului decât o vânzare propriu-zisă, nefiind 
deloc gesturi specifice unei societăţi dependente de 
producerea şi exportul unor bunuri. 

În aceeaşi măsură, bizantinii nu şi-au făcut niciodată 
reputaţia de negustori străluciți. Existau, desigur, unii 
comercianți bizantini care călătoreau în afara 
imperiului pentru a încheia tranzacţii, mai ales în 
Egipt. Duceau cherestea, textile şi mastic, un fel de 
gumă de mestecat naturală produsă pe insula Chios, şi 
se întorceau cu încărcături de mirodenii. lar în acest fel 
se câştigau fără îndoială mulţi bani: un grup de 
negustori porniţi spre Alexandria în 1192 s-a întors cu 
marfă în valoare de 39.000 hyperpyra.2% În general 
vorbind, comerţul nu se bucura de cine ştie ce preţuire 
într-un oraş în care serviciul la curte era considerat cea 
mai înaltă misiune. Nicetas Choniates se uita cu dispreţ 
la colegul lui birocrat Constantin Mesopotamites, din 
cauza „aptitudinii [lui] pentru comerţ şi a poftei lui 
nesátioase de câştig incorect”. Împăratul Teofil 
(829-842) a rămas îngrozit când a descoperit că soţia sa 
câştiga bani din expedierea de bunuri. A dat ordin ca 
nava şi încărcătura să fie arse, gest care i-a atras multe 
laude din partea unui cronicar altfel ostil.” Putem 

suspecta şi că bizantinii nu se pricepeau prea bine la 
comerț. Un negustor evreu critica aspru lipsa de 
perspicacitate comercială în rândul unora dintre colegii 
lui bizantini întâlniți la Cairo, deoarece „nu fac 
deosebirea între produsele de primă mână şi cele de 
categorie inferioară; plătesc acelaşi preţ indiferent de 
calitate!"276 

Exista şi un alt factor care abătea pornirea 
bizantinilor pentru comerț: reținerea celor mai multi 
dintre ei de a călători dincolo de zidurile Reginei 
Cetátilor. Teritoriile de dincolo de ele, chiar si 
provinciile Imperiului Bizantin, erau considerate ostile 
şi barbare. Dar ceea ce îi intimida cel mai mult era acel 
element înfricoşător şi incert, marea. Pericolele erau 
desigur cât se poate de reale. În anii 1030, o navă 
comercială bizantină care se întorcea din Siria s-a 
sfărâmat lovindu-se de malul stâncos al Asiei Mici 
după ce i s-a retezat braţul ancorei, scufundându-se 
odată cu toată încărcătura ei de sticlă. Chiar şi un voiaj 
scurt, de traversare a Mării Marmara, aşa cum a 
întreprins Alexie al III-lea şi suita sa la sfârşitul lui 
1200, putea fi plin de primejdii: furtuna s-a stârnit atât 
de neaşteptat, încât la bord s-a răspândit o panică 
oarbă, atât printre pasageri, cât şi în rândul echipajului. 

Vasul a reuşit să-şi găsească adăpost în spatele uneia 
dintre Insulele Printilor, iar apoi a ajuns la Calcedon. 
De acolo a traversat până la portul Boukoleon al 
Marelui Palat, iar cei de la bord „şi-au revenit din 
ametealá şi au scuipat saramura din ei”. Oricine se 
aventura pe mare în nave fragile din lemn era expus la 
nenumărate pericole, iar bizantinii erau deosebit de 
conştienţi de ele. Literatura lor abundă de metafore 
marine. Împăratul, spre exemplu, era mereu asemănat 
cu un cârmaci care îşi ghida nava în mijlocul apelor 
furtunoase, înfruntând o mare de dificultăţi şi valuri de 
duşmani. Asemenea figuri de stil reflectau cât se poate 
de sugestiv precautia şi neliniştea cu care priveau 
bizantinii apele care îi înconjurau, la fel şi repulsia 
resimţită de ei faţă de ideea de a pleca din acel centru al 
rafinamentului şi civilizaţiei pe care îl reprezenta 
capitala lor. Afacerile comerciale care presupuneau 
ieşirea în larg nu-i tentau deloc.?7 Prin urmare, ne 
putem întreba în continuare de unde provenea bogăţia 
Constantinopolului. 


Ráspunsul la aceastá enigmá este cá, desi bizantinii 
nu erau un popor de negustori, sursa unei bune parti a 

bogăției lor era cu adevărat comerțul. În cea mai mare 
măsură nu îl practicau chiar ei, în schimb se pricepeau 
de minune să dirijeze, să organizeze şi să profite de pe 
urma comerţului practicat de alţii. Încă o dată, marele 
avantaj al Constantinopolului consta în poziţia lui 
geografică. Situat la punctul de confluență dintre 
Europa şi Asia, era în mod firesc şi un antrepozit unde 
mărfurile dintr-o parte a lumii făceau obiectul 
schimbului cu cele venite din cealaltă direcţie. În 
Cornul de Aur se adunau vase venite de peste tot, cu 
intenția de a beneficia de această poziţie. Un 
contemporan a numărat acolo 361 de vase cu pânză, 
157 de galere şi 2553 de alte tipuri de nave. Un altul a 
consemnat că veneau din Persia, Egipt, Palestina, 
Rusia, Ungaria si Italia.7* Ele transportau mărfuri din 
țările lor de baştină si din altele, mai îndepărtate. 
Comerciantii arabi şi turci aduceau mirodenii, parfum, 
covoare, porțelan şi bijuterii, la fel şi articole din 
sticla.2” Italienii din oraşele comerciale Amalfi, Bari, 
Genova, Pisa şi Veneţia veneau cu aur, cherestea şi 
lână.2% Ruşii, care coborau pe Nipru şi traversau 
Marea Neagră, aduceau ceară, chihlimbar, săbii şi 

blănuri, iar bulgarii veneau incarcati cu in şi miere. 
Bravii negustori evrei veneau cu mosc, aloe, camfor şi 
scorţişoară din China.?! Aceste produse erau apoi 
vândute pe diversele piețe din oraş. Parfumul, spre 
exemplu, era comercializat în gherete ridicate in 
Augusteion, între Milion şi Poarta de Bronz?*? După ce 
îşi vindeau marfa, negustorii puteau să-şi încarce 
navele cu produse căutate la ei în tara, atât dintre cele 
aduse de alţi negustori străini, cât şi dintre cele care 
proveneau din Constantinopol. Arabii erau în căutare 
de blănuri, care se vindeau la preţuri ridicate în 
bazarurile de la Bagdad şi Cairo, dar şi de mătăsuri 
bizantine, deşi lumea islamică dispunea de o 
înfloritoare industrie proprie a mátásurilor2*? Hainele 
din mătase, migdalele, stafidele, cârmâzul şi 
mirodeniile, mai cu seamă piperul, scortisoara şi 
şofranul, reprezentau exporturile preferate de italieni, 
deşi luau cu ei tot felul de alte lucruri, inclusiv câte o 
icoană furată. Vindeau aceste mărfuri cu profit enorm, 
la cele două târguri anuale din Pavia.?% Valoarea 

dobândită de mătase gratie raritatii ei in Europa 
Occidentală, unde practic nu exista o industrie specifică 
înainte de secolul al XII-lea, se poate aprecia după 
faptul că mătăsurile bizantine de export erau deseori 
folosite pentru împodobirea mormintelor unor sfinţi şi 
monarhi dintre cei mai importanți, cum era Sfântul 
Dunstan la Canterbury şi Sfântul Potentien la Sens sau 
împăratul francilor, Carol cel Mare, la Aachen. Trupul 
Sfântului Cuthbert din catedrala de la Durham era 
învelit în veşminte de mătase brodate cu imagini de 
peşti, păsări şi fructe, probabil de provenienţă 
bizantină. 2% 

Dat fiind că cea mai mare parte a acestui comerţ era 
întreprins de negustori străini, ne putem întreba cum 
beneficiau de el şi bizantinii. lar beneficiile lor erau cu 
adevărat foarte importante. Principala cale era 
încasarea unei taxe vamale, denumite kommerkion. Spre 
deosebire de un guvern modern, autorităţile bizantine 
nu aveau niciun interes să se folosească de taxare 
pentru a descuraja importurile şi încuraja exportul. 
Kommerkion se percepea la nivelul de 10% pentru toate 
mărfurile care intrau sau ieşeau din oraş şi asupra 
tuturor tranzacţiilor care se desfăşurau între timp. Apoi 

mai existau o serie de alte impozite şi taxe care le 
permiteau autorităţilor să stoarcă şi mai mult. Atât de 
rentabil era comerțul  constantinopolitan, încât 
negustorii puteau să se aleagă cu un profit frumos, în 
ciuda nivelului impovárátor al taxelor vamale.2% 

De asemenea, bizantinii îi administrau şi 
reglementau pe negustorii străini, la fel ca toate 
celelalte aspecte, pentru a se asigura că toate activităţile 
comerciale se desfăşurau spre avantajul oraşului. 
Negustorii arabi din Siria, Bagdad şi Cairo erau 
urmăriți in mod deosebit, fără îndoială din cauză ca 
stăpânitorii lor se războiau adesea cu Bizanțul. Nu le 
era îngăduit să rămână la Constantinopol perioade mai 
lungi de trei luni şi erau obligaţi să stea şi să-şi vândă 
mărfurile numai de-a lungul Cornului de Aur. Nu 
puteau importa decât articole din ţările lor de origine: 
autorităţile nu doreau ca ei să se insinueze în comerţul 
intern al imperiului. Pe de altă parte, li se asigura un 
han în care să stea şi anume locuri din Hipodrom le 
erau special rezervate.”°” 

Acelasi joc de a acorda un statut favorabil unui 
potential inamic se poate constata si in cazul rusilor. La 
inceput, au fost priviti cu mare suspiciune, deoarece 

făcuseră mai multe raiduri, venind pe mare şi atacând 
suburbii ale  Constantinopolului. Prin urmare, 
negustorilor ruşi nu li s-a permis să stea la 
Constantinopol, în schimb li s-a repartizat un loc de 
cazare în cartierul suburban Sfântul Mamas, situat pe 
malul european al Bosforului, la nord de Cornul de 
Aur. Dacă doreau să intre propriu-zis în 
Constantinopol, o puteau face numai printr-o poartă 
anume din Zidurile continentale, neinarmati si 
niciodatá in grupuri mai mari de cincizeci de persoane, 
acompaniati de un ofiter imperial. Li se interzicea in 
mod expres să cumpere ţesături de mătase în valoare 
mai mare de cincizeci de piese de aur. Cu timpul, se 
părea că ruşii nu mai erau atât de periculoşi. S-au 
convertit la creştinism şi unii dintre cei mai buni 
războinici ai lor au devenit mercenari în armata 
bizantină. Prin urmare, restricţiile au fost relaxate. Un 
tratat încheiat în 971 prevedea ca voiajorii ruşi la 
Constantinopol să fie consideraţi prieteni şi apoi li s-a 
permis şi să locuiască în interiorul zidurilor, într-o zonă 
din apropierea Bisericii Sfinţii Patruzeci de Mucenici 255 

Dintre toţi negustorii străini veniţi la Constantinopol, 
cei mai favorizați erau cei din oraşele-stat italiene. Unul 

dintre ele era Bari, ale cărui vase obisnuiau să 
întreprindă anual un voiaj în triunghi, spre Damietta, 
în Egipt, apoi la Constantinopol, şi înapoi spre portul 
lor de baştină. Negustorii din aceste oraşe erau la urma 
urmei creştini, iar multe dintre locurile lor aveau 
legături străvechi cu Bizanțul. De vreme ce împăratul 
bizantin mentinuse controlul asupra sudului Italiei 
până la sfârşitul secolului al XI-lea, oraşe ca Bari şi 
Amalfi puteau fi considerate ca parte a imperiului, 
într-un fel. Ele erau de asemenea aliate utile împotriva 
inamicilor bizantini din Italia, mai cu seamă normanzii 
şi împăratul german, iar asta se reflecta în termenii 
deosebit de avantajoşi în care li se permitea acestor 
negustori să facă afaceri la Constantinopol. Amalfitanii 
aveau propriul lor cartier comercial, nu undeva în 
suburbii, ca ruşii, ci pe o bucată de teren de-a lungul 
malului sudic al Cornului de Aur, în interiorul 
zidurilor Constantinopolului, cu magazine, case, 
brutárii, biserici, depozite si chei de debarcare, toate 
spre folosul exclusiv al negustorilor din Amalfi. Ín 
1111, negustori din Pisa s-au bucurat de un 
chrysoboullon care le acorda avantaje speciale in 
comertul constantinopolitan: nu numai cá au primit un 
cartier comercial propriu si un chei de debarcare 
propriu pe Cornul de Aur, ci si o reducere de 
kommerkion de la 10% la 4%. Un acord similar s-a 


negociat şi cu Genova, in 115529 Aceste înţelegeri i-au 
ajutat să devină jucători de seamă în comerţul 
Constantinopolului pe italieni, care s-au aşezat în 
număr mare pe Cornul de Aur şi au dominat traficul de 
mărfuri în triunghiul dintre capitala bizantină, Europa 
Apuseană şi Egipt. Asta nu înseamnă că negustorii 
italieni ar fi scăpat de supravegherea strictă a 
eparhului, fiind şi ei obligaţi, de pildă, să se supună 
reglementării exportului pentru o anumită mătase, sub 
amenințarea temutei tăieri a părului şi a bărbii.2% 
Venețienii erau cei mai favorizați dintre toti 
negustorii italieni. Oraşul fusese odată un avanpost al 
Bizanțului în nordul Italiei şi, chiar dacă între timp se 
bucura de mult de independenţă totală, a menţinut 
numeroase legături culturale si politice cu 
Constantinopolul. Magistratul-şef era cunoscut sub 
numele de doge, titlu derivat din cel bizantin de doux, 
duce. Cea mai mare biserică, San Marco, era construită 
în acelaşi stil ca Sfinţii Apostoli, cu cinci cupole: 
interiorul era decorat cu mozaicuri, probabil opera 
meşterilor bizantini trimişi în mod special de la 
Constantinopol. Venețienii îşi dovediserá in trecut 

loialitatea fata de Bizanţ. La începutul secolului al 
IX-lea, când împăratul franc le ceruse supunerea, ei 
răspunseseră sfidător: „Vrem să fim supuşi ai 
împăratului romanilor, şi nu ai tăi!'%! Statutul lor 
special a fost recunoscut prin chrysoboullon in 992, act 
prin care era redusă vama navelor venețiene care 
veneau şi plecau din Constantinopol la trecerea prin 
Dardanele şi le acorda venețienilor permisiunea de 
mişcare liberă prin oraş. Asta nu era totul. Venețienii 
aveau un drept neîngăduit majorităţii celorlalți 
negustori: puteau transporta mărfuri dintr-o parte în 
alta a Imperiului Bizantin, şi nu doar pe ale lor proprii. 
Astfel, in 1022, un venetian numit Leone da Molin a 
sosit la Constantinopol cu o încărcătură de brânză, 
probabil din Creta. În 1148, un alt venetian a trimis in 
capitala bizantină 3640 litri de ulei de măsline 
cumpărat de el în Pelopones?? 

La timpul cuvenit, statutul special venetian a fost 
extins, pentru aceleaşi raţiuni care au dus la extinderea 
privilegiilor şi cu celelalte oraşe italiene: împăratul 
bizantin avea nevoie de aliaţi. În 1081, Robert Guiscard, 
ducele normand al sudului Italiei, a lansat peste Marea 
Adriatică un atac împotriva provinciilor bizantine din 

Balcani, provocând o înfrângere serioasă armatei 
imperiale în bătălia de la Dyrrachion. În disperarea de 
a-i stopa pe normanzi dintr-un marş victorios spre 
Tesalonic şi Constantinopol, împăratul bizantin, Alexie 
I Comnenul, a căutat o alianţă prin care să închidă 
Marea Adriatică în faţa navelor normande, prevenind 
astfel ca inamicul să primească întăriri. Veneţia era 
soluţia cea mai la îndemână, fiind situată în capătul de 
nord al Adriaticii şi având la dispoziţie o flotă 
puternică. Venețienii au fost bucuroşi să sară în ajutor, 
nefiind probabil deloc încântați să vadă ambele maluri 
ale Adriaticii în mâinile normanzilor. Deşi flota lor a 
fost lovită din greu de normanzi în largul insulei Corfu, 
în primăvara lui 1084, au jucat un rol de seamă în 
întreaga campanie în care Alexie a reuşit mai întâi să 
slăbească armata normandă şi apoi să o alunge cu totul 
din Balcani. În încercarea de a-i atrage şi pe venețieni în 
conflict, Alexie promisese că „li se vor îndeplini toate 
dorinţele” şi s-a ţinut de cuvânt, emițând încă un 
chrysoboullon în favoarea lor. Veneţia era un aliat atât de 
prețuit, încât dogelui ei i s-a decernat un titlu de curte 
bizantin, cel de protosebastos, iar negustorii ei urmau să 
se bucure de concesii largi în comerţul maritim cu 
Constantinopolul. Li s-a destinat un cartier comercial 
propriu, aproape de cel ocupat de amalfitani, pe 
Cornul de Aur. Era cel mai mare dintre toate cartierele 


comerciale italiene, măsurând aproximativ o jumătate 
de kilometru lungime şi cuprinzând trei cheiuri de 
acostare, alături de prăvălii, taverne, depozite şi mori. 
Venețienii care locuiau acolo urmau să fie scutiţi total 
de plata unui kommerkion şi a tuturor celorlalte taxe şi 
impozite. A fost confirmat şi dreptul lor de a participa 
la comerţul intern bizantin, fiindu-le cedat dreptul să 
facă afaceri în aproape toate porturile imperiului.?? 

Ei au profitat din plin de această ultimă concesie, 
prin urmare la 1200 vasele venețiene aprovizionau 
Constantinopolul cu o mare parte din alimente şi vin. 
Negustorii venețieni dispuneau de baze în oraşe si 
porturi de provincie — Corint, Dyrrachion, Teba, 
Rhaidestos, Sparta şi Almyros, de unde organizau 
colectarea şi expedierea vinului şi a celorlalte produse 
agricole. Tot ei organizau şi desfacerea lor odată ajunse 
în capitală: Nicetas Choniates era în relaţii foarte bune 
cu vecinul său venetian care probabil îl aproviziona cu 
vin. ?* Venețienii au ajuns să domine treptat si 
triunghiul Italia-Egipt-Constantinopol. Pentru 
negustorii bizantini a devenit mult mai usor sá-si 
incredinteze mărfurile în vederea exportului unui 

venetian, care le transporta şi le vindea pentru un 
comision extrem de rezonabil. Oricum, ei dețineau în 
flotă unele dintre cele mai mari şi mai rapide vase care 
existau. Astfel, şi bizantinii au beneficiat de pe urma 
concesiilor speciale ale venețienilor. În vreme ce fiscul a 
trebuit să facă faţă fără o bună parte din veniturile pe 
care le-ar fi adunat în mod normal de pe urma tuturor 
acestor activităţi, beneficiul de a avea un asemenea aliat 
maritim, un sistem de aprovizionare eficient şi o 
navigaţie curentă către Egipt şi Italia au compensat 
această pierdere din plin2% 


Acestea erau circumstanţele comerciale reale care au 
transformat Constantinopolul în cel mai bogat oraş al 
creştinătăţii, dar să profiti de pe urma comerțului în 
acest fel nu însemna doar să stai calm şi să aştepţi să 
aduni kommerkion sau să le permiti venețienilor să 
administreze întreg lanţul de aprovizionare. Atât de 
profitabil era comerțul Constantinopolului pentru toti 
cei implicaţi, încât miza participării era extrem de 
ridicată. Apăreau nenumărate prilejuri de dispute şi de 
conflict, de vreme ce atât bizantinii, cât şi puterile 
străine erau deseori tentate să recurgă la metode 

clandestine şi chiar şi la violenţă pentru a-şi spori 
câştigurile. În 894, spre exemplu, oficiali bizantini 
corupți au redirecționat mărfuri trimise pe uscat din 
Bulgaria la Constantinopol prin portul Tesalonic, unde 
li s-a aplicat o taxă vamală substanţială. Bulgarii au 
raportat incidentul conducătorului lor, hanul Simeon, 
care la rândul lui s-a plâns împăratului. Cum nu i s-a 
dat satisfacţie, hanul a declarat război. Învinşi de 
bulgari, bizantinii au fost siliţi să dea înapoi şi au fost 
de acord să plătească hanului un tribut anual. În cele 
din urmă, chestiunea negustorilor bulgari a fost însă 
rezolvată în favoarea împăratului bizantin, deoarece în 
1018 Vasile al II-lea a cucerit Bulgaria, incluzând-o în 
imperiu.2% 

Şi în relaţiile comerciale cu partenerii ruşi au apărut 
momente dificile. Ei veneau la Constantinopol încă de 
la începutul secolului al IX-lea, coborând pe Nipru şi 
traversând Marea Neagră de la baza lor din Kiev. În 
874, împăratul bizantin a încheiat o înţelegere cu 
domnitorul care cuprindea probabil şi concesiuni 
comerciale, sub o formă sau alta.?7 Apoi, in 907, 
potrivit unei relatări, din raţiuni care nu sunt cu totul 
limpezi, prinţul Kievului, Oleg, a venit pe Bosfor cu o 

flotă puternică. A provocat o mulțime de daune şi 
distrugeri bisericilor, mănăstirilor şi aşezărilor din jur, 
înainte de a se retrage prin Marea Neagră. Dacă 
motivul urmărit prin atac a fost obţinerea de termeni 
mai favorabili în comerțul lor cu Constantinopolul, 
strategia a dat roade. În 911, împăratul bizantin a 
încheiat un tratat comercial cu partenerii ruşi, prin care 
le erau acordate multe dintre privilegiile de care se 
bucurau şi italienii. Negustorii ruşi au fost scutiţi de 
kommerkion si li s-a repartizat un cartier comercial 
pentru depozite şi dane în Sfântul Mamas. Dar este 
interesant că acest tratat mai prevedea şi că vizitatorilor 
ruşi le va fi permis să facă baie ori de câte ori doreau, 
ceva ce probabil nu aveau la dispoziţie acasă. Aceste 
prevederi au rămas în vigoare vreme de treizeci de ani, 
până când ruşii au atacat din nou Constantinopolul. De 
data asta însă au fost întâmpinați de o flotă bizantină 
înarmată cu foc grecesc, iar navele lor au fost practic 
anihilate. Tratatul a fost renegociat şi ruşii s-au trezit 
din nou obligati la plata kommerkion-ului si la 
respectarea tuturor regulilor şi reglementărilor pe care 
le impuneau cu atâta zel eparhul si alte oficialități ?% In 
următoarea sută de ani a domnit pacea. Apoi, în 

primăvara lui 1043, un negustor rus de vază a fost 
omorât într-o încăierare la Constantinopol. Prinţul rus 
Vladimir a fost indignat şi a coborât spre sud, 
traversând Marea Neagră, în fruntea unei flote. 
Prinzând de veste, autorităţile de la Constantinopol 
i-au strâns repede pe toti negustorii ruşi şi i-au trimis la 
țară, ca prizonieri. Apoi au adunat o flotă. Navele 
bizantine nu au aşteptat să se apropie ruşii de capitală, 
ci i-au întâmpinat la capătul de nord al Bosforului, 
unde au atacat cu foc grecesc flota inamică ancorată. 
Incendiile au distrus doar trei vase, însă înfrângerea 
ruşilor s-a datorat necunoaşterii lor a acelor locuri. În 
timpul retragerii s-au rătăcit într-o zonă cu stânci 
submarine, unde li s-a scufundat majoritatea flotei. 
După aceea se pare că ruşii au acceptat aranjamentele 
comerciale dictate de bizantini.2% 

Ironia face că puterea cu aspiraţiile comerciale cel 
mai greu de controlat pentru bizantini a fost tocmai 
vechea lor prietenă, Veneţia. Nu este de presupus că, în 
anii ce au urmat după ce Alexie I a acordat Veneţiei 
privilegiile ei speciale, cineva de la Constantinopol ar fi 
gândit că această republică maritimă s-ar putea dovedi 
la fel de robustă ca bulgarii şi ruşii în apărarea 

intereselor ei comerciale. La urma urmei, nu era vorba 
decât despre un oraş, pe deasupra nici cine ştie ce 
evoluat — „plin de mateloti vulgari", potrivit unui 
comentator bizantin.%% Venețienii erau nişte simpli 
negustori şi, deşi în 1081 le fuseseră de ajutor 
bizantinilor împotriva normanzilor, până la moartea 
lui Alexie I şi urcarea pe tron a fiului sau, Ioan al II-lea, 
în 1118, situaţia se schimbase mult. Dispăruse 
argumentul în favoarea acordării negustorilor 
venețieni, fata de toti ceilalţi, a unor asemenea avantaje, 
şi în special a scutirii totale de kommerkion, iar la sosirea 
unei delegaţii de la Veneţia ca să solicite reînnoirea lor, 
Ioan a refuzat. Drept răspuns, venețienii au recurs la un 
fel de diplomaţie a canonierei, dar nu au comis greşeala 
ruşilor de a declanşa un atac asupra 
Constantinopolului. În august 1123, o flotă de peste o 
sută de vase a pornit prin Marea Adriatică şi a lansat 
un asalt asupra insulei bizantine Corfu. Luaţi prin 
surprindere, bizantinii nu au avut timp să reacționeze 
sau să trimită ajutor. Doi ani mai târziu, după ce l-au 
asistat o vreme din largul coastelor Siriei pe regele 
Ierusalimului în asediul Tirului, flota s-a întors în apele 
bizantine. Din nou, strategia a fost să aleagă drept ţintă 
insule sau tármuri expuse, care să nu poată fi nici 


3% Kinnamos 1976: 209-10 (n. a.). 


prevenite, nici apărate. Rhodos, Chios, Kos, Lesbos, 
Samos, Andros şi portul Methone au fost toate atacate, 
fortificațiile lor fiind distruse, relicvele ridicate din 
biserici şi multi tinerii luaţi pentru a fi vânduți ca 
sclavi. Lipsit de forţa de a opri aceste raiduri, lui loan al 
II-lea nu i-a rămas decât să cedeze şi să revină la vechile 
privilegii comerciale prevăzute de chrysoboullon-ul din 
1126.90 

Aceste evenimente au reprezentat o chemare la 
desteptare a bizantinilor: cei de care se simtiserá 
apropiaţi, pe care îi consideraserá clienţii lor 
ascultátori, s-au dovedit la fel de periculosi ca orice 
putere stráiná, si de atunci i-au tratat cu mult mai 
multă precauţie. Au început şi să exploateze cu abilitate 
punctul vulnerabil al venețienilor: 

Antagonismul înverşunat dintre ei şi alte oraşe 
italiene mercantile, în special Pisa şi Genova. Cele trei 
cetăţi erau rivale comerciale de moarte, purtau frecvent 
războaie între ele şi adesea chiar în şi în jurul 
Constantinopolului. Pisanii şi venețienii obisnuiau să 
se bată cu regularitate pe străzile de-a lungul Cornului 
de Aur, iar navele lor se încleştau în Bosfor, nu departe 
de Zidurile maritime.*? Indiferent de cât de ascuţit era 

conflictul, atât pisanii, cât şi venețienii îi urau pe 
genovezi chiar mai mult decât se urau între ei. În 1162 
au încheiat un armistițiu temporar între ei şi s-au unit 
ca să atace cartierul genovez. Coplesiti numeric si 
prinşi cu garda jos, cei aproape trei sute de genovezi au 
luptat cât au putut, dar după ce au rezistat o zi s-au 
retras pe vasele lor. Atacatorii le-au pătruns în case şi 
au pus mâna pe bunuri în valoare de circa 30.000 de 
hyperpyra. Dacă, pe de o parte, pe autorităţile bizantine 
le deranja ca oraşul lor să fie folosit drept câmp de 
bătălie, asemenea incidente le ofereau un cadru larg de 
manipulare. Împăratul Manuel I s-a străduit să pună 
lucrurile în ordine în ce-i privea pe genovezi, 
oferindu-se să plătească despăgubiri pentru pierderile 
suferite şi încheind un nou tratat în 1169, prin care au 
fost aduşi înapoi în cartierul lor din Constantinopol. 
Venețienii au fost extrem de nemulţumiţi de această 
cordialitate dintre împărat şi rivalii lor, prin urmare au 
înghiţit momeala şi au atacat cartierul genovez, 
distrugând multe case. Când împăratul le-a trimis un 
protest şi le-a cerut să îi despăgubească pe genovezi, a 
primit un răspuns sfidător, prin care i se aducea aminte 
de felul în care Venetia reactionase la ameninţarea 
tatălui său fata de poziţia republicii maritime.*? 

Astfel, Manuel I a primit pretextul de care tocmai 
avea nevoie şi în următoarele săptămâni şi luni a 
început să transfere în secret la Constantinopol trupe 
din provincie. În dimineaţa zilei de 12 martie 1171, 
trupele lui au pătruns în cartierul venetian şi i-au 
arestat pe toţi cei care le-au ieşit în cale, confiscându-le 
banii si posesiile. Inevitabil, unii venețieni au scăpat 
printre degete, s-au dus la navele lor şi au ieşit din 
Cornul de Aur. Urmăriţi de vasele bizantine echipate 
cu foc grecesc, s-au protejat atârnând peste copastii 
pânze inmuiate în oţet, care au reuşit să îi protejeze de 
incendii. Cei care nu au reuşit să fugă au fost duşi în 
închisori şi în mănăstiri, de unde au fost eliberaţi doar 
după plata unei răscumpărări. Deloc surprinzător, de 
cum vestea a ajuns la Veneţia, dogele şi consilierii lui 
au reacţionat la fel ca în 1119 şi au trimis o flotă de 140 
de vase în Marea Egee. Însă de această dată bizantinii 
au fost norocoşi. Venețienii au ajuns până în insula 
Chios, dar acolo pe vasele lor a izbucnit ciuma. Peste o 
mie de oameni au murit în primele zile ale epidemiei, 
iar când încercările de a scăpa trecând de la o insulă la 
alta au eşuat, venețienilor nu le-a mai rămas decât să se 
întoarcă acasă. Lovitura brutală a lui Manuel I 
reuşise.’ 

Dacă duşmănia lor reciprocă reprezenta călcâiul lui 
Ahile pentru italieni, pentru bizantini cea mai mare 
slăbiciune era politica internă şi capriciile ei, ceea ce a 
făcut ca venețienii să nu fie pentru mult timp excluşi 
din comerțul constantinopolitan. La doi ani după 
moartea lui Manuel I, când Andronic Comnenul şi-a 
pus la cale rebeliunea, susţinătorii săi au considerat că 
pisanii şi genovezii, favoriţii fostului împărat, ar fi 
susținători ai adversarilor lor, regența tânărului Alexie 
al II-lea. Prin urmare, când Andronic a intrat victorios 
în Constantinopol în aprilie 1182, trupele lui au atacat 
cartierul comercial de-a lungul cheiului Cornului de 
Aur. Italienii prinseseră de veste ce avea să se întâmple 
şi majoritatea au reuşit să scape plecând cu vasele pe 
mare, dar multi au pierit pe străzi. Dispariţia lor a 
lăsat un gol în comerţul interior al imperiului, iar 
noului împărat Andronic I nu i-a rămas decât să 
apeleze la venețieni. Spre sfârşitul lui 1183 şi-au 
reocupat cartierul de pe Cornul de Aur, iar în anul 
următor au încheiat un nou tratat cu Andronic, care 
le-a promis 1500 de piese din aur, în compensație 
pentru pierderile suferite în 1171, şi toate vechile 
privilegii de care se bucuraseră. Andronic a fost 

răsturnat în 1185, dar succesorul lui, Isaac al II-lea 
Anghelos, a confirmat tratatul, apropiindu-se în acelaşi 
timp cu propuneri similare şi faţă de genovezi şi pisani. 
Până la urmă, indiferent cât de artagosi şi de aroganti 
ar fi fost, italienii erau pur şi simplu prea utili ca să se 
poată renunţa la ei cu totul. Ei făceau să se ducă vestea 
despre bogăţia şi strălucirea cetăţii, iar pe cetăţenii ei îi 
hráneau şi le asigurau multumirea.*6 


Aceasta era situaţia economică moştenită de Alexie al 
III-lea când a devenit împărat, în 1195, urmând în mare 
măsură politica înaintaşilor lui. După cum era obiceiul, 
imediat după urcarea sa pe tron, la Constantinopol a 
apărut în grabă o delegaţie venețiană ca să obţină 
reînnoirea privilegiilor comerciale. Un nou tratat a fost 
semnat cu dogele venetian, Enrico Dandolo, în 
noiembrie 1198, de fapt o reafirmare a celor emise de 
împărații dinainte. Venetia a obţinut scutirea totală de 
kommerkion, indiferent că era vorba de importul sau 
exportul de bunuri, împreună cu un grad ridicat de 
autonomie judecătorească în ce privea delictele comise 
în cartierul lor. În schimb, venețienii s-au arătat de 
acord să îi ajute pe bizantini dacă ar fi fost atacați de 
vreun suveran din sudul Italiei sau de împăratul 


3% Pozza şi Ravegnani 1993: 84-99; Brand 1968: 195-213 (n. a.). 


germanilor. Alexie îi curta şi pe genovezi, şi pe 
pisani.°°” 

Însă relaţiile cu italienii au fost complicate de 
dificultatea crescândă de care se lovea Alexie al III-lea 
pentru a-şi asigura veniturile de care avea nevoie 
pentru cheltuielile lui aflate în creştere spectaculoasă. 
Înaintaşul său, Isaac al II-lea, devalorizase moneda şi 
crescuse impozitarea, dar odată cu pierderea Ciprului 
şi Bulgariei, veniturile din impozite trebuie să fi scăzut 
oricum. Pe de altă parte, Alexie purta numeroase 
războaie împotriva bulgarilor şi vlahilor şi a altor 
diverşi insurgenți de la granite. Apoi, in 1196, se 
petrecuse un incident neplăcut, când împăratul german 
Henric al VI-lea ceruse 5000 de livre de aur drept 
contribuţie la cruciada pe care o punea la cale, 
amenințând să invadeze Bizanțul dacă nu le obținea. 
Alexie a cedat, promițând să plătească tributul, dar in 
vistieria lui nu era suficient aur. Atunci s-a impus un 
impozit special, alamanikon sau taxa germană, iar când 
nu s-a reuşit nici aşa, s-au prădat ornamentele din aur 
şi argint de pe mormintele imperiale din Biserica Sfinţii 
Apostoli pentru a strânge acele fonduri, fiind cruțat 
doar cel al lui Constantin cel Mare. Moartea subită a lui 

Henric al VI-lea a reprezentat ieşirea din impas, însă 
incidentul a lansat semnalul că secase izvorul de aur de 
regulă inepuizabil al împăratului bizantin. 

Prin urmare, Alexie al III-lea a căutat să exploateze 
comerțul constantinopolitan pentru a ieşi din impas. 
Era obligat prin tratat să acorde scutiri largi de 
kommerkion negustorilor venețieni, genovezi si pisani, 
dar a încercat să slăbească aceste concesii prin diverse 
metode subtile. Funcţionarii oficiali au luat obiceiul să 
conteste că ar avea ştiinţă de o scutire sau alta şi au fost 
introduse pe tăcute şi alte taxe, cu totul noi. Împăratul 
se străduia din greu să plătească despăgubirile datorate 
pentru confiscárile din 1171, stârnind un grup 
împotriva celuilalt, în special pe pisani împotriva 
venețienilor. In 1200 a descoperit o altă cale de a-şi 
suplimenta venitul. A trimis în Marea Neagră o flotă de 
şase nave sub comanda lui Constantin Frangopoulos, 
aparent pentru o acţiune de salvare din naufragiu. 
Frangopoulos era în realitate un pirat care bântuia 
Marea Neagră, care ataca navele comerciale aflate în 
drum spre sau dinspre Constantinopol. Au căzut 
victime acţiunilor lui de pradă atât negustori bizantini, 
cât şi turci, iar odată ajunşi înapoi la Constantinopol au 
făcut apel la Alexie, pentru reparaţii. Între timp, 
împăratul vânduse însă partea lui din jefuirea navelor, 
iar negustorii turci s-au dus la Konya şi au făcut apel la 


sultanul selgiucid Rukn al-Din. Sultanul a reacţionat 
exact ca hanul bulgar Simeon în 894, amenințând cu 
războiul. Alexie a dat imediat prada înapoi, 
delimitându-se de jafurile lui Frangopoulos şi 
despăgubindu-i pe negustorii turci. Propriii supuşi, în 
schimb, nu s-au ales cu nimic.% În spatele mitului 
celor două treimi din bogăţia lumii se puteau întâlni şi 
asemenea manevre cinice. 


Tratatul lui Alexie al III-lea cu Veneţia, 1198 


Este de remarcat trimiterea lui Alexie la „iubitul” lui 
frate Isaac al II-lea, pe care îl orbise si îl aruncase în 
închisoare, ca să-i poată lua tronul! 

Majestatea Sa a luat cunoştinţă de aceste lucruri şi 
chrysoboullon-ul de faţă transmite în întregime cuvântul 
lui către credinciosul şi nobilul nostru doge şi 
protosebastos al Veneţiei [Enrico Dandolo] şi întregii 
Venetii prin reprezentantul nostru trimis în acel loc, 
prea onorabilul nostru protonotar şi membru al casei 
noastre, Domnul Teodor Aulikalamos, pe care 
cuvântul pecetluit cu aur îl exprimă limpede. 

De vreme ce prea nobilul doge protosebastos şi 


3% Choniates 1984: 244, 262-3, 290, 295; Jacoby 1994: 354, 363-4; Lopez 1945: 32; 

Consiliul cel Mare împreună cu cel Mic ale Veneţiei şi 
alţii din rândul lor au acceptat aceasta şi au confirmat 
prin jurământ, potrivit obiceiului lor, şi au consemnat 
în scris toate aceste lucruri pe care le cuprinde şi l-au 
completat cu semnături date cu mâna lor proprie, când 
l-au trimis sus pomenitului nostru protonotar, 
prezentul cuvânt pecetluit cu aur al Majestății Sale le va 
fi înmânat de către el. Majestatea Sa întăreşte şi 
confirmă  chrysoboullon-ul emis de demult prea 
credincioşilor venețieni de către Domnul Alexie [I] 
Comnenul, împărat de veşnică amintire şi strămoş al 
Majestății Sale, prin fiul său împăratul, Domnul Ioan 
[al II-lea], prin iubitul unchi al Majestății Sale, Domnul 
Manuel [I] şi mai presus de orice chrysoboullon-ul emis 
de cel mai iubit predecesor si frate al Majestății Sale, 
Domnul Isaac [al II-lea] Anghelos. Cât priveşte cele ce 
au fost declarate în ele, fie că au fost de pe acum 
împlinite sau încă nu au fost cu totul duse la împlinire, 
vor avea efect neschimbat şi vor fi considerate ca emise 
de Majestatea Sa. Căci Majestatea Sa întăreşte şi 
confirmă acestea prin prezentul chrysoboullon şi 
rânduieşte ca ei să sălăşluiască în toate părţile 
imperiului, cu garantie asupra persoanei şi 
posesiunilor lor şi fără teamă, fie de oamenii Majestății 
Sale, fie de însuşi Majestatea Sa. Şi de asemenea ca ei să 
aibă toate acele lucruri şi proprietăţile pe care le-au 


avut în trecut, de care au fost lipsiţi prin mânia 
împăratului, unchiul nostru, Domnul Manuel [I] 
Comnenul, de veşnică amintire. 

În toate aceste regiuni ale imperiului meu şi ale ţării 
romeilor (adică Bizanțul) comerţul lor se va desfăşura 
fără piedici şi chiar şi in Regina Cetátilor vor fi primiţi 
şi fără amestec din partea nimănui, şi fără ca să i se 
ceară măcar un ban de cupru pentru kommerkion... ori 
pentru oricare altă taxă. Vor avea scutire până şi pentru 
orice animale de povară şi căruţe aduse de ei şi nici 
pentru acestea nu li se va pretinde nimic de către 
nimeni. Dimpotrivă, vor călători peste toate regiunile 
imperiului meu în pace şi fără să plătească ceva, nici 
pentru acei [oameni] transportaţi în căruţe şi vagoane, 
nici pentru vizitiii care le mână nu li se va pretinde 
nimic. 

Alexie Anghelos, împărat dreptcredincios 


şi autocrat al romeilor. 


Tradus de autor din M. Pozza şi G. Ravegnani, 
editori, Pacta Veneta 4: I trattati con Bizanzio, 992-1198, 
Venetia: Il Cardo, 1993: 128-129, 131-132. 


7 
Democraţia 


Relatările entuziaste despre bogăţia şi splendoarea 
Constantinopolului se bazau, desigur, pe viata celor 
bogaţi şi puternici. Inevitabil, doar o proporţie infima 
dintre cetăţenii Constantinopolului îşi duceau existența 
în acest stil, iar între ei şi restul populaţiei se căsca un 
enorm abis. În spatele fațadelor magnificelor palate şi 
biserici stăteau ascunse cartiere nici pe departe la fel de 
strălucitoare şi de impresionante ca Augusteion şi 
celelalte mari foruri. Cele mai aglomerate zone se 
găseau la nord de Mese, între Biserica Sfinţii Apostoli şi 
Forul lui Constantin, iar vizitatorii care se abăteau de la 
circuitul obişnuit remarcau că: „Oraşul propriu-zis este 
sordid si pestilential, iar în multe locuri, afectat de 
beznă permanentă, deoarece cei bogaţi umbresc 
străzile cu edificii şi lasă săracilor şi călătorilor aceste 
locuri murdare, întunecate.”3% 

Clădirea tipică de pe ulițele dosnice ale 
Constantinopolului era casa „urâtă, larg deschisă” pusă 
la dispoziţia unui demnitar aflat în vizită, care se 
plângea că „nici nu te apără de frig, nici nu alungă 
dogoarea” şi nu era aprovizionată cu apă. Unele străzi 


3% Odo of Deuil 1948: 65 (n. a.). 


şi pieţe erau pline de noroi si bântuite de câini 
vagabonzi. Acolo oamenii trăiau în blocuri de locuinţe 
cu chirie cu trei, patru sau chiar cinci niveluri. 
Locatarul de la primul nivel al unei asemenea 
construcţii se plângea amarnic într-o scrisoare de 
suferinţele lui. Preotul şi familia acestuia care locuiau 
deasupra, scria el, aveau multi copii şi tinea şi porci, 
împreună cu ei. Lăsând deoparte zgomotul, urina care 
provenea atât de la porci, cât şi de la copii se scurgea în 
camera de dedesubt. La parter era un fermier care 
folosea încăperile lui pentru păstrarea fânului. O altă 
casă înaltă de trei niveluri avea la subsol o moară 
acționată de mágari.?!? 

Locuitorii din acest altfel de Constantinopol îşi 
câştigau existenţa în cele mai diverse moduri. Unii, aşa 
ca dulgherii, lăcătuşii, zugravii, zidarii şi mármurarii, 
aveau îndemânări manuale valoroase, în vreme ce alţii 
produceau bunuri de înaltă valoare, ca sápunarii si 
lumânărarii sau argintarii, ale căror ateliere se 
concentrau în jurul Augusteionului. Aceşti meşteşugari 
erau extrem de pretuiti, activităţile lor fiind atent 
reglementate de către eparh.?! Însă ei nu reprezentau 
decât o fracțiune infimá din populaţia muncitoare a 


310 Liudprand of Cremona 2007: 238-9; Magdalino 2002: 533-5; Kazhdan si 

Constantinopolului. Vasta majoritate era necalificată şi 
îşi câştiga existența cât putea mai bine: „vânzători de 
cârnaţi şi tábácari", după cum îi descria cu dispreţ pe 
aceşti oameni un curtean bogat de la Marele Palat, 
„care îşi petrec zilele prin taverne şi îşi injgheabá un 
trai amărât din cârpit şi îşi câştigă cu greu pâinea din 
cusut”. Tineau câte o gheretá în piaţă sau se apucau de 
orice le ieşea în cale. Mulţi dintre ei găseau de lucru în 
atelierele navale de la marginea Cornului de aur, unde 
călăfătuiau carenele vaselor noi cu smoală.5? 

Pentru aceşti locuitori ai Constantinopolului, viaţa 
putea să însemne o luptă amară. Speranța medie de 
viaţă era de doar treizeci şi cinci de ani, cu o mortalitate 
infantilă ridicată, iar supraviețuirea dincolo de 
şaptezeci de ani era considerată extrem de neobişnuită. 
Într-un oraş altfel vestit pentru bogăţia lui, sărăcia şi 
mizeria erau o prezenţă familiară pe străzile 
lăturalnice, departe de marele for şi de palate. Poetul 
de curte Christophoros din Mytilene medita asupra 
unui cerşetor numit Leon, care nu avea nici bani, nici 
pantofi, nici măcar un baston despre care să poată 
afirma că este al lui. Christophoros trăgea concluzia, nu 
fără ironie, cá el ducea o viata de apostol, chiar daca 


32 Choniates 1984: 193; Psellos 1966: 102-3 (n. a.). 


fără de voia lui.3: Însă intelectualii din categoria lui 
Christophoros nu erau nici ei imuni la ravagiile sărăciei 
lucii. Un petitionar bine educat însă ajuns la bătrâneţe 
şi sărăcie îi adresa împăratului apeluri repetate, 
implorându-l să-l ajute: „Trimite o scânteie din razele 
tale de aur ca să mă pot feri de frig şi încălzi tot anul... 
căci mă încearcă un dublu îngheţ. Cel dintâi care suflă 
fără încetare asupra mea este vântul amar al sărăciei... 
iar celălalt este răceala pe care o sufăr din vrăjmăşie. "314 

Sărăcia şi moartea prematură erau răspândite şi la 
tara, însă constantinopolitanii erau nevoiţi să facă fata 
şi problemelor oricărui mare oraş. Delictele de toate 
felurile erau la ordinea zilei, mai ales în cartierele 
dominate de beznă si de saracie.* Zona de-a lungul 
Cornului de Aur suferea de o aglomerare teribilă, 
casele şi apartamentele fiind foarte înghesuite. 
Autorităţile, conştiente de pericol, au introdus 
reglementări legate de construcţii, stabilind spaţiul 
minim dintre clădiri. Spre exemplu, între case trebuia 
să existe o distanţă de cel puţin zece picioare înainte ca 
oricare dintre proprietari să poată adăuga un balcon, 
altfel ar fi stricat perspectiva vecinului şi l-ar fi lipsit de 

lumina soarelui.’ Putem suspecta că de multe ori 
reglementările nu erau respectate şi, în condiţiile unei 
asemenea competiţii pentru spaţiu, disputele dintre 
vecini erau la ordinea zilei. Un caz curios din secolul al 
VI-lea a rămas consemnat, deoarece era implicat unul 
dintre arhitecţii catedralei Hagia Sofia, Anthemiu din 
Tralles. Vecinul lui, un avocat numit Zeno, a construit 
un balcon care stătea în calea priveliştii lui Anthemiu 
de la fereastra lui. Când Anthemiu a pierdut procesul 
pe care îl deschisese, a plănuit să se răzbune. A profitat 
de faptul că salonul elegant al lui Zeno era construit 
deasupra unei încăperi de la parter care îi aparţinea. 
Arhitectul a umplut mai multe oale cu apă şi a făcut 
legătura dintre ele şi grinzile din tavan prin conducte 
din piele. Apoi a pus să fiarbă apa din oale, iar aburul a 
urcat prin conducte. Neavând pe unde să scape, aburul 
a făcut presiune asupra grinzilor, care au început să se 
scuture violent, răsturnând mobila din camera de 
deasupra şi făcându-i pe Zeno şi pe oaspeţii lui să iasă 
în fugă pe stradă, socotind că îi lovise un cutremur 
puternic?" 

Supraaglomerarea urbaná nu provoca doar litigii, ci 
si dezastre si victime umane. În locurile 

supraaglomerate accidentele erau frecvente. În anii 960 
a izbucnit panica în rândul spectatorilor din 
Hipodrom, gândind că trupele imperiale sunt pe cale 
să îi atace. În debandada iscatá, multi au pierit cálcati in 
picioare. 315 Incendiile se puteau întinde rapid prin 
clădirile strâns îngrămădite, mai ales în timpul verilor 
lungi şi fierbinţi. La 25 iulie 1197, un incendiu de 
proporţii s-a pornit în depozitele de grâne şi de ulei din 
jurul Porții Drungarios din Zidurile maritime, aproape 
de cartierul venetian. A ars toată noaptea si o buna 
parte din ziua următoare, producând asemenea 
căldură încât s-a topit plumbul de pe acoperişuri, 
curgând ca apa. O porţiune întinsă din zona portuară a 
fost devastată şi multe vile, biserici, mănăstiri şi blocuri 
de locuinţe au fost transformate în ruine.?? Oraşul era 
expus şi altor calamitáti naturale, aşa ca seceta produsă 
de nivelul scăzut de precipitaţii din primăvara lui 1168 
şi frecventele cutremure care aveau loc pe falia 
Anatoliei de Nord. Unul s-a produs în primăvara lui 
1162, în urma căruia s-au prăbuşit mai multe clădiri. 
Mai intens a fost cel din octombrie 989, care a 
transformat multe case în „morminte ale locatarilor 
lor”, distrugând inclusiv o parte a cupolei de la Hagia 

Sofia. O undă seismică uriaşă din septembrie 1063 a 
iniţiat o serie de replici minore care au durat doi ani. 
Nu avem date despre numărul victimelor, dar toate 
aceste dezastre au lăsat cu siguranţă în urmă un mare 
număr de oameni săraci şi fără case.??? 

Pe de altă parte, date fiind avantajele unui comerţ 
înfloritor şi ale unei economii bazate pe circulaţia 
banilor, soarta constantinopolitanilor în general era 
probabil cu mult mai bună decât a contemporanilor lor 
din alte părţi ale lumii medievale. Existau băi publice 
cu apă caldă peste tot în oraş, cum era cea de lângă 
Biserica Sfinţii Apostoli şi cea de lângă Forul 
Strategion. ?! Graţie sistemului de aprovizionare a 
Constantinopolului, locuitorii aveau acces la o mare 
varietate de mâncăruri şi băuturi, alungând monotonia 
de zi cu zi. Peştele apărea mereu în meniu, graţie 
abundentei de ton si chefal, de calcan şi pisici-de-mare 
din Bosfor. Bizantinilor le plácea la nebunie sosul din 
peşte fermentat, pe care erau fericiţi să-l pună peste alte 
cărnuri, cum ar fi cea de ied fript.?? Cât despre băutura 
care să însoţească ospátul, cele mai bune vinuri 

mergeau direct la Marele Palat şi în casele celor bogați. 
Mihail Psellos a asistat la mai multe chefuri crunte ale 
administratorilor de la palat, la care participanţii erau 
totuşi precauti, pentru ca ceea ce vorbeau seara la un 
pahar să nu se întoarcă împotriva lor dimineaţa. Însă 
vinul nu era nici pe departe un lux rezervat doar 
bogatilor; la piaţă se găsea din belşug şi din cel mai 
ieftin — de obicei retsina, vin alb amestecat cu răşină de 
pin, pentru a se păstra mai bine pe vreme caldă, fiind 
privit cu dispreţ de cei cu gusturi rafinate. Era vândut 
în tavernele din tot oraşul şi, ca atâtea altele la 
Constantinopol, desfacerea lui era strict reglementată. 
Cârciumarii respectau strict preţurile oficial fixate şi 
erau obligaţi prin lege să servească măsura întreagă, 
din vase care purtau sigiliul de reglementare. Orice 
infracţiune era pedepsită cu obişnuita tăiere a părului 
şi bărbii şi expulzarea din breasla cârciumarilor. Apoi 
erau obligaţi să-şi închidă stabilimentele la ora opt 
seara, pentru a preveni izbucnirile de violență şi 
indisciplină, deşi, în pofida acestei prohibitii, birocratii 
de la palat se grăbeau de fiecare dată să pună orice 
tulburare pe seama consumului în exces al maselor. 
Vasta majoritate a bizantinilor obişnuiau să bea numai 
pentru a spori plăcerea prilejurilor de sărbătoare şi, ca 
multi alţii înainte şi după ei, aveau propriile lor reţete 
speciale pentru a alunga mahmureala: bautul de oţet, 


mâncatul de frunze de varză şi purtatul cununilor de 
flori pe cap, toate fiind considerate metode foarte 
eficiente.?? 

La Constantinopol exista si o protectie sporitá 
impotriva  inevitabilelor  vicisitudini ale  vietii. 
Aglomerarea populaţiei însemna printre altele si 
prezenţa în număr semnificativ a unor meseriaşi şi 
muncitori manufacturieri care îşi puteau asigura 
protecţia prin asocierea în bresle. Se cunoaşte existenţa 
a cel puţin nouăsprezece asemenea corporaţii, de la cele 
destinate pielarilor şi lumânărarilor până la cele ale 
brutarilor si hangiilor. Cotizatiile erau ridicate, dar 
asigurau probabil o oarecare protecţie financiară în 
cazul unor evenimente nefericite.” Alături de aceste 
forme de asigurare privată, mănăstirile şi alte instituţii 
religioase puneau la dispoziţie servicii sociale care nu 
existau nicăieri în restul lumii creştine medievale, 
pentru o proporţie semnificativă a populaţiei, din 
leagăn până în mormânt. Copiii abandonaţi şi orfanii 
erau îngrijiţi in Orfelinatul din  acropola 
constantinopolitană, din extremitatea de răsărit a 
oraşului. Era o instituţie de mari dimensiuni. Anna 

Comnena socotea că dacă ai fi vrut să vezi copiii de 
acolo ti-ar fi luat o zi intreagá.?^ Cei care treceau prin 
mari greutăți nu erau nici ei lăsaţi în voia sorții. 
Orfelinatul distribuia zilnic mâncare la mai multe mii 
de oameni şi existau şi aziluri care ofereau adăpost 
nevoiaşilor. Mai erau si fratii religioase particulare 
specializate într-un serviciu sau altul acordat săracilor, 
care spre exemplu puneau la dispoziţie intrarea liberă o 
dată pe săptămână la băile publice pentru cei care nu-şi 
puteau permite plata taxei.5% Functionau în tot oraşul 
şi numeroase spitale destinate bolnavilor sau celor care 
sufereau accidente. Unul dintre cele mai vechi era 
Sfântul Samson, poziţionat între Biserica Sfânta Irina şi 
catedrala Hagia Sofia, iar altele erau direct legate de 
biserici ori mănăstiri — a Celor Patruzeci de Mucenici, 
Evergetes, Myrelaion si Sfântul Gheorghe din 
Mangana."? Avem şansa de a arunca o privire în ceea 
ce se petrecea în aceste spitale datorită unei carte de 
întemeiere a unuia dintre ele, de pe lângă mănăstirea 
Pantokrator, care s-a păstrat. Din acest document 
rezultă limpede că nu era vorba despre un simplu azil, 

unde li se acorda alinare bolnavilor. Spitalul 
Pantokrator era organizat în mod specific în vederea 
tratării şi vindecării unui număr de situaţii medicale 
specifice, spre exemplu fracturi, oftalmii şi boli 
stomacale. Avea cincizeci de paturi şi era împărțit în 
cinci saloane. Fiecare salon era condus de doi doctori şi 
alte şapte cadre medicale, existând şi alţi doctori şi 
chirurgi pentru pacienţi în ambulatoriu. Tratamentul 
era acordat gratis celor care nu-şi puteau permite să 
pláteascá.?5 Dacă acest aranjament era tipic pentru 
toate spitalele din Constantinopol, putem afirma că 
locuitorii aveau acces la un nivel foarte înalt de îngrijire 
medicală. 

Se luau măsuri şi pentru protejarea celor ajunşi la o 
vârstă înaintată. Din momentul când nu mai puteau 
munci, majoritatea vârstnicilor beneficiau de grija 
familiilor lor, iar văduvele şi văduvii bogaţi aveau 
posibilitatea să adopte haina monahală odată ajunşi la 
senectute, plătind mănăstirilor o sumă forfetară pentru 
a fi îngrijiţi tot restul vieţii." În schimb, pentru cei 
săraci, infirmi şi fără familii existau aziluri de bătrâni, 
destinate celor care nu mai aveau nici o altă soluție. 
Asemenea instituţii existau la Sfântul Gheorghe din 


928 Thomas şi Hero 2000: ii. 757, 760; Miller 1997: 12-29 (n. a.). 

Mangana şi la Pantokrator, punând la dispoziţia 
rezidentilor hrană, ulei, lemn de foc, o indemnizatie de 
haine şi două băi pe lună. Cu toate astea, documentul 
de întemeiere insista că azilul era destinat doar pentru 
cei „schilozi, ologi, infirmi şi suferinzi într-alte feluri”: 
bătrânii sănătoşi erau excluşi anume.?? Iar la capătul 
liniei exista Biserica Sfântul Luca, unde se făceau 
înmormântări gratis pentru cei morti in sárácie.?! 
Aláturi de dieta superioará si serviciile sociale, un alt 
mare avantaj al vietii la Constantinopol era acela cá 
punea la dispozitia celor náscuti acolo, dar si celor 
veniţi de departe, multe posibilităţi de a-şi îmbunătăţi 
soarta. Vasile, ţăranul analfabet şi sărac din Tracia 
ajuns la Constantinopol în anii 860, şi-a petrecut prima 
noapte dormind pe pământul gol, lângă o mănăstire. 
Şi-a găsit de lucru ca servitor în casa unui mare nobil, 
dar mai târziu a început să urce pe scara socială şi a 
ajuns împăratul Vasile I şi întemeietor al dinastiei 
Macedonene în 867.3? Puţini au reuşit o poveste de 
succes la fel de spectaculoasă ca a lui Vasile, însă exista 
o cale probată şi sigură în ceea ce privea asigurarea 
unei vieți mai bune pentru copii. Educaţia elementară 
şi ştiinţa de carte erau mult mai răspândite în Bizanțul 

anului 1200 decât în Europa Apuseană. Copiii puteau fi 
trimişi la un învăţător ca să afle cum să citească 
Evangheliile şi Psalmii. Existau şcoli peste tot în 
Constantinopol, inclusiv în principalul orfelinat, iar 
ştiinţa de carte îi putea permite unui băiat sărac să facă 
o carieră în Biserică sau să intre în corporatia 
notarilor.5% 

Rigorile vieţii de zi cu zi erau şi ele îndulcite graţie 
ocaziilor de destindere şi evadare oferite de multele 
sărbători religioase şi praznice ale sfinţilor, marcate cu 
zile libere, în care nu era îngăduită munca. Marile 
sărbători bisericeşti erau prilej de procesiuni imperiale 
grandioase. În duminica Paştelui, împăratul pornea de 
la Poarta de Bronz spre Hagia Sofia traversând 
Augusteion. De fiecare 11 mai, aniversarea inaugurării 
Constantinopolului, mulţimea îl aclama pe Hipodrom. 
De Adormirea Maicii Domnului, pe 15 august, 
sărbătoare deosebit de importantă, împăratul făcea o 
croazieră pe Cornul de Aur, dacă vremea era bună. 
Apoi debarca la Blachernae şi procesiunea pornea spre 
Biserica Maica Domnului. Gloata ieşea cu aceste 
prilejuri, ca să fie martoră la spectacol, dar sărbătorile 
nu erau dominate de împărat şi de curte: oamenii 
petreceau în stilul lor propriu. De fiecare 20 iulie, 

Ridicarea la Cer a Sfântului Mare Proroc Ilie, în vreme 
ce împăratul sărbătorea în capela Pharos a Marelui 
Palat, pe străzi se desfăşurau reprezentații teatrale, 
miracole, dedicate acelei zile. De fiecare 1l mai se 
dansa pe strázi.?* 

Mai existau apoi o mulţime de festivaluri neoficiale, 
specifice anumitor localităţi sau grupuri, spre exemplu 
breslele organizau în fiecare an procesiuni în onoarea 
sfântului care le patrona. Asemenea serbări erau fără 
îndoială şi prilej de distracţie enormă, fără nicio 
legătură cu ceremoniile religioase. Breasla notarilor, 
spre exemplu, ţinea sărbătoarea ei specială pe 25 
noiembrie, de Sfinţii Mucenici şi notari Marcian şi 
Martirie, doi inşi obscuri despre care se afirmă că ar fi 
fost martirizati de un patriarh eretic în 351. Asemenea 
evenimente erau prilej de mare veselie şi delectare. 
Torcátoarele, tesátoarele şi scărmănătoarele aveau 
propriul festival de Sfânta Agata, însoţit în fiecare 12 
mai de cântece, dansuri şi procesiuni. De Paşti, orăşenii 
ieşeau dincolo de Zidurile continentale, la ţară, şi 
dansau la Sosthenion, pe Bosfor, sărbătorind venirea 
primăverii. Se desfăşurau mascarade şi procesiuni, 
farse şi mici piese de teatru cu un conţinut deseori 

obscen: autoritățile interziceau ca in asemenea 
spectacole să fie personificati călugări. Oricât ar părea 
de curios într-o societate atât de deschis creştină, se 
desfăşurau şi numeroase serbări care nu aveau nicio 
legătură cu Biserica, probabil cu origini păgâne. Era o 
sărbătoare care se desfăşura în miez de vară, când se 
îndeplineau mai multe ritualuri stranii. Spre exemplu, 
oamenii se adunau acasă la cineva, împreună cu 
prieteni, şi o îmbrăcau pe fiica lor cea mare în rochie de 
mireasă. Apoi aruncau obiecte într-o vază plină cu apă 
de mare din care fata extrăgea pe rând câte un obiect, la 
întâmplare, prezicând soarta proprietarilor lui. După 
care se trecea la dans şi la băutură si toti ieşeau din case 
sub cerul nopţii, ca să sară peste flăcările unor focuri 
aprinse tot de acea fată. Biserica nu privea cu ochi buni 
acest gen de distracţie şi a interzis-o în anii 1170, dar 
evident fără mare succes, elemente ale acestor ritualuri 
supraviețuind până astăzi în Grecia şi în sudul 
Balcanilor.** 

Dintre toate sarbatorile si serbarile anului bizantin, 
niciuna nu stârnea mai mult entuziasm si pasiune in 
rândul populaţiei decât cursele de care de pe 
Hipodrom. În vremea lui Iustinian se desfăşurau cu 

mare regularitate, majoritatea populaţiei impartindu-si 
preferințele între două cluburi de suporteri, Albastrii şi 
Verzii. În secolul al XII-lea, cursele se desfăşurau mult 
mai rar, cam de trei ori pe an. Aşa-numitele curse ale 
Hipodromului de Aur aveau loc în prima duminică 
după Paşti, urmate de cele care marcau aniversarea 
inaugurării Constantinopolului, în mai. Altele se 
organizau cu ocazii speciale, cum ar fi o victorie 
militară.5% Deşi în număr mic, cursele erau evenimente 
spectaculoase, care atrăgeau mulţimi enorme. Înainte 
de zorii zilei întregul oraş era cuprins de insufletire, iar 
vizitatorii din provincie se plângeau de zgomotul şi de 
dezordinea stârnită de gloata pornită spre Hipodrom. 
După ce se aduna toată lumea, împăratul apărea în loja 
lui privată, kathisma, şi făcea de trei ori semnul crucii, o 
dată spre suporterii facțiunii albastre, o data spre Verzi 
şi o dată spre spectatorii de la mijloc. Apoi primea 
aclamatiile mulţimii: „Mulţi ani trăiască!”, adică i se 
ura împăratului o domnie îndelungată, şi „împărate 
iubitor de Dumnezeu, fie să fii învingător întru numele 
Domnului!” Spectacolul începea cu diverse momente 
de divertisment şi demonstraţii, printre care concursuri 
de trântă, mers pe sârmă şi jonglerii. Uneori se 
prezentau lupte între animale sălbatice, în ordinea 

ferocitátii: câini contra vulpi, gheparzi contra antilope 
şi, în fine, lei contra bivoli. După aceste preliminarii, 
împăratul se retrăgea la prânz. Între timp se pregăteau 
două care, reprezentând unul pe Albastri, celălalt pe 
Verzi, fiecare având patru cai inhámati. Se trăgea la 
sorţi poziţia pe interiorul sau exteriorul pistei. 
Deasupra Hipodromului se înălța un drapel şi un 
reprezentant imperial vizita grajdurile ambelor 
facţiuni, ca să le ureze succes. Când împăratul se 
întorcea în loja lui, după-amiază, începea evenimentul 
principal al zilei. Se disputau patru curse la rând, carele 
ocolind axul central. Dacă în general carul care îşi 
parcurgea primul numărul de ture stabilit era declarat 
învingător, existau nenumărate variatiuni, ca totul 
devină şi mai palpitant. Spre exemplu, dacă un vizitiu 
reuşea să-i zboare casca adversarului său, era declarat 
automat câştigător. Vizitiul victorios primea din partea 
împăratului un sigiliu de aur, o tunică, o cască şi un 
brâu de mătase, iar din partea mulţimii în delir, ovatii, 
foarte asemănătoare ca intensitate cu acelea adresate 
monarhului şi la fel formulate. Vizitiii de succes se 
bucurau de statutul de celebrităţi, mergând până la 
adulatie. Faptele lor erau imortalizate prin inscripţii în 
piatră pe zidurile Hipodromului şi la arcul Milion din 
Augusteion, unde un împărat a cerut să fie redată 
imaginea unui vizitiu de mare popularitate chiar în 


momentul câştigării unei curse.5% 

Deloc surprinzător, activităţile din Hipodrom nu se 
bucurau de aprobarea totală a Bisericii. loan Gură de 
Aur, care a fost patriarh al Constantinopolului între 398 
şi 404, numea acest loc „Satanodrom”, fiind considerat 
un loc nepotrivit pentru călugări, preoţi şi femei. Dar 
asta nu-i împiedica să asiste la curse. După cum ii 
mărturisea un călugăr spăsit duhovnicului său, s-a 
întâmplat să treacă pe lângă Hipodrom şi „o dorință mi 
s-a aprins în suflet arzând ca o flacără, silindu-mă să 
intru ca să văd cursa de care”. Potrivit unei istorisiri 
evlavioase, un alt călugăr care a cedat în fata aceleiaşi 
tentaţii a fost lovit de mânia divină. Sursa dezaprobării 
nu era doar rigorismul mai mult sau mai puţin afectat. 
Dincolo de cruzimea faţă de animale pe care o 
presupunea acest gen de spectacol, Hipodromul era un 
spaţiu primejdios şi pentru oameni. În 1184, o parte din 
balustrada lojii imperiale s-a rupt şi a căzut peste 
mulţime, omorând şase oameni, situaţia devenind 
foarte tensionată, la un pas să stârnească o revoltă. Însă 
pentru majoritatea  constantinopolitanilor, cursele 
reprezentau o atracţie irezistibilă, care aducea în viaţa 

lor fast şi entuziasm.5% 

Dacă pentru constantinopolitani existau compensaţii 
şi distracţii, ei nu dispuneau în schimb de un mecanism 
stabilit prin care să aibă vreun cuvânt de spus în 
guvernare şi politică. La urma urmei, Bizanțul a fost o 
monarhie absolută, iar în teorie împăratul, 
reprezentant al Atotputernicului, nu răspundea decât 
în faţa lui Dumnezeu. Democraţia nu juca niciun rol în 
acest fel de rânduire a lucrurilor: chiar cuvântul în sine 
era considerat un sinonim pentru anarhie. Eusebiu din 
Cezareea considera că monarhia este cea mai bună 
formă de guvernare, deoarece, dacă s-ar afla mai multi 
oameni la conducere s-ar deschide calea pentru anarhie 
şi război civil. Aşa cum exista numai un singur 
Dumnezeu, la fel exista numai un singur împărat. În 
secolele de început, această înaltă funcţie pare să fi fost 
la îndemâna oricui. Povestea ascensiunii de la zdrente 
la bogăţie a ţăranului din Tracia care a urcat pe tron sub 
numele de Vasile I în 867 nu era deloc fără precedent. 
Leon al III-lea a fost cioban pentru început, iar Mihail al 
IV-lea a fost zaraf.5 Dar lucrurile stăteau altfel in 
secolul al XII-lea. Se stabilise, din câte se pare, că 

funcţia imperială putea să fie deţinută legitim doar de 
membri ai dinastiei conducătoare a Comnenilor sau de 
cei înrudiţi cu ei prin căsătorie, aşa ca familia 
Angeloi/Anghelos. 

Dar asta nu i-a exclus neapărat pe toţi ceilalți din 
procesele politice. La urma urmei, după cum s-a văzut, 
împăratul nu conducea de unul singur. Pe lângă nobili, 
rudele sale prin alianţă şi consoarta sa, împărăteasa, 
împăratul era susținut şi de un aparat birocratic extins, 
alcătuit atât din eunuci, cât şi neeunuci. Accesul în 
acest corp se făcea pe merit loan Orfanotropul venea 
dintr-o familie săracă, din provincie, dar a ajuns să 
domine administraţia imperială în anii 1030.?! Cu 
toate astea, exista o barieră formidabilă în calea 
pătrunderii oricui în serviciul public bizantin. În 360, 
împăratul decretase că „sub niciun motiv nu este admis 
ca o persoană să obţină un post de prim ordin dacă nu 
se stabileşte că excelează în practica şi pregătirea în 
domeniul studiilor liberale, şi să fie atât de rafinată în 
folosirea literelor, încât cuvintele să purceadă din ea 
fără să provoace vreo lezare prin imperfecţiuni ?? 


Descrierea unei curse de care pe hipodrom 

din jurul anului 1100 


Se poate ca această descrie, al cărei autor este 
medicul persan al-Marwazi (circa 1056-1124), să nu fie 
fidelă în toate amănuntele ei, fiind limpede că autorul 
le-a obţinut de la un intermediar, dar ne dă o idee 
despre emoția pe care o produceau aceste evenimente 
desfăşurate pe Hipodrom. 


Aproape de palatul împăratului este o piaţă largă, 
una dintre cele mai mari de felul ei, înconjurată din 
toate părţile de clădiri din piatră. Acolo întâlneşti 
imagini şi statui în formă de oameni, animale 
domestice, fiare sălbatice şi multe altele asemenea. Mai 
toate statuile sunt făcute din alamă. Această piaţă se 
află în mijlocul oraşului şi spre partea lui dinspre apus, 
către Poarta de Aur. Acolo se află două porti, iar ei 
numesc acest loc Hipodrom. În anumite zile deosebite, 
ei se adună în acest loc. Cu o zi înainte să se adune, în 
oraş se face o proclamaţie că împăratul vrea să viziteze 
Hipodromul. Oamenii se grăbesc să asiste la spectacol, 
se îmbulzesc şi se înghiontesc, iar de dimineaţă 
împăratul apare împreună cu apropiații şi cu servitorii 
lui, îmbrăcaţi cu toţii în roşu. Se instalează pe un loc 
anume de unde se vede totul în jur şi apare şi soţia lui, 
Despoina, cu servitorii şi apropiații ei, îmbrăcaţi cu toţii 


în verde, iar ea se aşază de cealaltă parte a împăratului. 
Pe urmă sosesc şi comicii şi lăutarii şi începe 
spectacolul. 

Apoi încep să sărbătorească, să se distreze şi să cânte. 
Pe urmă ies în fata doi oameni de-ai împăratului şi doi 
de-ai împărătesei şi încep să se lupte între ei şi să se 
întreacă. Dacă învingătorul este din tabăra împăratului, 
împăratul îi dă o pălărie din aur, iar dacă este din 
tabăra doamnei, şi ea îi dă un premiu asemănător. 
După aceea asmut câinii asupra vulpilor, gheparzii 
asupra antilopelor şi leii asupra bivolilor, în vreme ce 
privitorii beau, mănâncă şi dántuiesc. 

Cea din urmă distracţie este cursa de cai. Mai înainte, 
pregătesc cai agili, antrenați, din care opt sunt scoşi in 
fata. Mai au aproape şi două vehicule mari, împodobite 
cu aur. Înhamă câte patru cai la fiecare şi apoi se urcă 
un bărbat înveşmântat în haine tesute din aur, care 
mână caii şi îi îndeamnă până ce ajung la cele două 
porţi. În spatele uneia e plin de idoli şi de statui, iar 
vizitiii trebuie să le dea ocol de trei ori, concurând între 
ei. Învingătorul este copleşit de daruri. 


Din V. Minorsky, ,Marvazi on the Byzantines”, 
Annuaire de l'Institut de Philologie et d'Histoire 
Orientales et Slaves, 10 (1950): 455-69 la 461-462 (text 
usor adaptat). 


Desigur, legea nu se referea la cei cu ştiinţă 
elementară de carte, în stare doar să citească 
Evangheliile şi Psalmii, ci la cei care îşi continuaseră 
educaţia dincolo de vârsta de paisprezece ani şi 
făcuseră cunoştinţă cu autorii greci antici. Însă 
majoritatea copiilor nu aveau nicio şansă să ajungă atât 
de departe în timpul educaţiei elementare pe care o 
parcurgeau, ceea ce nu însemna însă că uşa le rămânea 
definitiv închisă. Copiii inteligenţi, aşa cum au fost 
Simeon Noul Teolog, Mihail Psellos şi Nicetas 
Choniates au reuşit să parcurgă şi acest nivel superior 
de educaţie, chiar dacă veneau din provincie sau nu 
erau de origine nobilă, constantinopolitană, reuşind 
să-şi creeze astfel o bază de pornire pentru cariera lor. 
Nu-i nicio mirare că mama lui Psellos a avut atâta grijă 
să-i pună la dispoziţie fiului ei pe profesorii cei mai 
potriviti şi se ruga fierbinte în fiecare zi Sfintei Fecioare 
pentru succesul lui.” Mogulii de palat ca Psellos si 
Choniates se străduiau neobosit să facă paradă de 
realizările lor. Tineau discursuri, scriau istorii, schitau 
tratate şi purtau corespondenţă, toate redactate în elina 
clasică pe care o studiaseră, şi nu în limbajul mai 

modest învăţat lângă fusta mamei. Nu este exclus să fi 
vorbit şi între ei acest idiom mai exclusiv. Îi criticau 
aspru pe toţi cei a căror educaţie nu se ridica la nivelul 
lor şi care poate lăsau să le scape uneori în conversațiile 
obişnuite câte un cuvânt dialectal. Psellos il 
desconsidera pe colegul lui  birocrat Léon 
Paraspondylas, din cauză că era lipsit de „calificare 
solidă pe tărâmul literaturii sau oratoriei" 5^ 

Dacá familiarizarea cu limba si cultura Antichitátii le 
putea asigura unora propria eligibilitate şi promovare, 
putea fi în acelaşi timp o prăpastie culturală între 
conducători şi cei guvernati. Pentru Choniates, aceştia 
din urmă erau doar „poporul stupid şi ignorant al 
Constantinopolului... care vorbea greacă stricată şi fără 
şir”. Graiul lor într-o greacă vulgară, simplă, era prilej 
de amuzament şi de condescendentá amară. În 
biografia tatălui ei, prinţesa Anna Comnena s-a simţit 
obligată să pună la dispoziţie o traducere a unui cântec 
popular în forma „cuvenită”, mai arhaică, spre 
beneficiul cititorilor ei. A mai „tradus” şi relatări 
despre campaniile tatălui său scrise de soldaţi bătrâni. 
Bariera de limbă putea produce chiar şi probleme de 
comunicare. Ajuns pe insula Chios, fratele lui 
Choniates, Mihail, s-a interesat dacă există ceva de 


344 Psellos 1966: 263-4 (n. a.). 


mâncare, aşteptându-se la ceva potrivit pentru un 
arhiepiscop, aşa cum era el. Dar s-a ales numai cu o 
bucată de brânză locală. Mai târziu, a aflat că termenul 
folosit de el pentru „mâncare“, prosphagion, ajunsese sa 
însemne „brânză” în dialectul local.’ Aşadar, la prima 
vedere, puterea politică era concentrată în mâinile 
reprezentantului lui Dumnezeu şi ale consilierilor săi 
cu educaţie clasică, mai exact un soi de castă închisă. 
Toţi ceilalți nu aveau niciun cuvânt de spus. Însă, încă o 
dată, teoria nu se potrivea cu practica, deoarece existau 
şi alte căi prin care cei excluşi de pe culoarele puterii îşi 
puteau face auzită vocea. 


Existau diverse mijloace pentru exprimarea opoziţiei 
faţă de împăratul în funcţie şi susținătorii săi. În rândul 
curtenilor din cele două palate circulau în voie cântece 
obscene şi satire care-i atacau pe conducător şi pe 
consoarta sa. Alexie I Comnenul a fost pus în situaţia 
de a găsi aşa ceva, îndreptat chiar împotriva lui, 
mâzgălit pe o bucată de hârtie lăsată chiar la el în cort, 
într-o campanie în Balcani. Dar asemenea gesturi erau 
riscante. Şansele ca identitatea şi paternitatea autorului 
să rămână un secret erau mici într-o asemenea lume 
închisă, iar odată ce erau descoperite omul era dat afară 

şi exilat pe loc în cine ştie ce oraş mizer, departe de 
capitală.% În unele privințe, cei din afara cercului 
fermecat al curţii se găseau într-o poziţie mai sigură, 
deoarece aveau mult mai puţin de pierdut, prin urmare 
nu aveau de ce să se teamă. Poporul 
Constantinopolului nu era câtuşi de puţin alcătuit din 
„proletari” tácuti si asupriti, neputincioşi în fata 
greutátii monolitice a autoritátii imperiale. Acesti 
oameni aveau o voce si, chiar dacá nu se exprimau in 
greacă elegantă, se făceau cu siguranţă auziti. Împărații 
şi sfetnicii ştiau foarte bine că puterea lor poate fi serios 
contestată pe stradă. După cum remarca dezaprobator 
Choniates: „Cel pe care astăzi îl ridică în slăvi ca pe un 
stăpânitor onest şi drept, mâine îl vor defăima ca pe un 
răufăcător, etalând în ambele cazuri lipsa lor de 
judecată şi temperamentul inflamabil.”>” 

Când o populaţie aşa de numeroasă este concentrată 
atât de compact într-un cadru urban, ştirile, ideile şi 
resentimentele se pot răspândi extrem de repede şi o 
mulţime de oameni se pot aduna la un loc cât ai clipi. 
Pericolul unor frământări populare era mereu prezent 
şi cea mai mică scânteie ar fi reuşit să aprindă o 
conflagrație gravă. Dacă un grup masiv de oameni 

hotăra să-şi reverse sentimentele, împăratului nu-i 
rămânea prea mult de făcut. Ca să luăm un exemplu, 
Nicefor al II-lea Focas, desi un general victorios, nu a 
fost niciodată simpatizat la Constantinopol, mai ales 
din cauza taxelor mari pe care le percepea ca să-şi 
plătească armata. Într-o zi, în timp ce străbătea călare 
străzile oraşului, s-a trezit întâmpinat de un cor de 
răcnete, huiduieli şi insulte. Nu a urmat nicio 
răzbunare. Nicefor şi-a văzut de drum fără să se uite 
nici în stânga, nici în dreapta, şi a pus incidentul pe 
seama euforiei induse de beţie. Şi nu doar el a devenit 
ținta resentimentelor populare. Împărăteasa Eufrosina, 
soția lui Alexie III Anghelos, era si ea primită cu 
fluierături şi insulte ori de câte ori apărea în public, iar 
unii oameni chiar îşi învățau papagalii să o imite ca să 
îşi râdă de ea. Însă existau şi limite. Când o femeie şi 
fiica ei au ajuns să arunce cu pietre, de pe acoperişul 
casei lor, după Nicefor al II-lea au fost trimişi soldaţi şi 
amândouă au fost executate. În general, împărații 
adoptau o atitudine de reconciliere fata de asemenea 
purtări, preferând să le permită supuşilor lor să-şi 
descarce sufletul. Cu toate astea, Nicefor al II-lea a luat 
măsura de precauţie de a construi un zid solid în jurul 
Marelui Palat.%5 

Şi nu nejustificat, deoarece poporul 
Constantinopolului nu se limita la cuvinte în opoziţia 
lui faţă de conducătorii pe care nu-i iubea. Dacă 
împăratul îşi făcea un calcul greşit şi risca prea mult, 
rezultatul putea fi o revoltă populară. În mod normal, 
sfetnicii nu ar fi omis să-i amintească de aşa-numita 
răscoală Nika din ianuarie 532, când facțiunile din 
Hipodrom se uniseră împotriva împăratului Iustinian 
şi fuseseră la un pas să-l răstoarne de pe tron. Nimic nu 
se schimbase în această privinţă până în secolul al 
XII-lea, violenţa gloatei se putea stârni oricând, din cel 
mai mărunt pretext. Pe la 1200, o răscoală s-a iscat în 
urma arestării si biciuirii unui hot. Mulțimea s-a 
înfierbântat deoarece ştia că omul actionase la ordinele 
unui guvernator de închisoare corupt, loan Lagos, care 
noaptea îşi trimitea deţinuţii la furat şi apoi percepea o 
parte din pradă. S-a stârnit o bătălie furioasă, de o parte 
trupele în armură de luptă, de cealaltă, razvratitii, care 
s-au catarat pe acoperisuri şi au aruncat cu pietre şi cu 
țigle. A doua zi era linişte deplină, aparent incidentul 
fusese uitat cu totul, dar oamenii au continuat să îl 
povesteasca.>” 


Cat de nestavilitaé putea fi populația 

Constantinopolului odată ce i se înfierbânta sângele 
rezultă dintr-o serie dramatică de evenimente petrecute 
în aprilie 1042, culminând cu detronarea împăratului. 
Situaţia stătea cam aşa. Când împăratul Constantin al 
VIII-lea se afla pe patul de moarte, în 1028, a lăsat-o 
urmaşă pe fiica lui cea mare, Zoe. Ca să existe un 
conducător bărbat, Zoe, ascultătoare, s-a căsătorit cu un 
nobil de seamă, soţul ei devenind împărat sub numele 
de Romanos al III-lea Arghiros. În 1034, când el s-a 
înecat accidental în baie (accident care, după părerea 
unora, fusese pus la cale de soţie), Zoe s-a căsătorit din 
nou, de data asta cu Mihail al IV-lea, fost zaraf şi frate 
al eunucului loan Orphanotrophos. Când s-a văzut că 
şi lui i se apropie sfârşitul, în loc să-şi caute un al treilea 
soţ, Zoe a preferat să-l adopte pe tânărul nepot al lui 
Mihail, Mihail Kalaphates. La moartea împăratului, în 
1041, fiul ei adoptiv a devenit Mihail al V-lea, ideea 
fiind ca el să domnească alături de împărăteasa 
legitimă şi în respect faţă de ea. Ceea ce se considera cât 
se poate de corect, având în vedere originile umile ale 
lui Mihail al V-lea: tatăl său fusese călăfătuitor în 
atelierele navale de pe Cornul de Aur.*% 

Acesta a fost planul, însă după doar câteva luni 
impulsivul Mihail al V-lea s-a săturat de prezenţa lui 

Zoe şi a hotărât să se descotorosească de tutela ei. Cu 
ajutorul şi la instigarea unchiului său Constantin, care 
deţinea funcţia de nobilissimos, şi-a făcut un plan 
minuţios. Atât împăratul, cât şi nobilissimos erau cât se 
poate de conştienţi că acţiunea lor ar putea să nu fie 
deloc bine primită de toate secţiunile populaţiei 
Constantinopolului, pentru că exista un puternic 
sentiment de loialitate faţă de dinastia Macedoneană, 
din care se trăgea Zoe, iar marginalizarea ei putea trezi 
resentimente. Prin urmare, Mihail a preferat ca mai 
întâi să ia pulsul şi a hotărât să conducă el procesiunea 
spre Hagia Sofia din duminica de Paşti din 1042. A fost 
bucuros să constate o reacţie favorabilă, fiind 
întâmpinat cu ovatii şi cu covoare de mătase asternute 
în cale. Şi procesiunea spre Biserica Sfinţii Apostoli din 
duminica următoare a fost primită la fel de bine.%! 
Convins acum că se putea bizui pe loialitatea 
populaţiei faţă de el, Mihail a acţionat rapid. Şi-a trimis 
garda în camera lui Zoe din Marele Palat, aceasta fiind 
tunsă şi trimisă la o mănăstire de pe insula Prinkipo din 
Marea Marmara. La 20 aprilie, eparhul Anastasiu a fost 
trimis în Forul lui Constantin să citească o proclamaţie 
prin care se anunţa lovitura şi se promitea că tot 
poporul se va bucura de mari beneficii de pe urma 

schimbării de regim. Anunţul a fost întâmpinat în 
tăcere şi uluire de mulţimea adunată, până când s-a 
auzit un singur strigăt: „Noi nu vrem drept împărat pe 
un călăfătuitor care calcă pe cruce, ci pe maica noastră 
Zoe, stăpânitoarea de drept şi ereditará!"?? Strigatul a 
fost preluat de întreaga adunare, iar Anastasiu a 
considerat că ar fi prudent să se retragă repede de pe 
scenă. Mihail şi unchiul său îşi făcuseră un calcul foarte 
greşit şi nu le mai rămăsese decât să asiste cuprinşi de 
groază cum revolta cuprindea tot oraşul şi o mulţime 
enormă se revărsa spre Marele Palat. Mihail Psellos, 
care se ocupa de transmiterea de misive din Poarta de 
Bronz, a auzit ceea ce i s-a părut a fi vuiet de copite, 
până când a sosit un mesager cu vestea că de fapt ceea 
ce se auzea era mulțimea care mărşăluia pe străzile 
oraşului. Atunci s-a urcat pe cal şi a ieşit în piaţă, unde 
a văzut puhoiul de oameni care venea spre ei, 
majoritatea înarmaţi într-un fel sau altul, cu topoare, 
săbii, arcuri sau sulițe, iar restul, cu cele mai mari pietre 
care le ieşiseră în cale. Primele ţinte au fost vilele din 
proprietatea unor membri ai familiei imperiale, pe care 
le-au dărâmat în câteva ore. 

Între timp, la palat, împăratul intelesese greşeala 
făcută şi a cerut ca Zoe să fie adusă degrabă înapoi de 

la mănăstire. A fost purtată în kathisma din Hipodrom, 
pentru a da asigurări că era nevătămată, dar această 
stratagemă nu a potolit cu nimic furia mulţimii. În 
schimb, oamenii s-au dus să o caute pe o alta fiică a lui 
Constantin al VIII-lea, Teodora, pe care au adus-o la 
Hagia Sofia, unde a fost proclamată împărăteasă. 
Mihail şi unchiul său, Constantin, au intrat în panică şi 
s-au grăbit să ajungă în portul Boukoleon, unde s-au 
urcat pe o navă. După ce au navigat de-a lungul 
tronsonului de sud al Zidurilor maritime, au acostat la 
mănăstirea Sfântul loan Studion şi s-au refugiat în 
biserică. Clădirea a fost curând înconjurată de o 
mulțime furioasă, amenințând să o dărâme peste 
fugari. Dar în acel moment şi-a făcut apariţia un 
detaşament de soldaţi, însoţiţi de Psellos, care să preia 
controlul. Croindu-şi drum prin mulţime, au pătruns în 
biserică. Până atunci, scria Psellos, nu se simţea lipsit 
de oarecare simpatie fata de gloată, ţinând seama de 
modul total nedrept în care Mihail o tratase pe Zoe. Dar 
acum 


„când am ajuns în sfântul altar, unde se aflau, şi i-am 
văzut pe amândoi fugarii, unul, care fusese împărat, 
agatandu-se de Sfânta Masa a Cuvântului, iar celălalt, 
nobilissimos, stând în dreapta altarului, amândoi cu 
haine schimbate, rămaşi fără urmă de curaj şi făcuţi de 


ruşine, atunci mi-am dat seama că nu-mi rămăsese în 
inimă niciun strop de mânie. 3% 


Între timp se lăsase întunericul şi a sosit un alt oficial, 
cerându-le celor doi să plece din biserică, cu 
promisiunea că nu li se va întâmpla niciun rău. Dar ei 
au refuzat şi s-au prins şi mai zdravăn de altar, iar 
gloata nu a mai putut fi ţinută în frâu şi a năvălit 
înăuntru, târându-i pe cei doi din refugiul lor. Odată ce 
nu s-au mai aflat în loc sfinţit, probabil că ar fi fost 
linsati dacă nu ar fi apărut încă un oficial, aducând un 
fier înroşit şi instrucţiuni din partea Teodorei să fie 
orbiti. Psellos descria cum au reacţionat cei doi la 
aflarea sortii care îi aştepta. Dându-şi seama cá nu 
există scăpare, Constantin s-a oferit să fie cea dintâi 
victimă şi s-a pus la pământ, ceata din jur 
înghesuindu-se ca să vadă mai bine. Mihail, pe de altă 
parte, a fost coplesit de frică şi a fost nevoie să fie pus la 
pământ şi ţinut ca să i se aplice pedeapsa, poate de 
către şeful gărzii varege, Harald Hardrada. Aşa s-a 
încheiat domnia de cinci luni a lui Mihail. A fost trimis 
la o mănăstire, petrecându-şi tot restul vieţii în 
călugărie. În bătălia pentru a-l detrona au pierit în jur 
de 3000 de cetăţeni ai Constantinopolului. Zoe şi 

Teodora au condus apoi împreună vreme de două luni, 
până când Zoe l-a adus înapoi pe Constantin 
Monomahul din Lesbos. Cu care s-a căsătorit în iunie 
1042, când imperiul a avut iarăşi în frunte un bărbat. Şi 
totul a revenit la normal.?* 

Evenimentele din 1042 au fost deosebit de dramatice, 
dar în niciun caz unice. Poporul din Constantinopol 
intervenise în mai multe rânduri contribuind la decizia 
asupra cui urma să fie reprezentantul lui Dumnezeu. În 
945, oamenii au protestat zgomotos în faţa Marelui 
Palat, împiedicând ca împăratul legitim al dinastiei 
Macedonene, Constantin al VII-lea Porfirogenetul, 
străbunicul lui Zoe şi al Teodorei, să fie înlăturat de 
familia Lekapenos. La scurt timp, Constantin şi 
susținătorii lui i-au arestat pe Lekapenoi şi Constantin 
a preluat puterea ca împărat unic. Dar mulțimea nu a 
intervenit mereu în apărarea legitimitatii. În 1057, când 
generalul rebel Isaac Comnenul se apropia dinspre est 
cu o armată, împăratul în funcţie Mihail al VI-lea ar fi 
putut să rămână în siguranţă în spatele zidurilor 
Constantinopolului, dar oamenii au început să se 
adune în număr mare în jurul catedralei Hagia Sofia. 
Instigati de susţinătorii Comnenului, au început să-l 

acame pe Isaac împărat. Descurajat de această 
demonstratie, Mihail a abdicat si a fugit intr-o 
mánástire. A doua zi, Isaac a traversat Bosforul si a 
intrat în Constantinopol, întâmpinat tumultuos. Însă 
poporul era plin de capricii. Andronic I, primit în 
acelaşi fel la Constantinopol în 1182, a fost linşat pe 
Hipodrom de mulţime, nici trei ani mai târziu. 

Indiferent de teorie, părerea maselor nu era ceva de 
care împărații să-şi permită să nu tina seama.” 


Prin urmare, putem constata că împărații bizantini 
erau conştienţi de necesitatea de a lua în considerare 
opinia publică, o trăsătură care de obicei nu era legată 
de autocratii care domneau în virtutea dreptului divin. 
Ei făceau apel la întreaga lor perspicacitate politică 
pentru a se prezenta în cel mai favorabil mod în 
vederea asigurării aprobării populare şi pentru a crea 
punti peste fisura dintre conducători şi conduşi, destul 
de asemănător cu felul în care procedează şi monarhii 
constitutionali europeni contemporani. Dacă împărații 
nu aveau acces la mass-media, puteau să recurgă la 
scrierile proprii, la preambulurile codurilor lor de legi 
şi la discursurile publice ale colaboratorilor apropiaţi 

pentru a transmite acest mesaj. lema recurentă era 
aceea că reprezentantul lui Dumnezeu fusese ales nu 
spre avantajul lui personal, ci ca să se îngrijească de 
binele comun al întregului popor creştin. Se aştepta din 
partea lui să urmeze exemplul lui Dumnezeu, arătând 
devotiunea cuvenită si iubirea de oameni. Era 
răspunzător de împărţirea dreptăţii, de apărarea 
hotarelor, de îngrijirea celor nevoiaşi şi în general de 
susținerea prosperității şi bunăstării supusilor lui. 
Împăratul Léon al VI-lea pretindea că şi-ar fi privit 
aceste îndatoriri cu toată seriozitatea: „Preocupaţi de 
obligația noastră de a-i lua în considerare şi de a ne 
preocupa de ei [adică de întreaga populaţie], veghem 
noaptea, iar ziua deliberăm în ce fel să-i ţinem departe 
de orice necazuri şi rele şi în ce fel să se bucure de toată 
fericirea şi de bunăstarea ce li se cuvin de drept.”°°” 
Acelaşi mesaj era transmis şi sub formă vizuală prin 
atotprezentele reprezentări ale persoanei imperiale, 
alături de Hristos şi de Sfânta Fecioară: ele întăreau 
ideea de împărat în postura de protector cucernic, care 
se gândea la binele poporului său. Un împărat a mers şi 
mai departe. Un panou pictat comandat de Andronic I 
pentru porţile Bisericii Cei Patruzeci de Mucenici îl 

reprezenta purtând nu obişnuitele veşminte imperiale, 
ci haine modeste de lucrător, cu o seceră în mână. 
Împrejurările în care s-a executat pictura au fost destul 
de neobişnuite: Andronic era pe cale să pornească 
operaţiunea sa de epurare a aristocrației de la curte, 
prin urmare îi servea să pozeze drept apărător al celor 
muncitori şi săraci. Dar, şi în aceste condiţii, era încă un 
exemplu de împărat care îşi crea imaginea de om căruia 
îi pasă de interesele poporului.*$ 

Împărații bizantini erau atenţi şi să apară cu 
regularitate în fata supusilor lor. Aparițiile în kathisma, 
la cursele de care de pe Hipodrom, şi la procesiunile 
care traversau Augusteionul sau străbăteau Mese 
aveau şi ele rolul de a permite oamenilor să-l vadă pe 
împărat şi să le trezească admiraţia şi respectul. lar cu 
asemenea prilejuri, împăratul nu era foarte strâns 
înconjurat de garda lui, încât nimeni să nu se poată 
apropia de el. Odată, împăratul Teofil conducea o 
procesiune de la Biserica Maica Domnului din 
Blachernae, când o femeie i-a sărit în cale şi a apucat 
frâul calului său, spunându-i că animalul îi aparţinea 
de drept. Împăratul nu a alungat-o din calea sa, ci i-a 
cerut să aştepte să se întoarcă la palat ca să facă 
investigaţii. Şi, într-adevăr, s-a dovedit că armăsarul 

aparţinea femeii, fiind confiscat de un funcţionar 
corupt de la soţul ei decedat. Teofil i-a înapoiat calul şi 
l-a pedepsit pe funcţionar. În ce priveşte accesul la 
persoana imperială, oamenii de rând puteau să-i 
viziteze reşedinţa. Marele Palat era departe de a fi o 
fortăreață închisă, în pofida zidului construit de 
Nicefor al II-lea. Grădinile lui erau deschise publicului 
din zori şi până la ora 9 şi din nou după 3 
după-amiaza. 

Mai exista şi o politică lucidă de a include categorii 
cât mai largi din populaţie în ceremonialul imperial. 
Reprezentanţii Albaştrilor şi Verzilor din Hipodrom 
jucau aproape întotdeauna un rol. De sărbătoarea 
inaltarii Crucii, pe 14 septembrie, se întâlneau 
întotdeauna cu împăratul la Poarta de Bronz, când se 
întorcea de la Hagia Sofia şi se închina. Membrii breslei 
notarilor aveau dreptul de a participa la anumite 
ceremonii şi procesiuni. De fapt, erau aşteptaţi acolo şi 
dacă lipseau puteau fi amendaţi. În miercurea din 
Săptămâna Luminată, adică după Paşti, la Marele Palat 
erau aduşi şase copii abia botezați şi şase orfani, ca să 
primească fiecare o pungă de galbeni şi sărutul pe 
frunte al împăratului. Titlurile şi onorurile de curte nu 

erau rezervate doar elitei politice educate. Şefii 
factiunilor albastră si verde primeau titlul de 
protospatharios şi salariul cuvenit. Din câte se spunea, 
Alexie al III-lea Anghelos acorda titluri şi funcţii de 
prestigiu celor „de neam prost, mizeri, zarafilor şi 
negustorilor de in”. Calitatea de membru al Senatului, 
ajuns între timp un corp nebulos, în mare măsură 
onorific, era şi ea împărțită pe scară largă. 

Constantin al X-lea Ducas (1059-1067) a conferit 
statutul de senator până şi unor lucrători 
manufacturieri. Birocratii de talia lui Psellos şi 
Choniates erau consternati şi se plângeau amarnic de 
scoaterea la mezat a unor asemenea funcţii publice, 
„cum vând negustorii ambulanți fructele coapte”. 
Trucul, desigur, era să inventezi titluri noi, pe care să le 
rezervi cercului de apropiaţi, în vreme ce pe cele vechi 
şi perimate să le poti ceda te miri cui.?*? 

Titlurile nu serveau decât pentru cumpărarea 
loialității unei minorităţi absolute a populaţiei. În ce 
priveşte restul, împărații bizantini recurgeau în bună 
măsură la aceeaşi metodă ca predecesorii lor romani, 
adică la „pâine şi circ”. În timpul sărbătorilor publice, 
erau puse la cale cu dărnicie distracţii, care să-i 

mulțumească si sa le dea o preocupare 
constantinopolitanilor. Din  fântânile din curtea 
palatului tásnea vin, mulţimii i se aruncau galbeni, iar 
la Hipodrom se distribuia mâncare gratis.%! Împărații 
se întreceau indirect între ei în inventarea unor 
evenimente şi mai neaşteptate şi mai captivante. 
Nicefor al II-lea şi Constantin al VIII-lea au introdus 
lupte de gladiatori, deşi se pare că aceste înfruntări nu 
se duceau până la moarte. Constantin al IX-lea 
Monomahul, pe care nimic nu-l încânta mai mult decât 
un show de calitate, punea ca o girafă şi un elefant să 
facă paradă în jurul arenei, spre încântarea mulţimii. Şi 
se pare că girafa i-ar fi lăsat o impresie deosebit de 
puternică. Un observator nota cu grijă cum ea îşi mişca 
în acelaşi timp amândouă picioare de pe o parte, iar 
apoi pe cele de pe partea opusă. Este interesant că, pe 
locul unde se înălța odată mănăstirea Sfântul Gheorghe 
din Mangana a lui Constantin al IX-lea, s-a găsit un 
graffiti reprezentând acest animal. %2? Asemenea 
spectacole au jucat un rol vital în asigurarea unei 
supape de siguranţă pentru pasiunile deseori violente 
ale unei secţiuni a populaţiei. 

Apoi mai exista chestiunea bunăstării sociale, care 
intră şi astăzi în mare măsură în atenţia guvernelor. 
Potrivit teoriei, împăratul trebuia nu numai să asigure 
bunăstarea poporului său, ci şi să îi poarte de grijă la 
nevoie. Vasile I, ni se spune, „era un binefăcător 
generos pentru săraci şi cheltuia sume mari de bani 
pentru opere de caritate”. Nu era câtuşi de putin o 
excepţie, atât timp cât cei mai multi împărați bizantini, 
dacă domneau suficient, se îngrijeau să ducă la 
îndeplinire binefaceri remarcabile. Tot împăratul 
îndeplinea rolul principal în cadrul reacţiilor la 
dezastre, de genul incendiilor sau cutremurelor. Când 
focul a mistuit o parte din zona de nord a 
Constantinopolului la începutul anilor 1190, Isaac al 
II-lea Anghelos s-a grăbit să aloce bani pentru plata 
despăgubirilor celor rămaşi fără adapost.* Mai mult 
decât atât, în vreme ce majoritatea serviciilor sociale ale 
Constantinopolului erau administrate de Biserică şi de 
mănăstiri, ele erau de multe ori finanţate prin 
generozitatea imperială. Orfelinatul fusese initial 
întemeiat în secolul al IV-lea de un mirean evlavios, 
numit Zotikos, dar se afla sub patronaj imperial. Iustin 
al II-lea (565-578) a construit o biserică în incinta lui şi 

Alexie I a reclădit întregul complex.5%* Cele dintâi 
spitale, aziluri de săraci şi case pentru bătrâni fuseseră 
şi ele iniţial întemeiate de cetățeni particulari, însă 
împărații au intervenit curând după aceea. Iustinian I a 
reconstruit spitalul Sfântul Samson şi l-a adus sub 
tutelă imperială. În secolele următoare, împărații au 
devenit principalii fondatori ai instituţiilor de acest fel. 
Constantin al VII-lea a transformat grajdurile din 
spatele catedralei Hagia Sofia într-un azil pentru 
bătrâni, iar Mihail al IV-lea a pus bazele unei instituţii 
destinate săracilor. Toate marile mănăstiri, ca Sfântul 
Gheorghe din Mangana ori Pantokrator, erau 
proiectate să asigure servicii sociale şi în acelaşi timp să 
aibă un aspect măreț, asociindu-l în acest fel pe împărat 
cu operele caritabile cucernice. lar el exploata din plin 
publicitatea acumulată în urma demersului. În fiecare 
an, în Joia Mare, străbătea oraşul călare, împreună cu 
suita, ca să viziteze fiecare azil de bătrâni şi să împartă 
daruri celor din aşezăminte. %6 În toate aceste 
demersuri, împărații acționau aparent potrivit teoriei 
politice bizantine, care plasa filantropia printre primele 

îndatoriri ale împăratului romanilor. Cu toate astea, nu 
trebuie să scăpăm din vedere că şi autoconservarea 
reprezenta o rațiune în filantropia imperială. Soarta lui 
Mihail al V-lea avea darul să aducă aminte permanent 
ce se poate întâmpla dacă nu acorzi atenţia cuvenită 
părerilor şi nevoilor poporului din Constantinopol. 


8 
Outsiderii 


Ultimul mit al Constantinopolului era unul rámas 
poate nerostit, mai exact presupunerea cá pentru a fi cu 
adevărat „roman”, romeu, adică bizantin, trebuia să 
posezi anumite atribute. Bizantinul era bărbat; 
heterosexual; creştin ortodox, potrivit definiţiei date de 
cele şapte sinoade ecumenice; in  deplinátatea 
facultăţilor fizice şi vorbitor de greacă, preferabil în 
forma oficială a limbii. Majoritatea figurilor de seamă 
din viata bizantină politică, religioasă şi culturală, 
oamenii care umpleau filele cronicilor si ale 
documentelor oficiale îndeplineau toate aceste criterii. 
Pe de altă parte, existau foarte mulţi care nu le 
întruneau, fiind prin urmare consideraţi outsideri, 
adică „străini” care ar fi trebuit excluşi din viaţa cetăţii 
în anumite aspecte ale ei. Însă, încă o dată, teoria ŞI 
practica nu se potriveau. Chiar dacă diversitatea nu 


exista niciodată pe agendă, într-un fel sau altul toată 
lumea se integra. 

Cel mai masiv grup de outsideri era alcătuit din 
femei. Ca în majoritatea societăţilor premoderne, ele 
ocupau o poziţie subordonată bărbaţilor. Erau 
considerate din naştere mai slabe şi mai expuse 
păcatului. La urma urmei, Vechiul Testament spunea 
limpede că prima femeie, Eva, fusese cea care cedase 
tentatiei şarpelui, în Grădina Raiului. Ea îl ispitise pe 
Adam să mănânce din fructul oprit, provocând astfel 
căderea omului. Prin urmare, Teodor Studitul îi sfătuia 
pe călugări să nu aibă nimic de-a face cu femeile dacă 
doreau să evite tentatia, până acolo încât să nu 
folosească nici animale de povară femele. Era o idee 
care stătea la baza unui misoginism cras, ca în cazul 
poetului anonim care identifica marea, văpaia focului 
şi femeia drept cele trei mari rele, cea din urmă fiind şi 
cea supremă.%7 Tot de aici şi concluzia că femeile 
trebuie protejate şi ţinute departe de viaţa publică, spre 
binele lor propriu şi al tuturor celorlalţi. Se aştepta din 
partea lor să stea acasă şi să nu bântuie pe afară, iar 
dacă o făceau era obligatoriu să se acopere cu un văl. 
Modelul ideal pentru ele, deseori citat, era Penelopa 
din Odiseea lui Homer, care a aşteptat răbdătoare acasă, 

țesând faimoasa ei pânză, până la întoarcerea soțului ei 
din Războiul Troian. Mihail Psellos îşi lăuda mama 
pentru că torcea şi se folosea de toate ustensilele „după 
cum se cuvine să faci în odaia ta de femeie” 565 

Acest ideal al izolării de viata cotidiană era întărit şi 
de legislaţia bizantină, care prevedea că mersul femeii 
la Hipodrom, la băi sau la banchete fără permisiunea 
soțului ei constituia motiv de divorţ. Este cert că nu 
puteau frecventa tavernele, desi dintr-un motiv 
oarecare bizantinii erau incredintati cá nu se îmbătau la 
fel de uşor ca bărbaţii. Apariţia lor pe străzi era 
justificată doar de situaţiile de forţă majoră, ca atunci 
când Constantinopolul a fost lovit de un cutremur în 
1063 şi femeile au ieşit afară, speriate că se vor prăbuşi 
casele peste ele.5% Existau restricţii severe si în ce 
priveşte rolul pe care puteau să-l joace femeile in viata 
publică. Nu numai că legea le interzicea să funcţioneze 
ca judecător sau bancher, nu erau considerate 
competente nici măcar să servească drept martor la 
semnarea unui contract. ? Aveau mai puţine 
posibilităţi de studiu decât bărbaţii. Ca fiică a 
împăratului în funcţie, Anna Comnena a reprezentat o 
excepţie, însă până şi ea a trebuit să învingă o oarecare 

opoziţie a părinţilor când a anunţat că ar vrea să-şi 
continue studiile la nivel superior. Iniţial, a trebuit să ia 
lecţii în secret, de la eunucii palatului, înainte ca tatăl ei 
să se înduplece.”! Dacă acest fel de sechestrări şi-ar fi 
găsit justificarea în protecţia acordată femeilor, legea 
penală le oferea prea puţin ajutor împotriva violenței 
domestice. În teorie, bărbatul care îşi bătea nevasta cu 
biciul sau cu bátul fără să aibă un motiv suficient de 
serios putea fi obligat să plătească o despăgubire. Pe la 
anul 900, un bărbat numit Nicefor şi-a biciuit soţia, 
Maria, iar când ea a fugit să scape, a căzut şi s-a lovit la 
cap. A murit după câteva zile şi nimeni nu a făcut 
vreun demers ca bărbatul să fie urmărit în justiție.” 
Însă Bizanțul a fost mereu un tărâm al contradictiilor, 
iar temeiul religios care justifica subordonarea femeilor 
era cu două tăişuri. Dacă în Vechiul Testament femeile 
sunt vasul mai slab şi calea păcatului şi a ispitei, Noul 
Testament spune cum mântuirea omenirii a venit prin 
Sfânta Fecioară, care a vrut să-l poarte pe Dumnezeu 
întrupat în pântecele Ei. O tânără numită Casiana l-a 
înfruntat odată pe un împărat, care afirma cu infatuare 
că păcatul apăruse pe lume printr-o femeie. Ea i-a 
reamintit că tot printr-o femeie se născuse şi 

Mântuitorul lumii. Ca pedeapsă pentru impertinenta ei 
a fost scoasă de pe lista posibilelor soţii imperiale şi şi-a 
petrecut tot restul vieţii într-o mănăstire, unde şi-a 
consacrat energia muzicii şi scrierii unor imne 
memorabile. 373 Dincolo de surghiunirea Casianei, 
punctul ei de vedere era valabil şi majoritatea 
bizantinilor erau de acord cu ea. Sfânta Fecioară se 
bucura de o intensă venerare în Constantinopolul 
bizantin. O mare parte dintre biserici şi mănăstiri erau 
închinate Ei, iar două dintre cele mai mari sărbători ale 
anului liturgic, Buna Vestire, pe 25 martie, şi 
Adormirea Maicii Domnului, pe 15 august, erau în 
cinstirea Ei. Cu siguranţă că nu rămânea ascunsă şi se 
arăta oamenilor, iar ca marea protectoare a 
Constantinopolului, fusese deseori văzută în momente 
de criză la Zidurile continentale, icoana Ei fiind purtată 
de împărați în bătălii. Ea era chipul feminin in cel mai 
pozitiv rol cu putinţă. 

Faţă de acest precedent, nu este deloc surprinzător că 
unele doamne din elita bizantină, printre care 
împărătesele Anna Dalassena şi Eufrosina, au putut să 
sfideze teoria, ajungând să joace un rol politic 
conducător. Paralela cu imaginea Sfintei Fecioare poate 
fără îndoială să fi avut importanţa ei. Împărăteasa Zoe, 

fiica lui Constantin al VIII-lea, care între 1028 şi 1042 a 
adus la putere trei bărbaţi pe care îi luase de soţi, era 
privită ca o mamá de poporul Constantinopolului.?* 
Mai exista un element care le oferea doamnelor din 
mediul imperial bizantin ocazia de a deţine putere: o 
portita legală. Legea bizantină stabilea ca, dacă soţul 
murea înaintea soţiei şi copiii lor erau încă minori, 
atunci femeia devenea tutore al copiilor. În cazul 
împărăteselor rămase văduve, prevederea le acorda 
puterea de a conduce un consiliu de regență, practic să 
conducă imperiul pe perioada cât fiul ei rămânea 
minor. Astfel, spre exemplu, între 842 şi 858, cât timp 
împăratul Mihail al III-lea era copil, imperiul a fost 
administrat de mama sa, Teodora, cu ajutorul rudelor 
ei bărbaţi şi al oficialilor de la palat.*% 

Această  portità legală nu se aplica doar 
împărăteselor, ci întregii societăţi bizantine, ceea ce 
însemna că o văduvă devenea conducătoare a 
gospodăriei şi controla toate proprietăţile rezultate din 
căsătorie, atât ale ei, cât şi ale soţului. Dar controlul pe 
care femeile bizantine îl deţineau asupra proprietăţii nu 
se încheia aici. Chiar dacă legea bizantină le interzicea 
anumite profesiuni şi nu le îngăduia să servească drept 

martori, le permitea în schimb să fie parti în contract si 
să încheie testamente, chiar dacă erau căsătorite. Mai 
mult decât atât, dota unei femei îi rămânea în posesie, 
separată de proprietăţile soțului ei. În majoritatea 
sistemelor de legi medievale se considera că interesele 
legale ale soţiei se contopesc cu cele ale soţului, prin 
urmare nu deţinea niciun drept de control independent 
asupra proprietăţii. Drepturile de care se bucurau 
femeile bizantine nu au fost acordate celor din Europa 
Apuseană şi din America decât mult mai târziu, în 
secolul al XIX-lea.*76 

Practic, nu se întâmpla neapărat ca toate femeile 
bizantine să rămână permanent închise în sfera casnică. 
Acest ideal pare să fi fost aplicat doar doamnelor din 
familiile bogate, cu înalt statut. lar unele femei jucau un 
rol cát se poate de important în viata comercială din 
Constantinopol. Existau negustorese proprietare ale 
unor nave de transport, printre care şi o împărăteasă. 
Coborând mai mult pe scara economică, erau femei 
care aveau propriile prăvălii în pieţe, unde vindeau 
orice, de la plăcinte fierbinţi la bijuterii.% Existau şi 
femei care practicau meşteşugurile şi meseriile — şi, din 

câte se pare, excelau în domeniul torsului, țesutului şi 
dărăcitului, în care erau considerate superioare 
bărbaţilor — fără îndoială şi în scopuri comerciale, dar si 
pentru propriile lor gospodării. 7? Firesc, existau 
moaşe, dar femeile se pregăteau şi ca să devină medici. 
Carta de întemeiere a mănăstirii Pantokrator stabilea că 
în spitalul ei trebuie să fie angajate mai multe doctorite 
care să se ocupe de paciente.% Nici măcar cea mai 
veche profesiune din lume nu era ilegală la 
Constantinopol. Evident, Biserica nu era de acord. Un 
vizitator cleric afirma lezat ca, după cum 
Constantinopolul era mai presus de alte oraşe prin 
bogăţie, la fel se situa şi prin viciu. Încercările 
autorităţilor de a stăvili prostituţia se limitau la crearea 
de refugii pentru cele care doreau să scape de 
exploatare. Mihail al IV-lea a construit un adăpost în 
1030 şi a trimis pe străzi vestitori care să invite 
prostituatele care doreau să renunţe la acest mod de 
viaţă. În schimb, unii dintre împărați se numărau 
printre clienţii, şi nu salvatorii lor.?9? 

Când se punea problema identificării unei voci care 
să le reprezinte politic, situaţia muncitoarelor din 
Constantinopol era în mare măsură asemănătoare cu a 

bărbaţilor. În teorie, ele erau excluse, dar în practică 
puteau declanşa acţiuni violente când ajungeau în 
situaţii de criză şi au jucat un rol de seamă în opoziţia 
fata de împărații iconoclaşti. Potrivit unei legende 
târzii, când s-a răspândit vestea că soldaţii demontau 
icoana lui Hristos de la Poarta de Bronz, în 726, o ceată 
de femei condusă de o anume Teodosia s-a năpustit din 
Augusteion spre a-i opri. În lupta care s-a iscat au 
împins scara pe care se urcase un soldat ca să 
desprindă icoana, iar în urma căderii acesta a murit. 
Teodosia a fost executată la scurt timp de camarazii 
soldatului, care i-au tăiat gâtul cu un corn de berbec.**! 
Povestea Teodosiei ar putea fi apocrifă, dar există 
multe alte exemple bine atestate de femei care au luat 
parte la proteste politice violente. Tot nişte femei au 
aruncat cu pietre în împăratul Nicefor al II-lea de pe 
acoperişul casei lor. Când împăratul Andronic I a fost 
răsturnat de pe tron şi linşat pe Hipodrom, în 1185, 
femeile se aflau în fruntea gloatei care l-a lovit cu 
pumnii şi picioarele, multe dintre ele pornite să se 
răzbune pentru execuţia sau orbirea soţilor lor. Femeile 
au jucat un rol important în revolta care a pus capăt 
domniei lui Mihail al V-lea, în 1042. Mihail Psellos le-a 
văzut în fruntea mulţimii „țipând şi bătându-se cu 

pumnii în piept”, cerând să fie repusă în drepturi 
„maica” lor, împărăteasa Zoe. 52 Prin urmare, e 
limpede că femeile de la toate nivelurile sociale puteau 
să participe la viaţa politică şi economică. Bineînţeles, 
nimeni nu ar putea pretinde că femeile bizantine se 
bucurau de acelaşi statut ca bărbaţii, numai că teoria 
referitoare la cum ar fi trebuit să arate rolul lor nu era 
nici pe departe atât de monolitică şi de inflexibilă pe cât 
ar fi vrut să creadă susţinătorii ei. 

Dat fiind că reprezentau jumătate din populaţie, 
femeile erau pur şi simplu prea multe la număr pentru 
a fi complet marginalizate. Grupurile mai mici, care nu 
corespundeau într-un fel sau altul idealului, erau mult 
mai uşor de pus la zid. Homosexualii făceau obiectul 
dezaprobării profunde a autorităţilor şi de multe ori a 
populaţiei în general. Din nou, existau motive 
religioase. Biblia atinge rareori subiectul, însă există o 
interzicere anume a relaţiilor sexuale între bărbaţi în 
Leviticul 18.22. Pe această bază, existau nenumărate 
condamnări ale acestor practici din partea clerului şi 
avertismente cu pedepsele grele care îi aşteptau pe cei 
care se lăsau în voia unei asemenea tentaţii. Un 
moralist îşi sfătuia cititorii: „Presupunând că [diavolul] 
te supune la presiuni să te culci cu un bărbat, păzeşte-te 

de înfricoşătoarea judecată a lui Dumnezeu şi fereşte-te 
de ea. Multi au fost aceia care au fost loviți pe loc de 
fulgerul Domnului când păcătuiau în acest fel la ei în 
case, în secret."'38 

Unul dintre pustnicii din Constantinopol afirma că 
avusese o viziune a Judecăţii de Apoi în care, la un 
semn al Atotputernicului, îngerii prindeau pietre de 
moară la gâtul homosexualilor şi îi prăvăleau în marea 
de foc mistuitor. 3+ Condamnarea ecleziastică era 
susținută şi de autoritatea imperială, printr-o serie de 
legi — începând cu 342, când a fost interzisă orice 
căsătorie între bărbaţi, şi culminând în 559, când au fost 
prevăzute pedepse severe împotriva celor vinovaţi de 
„destrăbălare împotriva naturii” 9 În timpul domniei 
lui Iustinian I s-a petrecut o epurare a episcopilor 
banuiti de homosexualitate. Isaia, episcop al 
Rhodosului, şi alţii au fost arestaţi şi duşi la 
Constantinopol, unii pe baza unor dovezi evident 
subrede. Au fost torturați, castrati şi purtaţi pe străzi, 
spre a fi făcuţi de ruşine; unii dintre ei nu au rezistat 
chinurilor. „De atunci”, scria un contemporan, „a intrat 

teama în rândul celor afectaţi de pofte homosexuale.”3* 

Dar la fel cum concepţia biblică despre slăbiciunea 
feminină nu se reflecta de fiecare dată în viaţa de zi cu 
Zi, nici condamnarea din Leviticul nu era întotdeauna 
pusă în practică. Pedeapsa draconică aplicată lui Isaia 
din Rhodos şi celorlalţi episcopi nu era sub niciun 
motiv o întâmplare obişnuită. De fapt, nu s-a păstrat 
aproape nici o altă asemenea dovadă a urmăririi penale 
pentru homosexualitate de-a lungul întregii istorii 
bizantine. Mai mult decât atât, nu încape îndoială că 
relaţiile între persoane de acelaşi sex au continuat la 
Constantinopol, chiar dacă, prin natura lor, exemple 
specifice sunt greu de găsit şi erau de fiecare dată 
relatate într-o manieră ostilă. Punctul de întâlnire al 
bărbaţilor gay din Constantinopol pare să fi fost 
porticul care înconjura Biserica Maica Domnului din 
Blachernae şi care trebuie să fi oferit numeroase 
cotloane întunecate, dar nu avem ştiinţă de acest fapt 
decât pentru că cineva a pretins că un fulger a fost 
trimis din cer ca să pună capăt acţiunilor. Mai auzim de 
un elev din şcoala Orfelinatului numit Bogoas, care a 
făcut o pasiune pentru un elev mai mare; la maturitate 
s-a castrat, din câte se afirmă, sperând să-şi păstreze 

înfăţişarea juvenilă şi să continue relaţia. Informaţia 
provine dintr-un denunt răutăcios din partea unui rival 
politic. Însă în spatele acestei indignări stridente şi 
fariseice, societatea bizantină le oferea un colac de 
salvare celor ca Bogoas, deoarece exista o cale prin care 
partenerii bărbaţi puteau obţine o unire recunoscută. Ei 
aveau posibilitatea de a stabili o  adelphopoiia, 
adoptându-se reciproc ca fraţi şi făgăduindu-şi ajutor şi 
susţinere reciprocă. Legătura nu avea statut legal şi nu 
avea implicaţii asupra moştenirii de proprietăţi, însă 
ceremonia avea caracter religios şi cu siguranţă că 
societatea în general considera că această formă asigura 
o legătură stabilă. Permitand pe tăcute ceea ce era de 
fapt o căsătorie între parteneri de acelaşi sex, bizantinii 
făceau exact ceea ce multe alte societăţi au făcut înainte 
şi după ei, adică preferau să închidă ochii fata de ceva 
ce nu făcea niciun rău nimănui. 

Când îşi ţineau femeile sechestrate şi îi acuzau pe 
homosexuali, bizantinii puteau să facă apel la 
autoritatea biblică. Cu totul altfel stăteau lucrurile când 
se punea problema atitudinii faţă de cei care aveau 
mari suferințe, şi în special de alienatie, lepră sau 
invaliditate gravă. Atunci oamenii uitau prea repede de 
tămăduirile făcute cu toată mila de Hristos, relatate în 

Evanghelii, reactionánd cu oroare şi dezgust. Avem 
de-a face cu o societate care punea mare preţ pe forma 
fizică deplină: eunucii erau considerati ineligibili 
pentru funcția de împărat tocmai pentru că le lipsea o 
parte a corpului, iar un raţionament asemănător 
susţinea şi pedeapsa orbirii aplicată celor care pierdeau 
în lupta pentru putere.?5 Prin extensie, exista şi o 
credinţă că persoanele care sufereau de aceste stigmate 
trebuie să le fi meritat într-un fel sau altul. Era destul 
de răspândită părerea că lepra era provocată de 
desfrânarea în exces şi că nebunia era cauzată de 
posedarea demonicá.?*? Astfel, oamenii cu asemenea 
afecţiuni erau la o primă vedere outsiderii extremi, 
renegati de o mare parte din societate. 

Însă, la fel ca în cazul femeilor şi homosexualilor, 
moneda avea două fete. Exista conştiinţa că exemplul 
lui Hristos trebuie urmat şi că persoanele lovite în acest 
fel trebuie tratate cu milă. Din câte se pare, orfelinatul 
se îngrijea de infirmi. Potrivit Annei Comnena, acolo 
aveai ocazia să vezi „un bărbat fără picioare folosind 
picioarele celor din jur, un bărbat fără mâini fiind ajutat 
de mâinile prietenilor iar cei paralizati fiind îngrijiţi de 
bărbaţi puternici, sănătoşi”. Pentru leproşi exista un 

spital, înfiinţat tot de Zotikos, omul care pusese şi 
bazele  orfelinatului. Situat in afara oraşului 
propriu-zis, de cealaltă parte a Cornului de Aur, a 
intrat sub patronajul imperial al lui Ioan I Tzimiskes, 
care l-a refăcut şi obişnuia să îl viziteze cu regularitate. 
Leproşii nu erau întotdeauna expediati în suburbii. 
Pentru ei exista o casă rezervată în mănăstirea 
Pantokrator, deşi ideea nu era să fie trataţi, ci doar să li 
se pună la dispoziţie „ajutor şi alinare”. Nu existau legi 
de segregatie, ca în Europa Occidentală din acele 
vremuri. ?? Suferinzii de boli mintale o duceau 
probabil cel mai greu. Existau aziluri, cum ar fi cel de 
pe lângă Biserica Sfânta Anastasia, dar este foarte 
probabil ca asemenea instituţii să se fi limitat la 
închiderea celor bolnavi. Faptul curios este că, în 
virtutea unei piruete logice în care bizantinii excelau, 
atât lepra, cât şi nebunia erau văzute de unii dintr-un 
unghi perfect opus: ca boli sfinte, un fel de apariţii 
divine care îl aşezau pe suferind pe calea sfinteniei. 
Cultul bizar al nebunului întru Hristos era o 
manifestare a acestei percepții. Astfel, aceşti outsideri 
ajungeau să fie trecuţi în rândul celui mai venerat gen 

de persoană, omul sfânt.*! 


Dacă exista oarecare flexibilitate şi ambiguitate în 
chestiunile care ţineau de sex, sexualitate şi afecţiuni 
fizice, aparent nu putea fi vorba despre niciun 
compromis în privinţa doctrinei religioase. În anii 
imediat următori convertirii lui Constantin, Biserica 
Creştină fusese grav afectată de dezacorduri teologice, 
mai ales legate de Hristologie: chestiunea spinoasă a 
naturii relaţiei Iisus Hristos şi Dumnezeu Tatăl. În 380, 
împăratul Teodosiu I a căutat să pună capăt îndoielilor 
prin adoptarea unei legi care hotăra că toţi creştinii 
trebuie să adere la versiunea de credinţă stabilită de 
Primul Sinod Ecumenic de la Niceea din 325?? Cum 
neînțelegerile au continuat, au urmat alte sinoade 
ecumenice, printre care şi cel de-al IV-lea, de la 
Calcedon, în 451. Ultimul a fost cel de-al VI-lea, 
întrunit la Niceea în 787, prin care s-a pus capăt 
iconoclasmului. Dogmele elaborate de aceste adunări 
clericale au reprezentat, începând de atunci, ortodoxia, 
dreapta credinţă la care erau aşteptaţi să subscrie toti 
creştinii autentici. 

Cei care nu se conformau aveau toate şansele să se 

pună rău atât cu autorităţile ecleziastice, cât şi cu cele 
imperiale. Pentru început, suspectul era convocat să 
apară în fata sinodului, organul conducător al Bisericii 
Constantinopolului. Un număr considerabil de oameni 
de seamă au ajuns în această postură, printre care şi 
clerici. Simeon Noul Teolog a fost chemat în 1009, din 
cauză că venerase o icoană care reprezenta nu pe 
Hristos sau pe Sfânta Fecioară, ci pe un frate călugăr 
recent decedat. În 1117, Eustratiu, arhiepiscopul din 
Niceea, a fost acuzat pentru că ar fi susținut că lisus 
Hristos rationase la fel ca Aristotel. După deliberárile 
cuvenite, Simeon a fost trimis în exil, iar Eustratiu a fost 
oficial condamnat pentru erezie şi anatemizat, adică 
îndepărtat de la Tainele Bisericii până la constatarea 
pocáintei lui.5% Pedeapsa pentru asemenea devieri in 
rândul claselor de jos putea fi mult mai aspră. La 
începutul secolului al XII-lea, împăratul Alexie I era tot 
mai preocupat de faptul că secta eretică a bogomililor 
îşi făcuse o bază la Constantinopol. Adepții ei socoteau 
că tot ceea ce este material reprezintă un rău, făcut de 
diavol, şi numai cele spirituale erau bune. Această 
atitudine contrazicea direct ortodoxia, care considera 
că Dumnezeu, prin lisus Hristos, se născuse în trup 
material. Prin urmare s-a pornit vânătoarea împotriva 

acestor semănători de discordie şi, când unul dintre ei a 
fost capturat, a fost adus la Palatul Blachernae şi 
torturat până ce a dezvăluit numele conducătorului 
sectei, un anume Vasile. Pentru a-l prinde, Alexie l-a 
invitat pe Vasile la palat, pretinzând că ar fi interesat 
să-i adopte doctrina. După o conversaţie prietenească 
în care Vasile şi-a dezvăluit convingerile, împăratul a 
tras o draperie, dezvăluind un secretar care notase 
fiecare cuvânt care fusese spus. Adus în faţa sinodului, 
Vasile a fost condamnat la moarte şi sentinţa a fost 
executată pe Hipodrom, unde a fost ars pe un rug 
enorm. Pedepse la fel de drastice erau aplicate celor 
osánditi pentru vrăjitorie, dintre care doi au fost orbiti 
în timpul domniei lui Manuel I.3% 

La fel în situaţia persecutării homosexualilor, 
asemenea pedepse drastice erau relativ rare. Când 
conducătorul bogomililor a fost executat pe Hipodrom, 
reacţia mulţimii care asista la spectacol a fost să ceară 
ca toti membrii sectei să fie dati pradă flăcărilor. Însă 
împăratul Alexie a refuzat să aprobe aceasta masura.°*” 
Faţă de abaterile religioase bizantinii nu au adoptat 
niciodată aceeaşi ferocitate ca Europa Occidentală în 
Evul Mediu târziu şi în vremea Reformei, când 

nenumărați oameni au pierit din cauza credințelor lor. 
Mai mult decât atât, autorităţile bizantine au 
recunoscut că unii creştini adoptaseră practici şi tradiţii 
diferite — spre exemplu, nubienii şi etiopienii, care 
veneau în pelerinaj sau serveau in garda palatului.%% 
Autorităţile bizantine erau cât se poate de multumite ca 
aceste tradiţii diferite să-şi găsească loc în biserici 
anume destinate lor. În cartierul rusesc se afla Biserica 
Sfinţilor Boris şi Gleb, unde liturghia se săvârşea nu în 
greacă, ci în vechea slavonă bisericească. Ceea ce era 
perfect de aşteptat. Ierarhia ecleziastică rusă era foarte 
strâns legată de a Constantinopolului: suveranul rus şi 
poporul său fuseseră botezați in 989 de clerici trimişi de 
la Constantinopol, iar arhiepiscopul de la Kiev si alti 
prelati erau de regulá incá numiti de bizantini. Prin 
urmare, ruşii se încadrau în ceea ce bizantinii 
considerau dreapta credință, chiar dacă foloseau 
practici diferite şi o altă limbă liturgică. Însă această 
toleranţă avea limitele ei. O vreme, a existat o biserică 
unde slujbele erau desfăşurate în armeană. Dar ierarhia 
armeană nu acceptase niciodată dogmele Sinodului de 
la Calcedon, prin urmare tehnic vorbind era în erezie. 
Biserica lor din Constantinopol a rezistat până în jurul 
anului 1100, când, din ordin imperial, a fost arsă şi 

clerul trimis acasă.%” 

Cel mai extins grup de creştini aparţinând unei alte 
tradiţii aflaţi la Constantinopol erau europenii apuseni, 
pe care bizantinii îi numeau colectiv „latini”. În afara 
negustorilor italieni care locuiau în zonele lor 
rezidenţiale speciale de pe Cornul de Aur, existau 
multi alti apuseni care serveau drept mercenari în 
armatele imperiale, mai cu seamă normanzi, englezi, 
francezi, germani şi scandinavi, la fel şi pelerini şi 
reprezentanţi străini. Asemenea ruşilor, şi occidentalii 
aveau bisericile lor speciale, în care liturghia se ţinea în 
latină: englezii aveau biserica lor închinată Sfântului 
Nicolae şi Sfântului Augustin din Canterbury, iar 
scandinavii pe a Sfântului Olaf.?* Negustorii italieni 
aveau propriile biserici în cartierele lor comerciale, de-a 
lungul Cornului de Aur. Pisanii deţineau Biserica 
Sfântul Petru, în vreme ce principala biserică venețiană 
era Sfântul Akindynos, alături de altele, dedicate 
Sfinţilor Marcu, Ioan, Nicolae şi Sfintei Fecioare.” La 
prima vedere, ar fi trebuit să nu fie nicio problemă, 
deoarece Biserica Occidentală acceptase dogmele 
sinoadelor ecumenice. Din nefericire însă, de câteva 

secole se îndepărtase cu încetul de cea a Bizanțului. 
Existau diferenţe nu doar de practică, ci şi de doctrină: 
bizantinii dezaprobau cu hotărâre Crezul apusean, care 
se deosebea de cel definit de sinoadele ecumenice şi nu 
acceptau poziţia latină potrivit căreia papa de la Roma 
avea autoritate asupra întregii Biserici. În 1052, un 
patriarh zelos a închis toate bisericile latine din 
Constantinopol, din cauză că nu era de acord ca în ele 
să se folosească pâine nedospită, şi nu dospită, pentru 
Sfânta împărtăşanie. Dar era un fapt rar şi bisericile 
s-au redeschis curând: în general, sinodul trecea cu 
vederea ce făceau latinii în bisericile lor. 

În linii mari, de aceeaşi toleranţă se bucurau şi micile 
grupuri de locuitori ai Constantinopolului care nu erau 
creştini. Existau etnici ai popoarelor turcice, spre 
exemplu pecenegi şi cumani, care serveau în armatele 
imperiale şi îşi păstraseră vechea lor religie păgână. 
Apoi erau musulmanii, mai ales negustori arabi şi turci, 
pentru ale căror nevoi spirituale se puseseră la 
dispoziţie câteva moschei, de la începutul secolului al 
VIII-lea. În 1200, cea mai importantă era cea cunoscută 
sub numele de Mitaton, aşezată discret chiar în afara 
Zidurilor maritime, pe Cornul de Aur. Această 
împăcare arătată cultului musulman nu era motivată 

de vreun spirit tolerant şi larg, ci de cerinţele 
diplomaţiei internaţionale. Moscheile din 
Constantinopol reprezentau o utilà valoare de schimb 
in relatiile Bizantului cu puternicii lui vecini de la est, 
fie ei Abbasizi, Fatimizi, Selgiucizi ori Ayyubizi. 
Dreptul de a numi muezini si de a pláti pentru 
întreţinerea moscheilor din Constantinopol putea fi 
negociat pentru ceva pretuit de bizantini, de obicei 
controlul asupra Bisericii Sfântului Mormânt din 
Ierusalim.*?! 

Cealaltă comunitate necrestiná a Constantinopolului 
trăia nu în oraşul propriu-zis, ci in suburbia Galata, de 
cealaltă parte a Cornului de Aur. Acolo se găsea o 
comunitate mică, de circa 2500 de evrei, alături de 
sinagogile şi cimitirul lor, împărţiţi între o majoritate 
rabinită si o minoritate caraitá. +? Era absolut de 
aşteptat ca suveranii creştini  nedispuşi la 
compromisuri ai Bizanțului să acorde uneori o atenţie 
nedorită acestor disidenti care locuiau la usa lor şi, spre 
deosebire de musulmani, evreii nu dispuneau de un 
guvern străin puternic care să le apere interesele. În 
anii care au urmat convertirii lui Constantin la 

creştinism au fost privati cu bună ştiinţă de unele 
drepturi de care se bucura restul populaţiei. O lege din 
418, spre exemplu, le interzicea evreilor să intre în 
serviciul imperial. Nu li se îngăduia să meargă călare 
pe cal, iar drepturile lor de proprietate puteau fi 
înlăturate, după bunul plac imperial. Împăratul 
Teodosiu al II-lea i-a evacuat fără multă discuţie pe 
evreii din Chalkoprateia, unde dorea să construiască 
Biserica Maica Domnului. ? Au existat până si 
încercări sporadice de a-i forţa pe evreii bizantini să 
accepte botezul. Împăratul Léon al III-lea a emis un 
decret în acest sens în anii 720, iar Vasile I a încercat din 
nou în anii 870. Cea mai serioasă persecuție s-a petrecut 
sub Romanos I între anii 930 şi 940, făcându-i pe multi 
evrei să fugă de pe teritoriul bizantin, ca să evite 
botezul forţat.4% 

Pe de altă parte, în pofida legislaţiei, a măsurilor 
arbitrare şi a momentelor de persecuție, viata evreilor 
constantinopolitani nu s-a caracterizat printr-o 
oprimare dură şi constantă. Chiar dacă legile lui Léon 
al III-lea, Vasile I si Romanos au putut face ca unii evrei 
să se lase convinşi sau să fie siliţi să accepte botezul, 

aceste măsuri par să nu fi fost aplicate foarte eficace sau 
foarte mult timp. Oricare dintre convertitii care nu au 
făcut-o cu toată inima au putut să se întoarcă repede la 
credinţa lor ancestrală, iar după căderea lui Romanos I, 
în 944, nu au mai fost alte încercări de a-i sili pe evrei să 
se boteze. Nu au existat niciodată expulzări în masă 
organizate de la nivel de stat de genul celor petrecute în 
Europa Occidentală în Evul Mediu. Nici măcar 
interdicțiile legale specifice aplicate evreilor nu au fost 
întotdeauna puse în aplicare. Medicul personal al 
împăratului Manuel I a fost absolvit de interdicţia de a 
merge călare pe cal aplicată evreilor. În afara acelor 
interdicti anume, legea bizantină asigura de fapt 
aceeaşi protecție asupra vieţii şi proprietății unui evreu 
pe care o asigura tuturor celorlalți. Creştinilor li se 
interzicea în mod expres să-i deranjeze pe evrei, iar 
dacă o făceau, se expuneau să plătească dublu valoarea 
oricărei proprietăţi deteriorate de ei şi în plus să o 
înlocuiască. În general, comunitatea era lăsată în 
mare măsură în voia ei. Un contemporan creştin 
afirma, cu unele exagerări, că evreii puteau trăi deschis 
şi fără teamă în Imperiul Bizantin, iar în vremurile de 
persecuție din lumea musulmană, ca în perioada 

califului Fatimid Hakim în Egipt, la începutul secolului 
al XI-lea, evreii se refugiau pe teritoriul bizantin şi 
deseori rămâneau acolo. Constantinopolul şi alte oraşe 
bizantine păreau să se fi transformat în centre de 
educaţie şi studii evreieşti. Un rabin numit Kaleb 
Korsinos, despre care se ştie că a locuit în comunitatea 
din Galata la sfârşitul secolului al XII-lea, a scris un 
comentariu asupra operei lui Avraham ibn Ezra 
(Abenezra, 1089-1167).40 

Când erau lăsaţi în voia lor, unii evrei din Galata 
păreau să-şi fi câştigat traiul ca tesatori de mătase si 
tăbăcari, alţii ca negustori, profitând de excelenta 
poziție comercială a Constantinopolului.*% Ei aveau şi 
un avantaj suplimentar, deoarece, în vreme ce alţii 
trăiseră aici întreaga lor viaţă, mulţi dintre evrei erau 
imigranţi cu numeroase legături în alte mari oraşe 
comerciale, spre exemplu în Alexandria. S-au păstrat 
schimburi de scrisori între asemenea prieteni şi frati 
despărțiți între ele, cum este epistola unei femei numite 
Maliha, care se mutase la Bizanţ, dar, cât se poate de 
limpede, era mistuită de dorul de Egipt. Ea le scria 
fraților ei: „Aş vrea să vă pot scrie că sunt bine, dar nu 
sunt bine, deoarece în acest moment, trebuie să vă 

spun, e mare nelinişte în inima mea, paşii îmi sunt 
şovăielnici, oasele îmi tremură şi puterile mi s-au topit, 
căci stau despărțită de voi de atâţia ani.” 

În afara încărcăturii emoţionale, acele legături cu 
rude şi prieteni din porturi răspândite în toată 
Mediterana puneau la dispoziţie o reţea utilă care să 
faciliteze mişcarea mărfurilor. Maliha îşi încheia 
scrisoarea cerându-le fraţilor ei să vină să o ia de acolo 
înapoi, în Egipt, dar să aducă şi ceva mărfuri cu ei În 
mod normal, evreii nu aveau voie să-şi transporte 
mărfurile cu nave venețiene, deoarece asta le-ar fi putut 
permite să evite kommerkion, dar este limpede că găseau 
ei căi să o facă. Drept urmare, comunitatea din Galata, 
deşi nu de mari dimensiuni, era suficient de avută să 
plătească răscumpărarea pentru evreii capturați de 
pirați şi să asigure găzduire şi generozitate fata de cei 
care treceau prin capitală, poate inclusiv negustorului 
din Alexandria al cărui vas, aflat în drum spre Amalfi 
cu o încărcătură de piper şi alte mirodenii, a trebuit să 
se refugieze în 1050 la nord de Constantinopol ca să 
scape de pirați. Un călător ajuns înapoi în Egipt îşi 
consemna recunoştinţa lui pentru cei şase binefăcători 
ai săi din Constantinopol şi pentru „întreaga sfântă 

congregatie, fie ei binecuvantati” 40 


Toleranta oficialá de facto a autoritátilor religioase si 
laice la adresa celor care nu se integrau in ortodoxia 
bizantiná reprezenta o reactie pragmaticá fatá de 
realitatea de zi cu zi. Ín schimb nu se putea niciodatá 
garanta că această acceptare tacită se va reflecta si pe 
strázi. La fel cum multimea constantinopolitaná putea 
uneori să intervină violent in politică, tot aşa existau 
momente când îşi putea dezlántui ura împotriva unui 
grup anume de outsideri. Dat fiind cât de amestecată 
era populația Constantinopolului, asemenea izbucniri 
se petreceau rar, în majoritatea timpului diversele 
grupuri trăind în perfectă armonie reciprocă. Un 
constantinopolitan se mândrea chiar cu aptitudinea lui 
de a vorbi cu cei întâlniți întâmplător pe stradă chiar pe 
limba lor: 


Cineva să-mi găsească un scit (peceneg) dintre sciți, 
un latin dintre latini şi din rândul oricărui alt trib un 
membru al lui. Când îl imbrátisez pe un scit, îl 
întâmpin în acest fel: 


4? Pozza si Ravegnani 1993: 23; Goitein 1973: 42-5; Goitein 1967-93: v. 36; Holo 

„Bună ziua, doamna mea, bună ziua, domnul meu: 
salamalek alti, salamalek altugep." Unui latin îi vorbesc în 
limba latină: „Bun venit, domnul meu, bun venit, 
fratele meu: Bene venesti, domine, bene venesti frater.”... 
Asa vorbesc cu toti, in chipul cel mai nimerit si mai 
frumos.4!! 


Doua fatete ale experientei evreiesti la Constantinopol 


Hasdai ibn Shaprut (circa 914 — circa 970) a fost un 
invatat evreu si sef al ministrilor califului Abd 
ar-Rahman al III-lea al Cordobei, in Spania. In jurul 
anului 940, îi scria Elenei, fiica împăratului Romanos I 
Lekapenos, rugând-o fierbinte să se folosească de 
influenţa ei pentru a pune capăt persecuțiilor asupra 
evreilor în Imperiul Bizantin: 


O implor pe înălţimea voastră regală în numele 
ramasitelor naţiunii evreieşti locuind printre voi... care 
au supravieţuit robiei şi persecuțiilor. Dumnezeu le-a 
poruncit să nu înceteze să dea ascultare legilor lor şi 
nici să se îndepărteze de obiceiurile pe care le urmează 
Acum te rog să ţii seama de rugămintea mea adâncă şi 
să iti întinzi aripile asupra lor. Numeste pe unul dintre 

supuşii tăi să se ocupe permanent de ei, în aşa fel încât 
duşmanii lor să fie împiedicaţi să îi lovească. 


Dimpotrivă, Elisha bar Shinaya, arhiepiscop de 
Nisibis (1008-1046), afirma că evreii se bucură de o 
existenţă privilegiată în Imperiul Bizantin, deşi merită 
adăugat că o făcea nu pentru a-i ridica în slăvi pe 
bizantini pentru toleranţă, ci pentru a-i mustra aspru 
pentru moliciunea lor: 


Bizantinii tolerează în ţara lor o numeroasă populaţie 
de evrei. Le acordă protecţie, le permite deschis să 
adere la religia lor şi să-şi construiască sinagogile. Cât îi 
priveşte pe bizantini, evreul din ţara lor poate spune 
„eu sunt evreu” El poate să adere la religia lui şi să-şi 
spună rugăciunile. Nimeni nu i-o reproşează, nu-l 
reţine şi nici nu-i ridică vreo piedică în cale. Chiar şi 
evreii pot să intre în bisericile bizantinilor. 


Din J. Starr, The Jews in the Byzantine Empire, 

Nu există nicio dovadă că poporul 
Constantinopolului obiecta fata de prezența 


musulmanilor în oraşul lui, deşi puterile musulmane 
erau frecvent inamice ale Imperiului Bizantin. A rămas 
consemnată incendierea unei moschei în jurul anului 
1200, dar nu există niciun indiciu că musulmanii au 
reprezentat ţinta acţiunii, deoarece cu acelaşi prilej a 
fost devastată şi o biserică. Trei ani mai târziu, când o 
ceată de latini a încercat să jefuiască moscheea Mitaton, 
constantinopolitanii au sărit în ajutor şi, împreună cu 
arabii, au respins atacul. Dar e foarte posibil ca absenţa 
resentimentelor faţă de negustorii arabi şi turci să se fi 
datorat prezenţei lor relativ scázute.*? 

Este adevărat că anumite alte grupuri erau ţinta 
prejudecátilor. Cei veniţi de pe țărmul Mării Negre al 
Asiei Mici, zonă cunoscută sub numele de Paflagonia, 
aveau reputaţia de a fi violenti şi necivilizati, armenii 
erau stiuti de vicleni şi neseriosi, dar în vreme ce aceste 
stereotipuri puteau da naştere la insinuări şi la dispreţ, 
doar rareori produceau ieşiri agresive." În primăvara 
lui 966 a avut loc o încăierare între soldaţii armeni din 
serviciul imperial şi câțiva cetăţeni: au fost mai multi 
răniţi, însă incidentul a rămas izolat.“ Dincolo de 
prejudecăţi, mai mulţi imigranţi din Paflagonia şi 
Armenia au reuşit să dea lovitura în capitala bizantină. 

Influentul eunuc loan Orphanotrophos, împărații 
Mihail al IV-lea şi Mihail al V-lea, Simeon Noul Teolog 
şi Teodora, consoarta împăratului Teofil, se trăgeau cu 
toţii din Paflagonia. Împărații Léon al V-lea, Vasile I si 
Ioan I Tzimiskes, ca să nu vorbim şi despre numerosi 
generali gloriosi, erau armeni de origine.* 

Este cert că evreii nu erau agreati şi legea îi împiedica 
să acceseze palierele puterii, spre a-şi ameliora situaţia. 
Ca şi în alte zone ale lumii creştine, deveneau uneori 
tinta dispretului şi a acuzațiilor, deoarece erau văzuţi 
ca duşmani ai creştinismului şi urmaşi ai celor care îl 
răstigniseră pe Hristos. Preoţii îi declarau osândiţi la 
pierzania eternă şi circulau poveşti despre presupusele 
lor  maşinaţiuni împotriva creştinismului. Spre 
exemplu, se relata istoria evreului care atacase cu un 
cuţit o icoană a lui Hristos din Hagia Sofia, iar icoana îl 
împroşcase cu sânge. Când evreul a ieşit fugind din 
catedrală, petele de sânge l-au trădat şi a fost arestat 
imediat, sub bănuiala că ar fi comis un asasinat. Nu a 
fost crezut decât după ce i-a condus pe acuzatorii lui 
înapoi, în Hagia Sofia, şi le-a arătat icoana, cu 
pumnalul încă înfipt în ea. Apoi s-a convertit la 

creştinism, împreună cu întreaga familie.+!* Pe de alta 
parte, asemenea poveşti exagerate nu au provocat 
niciodată atacuri de amploare asupra comunităţii 
evreieşti, în stilul pogromurilor sălbatice dezlàntuite în 
Anglia, Germania şi alte locuri din Occident în vremea 
cruciadelor. În schimb aveau loc, doar ocazional, 
hártuieli mărunte. În Galata, tăbăcarii locali aruncau 
apa murdară rezultată în urma activităţilor lor pe 
pragul caselor evreilor, iar uneori se întâmpla ca evrei 
să mai fie bătuţi pe stradă. În timpul unei tentative de 
răsturnare a puterii din 1077, multe case evreieşti din 
Galata au fost incendiate, deşi din câte se pare fuseseră 
alese la întâmplare.” 

În primele secole, când la Constantinopol se 
petreceau mari izbucniri de violenţă împotriva 
outsiderilor, tinta lor nu erau evreii sau străinii, ci 
creştinii eretici. Aceasta era perioada în care Biserica 
Bizantină a cunoscut o dezbinare profundă legată de 
chestiunea hristologicá — principalul subiect dezbătut 
cu prilejul celui de-al IV-lea Sinod Ecumenic de la 
Calcedon din 451. La Constantinopol, disputele 
teologice nu se limitau la cuvinte. În 512, împăratul 
Anastasiu I (491-518) a propus o adăugire la liturghie 

care părea să contrazică definițiile convenite la 
Calcedon. Străzile s-au umplut de mulţimi care cereau 
ca Anastasiu să fie detronat. Au pornit spre casa unui 
fost eparh bănuit că ar fi sugerat schimbarea şi, cum nu 
l-au găsit, au prădat locul şi i-au pus foc. În cele din 
urmă au identificat un vinovat — un călugăr sirian pe 
care l-au prins şi l-au decapitat, probabil pentru că a 
fost bănuit că ar susţine părerea opusă asupra naturii 
lui Hristos. Capul i-a fost înfipt într-un par şi purtat pe 
străzi, cu strigătul „lată-l pe duşmanul Sfintei Treimi!” 
împăratul Anastasiu a restabilit ordinea doar după ce 
s-a infatisat în loja imperială din Hipodrom, fără 
coroană, în semn de umilinţă, şi făcând personal apel la 
calm.** La 1200, chestiunea hristologică fusese de mult 
rezolvată si nu mai starnea în poporul 
Constantinopolului asemenea pasiuni violente. Spre 
sfârşitul secolului al XII-lea, când au izbucnit tulburări 
pe scară largă, tinta lor era cu totul alta: latinii. 


La sfârşitul secolului al XII-lea, întâlneai latini peste 
tot în Constantinopol. Ei alcătuiau cel mai de încredere 
regiment de gardă al împăratului, varegii, şi ocupau 
poziţii de frunte şi în restul armatei bizantine. 
Comerțul interior al imperiului era dirijat în mare 

măsură de venețieni, genovezi şi pisani. O serie de 
consoarte imperiale fuseseră latine. Manuel I se 
căsătorise de două ori, mai întâi cu o prinţesă germană, 
Bertha von Sulzbach, apoi cu Maria de Antiohia. Fiul 
său, Alexie al II-lea, era căsătorit cu Agnes, fiica regelui 
Franţei. Foarte recent, Isaac al II-lea luase de soţie o 
catolică, Margareta a Ungariei. Pentru început, au 
existat puţine semne de tensiune între poporul 
Constantinopolului şi aceşti venetici. Incidente se 
petreceau uneori, inevitabil, dar fără să se deterioreze 
atmosfera generală. În anii 1030, când un vareg a 
încercat să violeze o bizantină, ea a reuşit să îi ia sabia şi 
l-a ucis. Deloc dispuşi să-l răzbune, camarazii latini ai 
bărbatului au fost de acord cu fapta ei şi i-au dat toată 
averea celui ucis. Până şi dezbinarea religioasă avea un 
efect minor: majoritatea bizantinilor îi priveau pe latini 
pur şi simplu ca pe confrati creştini. Un călugăr italian 
care s-a alăturat comunităţii din mănăstirea lui Simeon 
Noul Teolog a fost tratat exact ca toti ceilalţi. Celor care 
încercau să-i învinuiască pe latini pentru devierile lor 
de la ortodoxie le venea greu să-şi găsească o audienţă. 
Când stareţul de la Studion, Nicetas Stethatos, a 
publicat un pamflet în care critica faptul că latinii 
foloseau pâinea nedospita pentru împărtăşanie, 
împăratul Constantin al IX-lea l-a obligat să îl ardă 
public: fără îndoială, o dulce răzbunare pentru că 


Stethatos condamnase relaţiile extraconjugale ale lui 
Constantin cu Maria Skleraina.*? 

Începutul procesului de lentă schimbare a felului în 
care populaţia Constantinopolului îi percepea pe latini 
datează probabil din vara lui 1096. Atunci au sosit ştiri 
că o mare armată se îndrepta spre capitală dinspre vest, 
nu ca să o atace, ci pentru a se război cu inamicii 
imperiului veniţi din Asia Mică, turcii selgiucizi. Însă 
când oastea a ajuns la Zidurile continentale, bizantinii 
au rămas uimiţi, deoarece era formată din tot atâtea 
femei şi copii câţi bărbaţi, purtând cu toţii o cruce pe 
umăr şi ţinând în mână frunze de palmier, iar 
comandantul ei nu era un soldat ori un general, ci un 
călugăr latin numit Petru Eremitul. Spuneau că se află 
într-un pelerinaj la Mormântul Sfânt din Ierusalim, pe 
care aveau să-l elibereze de sub stăpânirea 
necredincioşilor. Prin urmare, împăratul Alexie I i-a 
primit cu bunăvoință, le-a dat hrană şi bani şi chiar l-a 
invitat pe Petru la Palatul Blachernae. Din nefericire, 
adepţii lui Petru s-au dovedit turbulenti si 
nedisciplinati şi au început să prade suburbiile, luând 
plumbul de pe biserici şi mănăstiri, ca să-l vândă. 
Fiindu-i imposibil să ţină sub control această enormă 

hoardă, Alexie a ordonat după numai cinci zile să fie 
trecuţi de cealaltă parte a Bosforului, unde majoritatea 
au fost masacrați de turci. 

Abia ce-şi revenise Constantinopolul după această 
stranie incursiune, când s-a anunţat că sosesc alte 
armate latine, de data asta comandate de nobili bine 
cunoscuţi: contele Raymond de Toulouse, ducele 
Godfrey de Bouillon şi Bohemond de Taranto, aflaţi cu 
toţii în acelaşi pelerinaj de eliberare a Ierusalimului. În 
decembrie 1096, primele contingente au ajuns la 
Zidurile continentale, iar nou-sositii şi-au ridicat 
corturile între proeminenta de la Blachernae si 
mănăstirea Kosmidion - sau „castelul lui Bohemond", 
după cum avea să fie ea numită mereu de latini, după 
ce liderul lor se instalase acolo.?! Pe măsură ce soseau 
tot mai multi latini care trebuiau hrăniţi, sistemul de 
aprovizionare al Constantinopolului se afla sub o 
presiune din ce în ce mai mare. Împăratul a stabilit 
anumite pieţe de unde latinii puteau cumpăra mâncare, 
dar, încă o dată, numărul lor arăta limpede că urmau să 
apară multe necazuri. Unii dintre latini au început să 
pătrundă în vilele din suburbii ale 
constantinopolitanilor bogaţi, făcându-l pe împărat să 

ia hotărârea să desființeze pieţele alimentare, şi nu 
după mult timp a avut loc şi un conflict armat între 
trupele bizantine şi latinii din afara zidurilor, la 
Blachernae.4? În cele din urmă, la sfârşitul lui aprilie 
1097, uriaşele armate şi-au văzut de drum, traversând 
Bosforul în drum spre Niceea. Aceasta a fost expediţia 
cunoscută mai târziu sub denumirea de Cruciada I, 
care avea să cucerească lerusalimul, în iulie 1099. 
Pentru poporul Constantinopolului, trecerea 
cruciadei a reprezentat un moment de reflecţie amară. 
Când cruciații au declanşat atacul de la Blachernae, 
multi s-au îngrozit şi „se izbiseră cu pumnul în piept, 
de frică neputincioasă”. Dacă scopul declarat al acestor 
latini era Ierusalimul, multi bizantini se temeau că nu 
era decât un pretext pentru o încercare de a pune mâna 
pe capitala bizantină, la fel cum mulţi alţii încercaseră 
mai înainte. “> S-au sădit astfel seminţele unei 
profunde neîncrederi populare fata de toti latinii, 
neîncredere care a crescut odată cu noile valuri de 
cruciați, care se foloseau de ruta continentală, prin 
Constantinopol, ca să ajungă în Tara Sfântă. Erau o 
pacoste ori de câte ori veneau. În primăvara lui 1101, o 
mare armată cruciată alcătuită mai ales din lombarzi 

şi-a făcut tabără în afara Zidurilor continentale, 
aşteptând să fie traversată peste Bosfor. Împăratul 
Alexie îi îndemna să plece cât mai curând cu putinţă, 
dar cruciații ezitau, dorind să-şi unească forțele cu o 
altă armată, despre care ştiau că venea în urma lor. 
Pentru a-i grăbi, împăratul le-a tăiat aprovizionarea cu 
alimente, iar cruciații au atacat zidurile din zona 
Blachernae. Unii dintre ei au reuşit să treacă dincolo de 
fortificaţii şi au intrat în palat, unde au ucis nu numai 
un leu din menajeria imperială, ci şi pe un tânăr, rudă 
cu împăratul. În septembrie 1147, când a sosit 
contingentul german al Cruciadei a IIa, civili, având 
rele presimtiri, s-au suit pe Zidurile continentale, ca să 
îi poată privi cu toată atenţia pe cruciați, fiind 
recompensati cu scena unei ciocniri energice între 
trupele germane si cele bizantine.?* După ambele 
situaţii calmul s-a restabilit curând şi cruciații şi-au 
văzut de drum, dar astfel de incidente au contribuit la 
conturarea convingerii că aveau intenţii agresive faţă 
de Constantinopol. Când împăratul german Frédéric 
Barbarossa a trecut în marş prin teritoriul bizantin, în 
drum spre Tara Sfântă, la sfârşitul verii din 1189, a 
evitat Constantiopolul şi a traversat pe la Dardanele, şi 
nu prin Bosfor. Cu toate astea, patriarhul 

Constantinopolului, Dositheos, a anunţat public că, 
potrivit prevestirilor sale, Barbarossa va intra în 
Constantinopol, precizând şi poarta din Zidurile 
continentale pe unde urma să îşi facă apariţia 
monarhul german. Împăratul Isaac al II-lea a luat de 
bune spusele patriarhului şi a pus ca poarta să fie zidită 
cu cárámidá.?» 

În această atmosferă de neîncredere, diferențele de 
religie dintre latini şi bizantini, ignorate în mare 
măsură până atunci, au început să fie tratate mult mai 
serios. Clerul bizantin refuza de acum să slujească 
liturghia pe un altar pe care se celebrase misa latină 
dacă nu se îndeplinea mai întâi o purificare rituală. 
Refuzau să căsătorească pe un latin cu o bizantină dacă 
bărbatul nu era de acord ca mai întâi să se boteze din 
nou, ca şi cum nu ar fi fost creştin. Un pisan aflat la 
Constantinopol în 1166 se plângea că latinii erau arátati 
cu degetul pe stradă, ca obiect al aversiunii.?9 Era 
vorba despre reacţii in mare măsură populare. 
Împărații şi sfetnicii lor făceau tot ce le stătea în putinţă 
să rămână în bune relaţii cu puterile occidentale şi cu 
statele cruciate din Siria şi din Tara Sfântă si se bizuiau 
din plin şi pe mercenarii latini, pentru a avea luptători 

de cea mai mare valoare în armatele lor. Dar în această 
privinţă, ca în multe altele, le-a venit greu să mai ţină 
sub control poporul Constantinopolului, odată ce se 
înfierbânta. 


Când s-a declanşat conflictul, cei atacați nu au fost 
cruciații în trecere sau mercenarii latini, ci comunităţile 
de negustori italieni din Constantinopol. În afară de 
faptul că erau latini, existau motive suplimentare 
pentru care aceşti oameni deveneau ţinta antipatiei. În 
virtutea tratatelor comerciale negociate de oraşele lor 
de provenienţă cu împăratul bizantin, se bucurau de o 
poziţie privilegiată la Constantinopol. Nu numai că 
erau scutiţi de kommerkion şi de alte taxe vamale pe care 
bizantinii erau obligaţi să le plătească, dar se bucurau şi 
de un anume grad de imunitate judiciară în cartierul 
comercial propriu de pe Cornul de Aur. Tratatul 
convenit între Veneţia şi Alexie al III-lea în 1198 le 
permitea venețienilor din Constantinopol acuzaţi de 
infracțiuni penale să apară în faţa unor judecători 
venețieni pentru orice fel de procese, în afara celor 
pentru crimă şi rebeliune." Venețienii, mai ales, erau 
deseori percepuți, si pe bună dreptate, ca fanfaroni şi 
aroganti. „Îmbogăţirea lor peste măsură”, se plângea 

un bizantin, „îi ridica rapid în sfera bombastică. 
Obiceiul lor era să-l trateze pe cetăţean ca pe un sclav.” 
Cum se întâmplă deseori cu grupurile de imigranţi 
considerați mult mai numeroşi decât sunt ei în 
realitate. Un contemporan descria cum veniseră la 
Constantinopol în roiuri, iar un altul aprecia că 
numărul celor stabiliţi în capitală la 1180 ar fi fost de 
60.000, o exagerare evidentă.” Dacă italienii ar fi fost 
concentrați, ca evreii, într-o suburbie îndepărtată, cum 
era Galata, ar fi putut să treacă neobservati, însă 
enclavele lor erau toate situate în cea mai aglomerată 
zonă a  Constantinopolului, chiar sub nasul 
segmentului celui mai volatil al orăşenilor. 

Când au izbucnit violențele, nu a fost vorba despre 
un atac neprovocat al poporului din Constantinopol 
asupra italienilor, ci mai degrabă s-au lăsat atraşi în 
rivalitátile dintre grupările de italieni. În martie 1162, 
când pisanii au lansat un atac asupra cartierului 
genovez, au fost respinşi, în primă instanţă. Pisanii s-au 
retras pentru a aduna întăriri, apelând nu numai la 
venețieni, ci şi la localnici bizantini să-i ajute. Apoi s-au 
întors în număr mai mare, au reluat atacul şi genovezii 
au fost alungaţi din oraş. Cum ar fi putut să evolueze 

evenimentele tine de presupuneri, deoarece în 1171 
împăratul Manuel I a intervenit şi i-a expulzat pe 
venețieni din Constantinopol, o măsură care mai mult 
ca sigur a fost întâmpinată cu mare bucurie pe străzi şi 
probabil a contribuit la potolirea resentimentelor, 
pentru o vreme. 

Zece ani mai târziu, gloata constantinopolitană urma 
să lanseze propriul ei atac asupra cartierelor italiene 
de-a lungul Cornului de Aur. Ocazia a apărut în aprilie 
1182, când Constantinopolul parcurgea din nou una 
dintre periodicele lui epoci de revoltă politică. 
Andronic Comnenul pornise în marş spre capitală cu 
gândul să răstoarne regența tânărului Alexie al II-lea. 
Susţinătorii săi din interior i-au deschis porţile şi le-au 
permis trupelor să pătrundă în oraş. O vreme, nimeni 
nu a mai ţinut seama de lege şi de ordine şi s-a adunat o 
mare gloată pregătită să profite de situaţie. Unindu-şi 
forţele cu soldaţii lui Andronic din Paflagonia şi 
stimulati de zvonurile că italienii plănuiau să pună 
mâna pe oraş, oamenii au invadat cartierul genovez şi 
pe cel pisan. Ştirile despre atacul iminent se 
răspândeau cu repeziciune şi mulţi italieni au reuşit să 
ajungă la chei, să se urce pe nave şi să fugă cu mult 

înainte de apariţia gloatei. Din nefericire însă, mulţi nu 
au reuşit să se mişte atât de repede şi au rămas pe loc. 
Cei care au încercat să opună rezistenţă au fost repede 
coplesiti şi atacatorii i-au ucis pe toti cei găsiţi pe străzi, 
inclusiv bătrâni, femei însărcinate şi copii. Enclava 
italiană avea propriul său spital, administrat de 
Cavalerii Ioaniti, dar nici el nu a fost cruțat, pacienţii 
fiind omorâţi în paturile lor. Victimele s-au numărat 
mai ales din rândul pisanilor şi al genovezilor, dar din 
câte se pare a existat o agendă mai largă împotriva 
latinilor. Potrivit unor relatări, una dintre victime era 
cleric, trimis de la Roma chiar de papă, care a fost 
decapitat şi capul i-a fost legat de coada unui câine. 
Bisericile latine din zonă au fost incendiate.*? 

Se poate ca rázvrátitii să fi avut sentimentul că le 
dăduseră o mare lovitură mult detestatilor italieni, în 
schimb pentru guvernarea bizantină incidentul a 
reprezentat un dezastru, atât la nivelul comercial, cât şi 
la cel al relaţiilor publice. Nu numai că italienii au fost 
înlăturați din comerţul interior al imperiului, ci, in 
opinia occidentală, masacrul era încă o dovadă că 
bizantinii îi urau pe creştinii latini şi, de fapt, erau 
mână în mână cu puterile musulmane care sperau să-i 

alunge pe latini din Ierusalim. După răsturnarea lui 
Andronic I în 1185, dornic să îndrepte situaţia, Isaac al 
II-lea a început îndelungi negocieri atât cu genovezii, 
cât şi cu pisanii. În 1192 a încheiat tratate cu ei, căzând 
de acord ca despăgubirile să fie plătite la fel ca pentru 
venețieni în cazul confiscărilor din 1171: genovezii au 
primit 228.000 de hyperpyra. Italienii s-au întors în 
cartierele lor din Constantinopol, ambele de 
dimensiuni mai mari în urma tratatelor, alăturându-se 
din nou vechilor rivali, venetienii.?! 

Tratatele nu au pus capát aversiunii populatiei 
constantinopolitane fatá de italieni, iar impáratul a 
avut in continuare mari dificultáti sá le tiná sub control. 
În 1187 a avut loc o nouă rábufnire. O mulţime 
dezlántuitá a pornit împotriva cartierului venetian, dar 
italienii ridicaseră pe străzi baricade, ca să o oprească. 
S-au dus lupte de după-amiaza şi până târziu în 
noapte, timp în care italienii au reuşit să tina gloata pe 
loc. În zorii zilei următoare, mulţimea s-a adunat iarăşi 
ca să reia asaltul, dar între timp apăruseră oficiali 
imperiali care i-au îndemnat pe oameni să se 
răspândească pe la casele lor. Probabil că nu ar fi 
făcut-o, dar continuarea vărsării de sânge a fost 
împiedicată nu prin eforturile oficialilor, ci graţie unui 

şiretlic al italienilor. Culegând trupurile bizantinilor 
omorâţi în timpul încăierării de peste noapte, le-au 
tăiat părul şi i-au îmbrăcat în haine occidentale, să arate 
ca victime făcute de gloată în rândul latinilor. Odată ce 
s-au expus aceste trupuri, mulţimea s-a potolit şi a 
început să se împrăştie, socotind că făcuse suficient 
prăpăd în rândul dusmanilor.** 

Asemenea porniri violente împotriva latinilor au 
răscolit sfârşitul secolului al XII-lea, dar nu au fost sub 
niciun motiv un fenomen repetat de-a lungul 
îndelungatei istorii a Bizanțului. Dimpotrivă, dacă 
toate societățile au  insiderii si  outsiderii lor, 
Constantinopolul bizantin a pástrat in mare másurá o 
remarcabilă flexibilitate in spatele unei fațade de 
ideologie riguroasă. Homosexualii, musulmanii, evreii 
şi chiar şi unii eretici au reuşit să trăiască şi să prospere 
acolo. Vreme îndelungată, latinii au înflorit şi ei, până 
când tensiunea indusă de cruciade şi schisma religioasă 
a ascuţit opoziţia populară. În ultimă instanţă, latinii au 
fost cei care au aplicat lovitura devastatoare în urma 
căreia capitala bizantină a intrat în lungul ei declin. 


482 Choniates 1984: 215-16 (n. a.). 


9 
Interludiul latin 


Potrivit legendei, la scurt timp după inaugurarea 
Constantinopolului în 330, Constantin cel Mare a 
consultat un faimos astrolog, Vettius Valens, dorind să 
afle cât va dăinui oraşul. Răspunsul a fost cât se poate 
de precis: exact 696 de ani. Când anul 1026 a venit şi a 
trecut fără niciun eveniment notabil, unii profeti ai 
apocalipsei au prezis că sfârşitul era aproape, iar după 
ce Constantinopolul îşi va înceta existenţa, tot aşa se va 
termina şi lumea, de vreme ce ea era de neconceput în 
lipsa Bizanțului. ^ Cu toate astea, la începutul 
secolului al XIII-lea, Constantinopolul arăta probabil 
mai prosper şi mai sigur ca oricând. Pe cheiurile şi 
digurile aflate de-a lungul Cornului de Aur se 
descărcau şi se încărcau mărfuri, negustorii cumpărau 
şi vindeau, iar vizitatorii cáscau ochii uimiti de 
abundența si de bogăţia din jur. Sub cupolele 
bisericilor, ciclul liturgic se desfăşura în continuare 
liniştit, urmărit de mulţimea de sfinţi şi îngeri din 
mozaic. Şi tradiţia imperială a construirii de biserici îşi 
continua drumul. Alexie al III-lea, dorind ca dinastia 
Anghelos să se bucure de un loc de înmormântare cu 

splendoarea cuvenită, a fost probabil cel care a dispus 
construirea unei noi biserici în ansamblul mănăstiresc 
Kyriotissa, lângă apeductul lui Valens.*% La periferie, 
Zidurile continentale necucerite vreodată stăteau de 
veghe, aşa cum făcuseră dintotdeauna. Bineînţeles, 
trebuia să se ţină seama de o listă lungă de ameninţări 
externe. La graniţa de răsărit, imperiul înfrunta 
sultanatul Selgiucid revitalizat, cu baza la Konya si 
condus de Rukn al-Din (1197-1204), iar de la vest 
pândea primejdia permanentă ca sudul Italiei să fie 
folosit drept bază de lansare a unei invazii a Balcanilor 
bizantini. Provinciile bizantine îndepărtate erau cât se 
poate de vulnerabile la atacuri. Cipru fusese ocupat de 
regele Angliei, Richard Inimă de Leu, în 1191, când 
pornise în cruciadă spre Tara Sfântă şi, deşi Alexie al 
III-lea se plânsese vehement papei, nu se arăta niciun 
semn că îşi va recupera insula. În 1186, în Bulgaria se 
pornise o revoltă, iar în 1200 era regat independent, 
condus de formidabilul ei ţar, Caloian (1197-1207). 
Alexie şi-a petrecut o bună parte din domnie 
luptându-se cu bulgarii şi aliaţii lor vlahi din Balcani. 
Chiar dacă nu se poate afirma ca Alexie ar fi obținut un 
mare succes în campanii, niciunul dintre aceşti inamici 
nu a ameninţat direct Constantinopolul. În orice caz, 

Imperiul Bizantin fusese dintotdeauna obligat să se 
apere în faţa valurilor aparent nesfârşite de atacatori. 
Puţini şi-ar fi imaginat atunci că dezastrul avea să 
lovească atât de repede. Faptul că el s-a produs a fost 
rezultatul suprapunerii nefericite a politicii interne 
volatile a Bizanțului cu relațiile lor echivoce cu latinii. 


Şi iată una dintre contradicţiile specifice vieţii 
bizantine: în ciuda afirmațiilor înflăcărate la adresa 
persoanei împăratului şi oficiului imperial, dar şi a 
încercărilor asidue de a respecta principiul ereditar, în 
practică tronul era la îndemâna oricui strângea 
suficientă forță ca să-l dobândească. Avea prea puţină 
importanţă că, în acele zile, potenţialii uzurpatorii erau 
mai degrabă rude ale împăratului, şi nu persoane fără 
nicio legătură cu el: viaţa politică a rămas în continuare 
o succesiune aproape neîntreruptă de comploturi si 
conspirații, iar domnia lui Alexie al III-lea a fost 
deosebit de agitată. Ca uzurpator care obținuse tronul 
rásturnándu- şi orbindu-l pe fratele său, Isaac al II-lea, 
Alexie avea prea puţină autoritate morală să-i 
intimideze pe cei care intenționau să-i aplice acelaşi 
tratament. 

Ca şi cum nu ar fi fost suficient, Alexie al III-lea nu 
avea un succesor limpede. Cum ajunsese pe tron la o 
vârstă relativ înaintată, el şi soţia sa Eufrosina nu aveau 


un fiu porphyrogenitos, născut în camera purpurie din 
Marele Palat. Nu aveau de fapt niciun urmaş bărbat, ci 
doar trei fiice, Irina, Eudokia şi Anna. Cea mai bună 
tactică, în aceste circumstanţe, era să le căsătorească cu 
nobili de frunte, pentru a găsi astfel un succesor bogat 
şi capabil. În ce o priveşte pe Eudokia, nu s-a dovedit 
uşor. Ea fusese căsătorită, în anii 1180, înainte ca tatăl ei 
să ajungă pe tron. Unchiul ei, nefericitul Isaac al II-lea, 
negociase o alianţă diplomatică cu bărbatul care urma 
să devină monarh al Serbiei, sub numele de Ştefan 
Nemanjić sau Prvovenéani, Cel întâi încoronatul 
(1196-1228). Nu i-a fost dat Eudokiei să domnească 
multă vreme alături de Ştefan, relaţia lor având un final 
dezastruos. Eudokia se plângea de infidelitátile soțului 
ei, de lăcomia lui şi de darul betiei, în vreme ce Stefan 
susținea că soţia sa ar fi râioasă. În cele din urmă a 
scăpat de ea în 1198 prin metoda sigură a scornirii unei 
acuzaţii neîntemeiate de adulter. A pus ca Eudokia să 
fie reţinută şi să i se ia aproape toate hainele, apoi a 
trimis-o la Constantinopol doar în lenjeria intima. În 
ciuda acestei ruşini, ca fiică a împăratului în funcţie, 
Eudokia ar fi trebuit în mod normal să nu aibă nicio 
greutate în găsirea unui alt sot. Din nefericire, odată ce 
s-a întors la Constantinopol, s-a angajat într-o relaţie 

pasionată cu Alexie Ducas Murţuflos+%, unul dintre 
conspiratorii care îl ajutaseră pe tatăl ei să ajungă pe 
tron în 1195. Despre Murtuflos se afirma cá o iubea pe 
Eudokia „de când îi apăruse părul pe obraji”, dar acum 
era bărbat căsătorit. Este posibil să fi sperat ca într-o 
bună zi să fie liber să se căsătorească cu ea, situaţie în 
care ar fi putut să revendice şi tronul.*7 

Alexie avea însă mai multe şanse de succes cu 
celelalte fiice ale sale, amândouă fiind măritate cu noi 
soți în 1199. Cea mai mare, Irina, se căsătorise cu Alexie 
Paleolog, dintr-o veche şi distinsă familie, în vreme ce 
Annei îi fusese hărăzit Teodor (Theodoros) Laskaris, 
personaj mai obscur. După cum avea să se dovedească, 
Anna făcuse partidă mai bună. Aristocratul Paleolog a 
murit la doar câţiva ani după căsătorie, în schimb 
Teodor Laskaris şi-a făcut rapid o reputaţie de bun 
militar. La scurt timp după căsătorie a participat la o 
expediţie împotriva forţelor rebele din Philippopolis**®, 
dovedindu-se eficient şi plin de avant.*” Tot ce se 
poate ca după moartea acestui Paleolog Alexie al 
III-lea, Laskaris să fi fost considerat cel mai potrivit 
succesor, chiar dacă nu se făcuse niciun anunţ public. 


43% „Încruntatul" sau „Sprâncenatul" (n. tr.). 

Existau multi care se credeau mai indreptatiti la tron 
decât parvenitul Laskaris. Unul dintre ei era loan 
Comnenul Axouchos, strănepot al împăratului loan al 
Il-lea Comnenul, care a pus la cale un complot 
împotriva lui Alexie al III-lea în vara lui 1200. Printre 
ceilalţi conspiratori se număra şi fostul susţinător al 
împăratului, Murtuflos. La 31 iulie, rebelii au pătruns 
în Hagia Sofia, unde un călugăr îndatoritor l-a 
încoronat împărat pe loan Comnenul. Apoi au intrat pe 
Hipodrom şi şi-au forţat pătrunderea printr-o uşă de 
sub kathisma, ajungând în pasajul spre Marele Palat. 
Văzându-se în sala de audienţe, loan s-a aşezat pe 
tronul de acolo, care s-a dovedit prea şubred şi s-a 
năruit sub greutatea lui considerabilă, trântindu-l la 
pământ pe pretinsul împărat. Ca şi cum nu ar fi fost 
suficient haosul de acolo, o ceată de prădători reuşise 
între timp să intre în palat şi se străduia cu insufletire 
să-şi croiască drum în capela Sfintei Fecioare din 
Pharos, cu valoroasa ei colecţie de relicve şi balamalele 
din argint ale uşii. Însă în timp ce se desfăşurau toate 
aceste evenimente, Alexie al II-lea pregătea o 
contralovitură dinspre Palatul Blachernae. O trupă a 
fost trimisă în bărci, de-a lungul Cornului de Aur, şi a 
debarcat chiar la nord de Marele Palat. Alăturându-se 
gărzii varege, i-a alungat pe susţinătorii lui loan 
Comnenul din Hipodrom şi apoi a intrat în palat, ca să 


pună mâna pe uzurpator. Urmărit pe coridoare, loan 
Comnenul a fost ajuns din urmă şi decapitat. Şi în scurt 
timp au fost capturați şi susţinătorii lui. Murtuflos a 
fost aruncat în închisoare, unde avea să rămână în 
următorii trei ani, iar pentru moment se părea că 
Eudokia ar fi trebuit să renunțe definitiv la orice 
speranţe că i se va permite vreodată să se căsătorească 
cu el. 

Triumful lui Alexie al III-lea asupra lui loan 
Comnenul nu a pus capăt amenințărilor la adresa sa. 
Rămăseseră o mulțime de alti candidati cu pretenţii la 
tron, nu în ultimul rând Issac al II-lea, predecesorul si 
fratele lui Alexie, care mai trăia. Din câte se pare, Alexie 
considera că Isaac nu reprezenta cine ştie ce pericol. 
Fostul împărat era orb şi ţinut sub pază la 
Diplokionion, pe Bosfor, la nord de Constantinopol. 
Prin urmare, Alexie i-a îngăduit o existenţă 
confortabilă şi i-a permis şi să primească vizite. Mai 
mult, împăratul l-a eliberat şi pe fiul lui Isaac, pe care îl 
chema tot Alexie, lăsându-l să se mişte liber în oraş, 
socotindu-l poate inofensiv, nefiind porphyrogenitos, 
deoarece se născuse înaintea urcării lui Isaac pe tron. 
Dar, dacă într-adevăr gândise astfel, calculul său avea 
să se dovedească foarte greşit. 

În acel moment au intrat şi latinii pe firul încâlcit al 
comploturilor împotriva lui Alexie al III-lea. Nimic nou 
în asta, căci adversarii din războaiele civile bizantine îşi 
asigurau de multi ani sprijin din rândul latinilor. Când 
fiica lui Manuel I a înfruntat regența micului Alexie al 
II-lea în primăvara lui 1181, primul lucru făcut de ea a 
fost să aducă un contingent de mercenari italieni, 
bărbaţi ,turnati din bronz şi bucuroşi de vărsare de 
sânge”, pe care era foarte bine să-i ai de partea ta.™! 
Închis la Diplokionion, Isaac al II-lea gândea în aceiaşi 
termeni, căci printre vizitatorii săi se numărau 
numeroşi occidentali, foarte posibil dintre cei care se 
bucuraseră de favoruri la curte în zilele când el era 
împărat. Isaac le-a încredinţat în taină scrisori adresate 
fiicei sale Irina, pe care să i le ducă la întoarcerea acasă. 
Irina era căsătorită cu Filip, duce de Suabia si 
pretendent la coroana imperială germană, iar din 
căminul ei de departe stabilise contactul cu tatăl şi cu 
fratele ei, promitandu-le ajutor pentru readucerea lui 
Isaac pe tron.“ În septembrie 1201, Alexie al III-lea le-a 
oferit involuntar prilejul de a-şi pune planul în aplicare. 
Dintr-un motiv sau altul, şi-a luat nepotul cu el când a 

pornit spre Tracia cu armata, dar la momentul potrivit 
tânărul a reuşit să fugă şi să ajungă într-un mic port de 
la Marea Marmara, unde îl aştepta o barcă pentru a-l 
duce la un vas comercial din Pisa, ancorat nu departe 
de țărm. Dispariţia lui a fost repede remarcată în tabăra 
lui Alexie al III-lea, însă, deşi s-au dat ordine de căutare 
în Marea Marmara, nu au reuşit să îl prindă. Se spune 
că nu a fost recunoscut de oficialii care au urcat pe nava 
unde se găsea, deoarece îşi tăiase părul şi se îmbrăcase 
în straie italiene, devenind astfel de nerecunoscut 
printre ceilalți membri ai echipajului. Vasul a fost lăsat 
să treacă şi pasagerul a fost transportat în siguranţă, 
până în portul italian Ancona. De acolo a pornit spre 
nord, însoţit de o mică suită, spre curtea cumnatului 
său din Germania, dar nu a ajuns decât până la Verona 
când a primit ştiri care trebuie să fi părut ca un răspuns 
dat rugăciunilor lui. Nu departe, în portul Veneţia, se 
aduna o armată uriaşă de cavaleri francezi şi flamanzi, 
aşteptând să se îmbarce pe o flotă de vase venețiene. 
Conducătorii expediției, cunoscute mai târziu sub 
numele de Cruciada a IV-a, plănuiau să ajungă în Egipt 
ca să se bată cu sarazinii, iar apoi să recupereze 
Ierusalimul. Din nefericire, în calea planurilor lor stătea 
lipsa de bani. Discutau cu venețienii preţul călătoriei 
lor spre Egipt şi nu reuşeau să adune suma cerută. 
Astfel, Alexie a reuşit să ia legătura cu liderii şi să se 


ofere să le rezolve problema. Dacă mai întâi îl însoțeau 
până la Constantinopol şi îl ajutau să-şi detroneze 
unchiul şi să-l repună pe tron pe Isaac al II-lea cel ţinut 
la închisoare, el avea să le asigure în schimb cu un 
ajutor financiar generos din tezaurul bizantin, ca să-şi 
ducă la împlinire acţiunea lor din Egipt şi Tara 
Sfántá.4 

Aşa se face cá în iunie, la întoarcerea sa la 
Constantinopol, tânărul Alexie era însoţit de o flotă 
venețiană de circa 200 de vase, sub comanda dogelui 
Enrico Dandolo, urmat de mii de cavaleri şi pedestraşi 
occidentali formidabil înarmaţi. În acest stadiu, toată 
povestea nu trebuie să fi prezentat mai multă 
importanţă decât oricare altă ciocnire de rutină între 
doi pretendenți la tronul bizantin. Se obişnuia în 
asemenea situaţii ca pretendentul rebel să facă un apel 
oarecare la poporul Constantinopolului, în speranţa că 
va fi de partea lui şi îi va deschide porţile cetăţii. Se 
întâmplase şi înainte şi erau speranțe indreptátite să se 
repete şi acum. În definitiv, Alexie al III-lea nu era 
simpatizat, iar nepotul său reprezenta partea 
nedreptatita. Prin urmare, tânărul Alexie s-a urcat 
într-o galeră care a traversat din locul unde ancorase 
flota, la Calcedon, şi s-a instalat la vedere pe punte, în 

vreme ce galera făcea naveta în sus şi în jos prin faţa 
Zidurilor maritime, ca să se arate mulţimii ce se 
adunase pe ele. Nu a fost întâmpinat cu huiduielile şi 
batjocurile adresate de obicei conducătorilor rebeli, dar 
nici cu încurajări. Majoritatea privitorilor au răspuns cu 
o linişte de piatră, în vreme ce puţini strigau că n-au 
habar cine este tânărul.“ O reacţie cât se poate de 
logică, de altfel. În această etapă, Alexie al III-lea, la 
adăpostul fortificațiilor Constantinopolului, părea sa se 
afle în avantaj. Fără îndoială, mulţi gândeau că nu are 
importanţă cine iese învingător până la capăt, cu 
condiţia să fie şi ei în aceeaşi tabără. 

Odată ce apelul către popor a dat greş, cum de multe 
ori se întâmpla, pasul următor pentru un pretendent la 
uzurpare era să facă o demonstraţie oarecare de forţă 
militară — un asalt general asupra oraşului, de obicei 
ratat. Asta este ceea ce au încercat aliaţii apuseni ai 
tânărului Alexie la 5 iulie 1203. Flota venețiană a 
traversat din Calcedon, permițând armatei să debarce 
aproape de suburbia Galata. Odată ajunşi la mal, au 
avut cu mult mai mult succes decât îşi imaginaseră, 
probabil, punând mâna pe turnul Kastellion, care 
asigura lanţul de-a latul Cornului de Aur, pe partea 
Galatei. Astfel, latinii au putut să coboare lanţul şi să-şi 

aducă flota pe Cornul de Aur. În următoarele câteva 
săptămâni, au reuşit să execute de acolo mai multe 
asalturi asupra Zidurilor maritime în punctul lor cel 
mai vulnerabil, unde era posibil să aducă aproape de 
țărm vase echipate cu scări de escaladare.*5 

Rezistenţa în fata cruciaților şi venețienilor era în cel 
mai bun caz cu jumătate de inimă. Un cavaler francez 
care a luat parte la bătălia unei zile nota că, în timp ce 
cruciații traversau dinspre Calcedon, armata bizantină 
de pe cealaltă parte a strâmtorii nu i-a aşteptat să 
sosească şi nu i-a împiedicat să debarce, ci „s-a retras, 
neîndrăznind să-i înfrunte”. La fel pe 17 iulie, când 
Alexie al III-lea a ieşit prin Zidurile continentale în 
fruntea unei mari armate, împotriva cruciaților care-şi 
făcuseră tabăra lângă Blachernae, a fost suficient ca 
francezii depăşiţi numeric să dea semne că vor să se 
bată pentru ca armata bizantină să se retragă în 
umilinţă. Era limpede, puţini bizantini erau dispuşi 
să-şi rişte viaţa într-un conflict dintre doi membri ai 
familiei Anghelos, dintre care niciunul nu promitea să 
fie un împărat cu mult mai bun decât celălalt Când s-a 
produs un asalt asupra Zidurilor maritime, în aceeaşi 
zi, cea mai puternică opoziţie a venit din partea 
mercenarilor latini şi a negustorilor pisani din 

Constantinopol, mereu bucuroşi să lovească în rivalii 
lor venețieni. 

Alexie al III-lea era cât se poate de conştient de 
reticenta categorică a supusilor lor de a-şi miza viata 
pentru el şi, pe măsură ce treceau zilele, pare să se fi 
temut tot mai mult că acum, când nu mai părea la fel de 
invulnerabil ca în urmă cu câteva săptămâni, populaţia 
se putea întoarce împotriva lui iar el va avea aceeaşi 
soartă ca Mihail al V-lea ori Andronic I. Atunci s-a 
sfătuit cu fiica sa mai mare şi cu câteva dintre femeile 
de la palat, a adunat vreo 1000 de livre de aur şi o 
colecţie de diademe imperiale şi a dispărut pe furiş, 
noaptea, din Palatul Blachernae. Plecând călare din 
Constantinopol, s-a îndreptat spre un oraş de pe coasta 
tracă a Mării Negre, unde îşi pregătise din timp sosirea. 
Cum Alexie nu împărtăşise aproape nimănui din 
Constantinopol planurile sale, descoperirea absenței lui 
din Blachernae în dimineaţa de 18 iulie a luat prin 
surprindere şi a produs un şoc nu numai curtenilor, ci 
aproape tuturor membrilor propriei sale familii. După 
ce s-a risipit uluirea iniţială, un eunuc numit 
Constantin Philoxenites a preluat iniţiativa. El si 
susţinătorii lui au presupus, total greşit, că împărăteasa 
Eufrosina şi alţi colaboratori apropiaţi ai lui Alexie al 

III-lea trebuie să fi fost părtaşi într-un complot oarecare 
şi au ordonat pe loc gărzii varege să-i aresteze. 
Socotind că împăratul a renunţat la tron prin fuga sa, 
Philoxenites a pus ca fratele întemnițat şi orb al lui 
Alexie, Isaac al II-lea, să fie adus şi urcat din nou pe 
tronul imperial. Isaac i-a dat imediat de veste fiului 
său, Alexie, care se afla în continuare cu flota cruciată 
de cealaltă parte a Cornului de Aur, invitându-l să vină 
în oraş. În august 1203, Alexie a fost încoronat ca Alexie 
al IV-lea, pentru a domni ca împărat alături de tatăl 
său. 

Apoi au urmat inevitabilele epurări. Cei care 
contribuiseră la lovitura împotriva lui Alexie al III-lea 
din 1195 au fost háituiti şi spânzurați. Apropiatii 
notorii ai împăratului fugar din rândul curtenilor şi 
birocratilor şi-au pierdut slujba. Cei care erau ieşiţi din 
gratii înainte de 18 iulie au constatat că norocul le 
surádea din nou, în cel mai teatral stil. Printre ei, 
Murtuflos care a fost eliberat din inchisoare, aparent 
trecándu-se cu vederea rolul sáu in evenimentele din 
1195, in lumina rupturii care a urmat intre el si Alexie 
al III-lea. Probabil sosise şi momentul în care Murtuflos 
putea în sfârşit să se însoare cu Eudokia, iubirea vieţii 
lui. Tensiunile nu au lipsit nici în noul regim. Curând 
s-a văzut limpede că Alexie al IV-lea era adevăratul 
conducător al imperiului şi că Isaac al II-lea era tras pe 


linie moartă. Lui Isaac nu-i convenea această 
retrogradare, dar fiind orb şi tot mai slăbit, nu avea ce 
face. S-a mulțumit să-şi petreacă zilele vorbindu-şi de 
rău fiul oricui era dispus să-l asculte şi să participe la 
tot felul de jocuri grosolane cu unii dintre curteni. Însă 
nimic din ce se petrecuse în vara lui 1203 nu era 
neobişnuit: totul se integra în ritmul politicii bizantine, 
aşa cum se desfăşura ea de multe secole. 

Abia în lunile următoare, ceea ce se pornise ca încă 
una dintre acele răsturnări periodice s-a transformat 
treptat într-o confruntare între bizantini şi latini. 
Schimbarea a început când noul împărat Alexie al 
IV-lea şi-a îndreptat atenţia spre plata notei datorate 
pentru ajutorul primit de la cruciații francezi şi de la 
flota venețiană. Le promisese să plătească suma de 
200.000 de mărci de argint şi să pună la dispoziţie 
provizii pentru fiecare om din armată şi din flotă, dar, 
în vreme ce aliaţii săi îşi îndepliniseră misiunea, el 
devenea tot mai conştient că nu-i va fi uşor să-şi tina 
cuvântul, deoarece tezaurul imperial nu putea acoperi 
plata. Tot ceea ce putea face Alexie era să cedeze 
fondurile pe care le avea la dispoziţie, iar apoi să 
încerce să acopere deficitul cu odoare bisericeşti, 
gândindu-se în primul rând la ramele din aur şi argint 

ale icoanelor, care puteau fi topite pentru a bate apoi 
monede.“® 

Din nefericire, in disperarea lui de a le face pe plac 
salvatorilor latini, Alexie a reusit sa-si indeparteze o 
buna parte a populatiei Constantinopolului. Atat timp 
cât se trezisera din nou cu o armată de mii de cruciati 
amenintátori în prag, iar împăratul se arăta dispus sa 
renunţe la obiecte sfinte spre beneficiul lor, indignarea 
oamenilor creştea peste măsură în nopţile de vară 
fierbinte ale lui august 1203; Gloata 
Constantinopolului, mereu gata să explodeze, a năvălit 
pe străzi ca să-şi reverse furia împotriva latinilor, fie ei 
în legătură cu flota de cruciați sau nu, iar cel mai la 
îndemână le erau negustorii pisani şi amalfitani care 
locuiau de-a lungul Cornului de Aur. Casele şi 
depozitele lor au fost atacate şi arse din temelii, 
indiferent că, în urmă cu o lună, pisanii luptaseră 
cavalereşte ca să apere Zidurile maritime împotriva 
venețienilor şi a cruciaților. Ei şi toti ceilalţi italieni au 
fost forţaţi să fuga din oraş traversând Cornul de Aur 
spre locul unde era ancorată flota venețiană şi unde 
aveau tabăra cruciații francezi. Circa 15.000 de bărbaţi, 
femei şi copii au traversat cu foarte puţinele lucruri pe 
care le-au putut lua cu ei. Odată plecaţi latinii, mânia 

gloatei s-a îndreptat spre lucrurile neinsufletite. Într-o 
izbucnire de furie, a fost spartă colosala statuie de 
bronz a zeiței Athena care se afla la marginea Forului 
lui Constantin, deoarece se credea că braţul ei întins îi 
îndemna pe cruciați să atace oraşul. Fata de asemenea 
puternice demonstraţii de sentimente populare, Alexie 
al IV-lea a devenit tot mai preocupat de propria lui 
siguranţă şi şi-a avertizat aliaţii occidentali: „Poporul 
mă urăşte din cauza voastră; dacă má párásiti, îmi voi 
pierde imperiul şi mà vor omori."^? Din perspectiva 
lor largă de pe cealaltă parte a Cornului de Aur, 
cruciații şi venețienii au fost socati de tratamentul 
aplicat amalfitanilor şi pisanilor, devenind tot mai ostili 
fata de poporul Constantinopolului. Au revenit in 
amintire atacurile mai vechi ale bizantinilor împotriva 
latinilor, bizantinii fiind acuzaţi că nu ar fi decât o 
adunătură de trădători şi de laşi. A revenit în amintire 
şi schisma existentă între Biserici, iar clericii prezenţi în 
armata cruciată i-au asigurat pe soldaţi că a lupta 
împotriva bizantinilor nu ar fi un păcat. Până în 
decembrie, relaţiile dintre Alexie al IV-lea şi foştii lui 
aliaţi se deterioraserá definitiv. Ostilitățile au început 
odată ce bizantinii au lansat nave aprinse peste Cornul 


#49 Choniates 1984: 302, 305-6; Villehardouin 2008: 52, 55; Jenkins 1947: 31-3 (n. 
a.). 


de Aur, în încercarea de a distruge flota veneţiană.+% 

Între timp, furia poporului din interiorul 
Constantinopolului atinsese paroxismul şi pe străzi se 
făceau auzite critici pe faţă la adresa împăraţilor Isaac 
al II-lea şi Alexie al IV-lea. O mulţime uriaşă s-a adunat 
în jurul catedralei Hagia Sofia, revendicând numirea 
unui nou împărat. Opoziția s-a strâns în jurul lui 
Murtuflos, care în ultima vreme intrase în grațiile 
poporului, după ce îndrăznise să se angajeze într-o 
încăierare cu forţe cruciate chiar în afara Zidurilor 
continentale.*! Totul s-a desfăşurat în cea mai tipică 
manieră bizantină. În noaptea de 27-28 ianuarie, 
Murtuflos a pus ca Alexie al IV-lea să fie prins si 
încarcerat. Câteva săptămâni mai târziu, după ce mai 
multe tentative de a-l otrăvi au dat greş, Alexie a fost 
sugrumat. Vestea răsturnării fiului său a fost atât de 
şocantă, încât, suferind fiind, Isaac al II-lea a murit si el, 
lăsându-l pe Murtuflos singur conducător, ca Alexie al 
V-lea 4? 

Noul impárat urcase pe tron ca un bárbat puternic, 
capabil sá-i infrunte pe latini, prin urmare trebuia sá fie 
la ináltimea reputatiei sale. Usor de zis, greu de fácut. 

Cruciații nu erau dispuşi să accepte detronarea 
împăratului pe care ei îl aduseseră la putere, cu atât 
mai mult cu cât ştiau că noul monarh nu avea nicio 
intenţie să le dea restul banilor promişi de cel vechi. 
Flota lor era în continuare ancorată amenintátor în 
Cornul de Aur, iar armatele erau desfăşurate în fata 
Zidurilor continentale, fără să li se opună nimeni. La 
scurt timp după preluarea puterii, Murtuflos a făcut o 
incursiune împotriva unei forţe pornite în căutarea 
proviziilor, sub comanda lui Henric, conte de Flandra. 
Atacul s-a încheiat dezastruos, împăratul trezindu-se 
părăsit de trupele sale şi silit să se retragă în grabă prin 
Zidurile continentale. Iar trupele latine au reuşit chiar 
să pună mâna pe o icoană a Maicii Domnului pe care 
armata lui Murtuflos o luase în acţiune.*% 

În luna aprilie anul următor, armata şi flota 
Cruciadei a IV-a a lansat un atac decisiv asupra 
Constantinopolului. Această mutare le-a fost la 
îndemână deoarece obtinuserá un avantaj esenţial, si 
anume că ajunseseră cu flota până în Cornul de Aur. 
De acolo puteau să-şi manevreze vasele în aşa fel încât 
să se apropie de tárm şi să ia cu asalt Zidurile maritime, 
care, spre deosebire de cele continentale, reprezentau 


453 Robert of Clari 1936: 88-91; Choniates 1984: 312; Villehardouin 2008: 61; Wolff 
1948: 319-28 (n. a.). 


un obstacol unic: nu erau prevăzute cu şanţ sau cu zid 
exterior care să constituie o primă linie de apărare. 
Venețienii îşi echipaseră cu mare pricepere vasele în 
vederea asaltului. Construiserá punti care fuseseră 
prinse de catarge în aşa fel încât să stea proiectate în 
afară. Ele deveneau astfel platforme înalte, de unde 
luptătorii puteau să sară printre crenelurile Zidurilor 
maritime de îndată ce vasul ajungea pe țărmul 
Cornului de Aur, chiar în faţa lor. După o încercare 
eşuată, cruciații au fost ajutaţi de briza intensă care a 
împins vasele spre mal. Două dintre ele, il Pellegrino şi il 
Paradiso, s-au împotmolit exact în fata unui turn, 
permiţând unui număr de soldaţi să sară direct pe el. Şi 
alte turnuri au fost ocupate în acelaşi fel, în vreme ce la 
nivelul coastei cavalerii francezi au reuşit să spargă mai 
multe porti şi să pătrundă astfel în oras. 

Chiar şi în acel moment, apărătorii ar mai fi putut să 
respingă atacul. Un asalt decis asupra capului de pod 
cucerit de cruciați ar fi avut mari şanse de izbândă. Cu 
toate astea, în ciuda antipatiei faţă de latini, se pare că 
poporul Constantinopolului credea în continuare că tot 
ceea ce se petrecea nu era decât o altă schimbare a 
conducătorului. Odată ce obtinuserá acest punct de 
sprijin la Zidurile maritime, rezistenţa pare să fi 

dispărut. Murtuflos străbătea călare străzile cetăţii, 
îndemnându-i disperat pe cetățeni să se ridice 
împotriva atacului, dar, curios după valul de violenţă 
antilatină de până atunci, a fost întâmpinat doar cu 
apatie şi indiferenţă. Iar cei ce se întâlneau cu soldati 
latini care înaintau precaut prin oraş erau inclinati să-i 
primească totuşi cu braţele deschise. Unii l-au aclamat 
pe Bonifaciu, marchiz de Montferrat, unul dintre 
conducătorii armatei cruciate, incredintati că el va fi 
noul împărat; alţii au pornit chiar în procesiuni, cu 
icoane şi cruci, ca să-i întâmpine pe cuceritorii care, la 
urma urmei, erau fraţi de-ai lor creştini. Înţelegând că 
nu mai are niciun fel de sprijin în această luptă, 
Murtuflos a urmat calea lui Alexie al III-lea si a fugit 
prin Poarta de Aur în zona rurală a Traciei, luându-le 
cu el pe fosta împărătească Eufrosina şi pe soţia sa 
Eudokia. Profitând de dispariţia lui, latinii au ocupat 
Palatul Blachernae şi, din acel moment, oraşul a fost al 
lor.4%5 


Pentru prima oară de la întemeiere, Constantinopolul 
era ocupat în urma unui asalt. Potrivit regulilor 
războiului din Evul Mediu, o cetate ocupată în acest fel 

putea să fie prădată de armata victorioasă vreme de trei 
zile. Nu era de fapt atât o regulă, cât o simplă 
recunoaştere că, odată ce un corp de oameni înarmaţi 
îşi croise drum prin liniile de apărare, nicio putere de 
pe pământ nu îi putea împiedica să facă orice ar fi vrut. 
Conducătorii cruciadei s-au mişcat repede, ca să-şi 
rezerve Marele Palat şi Palatul Blachernae pentru ei, 
acordând în schimb mână liberă francezilor şi 
venețienilor de rând să se dezlántuie în restul oraşului, 
după cum aveau poftă. Inevitabil, s-au produs violuri 
şi câteva crime. Choniates a fost martor la tentativa de 
viol asupra fiicei unui judecător, dar a reuşit să-i 
convingă pe nişte latini vorbitori de greacă să sară în 
ajutor şi să o scape pe fată.%* Majoritatea latinilor 
victoriosi erau mai porniţi spre jaf. Firesc, palatele celor 
bogaţi au fost principala ţintă, fiind golite de toate 
obiectele din aur şi argint, de mobilă, blănuri şi 
mátásuri. Latinii au fost uluiti de cantitatea enormă de 
pradă pe care puseseră mâna, estimată de unul dintre 
ei drept mai mare decât orice jaf din oricare alt oraş de 
la facerea lumii.’ Învingătorii nu s-au mulţumit însă 
cu casele particulare. Cu toate că erau cruciați si 

juraseră să lupte pentru credinţa creştină, au procedat 
la fel şi cu multe dintre bisericile Constantinopolului. O 
mulțime dintre ei au intrat în Hagia Sofia ca să ia toate 
sfeşnicele de aur şi argint, vasele sfinte şi enormul 
baldachin aurit de deasupra altarului, care cântărea mii 
de livre. Aceste obiecte erau în număr atât de mare şi 
atât de grele, încât a fost nevoie să aducă măgari şi asini 
în catedrală ca să le poată transporta. Un alt grup s-a 
dus la Biserica Sfinţii Apostoli, năpustindu-se în 
Heron, mausoleul unde erau înmormântați împărații 
din vechime. Au deschis cavoul împăratului Iustinian 
descoperind, din câte se povesteşte, trupul lui 
miraculos neputrezit, după 600 de ani. Înfricoşaţi de 
imagine, nu s-au atins de el, în schimb au luat tot ceea 
ce era de valoare din sarcofag. La fel s-a întâmplat şi la 
mormântul lui Romanos al III-lea din Biserica Sfintei 
Fecioare Peribleptos. Apoi au prădat şi biserica 
mănăstirii Hristos Pantokrator, spitalul Samson şi 
probabil multe alte clădiri ecleziastice. Jefuitorii nu 
căutau doar argint şi aur, ci şi altceva, potenţial de mult 
mai mare valoare, care se găsea din abundență la 
Constantinopol: relicve de sfinţi. Şapte venețieni au 
spart uşa criptei Bisericii Sfintei Fecioare Chalkoprateia 

ca să apuce trupul Sfântului Simeon profetul. Un 
episcop german a scormonit în Biserica Pantokrator şi a 
plecat cu o pradă bogată, printre care o bucată din 
Adevărata Cruce, braţul Sfântului Apostol Iacob şi „o 
parte deloc neînsemnată” din Sfântul loan 
Botezátorul.*? 

Pustiirea din 1204 trebuie să fi fost cu atât mai 
traumatizantă, cu cât s-a petrecut imediat după o serie 
de trei incendii devastatoare de care fuseseră vinovaţi 
soldaţii celei de-a IV-a Cruciade. Primul s-a dezlántuit 
în iulie 1203, când venețienii au asaltat Zidurile 
maritime. Focul fusese pus intenționat de o parte dintre 
atacatori, ca să-i împiedice pe apărători să se ascundă 
în casele din imediata apropiere a zidurilor, şi afectase 
o arie întinsă, de-a lungul Zidurilor maritime, spre 
Palatul Blachernae şi suburbiile din afara Zidurilor 
continentale, până la mănăstirea Evergetes. ^ Alte 
ravagii s-au produs în noaptea de 19 august 1203, când, 
după o ciocnire cu bizantini şi arabi la moscheea 
Mitaton, câţiva dintre latinii care se retrăgeau s-au 
răzbunat dând foc la câteva clădiri. Stimulat de vântul 
dinspre nord, focul s-a întins repede spre sudul 
oraşului. Cartierul venetian a fost repede înghiţit si 

flăcările au înaintat spre sud cu viteză 
înspăimântătoare, trecând aproape de Hagia Sofia, 
traversând Mese şi Forul lui Constantin. Atunci s-au 
prăbuşit zone întregi de porticuri ale magazinelor, 
capătul din sud al Hipodromului a fost grav avariat şi 
flăcările au mistuit totul până la capătul oraşului, acolo 
unde Zidurile maritime ajungeau la Marea Marmara. 
lar focul nu a putut fi stins decât după o săptămână 
încheiată. Un al treilea incendiu a avut loc simultan 
cu pustiirea din aprilie 1204, fiind declanşat de soldaţii 
latini lângă Blachernae, ca să împiedice rezistenţa fata 
de ocupaţie. 

Oricât de devastatoare au fost incendiile şi jafurile, 
existau în orice caz şi precedente. Constantinopolul 
suferea cu regularitate din cauza focului, mai ales în 
zona aglomerată de-a lungul Cornului de Aur, cum s-a 
întâmplat în iulie 1197, dezastru care a produs cel puţin 
la fel de multe pagube ca acela ticluit de latini în august 
1203.48 Mai mult decât atât, deşi Constantinopolul nu 
fusese niciodată cucerit prin asalt, fusese prădat de 
armate victorioase. În 1081, după intrarea lui Alexie 
Comnenul în Constantinopol, trupele lui au prădat fără 
oprire case particulare şi biserici. Uneori nici măcar 

împărații nu se dădeau în lături să jefuiască biserici. 
Presat de normanzi, în 1081, Alexie I despuiase de aur 
şi de argint uşile Bisericii Sfintei Fecioare 
Chalkoprateia, ca să-şi plătească trupele. În 1196, 
Alexie al II-lea Anghelos prădase mormintele 
imperiale din Sfinţii Apostoli ca să-l cumpere pe 
împăratul german Henric al VI-lea. Nepotul lui Alexie 
al IV-lea îşi însuşise odoare bisericeşti în încercarea de 
a-şi plăti datoria venețienilor şi cruciatilor.^^ Aşadar 
pustiirea din 1204 a fost, în oarecare măsură, doar o 
versiune extremă a unor accese periodice de jafuri şi 
distrugeri la care fusese expus oraşul de-a lungul 
veacurilor. În împrejurări normale, daunele ar fi fost în 
scurt timp reparate. Tragedia era însă că normalitatea 
nu mai avea şanse să se reinstaleze: atunci a început 
perioada  aşa-numitului Imperiu Latin de 
Constantinopol. 


Odată ce-şi  consolidaserá victoria asupra 
Constantinopolului, învingătorii au hotărât să instaleze 
un nou împărat, ales de ei. Un consiliu electoral de şase 
venețieni şi şase francezi s-a oprit asupra lui Balduin, 
conte de Flandra, care a fost încoronat la Hagia Sofia de 
episcopul Nivelon de Soissons la 16 mai 1204, care a 

făcut tot ce era cu putinţă ca festivitatea să nu fie cu 
nimic diferită de festivitățile celorlalți împărați 
bizantini. Balduin a îmbrăcat aceleaşi veşminte şi cizme 
purpurii pe care le purtaseră şi împărații Anghelos, iar 
la gât şi-a atârnat un rubin mare, care îi aparținuse 
odată lui Manuel I^^ După încoronare, noul împărat 
Balduin a pornit cu armata în zona rurală a Traciei, ca 
să aducă sub controlul său şi restul imperiului. Un alt 
corp expediționar a traversat Bosforul spre Asia Mică, 
pentru a impune şi acolo dominaţia latină. Din 
nefericire, acest început triumfal al Imperiului Latin a 
cunoscut un sfârşit brusc şi violent. La mai puţin de un 
an după ocuparea Constantinopolului, împăratul 
Balduin şi armata lui s-au ciocnit cu forțele ţarului 
bulgar Caloian lângă Adrianopol. Latinii în armuri 
grele nu au făcut nicio clipă fata iutilor arcaşi cumani, 
călare, ai lui Caloian şi, la capătul acelei zile, mulţi 
dintre liderii Cruciadei a IV-a erau morti şi armata lor, 
în plină retragere. Însuşi Balduin a fost luat prizonier şi 
dus într-un donjon de la Târnovo, capitala lui Caloian. 
Potrivit unor relatări, acolo a fost umilit, i s-au tăiat 
brațele şi picioarele şi a fost aruncat într-o prăpastie, 
unde ar fi agonizat vreme de trei zile. Indiferent dacă 


465 Andrea 2000: 140-4; Villehardouin 2008: 62-3, 69-70; Robert of Clari 1936: 91-2, 
116-18; Choniates 1984: 329 (n. a.). 


povestea era adevărată sau doar o simplă plăsmuire, 
cert este că Balduin nu a mai fost văzut niciodată de 
camarazii săi de la Constantinopol.*© 

Când a devenit limpede că Balduin nu va mai apărea, 
a fost ales împărat fratele lui, Henric, care îi fusese 
regent. Domnia lui (1206-1216) s-a dovedit singura 
perioadă în care Imperiul Latin s-a bucurat de o 
guvernare reală, iar duşmanii lui externi au fost cu 
adevărat ţinuţi la distanță. După moartea lui Henric au 
urmat mai multi împărați ineficienti, cu domnii scurte, 
şi declinul politic rapid al Imperiului Latin. Succesorul 
lui imediat, şi cumnat, Petru de Courtenay, a fost 
încoronat la Roma, în aprilie 1217. Apoi a traversat 
Marea Adriatică având intenţia de a-şi continua 
drumul pe uscat până la Constantinopol, dar armata lui 
a fost înconjurată şi forțată să se predea suveranului 
grec al Epirului, Teodor Anghelos. Petru, la fel ca 
Balduin, a dispărut în captivitate şi nu a mai fost 
niciodată văzut. În următorii doi ani, Yolanda, soția lui 
Petru, a condus ca regentă Constantinopolul până la 
sosirea noului împărat — fiul ei mai mic, Robert de 
Courtenay (1221-1228). Fiul ei mai mare, Filip de 
Namur, avusese înţelepciunea să refuze această 
îndoielnică onoare. Noul împărat a reuşit în cel mai 

scurt timp să distrugă tot ceea ce reuşise împăratul 
Henric, înstrăinându-şi supuşii bizantini şi, din cauza 
diplomaţiei inepte, unindu-şi duşmanii din afară. S-a 
certat până şi cu propriii cavaleri francezi, care au fost 
atât de indignati când el s-a căsătorit cu o femeie de 
origini modeste, încât într-o noapte au năvălit în 
dormitorul lor din Marele Palat şi au dat-o jos din pat 
cu forţa. Robert s-a refugiat la Roma şi, deşi papa l-a 
convins să meargă înapoi la Constantinopol, a murit pe 
drumul de întoarcere. Ultimul împărat latin a fost 
Balduin al II-lea (1228-1261), care avea doar unsprezece 
ani în momentul succesiunii, prin urmare imperiul a 
fost condus de o regență până în 1237.46 

Instabilitatea şi incompetenta la vârf erau doar o 
parte din problema Imperiului Latin. Sămânţa 
slăbiciunii fusese sădită odată cu întemeierea lui, când 
venețienii şi cruciații incheiaserá un pact de împărţire 
între ei a Imperiului Bizantin. Potrivit tratatului, 
împăratului latin i se alocase doar o fracțiune din 
teritoriile de care dispusese predecesorul lui bizantin şi 
nu reuşise nici măcar să le supună pe toate. Insula 
Creta, împreună cu alte insule şi porturi, au ajuns în 
cele din urmă sub controlul Veneţiei, celelalte teritorii 
fiind parcelate sub formă de fiefuri pentru cavalerii 

apuseni. Drept urmare, împăratul latin nu a putut 
aduna venituri substanţiale din taxele pe proprietăţi, 
aşa ca predecesorii lui bizantini. Împărații bizantini 
mai beneficiaseră de o altă sursă de venit prin 
kommerkion, taxa de 10% percepută pentru toate 
importurile si exporturile din oras, la fel si din alte taxe 
şi tarife vamale. Dimpotrivă, succesorii lui latini nu au 
fost în stare să tragă nici pe departe la fel de mult folos, 
deoarece, din câte se pare, pe măsură ce treceau anii 
celui de-al XIII-lea secol, comerţul Constantinopolului 
a intrat într-un declin accentuat. Este posibil ca asta să 
se fi petrecut, în parte, din cauză că dispariţia curţii 
bizantine şi a birocratilor i-a lipsit pe negustori de o 
piaţă profitabilă a articolelor de lux. Ar fi putut să fie şi 
urmarea devastării regiunii de la nordul Mării Negre — 
care fusese odată sursă de blănuri, ceară şi chihlimbar 
şi în acelaşi timp piaţă de export — după ce armatele 
mongole ale lui Genghis-Han au ajuns acolo în 1221 şi 
1222. Indiferent din ce motive, în 1250 
Constantinopolul nu mai era o metropolă comercială 
înfloritoare, ca odinioară, iar încasările din kommerkion 
se prăbuşiseră. 4% Pentru a face fata, suveranii 
Imperiului Latin au fost nevoiţi să recurgă la alte 
metode. Balduin al II-lea a facut un turneu în vest, 

unde a cerşit bani de la rudele lui din Franţa, Flandra şi 
Anglia şi şi-a amanetat străvechile domenii ale familiei. 
Într-un moment cât se poate de dificil, în 1248, a ajuns 
să-l lase zălog unor negustori venețieni pe fiul lui, Filip, 
pentru un împrumut de 24.000 de hyperpyra. Vreme de 
treisprezece ani, nefericitul Filip a fost nevoit să 
rămână la Venetia, ca virtual ostatic.*% 

Prin urmare, fără nicio îndoială, Constantinopolul a 
încetat să mai fie obiect al patronajului imperial, aşa 
cum fusese de secole, transformându-se într-o resursă 
pe care împărații latini au exploatat-o fără niciun 
scrupul. 

O resursă deosebit de valoroasă era colecţia de 
relicve păstrate în capela Sfânta Fecioară din Pharos, 
aflată în incinta Marelui Palat. În urma înfrângerii lui 
Balduin I la Adrianopol, în aprilie 1205, episcopul 
Nivelon de Soissons a plecat de la Constantinopol spre 
apus, luând cu el din capelă un număr de relicve 
importante, printre care capul Sfântului loan 
Botezătorul. A mai luat şi brâul Sfintei Fecioare de la 
Chalkoprateia si parte din veşmântul ei de la 
Blachernae. Aceste obiecte au fost probabil luate fie 
pentru a da mai multă greutate strigătului său de ajutor 
sau pur şi simplu ca să fie vândute pentru a obţine bani 

pentru trupe şi provizii. În cele din urmă, nu a fost să 
fie niciuna, nici cealaltă, dar nici nu s-au mai întors 
vreodată la Constantinopol. Nivelon a murit când nu 
ajunsese decât până în Apulia, în sudul Italiei, iar de pe 
patul de moarte a dat dispoziţii ca relicvele să fie 
împărţite între mai multe biserici din Franţa. Cotul 
Sfântului Ştefan a mers la Châlons-sur-Marne, în vreme 
ce capul Sfântului loan Botezătorul, un spin din 
Cunună, fragmentul din veşmântul Fecioarei şi alte 
câteva au ajuns catedrala din Soissons." Astfel, s-a 
stabilit modelul pentru viitor. În 1208, împăratul 
Henric a trimis o altă colecţie de relicve în Apus, spre 
vânzare. În 1237, Balduin al II-lea a amanetat Cununa 
de Spini şi alte relicve ale Patimilor unui negustor 
venetian, în schimbul a 13.134 de hyperpyra. Crucea 
Adevărată a suferit infamia de a fi făcută bucăţi spre a 
fi vândute una câte una.”! 

O altă resursă la îndemână pentru împărații latini 
strâmtoraţi au fost vechile statui din bronz aduse de 
Constantin şi de urmaşii săi din toate părţile 
imperiului, spre înfrumusețarea oraşului nou 
întemeiat. Dar calităţile lor estetice au fost scăpate din 
vedere de cei pe care Nicetas Choniates îi caracteriza 

drept „vrăjmaşi ai frumosului”. Li s-au părut mai 
degrabă o sursă de metal pe care să-l transforme în 
monede. Statuile au fost rând pe rând demontate şi 
topite în cuptoare. Printre primele, fără îndoială şi din 
cauză că era dintre cele mai mari, a dispărut statuia 
colosală a zeiţei Hera din Forul lui Constantin, care a 
fost doborâtă şi spartă, fiind nevoie de patru perechi de 
boi doar ca să-i care capul. Aceeaşi soartă a avut şi 
Anemodoulion, excentrica „slugă a vânturilor” din 
Augusteion. Au fost date jos şi statuile din Hipodrom: 
Heracles cel pansiv al lui Lisip din Sikyon, mistrețul 
din Calydon, statuile conducátorilor de care victoriosi 
din trecut si nenumárate alte capodopere de valoare 
nepretuita — toate au ajuns în cuptor.^? Jefuirea 
Constantinopolului nu s-a încheiat cu statuile din 
bronz. În căutarea lor necontenită de a vinde încă ceva, 
împărații latini au mers până acolo încât au jupuit 
cuprul şi plumbul de pe acoperişuri, inclusiv de pe 
propria lor reşedinţă, Marele Palat, pentru ca apoi să le 
vândă la fier vechi.*? 

Dacà impáratii latini ar fi avut monopolul asupra 
vânzării valorilor Constantinopolului, poate că ar fi 
scos-o la capăt. Din nefericire, o bună parte din bunuri 

a incáput pe mâna venețienilor, desi ei, cel putin, au 
preferat să păstreze prada ca pe un trofeu, şi nu să o 
vândă pe bani. Cei patru cai din bronz de pe 
Hipodrom, simbol al curselor de care desfăşurate acolo 
de-a lungul secolelor, au fost expediati pentru a deveni 
ornamente pe faţada de la San Marco, iar panouri 
întregi de marmură sculptată au fost ridicate de la 
Biserica Sfântul Polieuct.7^ În tezaurul de la San Marco 
au intrat potire incrustate cu pietre scumpe, relicvarii, 
coperte de cărţi cu emailuri, icoane cu rame de aur şi 
argint, exemple unice de obiecte bisericeşti bizantine 
din metale preţioase. O icoană a Sfintei Fecioare, din 
câte se pare Nikopeia pe care obişnuiau să o poarte 
împărații bizantini în bătălii, a ajuns tot acolo. Dar şi 
alte biserici venețiene s-au bucurat de bogăţia 
nepretuitá a Bizanțului. San Giorgio Maggiore a primit 
trupul Sfântului Nou Ucenic Pavel in 1222.95 

Mai mult decât atât, împărații latini s-au dovedit 
neputincioşi să-i împiedice pe cei în trecere, cruciați, 
clerici, pelerini sau pe oricine altcineva, să se înfrupte 
din comorile Constantinopolului. Din câte se pare, un 
preot englez a profitat de haosul instalat imediat după 
dezastrul de la Adrianopol din 1205 ca să intre în 

capela Pharos şi să rupă o bucată din Crucea 
Adevărată, cu care s-a întors la egumenia Bromholm 
din Norfolk. ^5 Episcopul Garnier de Troyes, care 
insotise Cruciada a IV-a la Constantinopol, a trimis 
capul Sfântului Filip acasă, la dioceza lui, urmat 
imediat si de relicvele Sfintei Mucenite Elena din 
Sinope.^7 Asemenea obiecte reprezentau o tentatie 
greu de înfrânat de a comite furta sacra, „furturi sacre". 
Odată ce o biserică, mănăstire ori catedrală din 
Occident intra în posesia unei relicve importante, 
atrăgea valuri de pelerini cu tot cu banii lor, prin 
urmare clericii erau dispuşi să facă orice pentru a pune 
mâna pe comorile din Constantinopol pentru biserica 
lor de acasă. Şi unii cruciați întorși la vatră donau cu 
evlavie bisericilor lor obiecte de preţ furate de la 
Constantinopol. Când cruciatul german Heinrich von 
Ulmen s-a întors în Hessen la 1207, a făcut cadou 
mănăstirii de călugăriţe din Stuben un relicvariu din 
argint aurit şi cu email, destinat pentru un fragment 
din Crucea Adevărată. Fusese lucrat pe la 964 la 
comanda eunucului Vasile Lekapenos 
Parakoimomenos şi cu siguranţă trebuie să fi provenit 
fie din Hagia Sophia, fie din Marele Palat. Un relicvariu 

din cristal în formă de cruce, oferit de Robert de Clari 
mănăstirii Corbie din Picardia, provenea probabil din 
capela Sfintei Fecioare din Pharos. Însă alte relicve bine 
cunoscute, cum era Mandylionul de la Edessa cu 
imaginea chipului lui Hristos, au dispărut pur şi 
simplu fără urmă.*% 

Dar nu totul a fost furat ori distrus. Faimoasa icoană 
Hodegetria, care ar fi fost de aşteptat să fie scoasă la 
mezat împreună cu toate celelalte, a rămas la 
Constantinopol de-a lungul întregii perioade a 
Imperiului Latin, păstrată în biserica mănăstirii 
Pantokrator."? Şi câteva dintre vechile statui de pe 
Hipodrom şi-au păstrat locul. Cele două personaje 
cunoscute sub numele de Dreptii Judecători au scăpat 
de cuptor deoarece erau din marmură, nu din bronz, 
dar unuia i s-au retezat mâinile şi picioarele. Şi 
Columna Şarpelui de la Delfi a rămas la locul ei, poate 
pentru că servea unui scop practic, ca fântână cu apă de 
băut.*% Cu toate astea, in doar câţiva ani cuceritorii de 
la 1204 au anihilat în mare măsură două dintre 
aspectele curioase şi frapante ale oraşului — colecţia de 
relicve sfinte şi străvechile statui în stil realist. 

Pe măsură ce Imperiul Latin se cufunda în sărăcie, se 
bucura în continuare de un sprijin. Venețienii erau o 
prezență dominantă în Constantinopolul latin şi flota 
lor era ceea ce îi ţinea la respect pe potenţialii atacatori. 
Înainte de căderea cetăţii, în martie 1204, venețienii şi 
cruciații francezi încheiaseră un pact Venetienilor li s-a 
garantat că, dacă oraşul va fi cucerit, se vor bucura sub 
noul regim de toate drepturile şi privilegiile avute sub 
Alexie al III-lea şi chiar mai mult de atât Urmau să 
deţină controlul asupra unei parti mari din oras, cu 
mult mai mare decât cartierul lor iniţial de pe Cornul 
de Aur, sub un guvernator ori podestă propriu. 
Catedrala Hagia Sofia urma să intre în zona lor şi li s-a 
acordat dreptul de a alege un patriarh. Acest acord a 
fost pus în aplicare după aprilie 1204. Venețienii şi-au 
numit pe unul dintre ei, Tommaso Morosini, patriarh al 
Constantinopolului, ca înlocuitor al lui loan al X-lea 
Kamateros, care fugise.%! Tot venețienii urmau să 
domine şi comerţul Constantinopolului, nu numai 
Biserica. Pisanii şi genovezii nu erau total lăsaţi în 
afară, dar fuseseră fără îndoială dezavantajati, 
venețienii bucurându-se de partea leului în timpul 
Imperiului Latin.^? 

Pentru început, această poziţie predominantă trebuie 
să fi părut ca un vis devenit realitate. Însă, după cum 
s-a dovedit, cucerirea Constantinopolului nu a fost atât 
de avantajoasă pe cât s-a sperat. La fel ca latinii, şi 
venețienii au avut de suferit de pe urma regresului 
comerțului de pe Marea Neagră, provocat de invazia 
mongolă. Preţul proprietăţilor de pe Cornul de Aur a 
scăzut şi negustorii venețieni au folosit tot mai mult 
alte porturi. Dar mai erau şi veşti bune, deoarece 
începeau să se deschidă drumuri noi. Sporea comerţul 
cu turcii selgiucizi de pe ţărmul nordic al Asiei Mici, iar 
unii venețieni continuau să facă avere la 
Constantinopol.  Giberto Querini, stabilit la 
Constantinopol în 1209, s-a întors la Veneţia bogat în 
jurul lui 1250. Una peste alta, cucerirea 
Constantinopolului nu s-a dovedit un beneficiu 
comercial enorm, în special dacă ţinem seama de 
cheltuielile de apărare a cetăţii împotriva duşmanilor 
numeroşi ai regimului latin. Nu existau motive pentru 
care republica maritimă să se scalde în bani şi 
resurse.45 

În timp ce economia şovăia, pare să se fi redus şi 
populaţia oraşului. Comunitățile de evrei din Egipt au 
ajuns să găzduiască tot mai multi refugiaţi din 

teritoriul bizantin. Cum nu există nicio dovadă de 
persecuție sub regimul latin, se poate presupune cá 
nesiguranța economică îi făcuse să emigreze.*+ Au 
început să plece şi bizantini vorbitori de greacă. Mulţi 
hotărâseră să rămână dupa 1204, în speranţa cá vor 
putea suporta regimul latin. În timpul domniei 
împăratului Henric, părea să fie într-adevăr cu putinţă, 
căci până şi un bizantin ar fi fost dispus să recunoască 
că Henric „se poartă curtenitor” cu locuitorii oraşului. 
Când un legat papal a închis bisericile din 
Constantinopol în 1213, deoarece preoţii nu acceptau să 
recunoască autoritatea papală, Henric a pus să fie 
deschise din nou. După moartea lui Henric, în 1216, 
succesorul lui nu a considerat necesar să-i cultive pe 
bizantini şi tot mai multi dintre ei au preferat să plece 
în provincii.45 

Scăderea enormă a bogăției Constantinopolului fata 
de perioada dinainte de 1204 s-a răsfrânt şi asupra 
marilor monumente ale oraşului. Lucrările de 
construcţie care nu conteneau în anii de până atunci 
s-au oprit abrupt. Practic nu există nicio dovadă că s-ar 
fi creat sau s-ar fi construit ceva sub regimul latin. S-ar 
părea că împăratul Henric ar fi ordonat ridicarea unei 

biserici în onoarea unui sfânt islandez, Thorlac, iar 
venețienii au construit un zid în jurul depozitelor lor de 
pe Cornul de Aur şi un mic castel, si asta a fost tot.4% 
Cât priveşte bisericile existente ale Constantinopolului, 
au fost preluate de clerici latini în jur de douăzeci 
dintre cele mai mari, printre care Hagia Sofia, Sfinţii 
Apostoli, Patruzeci de Mucenici, Sfântul Gheorghe din 
Mangana, Sfântul Pavel din Orfelinat şi Maica 
Domnului din Blachernae. În aceste clădiri se slujea 
acum misa latină, şi nu liturghia greacă. Ele au servit şi 
drept loc de înmormântare pentru latini de frunte, ca 
dogele Enrico Dandolo şi Hugh de Saint Pol, un alt 
lider al Cruciadei a IV-a, care au fost îngropaţi în Hagia 
Sofia şi respectiv în Sfântul Gheorghe din Mangana, în 
1205.47 Multe dintre mănăstiri au fost transferate 
ordinelor călugăreşti occidentale. Kyriotissa, pe care 
şi-o rezervase Alexie al Ill-lea, a fost cedată 
franciscanilor, iar Evergetes, mănăstirii italiene Monte 
Cassino, în chip de metoc.*? Din nefericire, aceste 
instituţii nu mai aveau la dispoziţie resursele dinainte 
de 1204, pentru că multe dintre proprietăţile care le 
fuseseră atribuite pe vremuri de împărații bizantini 
pentru a se susţine le fuseseră luate. Spre exemplu, 

pământurile mănăstirii Hodegoi, din apropiere de 
Calcedon, au fost transferate Bisericii Cosma şi Damian 
din Roma. Nu peste multă vreme, lipsa resurselor 
financiare a început să se facă simțită. În 1220, abatele 
latin de la Sfinţii Apostoli i s-a plâns papei că venitul 
său este cu mult prea mic pentru a mai putea să îşi 
întreţină biserica.** 

Aşezămintelor mai remarcabile, unde se slujea în rit 
latin, li s-a acordat oarecare atenţie. S-au făcut unele 
lucrări de susţinere a pereţilor de la Hagia Sofia, iar 
Biserica Sfintei Fecioare Kyriotissa a fost redecorată cu 
fresce care descriau viata Sfântului Francisc de Assisi.%% 
Însă, în general, perioada dominaţiei latine a fost 
marcată de stricăciune şi decădere. Ţinând seama că în 
Biserica Apuseană şi în Biserica Ortodoxă a Imperiului 
Bizantin liturghia şi ceremonialul erau diferite, uneori 
s-au făcut şi schimbări nechibzuite. În capela Spitalului 
Sfântul Samson, preluat de Cavalerii Templieri, 
iconostasul, elementul dintre altar şi congregatie, a fost 
scos şi, potrivit unei relatări, ar fi fost folosit drept 
paravan de latrină pentru pacienti.?! Bisericile care nu 
au fost preluate în vederea desfăşurării cultului latin au 
dus-o şi mai rău, din cauză că au fost selectate în 

vederea scoaterii plumbului de pe acoperişurile lor. 
Rămase fără înveliş, inevitabil au început să se ruineze, 
iar altele, care au scăpat cu acoperişul întreg, s-au 
degradat în lipsa reparațiilor de întreţinere. Biserica 
Sfântul loan Teologul din Hebdomon ajunsese în 
asemenea hal în 1260, încât era folosită drept grajd. Au 
avut de suferit însă şi bisericile latine, deoarece 
congregatiile lor deveneau tot mai mici: biserica 
venețiană Sfântul Marcu a fost abandonată pe la 
1250: 

Nu au avut de suferit doar cladirile ecleziastice, pana 
şi cele două palate imperiale au intrat in decădere. 
Palatul Blachernae a fost lovit de pietrele aruncate 
peste Zidurile continentale de catapultele latine, în 
timpul asediilor din 1203 şi 1204, iar stricăciunile nu au 
fost niciodată reparate. În interior, mozaicurile de pe 
tavane şi de pe pereţi se înnegriseră de la funinginea 
lămpilor care fumegau şi a focurilor aprinse pentru a 
lumina şi a încălzi sălile. Marele Palat se afla şi el într-o 
stare avansată de degradare, până şi figurile sculptate 
pe feţele coloanelor lui fiind sfărâmate. Aşadar, în 
1260, Constantinopolul ajunsese într-o stare jalnică şi e 
frapant că, spre deosebire de secolele de până atunci, 

aproape că nici nu au mai existat relatări ale călătorilor 
din timpul stăpânirii latine. Venetianul Marco Polo a 
ajuns acolo în 1260, în drum spre China, dar nu a notat 
decât faptul cá a ajuns cu bine şi că a plecat tot aşa.*4 
Relicvele şi statuile dispăruseră, bisericile erau în stare 
jalnică şi întreg oraşul era „devastat de incendii şi 
înnegrit de funingine, supus şi secat de toată bogăţia”, 
dupa cum se lamenta Nicetas Choniates.*% Dar nici 
istoria Constantinopolului, nici istoria Imperiului 
Bizantin nu aveau să se sfârşească aici. Era pe cale să 
înceapă o altă etapă a existenţei lor, remarcabilă în 
multe privințe. 


Marino Sanudo Torsello despre Imperiul Latin 


Sanudo (1260-1338) a fost un venetian care şi-a 
petrecut aproape toată viaţa în regiuni ale Imperiului 
Bizantin cucerite de Veneţia după 1204. Aici priveşte 
retrospectiv spre ultimele zile lipsite de glorie ale 
dominaţiei latine la Constantinopol şi la felul cum s-a 
încheiat ea: 


Cetatea Constantinopolului a fost în stăpânirea şi în 

posesia împăratului Balduin, conte de Flandra şi 
Hainault, a urmaşilor săi şi a nobililor lui baroni, la fel 
şi a dogelui şi a Comune di Venezia vreme de vreo 68 de 
ani [de fapt doar 57]. Atât de înaltă era stima reciprocă 
statornicită între acest împărat şi oameni pe de o parte, 
şi dogele şi comuna Veneţiei şi venețieni, pe de alta, 
încât nu-mi este la îndemână să o exprim sau să o spun 
cum se cuvine. Mai mult decât atât, venețienii şi-au 
atras cheltuieli  năucitoare pentru susținerea 
Constantinopolului. În acelaşi fel, împăratul latin şi 
succesorii lui duceau asemenea lipsă de bani, încât cel 
din urmă împărat Balduin [al II-lea] a vândut si a 
împărţit aproape tot ceea ce deţinea la Constantinopol, 
scoțând plumbul din palat şi vânzându-l şi făcând şi 
alte lucruri şi mai grave. Îndeosebi, şi-a pus pe singurul 
său fiu, Filip [de Courtenay], zălog la anume negustori 
din Constantinopol, venețieni din Ca'Ferro, in 
schimbul unei anume sume de bani. Filip a fost dus la 
Veneţia, unde a stat vreme îndelungată, chiar şi după 
pierderea Constantinopolului. Când oraşul a căzut în 
1200 [de fapt în 1261], împăratul Balduin a plecat de la 
Constantinopol cu nave care aparţineau comunei 
Veneţiei împreună cu multi venețieni şi persoane de 
alte naţionalităţi, bărbaţi, femei şi copii, care s-au 
refugiat, ca şi el, pe acele nave. Deoarece podestă al 
venețienilor, Marco Gradenigo pe numele lui, plecase 


din oraş cu o flotă de vase ca să îi atace pe grecii 
potrivnici şi să ia în stăpânire oarece pământuri care îi 
fuseseră promise. În fapt, a descoperit că fusese indus 
în eroare. Căci, dacă podestă era un bărbat de încredere, 
trădătorii care se aflau la Constantinopol, ştiind că 
oraşul fusese părăsit de oamenii din el, l-au dat pe 
mâna împăratului grecilor, Chyermichali Palialogo [adică 
Mihail al VIII-lea Paleolog]. Din acea vreme şi până 
astăzi, acel împărat şi urmaşii lui l-au stăpânit şi 
posedat, împăratul Chyerandronicus fiind fiul si 
succesorul lui. După Andronic [al II-lea], fiul fiului sáu 
domneşte acum la Constantinopol [adică Andronic al 
III-lea (1328-1341)]. 


Text tradus de autor din R.L. Wolff, „Hopf's 
so-called, Fragmentum' of Marino Sanudo Torsello”, 
The Joshua Starr Memorial Volume, 149-53, New York: 
Conference on Jewish Relations, 1953: 150-153. 


10 
Vară indiană 


Cruciada a IV-a, în aprilie 1204, a ocupat 
Constatinopolul şi a îndepărtat de la putere, dintr-o 
lovitură, atât dinastia Anghelos, cât şi pe cei care o 
serviseră. Nicetas Choniates, care le fusese ministru 


atât lui Isaac al II-lea, cât şi lui Alexie al III-lea, s-a trezit 
cam la cinci zile după căderea oraşului tropăind prin 
provincie, împreună cu familia. Ţăranii din satele 
străbătute le arătau prea puţină simpatie.*%* După ce a 
scăpat în aprilie 1204 din oraşul lovit de năpastă 
împreună cu fost împărăteasă, Eufrosina, şi cu soţia sa, 
Eudokia, Murtuflos, Alexie al V-lea cel cu o domnie 
atât de scurtă, a traversat Tracia până când a ajuns în 
oraşul Mosynopolis. Auzise că tot acolo se afla şi 
celălalt împărat refugiat, Alexie al III-lea Anghelos, şi 
spera să fie bine primit de el. La urma urmei, chiar dacă 
între ei existaseră neînțelegeri, Murtuflos îi aducea lui 
Alexie soţia şi fiica în siguranţă şi, odată ce se căsătorise 
cu Eudokia, i se prezenta acum în postura de ginere. 
Fără îndoială, tatăl Eudokiei i-a întâmpinat cu toată 
curtoazia, dar legăturile de familie aveau prea puţină 
greutate în lumea lipsită de scrupule a politicii 
bizantine. Indiferent de căderea Constantinopolului, 
aducerea şi îndepărtarea împăraţilor era un business 
care continua ca de obicei. Alexie al III-lea nu avea 
nicio intenţie să lase un rival să se miste liber, prin 
urmare i-a invitat cu viclenie pe Murtuflos si Eudokia 
să se invioreze cu o baie după lunga lor călătorie. Odată 
ce s-au dezbrácat si au devenit vulnerabili, mai multi 

oameni înarmaţi au dat buzna în baie, la ordinele lui 
Alexie, l-au imobilizat pe Murtuflos şi l-au orbit pe loc, 
în vreme ce Eudokia stătea ghemuită în firida unei 
ferestre, tipáànd din toate puterile. Cum nu mai 
prezenta niciun pericol, Murtuflos a fost scos din 
Mosynopolis, fiind lăsat să pribegească prin Tracia, la 
voia întâmplării. La scurt timp a fost ridicat de o 
patrulă formată din cavaleri francezi, care l-au dus 
înapoi la Constantinopol. După dezbateri între 
împăratul latin Balduin şi alţi conducători ai Cruciadei 
a IV-a despre pedeapsa ceea mai potrivită pentru omul 
acela care îi sfidase şi îl asasinase pe protejatul lor, 
Alexie al IV-lea, au hotărât să scape de el într-o manieră 
spectaculoasă. În octombrie 1204 a fost urcat în vârful 
uneia dintre cele mai înalte columne din oraş, cea a lui 
Teodosiu, şi, în faţa unei mulţimi uriaşe de privitori, a 
fost aruncat pe dalele de piatră de jos, găsindu-şi 
moartea.*” 

Alexie al III-lea a profitat prea puţin de pe urma 
gestului lui perfid. Când a auzit că se apropia o armată 
latină, a părăsit Mosynopolis cu Eufrosina şi Eudokia şi 
a început o serie de peregrinări prin fostele teritorii ale 
imperiului său, sperând în secret că într-o bună zi vor fi 

repuşi în drepturi la Palatul Blachernae. Ajunşi la 
Tesalonic, au stat numai până când a venit ştirea că 
împăratul Balduin era pe cale să-l ocupe şi apoi au 
plecat spre Corint, unde Alexie a scăpat de Eudokia 
măritând-o cu Léon Sgouros, un magnat local care 
pusese stăpânire pe oraş. De acolo, Alexie şi Eufrosina 
au încercat să ajungă la Ioannina, în Epir, unde era la 
putere un văr al lui Alexie, Mihail Anghelos. Dar în 
timpul călătoriei un pâlc de soldaţi latini i-au luat 
prizonieri, i-au expediat în Italia şi nu au fost eliberaţi 
decât după ce Mihail Anghelos a plătit preţul ridicat de 
răscumpărare care i-a fost cerut. Întorşi în Balcani, 
după ce au ajuns în oraşul Arta, cei doi s-au despărţit şi 
Alexie a pornit singur mai departe. Nu s-au mai 
revăzut niciodată, căci Eufrosina a murit câţiva ani mai 
târziu. Între timp, Alexie era departe, în Asia Mică, la 
Konya, capitala turcilor selgiucizi şi reşedinţa 
sultanului lor, Kaikosru I (1192-1197, 1204-1211). Cât se 
poate de limpede, Alexie se afla acolo pentru a cere un 
favor. La sfârşitul anilor 1190, când Kaikosru fusese 
îndepărtat de la putere de un frate de-al său, sultanul 
se refugiase la Constantinopol şi fusese bine primit de 
împărat. Acum rolurile se inversaseră, deoarece 
Kaikosru era din nou la putere în Konya, iar Alexie era 


refugiatul fără adăpost.% 

Un alt refugiat după dezastrul din 1204 era Teodor 
Laskaris, căsătorit cu Anna, fiica lui Alexie al III-lea. 
Laskaris scăpase fugind în direcţia opusă, traversând 
Bosforul ca să ajungă la Niceea. Acolo înjghebase un fel 
de guvern bizantin în exil, iar în 1208 se încoronase 
împărat, anunțând în acest fel revendicarea capitalei 
pierdute şi, implicit, respingând pretenţiile lui Alexie al 
III-lea la tron. Probabil că asta l-a facut pe Alexie al 
III-lea să însoțească o armată turcească la invadarea 
teritoriului lui Laskaris, în 1211. Armata lui Teodor a 
opus o puternică rezistenţă şi turcii s-au retras, 
lăsându-l în urmă pe nefericitul Alexie, care a fost luat 
prizonier şi trimis de Laskaris la o mănăstire din 
Niceea. Nu ne vine greu să ni-l imaginăm, uitat de toti 
şi neîndrăgit de nimeni, petrecându-şi zilele nesfârşite 
în reflecţii asupra propriei lui traiectorii atât de 
schimbătoare, de la anii trăiţi la curtea lui Saladin, ca 
refugiat din cauza tiraniei lui Andronic Comnenul, la 
vremea când pusese mâna pe putere şi domnise opt ani 
pe tronul imperial şi până la vremea când ajunsese din 
nou pe drumuri. Nu este exclus să se fi oprit uneori o 
clipă asupra influenţei propriului său rol asupra tristei 

situaţii în care se găsea acum Constantinopolul. 

Aşa se face că din întreaga elită constantinopolitană a 
perioadei dinainte de 1204 mai prospera doar Teodor 
Laskaris şi familia lui. Ginerele şi succesorul său ca 
împărat în exil la Niceea, Ioan al III-lea Vatatzes 
(1221-1254), a ieşit victorios în 1225 în faţa forţelor 
Imperiului Latin de Constantinopol în bătălia de la 
Poimamenon, recuperând multe dintre teritoriile 
imperiale pierdute din Asia Mică şi din Balcani. În 1235 
a încheiat un tratat cu bulgarii şi împreună au pus la 
cale un asediu comun asupra Constantinopolului, dar 
Zidurile continentale erau la fel de solide ca 
întotdeauna, iar asediul a fost ridicat în acea toamnă, 
fără tragere de inimă.5% Oricât de anemic era regimul 
latin şi cu toate că pierduse majoritatea teritoriilor din 
afara capitalei, reuşea să se menţină în continuare în 
spatele sistemelor de apărare ale Constantinopolului şi 
cu asistenţa flotei venețiene. 


Ar fi agreabil să ne putem gândi că bizantinii, în 
urma unei confruntări eroice, au reuşit să recupereze 
Constantinopolul de la latini, dar nu e cazul, desigur. 
Când a fost să se întâmple, evenimentul amintea mai 
degrabă, în mod straniu, de multe alte transferuri de 

putere din vremurile trecute. În 1258, loan al IV-lea 
Laskaris, pe atunci un copil în vârstă de şapte ani, a 
moştenit tronul de la Niceea, o situaţie în care, în 
politica bizantină, erai pândit de toate primejdiile. În 
scurt timp, puterea a fost preluată de unul dintre cei 
mai capabili şi mai nemiloşi generali, Mihail Paleolog, 
numit regent după ce, probabil, pusese ca fostul regent 
să fie asasinat în timpul unei slujbe bisericeşti. Odată ce 
s-a instalat la putere, la fel ca Andronic I, regentul s-a 
încoronat împărat ca Mihail al VIII-lea (1259-1282), iar 
pe tânărul său protejat l-a tras pe linie moartă. La scurt 
timp, Constantinopolul a fost pus în mâinile lui Mihail 
într-un fel asemănător cu cel în care Alexie Comnenul 
intrase în oraş în 1081. În iulie 1261, unul dintre 
generalii săi se afla cu armata în Tracia, nu departe de 
Zidurile continentale, când în tabăra lui au ajuns câteva 
persoane din Constantinopol. Ei i-au spus că oraşul era 
practic fără apărare, deoarece podesta venetian, plictisit 
de starea permanentă de apărare,  imbarcase 
majoritatea garnizoanei pe o mică flotă ca să atace o 
insulă din apropiere, ocupată de trupele lui Mihail al 
VIII-lea. I-au mai comunicat că una dintre porţile mici 
din Zidurile continentale fusese lăsată deschisă, prin 
bunăvoința susținătorilor din interior, fără îndoială. Un 
pâlc de cincisprezece soldaţi au fost trimişi în 
recunoaştere şi au descoperit că într-adevăr calea era 


deschisă. Au pus mâna pe singura santinelă de pe 
creneluri şi au aruncat-o de la înălţimea zidului, apoi 
au deschis şi restul porţilor, ca să poată intra toată 
armata. Apariţia lor pe străzi a luat pe toată lumea prin 
surprindere. Bărbaţii s-au năpustit în mănăstiri, 
căutând protecţie în altare, iar femeile s-au ascuns pe 
unde au apucat, în timp ce soldaţii se revărsau pe 
străzi, însă nu a avut loc un masacru general al 
latinilor, după cum ar fi fost de aşteptat. Putinii care se 
mai găseau în oraş, inclusiv împăratul Balduin al II-lea, 
şi-au dat seama că nu se mai putea face nimic şi s-au 
grăbit să ajungă la cea mai apropiată navă. Până în zori, 
Constantinopolul era cu totul ocupat de trupele lui 
Mihail al VIII-lea.5?! 

Împăratul se afla pe malul asiatic al Bosforului cu o 
altă parte din armată, când a primit vestea ocupării 
Constantinopolului. Era foarte devreme dimineaţa şi 
încă dormea în cortul lui când ştirea i-a fost adusă de 
sora sa, Eulogia, care a intrat la el, dar, cum avea un 
somn adânc, a trebuit să-l tragă de degetul mare de la 
picior şi să-l gâdile cu o pană ca să-l trezească pentru 
a-i spune ce se întâmplase. La început, Mihail nu a vrut 
să o creadă, dar la scurt timp a sosit un sol care îi 
aducea coroana şi sceptrul împăratului latin Balduin II, 

abandonate în graba lui de a se salva.*? 

Politician abil, cum era, Mihail al VIII-lea s-a folosit 
din plin de această lovitură spectaculoasă. A preferat să 
aştepte aproape două săptămâni înainte de a intra 
personal în oraş, pentru ca evenimentul să se petreacă 
pe 15 august, sărbătoarea Adormirii Maicii Domnului, 
protectoarea Constantinopolului. Între timp s-au făcut 
toate pregătirile în vederea unei ceremonii cum se 
cuvine care să marcheze revenirea oraşului sub domnia 
unui împărat şi a unui patriarh care respectau 
adevărata credinţă creştină, şi nu versiunea eronată pe 
care o propovăduiau latinii. Mihail al VIII-lea şi-a făcut 
intrarea prin Poarta de Aur, deschisă larg cu acest 
prilej. Acolo a fost întâmpinat de prelati purtând icoana 
Hodegetria, care fusese găsită neatinsă în Biserica 
Pantokrator. De acolo a pornit pe jos, în spatele unui 
car ce purta icoana, până la mănăstirea Studion, unde 
icoana a fost depusă cu tot ceremonialul în biserică. 
Apoi împăratul a încălecat pe calul său şi a străbătut 
Calea Triumfală şi Mese, in ovatiile mulţimii adunate 
pe marginile străzii. La Hagia Sofia s-a rugat la icoana 
lui Hristos şi apoi a traversat Augusteion şi şi-a preluat 
reşedinţa din Marele Palat.” 

Odată ce avea control asupra capitalei, Mihail s-a 
simţit destul de sigur pentru a-l scoate definitiv din joc 
pe fostul împărat, loan Laskaris. Deşi loan era încă 
doar un copil, Mihail a pus să fie orbit şi întemnițat 
într-un castel de la Marea Marmara. Chiar şi după 
standardele vieţii politice bizantine era o crimă atroce 
şi Mihail a fost imediat excomunicat de patriarhul 
Constantinopolului, Arsenie. Mihail a răspuns în mod 
caracteristic, detronându-l pe Arsenie şi înlocuindu-l 
cu cineva mai maleabil, care a ridicat imediat 
afurisenia.>4 În ciuda protestelor şi criticilor, împăratul 
a înfruntat furtuna de împotrivire şi dinastia Paleolog 
era destinată să conducă în Constantinopolul bizantin 
tot restul existenţei lui de oraş creştin. 


Mihail al VIII-lea nu a exploatat valoarea 
propagandistică a recuperării Constantinopolului doar 
în ziua intrării sale în oraş, în 1261. De-a lungul întregii 
domnii a promovat ideea cá, aşa cum Constantiopolul 
fusese fondat de împăratul-sfânt Constantin, la fel era 
şi el „noul Constantin” care avea să reîntemeieze oraşul 
şi să-i redea toată gloria dintâi cu care ilustrul său 
predecesor îl înzestrase. A adoptat numele ca titlu, l-a 
adăugat pe sigiliu şi l-a folosit de câte ori semna 

documente oficiale. A pus chiar să îi fie făcut un portret 
în postura de noul Constantin, brodat pe o mare 
copertină din mătase prinsă apoi între două coloane de 
porfir la capătul de vest al catedralei Hagia Sofia. 
Mesajul era limpede: nimeni nu trebuia să considere că 
umilitoarea izgonire a împăratului bizantin de la 
Constantinopol din 1204 ar fi modificat cumva statutul 
de conducător al monarhilor creştini pe care 
Constantin cel Mare îl instituise şi Mihail se angajase să 
îl restabilească.” 

În conformitate cu această imagine, Mihail a început 
o serie intensă de lucrări edilitare aproape de îndată ce 
a obţinut controlul asupra Constantinopolului. În 
primul şi în primul rând, Zidurile maritime de-a lungul 
Cornului de Aur au fost înălțate, pentru a preveni 
repetarea tacticii la care au recurs latinii în aprilie 1204. 
Au fost adăugate paravane din lemn acoperite cu piei 
pentru a le înălța şi pentru a împiedica folosirea 
turnurilor de atac fixate pe partea din faţă a navelor 
pentru a ajunge la un nivel mai înalt decât zidurile. Mai 
târziu a fost adăugat şi un soi de al doilea zid exterior, 
astfel încât Zidurile maritime să fie tot atât de eficiente 
ca replica lor continentală. 5% Refacerea serviciilor 

sociale ale Constantinopolului şi infrastructura de 
fiecare zi figurau de asemenea pe agendă. Orfelinatul a 
fost înzestrat cu o nouă şcoală şi s-au înfiinţat spitale 
noi. 

Străzile şi porticurile au fost reparate şi porturile 
repuse în funcţiune.” Şi, bineînţeles, mai era si 
chestiunea resedintei imperiale. Palatul Blachernae 
ajunsese în asemenea hal, încât în primii zece ani 
Mihail a locuit în Marele Palat, unde unele clădiri erau 
funcţionale. Între timp, Blachernae a fost refăcut şi 
redecorat cu scene din numeroasele victorii ale lui 
Mihail. Este semnificativ că pereţii au fost acoperiţi nu 
cu traditionalele mozaicuri, ci cu fresce pictate pe 
tencuială. Se prea poate să fi fost o măsură dictată de 
economie, fresca fiind considerabil mai ieftină decât 
mozaicul, iar Mihail nu îşi permitea să fie prea darnic, 
având in vedere câte mai rămăseseră de făcut.50%8 

Mihail şi-a luat şi toate garanţiile că va fi văzut 
ocupându-se asiduu şi de cealaltă îndatorire imperială, 
anume de întemeierea şi de aspectul bisericilor şi 
mănăstirilor. Hagia Sofia, din multe puncte de vedere 
simbolul Constantinopolului, se impunea ca ţintă a 
patronajului. În afară de portretul gigantic de mătase al 

lui Mihail, a fost comandat şi un nou mozaic, Deisis, 
reprezentându-l pe Hristos ca Judecător, între Sfânta 
Fecioară si loan Botezătorul. Pentru a sărbători 
întoarcerea ei la cultul ortodox, catedrala a primit noi 
vase sfinte şi pânze pentru altar? Multe alte biserici 
au fost restaurate si redecorate sau au primit 
acoperişuri noi din ţiglă ori plumb şi mobilier nou, 
pentru a înlocui ceea ce fusese furat de latini: la Sfinţii 
Apostoli, Peribleptos, Maica Domnului din Blachernae 
şi posibil şi la Kyriotissa. Mihail s-a asigurat ca 
generozitatea lui să fie consemnată. La Peribleptos, 
noile mozaicuri cuprindeau şi un panou în care era 
reprezentat Mihail însuşi, împreună cu soţia sa şi unul 
dintre fii. Lângă Biserica Sfinţii Apostoli a ridicat o 
columnă având în vârf o statuie a Arhanghelului 
Mihail. Înaintea lui, îngenuncheată, silueta unui 
împărat, oferindu-i o machetă a Constantinopolului. 
Observatorii contemporani ar fi înţeles că împăratul 
infátisat putea fi Constantin, întemeietorul oraşului, 
sau noul Constantin, Mihail în persoană, al cărui sfânt 
protector era chiar Arhanghelul.3!° În ultimul rând, la 
fel ca predecesorii lui, a ales un loc care să servească 
drept mormânt lui şi familiei: mănăstirea Sfântul 


5% Mathews 1998: 159 (n. a.). 

Dimitrie, situată în vârful triunghiului 
Constantinopolului. Fusese inițial ctitorită de unul 
dintre strămoşii lui, dar se ruinase în bună măsură în 
vremea ocupaţiei latine. El şi succesorii lui şi-au 
făgăduit că vor avea grijă să viziteze mănăstirea în 
fiecare an de 26 octombrie, sărbătoarea Sfântului 
Dimitrie.5! 

Páná la urmá, Mihail nu a ajuns sá fie inhumat in 
mánástirea pregátitá de el in acest scop. La moartea lui, 
in decembrie 1282, Biserica a decretat cá nu se cádea sá 
fie înmormântat la Constantinopol. Nu i s-a reprosat 
uzurparea violentá sau orbirea lui Ioan Laskaris, ci 
negocierile cu papa pentru a pune capát schismei 
dintre Biserica Bizantiná şi cea Latină. Într-o încercare 
de a stăvili puterile occidentale care urmăreau 
refacerea Imperiului Latin, Mihail fusese de acord să 
recunoască autoritatea papală asupra Bisericii 
Bizantine la Conciliul de la Lyon din 1274. Fiul şi 
succesorul lui în vârstă de 24 de ani, Andronic al II-lea 
(1282-1328), a abandonat rapid unirea de la Lyon şi a 
dispus ca tatăl său să fie înmormântat discret, într-o 
mănăstire din provincie. Andronic i-a făcut chiar o 
vizită orbului loan Laskaris în castelul lui şi a încercat 

să-şi împace conştiinţa oferindu-i prizonierului alinare. 
La moartea lui Laskaris, trupul lui a fost adus la 
Constantinopol şi ironia face că a fost înmormântat în 
mănăstirea familiei Paleolog, Sfântul Dimitrie, poate 
chiar în mormântul initial pregătit pentru Mihail.” 

Andronic se deosebea fundamental de tatăl său, fiind 
renumit pentru evlavia lui şi pentru ocrotirea 
învăţăturii şi a eruditiei şi mai puţin a ceea ce era direct 
profitabil, indiferent de mijloace. Îi făcea plăcere să 
prezideze adunări în care se dezbăteau subiecte literare 
şi filosofice, iar contemporanii asemănau curtea sa cu 
agora Atenei antice. Cu toate astea, a dus mai departe 
politica tatălui său de refacere a gloriei trecute a 
Constantinopolului. În timpul domniei sale a fost 
dragat şi repus în funcţiune portul Sophianai de pe 
țărmul sudic al oraşului: „o lucrare măreaţă pentru 
oraşul nostru”, se entuziasma un contemporan, care 
„trebuie neapărat să fie văzută”. La Hagia Sofia s-a 
executat o revizie generală şi zidurilor li s-au adăugat 
contraforturi, pentru o mai bună susţinere a greutăţii 
cupolei. A fost reparată şi statuia lui Iustinian aşezată 
pe columna din afara catedralei, iar mărul imperial care 
îi căzuse din mână a fost înlocuit.5!5 

Pe de altă parte, patronajul pe care Andronic îl putea 
asigura monumentelor Constantinopolului avea limite. 
Imperiul reconstituit de Mihail al VIII-lea în 1261 era 
mai mic decât cel peste care domnise Alexie al III-lea 
Anghelos în 1200. Era constituit doar din aproximativ o 
treime a Asiei Mici, o fâşie de teritoriu din Balcani, o 
parte din Pelopones şi unele dintre insulele din Marea 
Egee, iar această diminuare a teritoriului însemna că 
împărații dinastiei Paleolog primeau doar o parte din 
veniturile din impozite pe care le avuseseră la 
dispoziţie predecesorii lor. În secolul al VI-lea, când 
lustinian reconstruise atât de multe mari edificii ale 
Constantinopolului, imperiul avea la dispoziţie un 
venit anual de aproximativ cinci sau şase milioane de 
piese din aur, care acum scăzuse la un milion de 
hyperpyra, iar aceste monede erau de valoare mai mică, 
deoarece aveau un conţinut de aur mult mai scăzut 
decât moneda din aur de pe vremea lui Iustinian." 
Dar cum apărarea reprezenta prioritatea absolută, era 
nevoit să lase deoparte lucrările de construcţie. 
Andronic a reuşit să repare Hagia Sofia doar pentru că 
a moştenit o sumă considerabilă de bani de la soţia lui 
italiancă, dar nu a avut putere să ducă la capăt lucrările 
plănuite din cauza tulburărilor interne din imperiu de 

dupa 1317.5% 

În schimb, în anii de după 1261, rudele şi supuşii 
bogaţi ai împăratului i s-au alăturat şi, folosindu-se de 
resursele personale, au restaurat şi înfrumusețat 
bisericile şi mănăstirile lor preferate. Teodora, văduva 
lui Mihail al VIII-lea şi mama lui Andronic al II-lea, a 
luat sub ocrotire două mănăstiri. Una era Sfânta 
Fecioară Libos, situată aproape de Sfinţii Apostoli, 
întemeiată cu trei sute de ani mai devreme de nobilul 
bizantin Constantin Libos. Teodora a supravegheat 
renovarea complexului, adăugarea unei noi biserici şi 
înfiinţarea unui spital. Poate pentru că Sfântul Dimitrie 
îi fusese dată lui loan Laskaris, mănăstirea Libos a 
devenit locul de veşnicie al dinastiei Paleolog, Teodora 
însăşi fiind dusă acolo în 1303515 O altă patroană a fost 
sora vitregă a lui Andronic, Maria, fiică nelegitimă a lui 
Mihail al VIII-lea. Ea s-a întors la Constantinopol în 
1282, după moartea soţului ei, hanul mongol Abaka. În 
locul restaurării unei instituţii existente, Maria a 
preferat să întemeieze una nouă — mica mănăstire de 
călugărițe Sfânta Fecioară a Mongolilor. 57 Dar şi 

curtenii şi militarii bogaţi care nu erau înrudiţi cu 
familia regală au avut rolul lor. Pentru restaurarea 
mănăstirii învierea, care se presupunea că fusese 
întemeiată de Elena, mama lui Constantin, Georgios 
Akropolites, unul dintre cei mai apropiaţi consilieri 
politici ai lui Mihail al VIII-lea, a plătit 17.000 de 
hyperpyra, după care a renunţat să mai ţină socoteala. 
Ba chiar a si luat parte personal la lucrări.5!8 Biserica 
Sfânta Fecioară Binecuvântată (Pammakaristos) a fost 
reînzestrată de Mihail Glabas, general de succes, iar 
după moartea lui, în 1304, văduva lui a transformat 
partea sudică a naosului într-o capelă închinată 
memoriei lui.5! 

Cel mai bogat şi mai remarcabil dintre mecena acelor 
vremuri a fost Teodor Metochites (1270-1332), mare 
logofăt şi principalul consilier al lui Andronic al II-lea 
în ultima parte a domniei lui. Metochites a fost atât om 
de stat, cât şi învăţat, membru de vază al cercului 
literar al împăratului şi în acelaşi timp o personalitate 
puternică, dominantă la curte. A adunat o avere 
considerabilă graţie înaltelor sale dregătorii, deşi unii 
susțineau, probabil pe bună dreptate, cá mare parte din 
ea provenea din vânzarea de funcţii şi din dosirea de 

plocoane. Şi-a cheltuit o bună parte din avere pentru un 
splendid palat nou pentru el şi familie, plasat nu 
departe de Zidurile continentale şi de Blachernae. L-a 
înzestrat cu podele de marmură, grădini, apă adusă pe 
ţeavă, băi, o curte cu colonadá şi orice alt lux cu 
putinţă.52 

Însă i-au rămas suficienţi bani şi pentru un proiect 
religios şi Metochites a devenit cel care a restaurat şi 
decorat mănăstirea închinată Mântuitorului din Chora, 
care pe vremuri fusese situată în afara oraşului, fiind 
cuprinsă în interiorul lui după construirea Zidurilor 
continentale, în 413. Complexul de clădiri era acum în 
cea mai mare parte în ruine, însă în jurul anului 1316, la 
cererea lui Andronic al II-lea, Metochites a început să 
curețe întregul spaţiu, pentru a face loc pentru noile 
clădiri. Printre ele, o bibliotecă ce avea să devină cea 
mai mare din Constantinopol.?! Biserica principală a 
fost impodobitá cu splendide mozaicuri descriind viata 
lui Hristos si a Fecioarei, cu care Metochites se láuda, 
considerându-le „lucruri încântătoare, splendide”.52 
Alături de biserică, Metochites a înălţat o capelă în care 
să se afle propriul său mormânt, decorat, cât se poate 
de potrivit, cu fresce înfăţişând Judecata de Apoi. 

Aceste fresce sunt lucrări remarcabile în sine, fiind 
pline de o vioiciune care uneori lipseşte din 
mozaicurile bizantine încremenite şi ceremonioase.?? 
Situată în apropierea Palatului Blachernae şi a Bisericii 
Maica Domnului, Chora lui Metochites a devenit una 
dintre cele mai importante instituţii monahale ale 
Constantinopolului secolului al XIV-lea. 

Graţie eforturilor lui Mihail al VIII-lea, ale lui 
Andronic al II-lea, ale împărătesei Teodora, ale lui 
Teodor  Metochites si ale altor binefăcători, 
Constantinopolul a redevenit un loc care inspira 
vizitatorilor lui venerație şi uluire. Şi dimensiunile 
cetăţii stârneau comentarii. Un negustor evreu care a 
petrecut doisprezece ani acolo, pe la 1280-1290, le 
spunea prietenilor săi din Damasc că traversarea 
oraşului dintr-o parte în alta dura de dimineaţă până la 
prânz. Un călător arab, Ibn Battuta, ajuns acolo în 1332, 
spunea că avea „o întindere enormă”. Impresiona în 
continuare şi numărul bisericilor şi mănăstirilor, iar Ibn 
Battuta nota că se cutremura cerul când băteau toate 
clopotele, laolaltă. "^ Punctul culminant al oricărei 
vizite era în continuare Hagia Sofia. Fiind musulman, 
lui Ibn Battuta nu i s-a permis să intre, însă catedrala şi 

complexul ei de clădiri i s-au părut ca un fel de oraş în 
sine. Pentru cei care păşeau înăuntru, cea mai frapantă 
trăsătură era, asa cum fusese dintotdeauna, 
sentimentul de plutire a cupolei. „Măreţia şi 
frumusețea ei sunt imposibil de descris”, scria un 
diacon rus în anii 1390. Unul dintre compatrioţii lui s-a 
urcat pe galerie ca să numere ferestrele de la baza bolţii. 
Mozaicul cu Hristos Pantocrator care privea în jos din 
mijlocul ei exercita o fascinatie deosebită. Reînnoit în 
jurul anului 1355, după ce suferise stricăciuni în urma 
unui cutremur, lăţimea capului măsura douăzeci şi opt 
de palme, dar privit de jos dimensiunile păreau 
normale.?5 Vizitatorii găseau nenumărate lucruri de 
interes şi la nivelul de bază. Capacul din piatră al 
fântânii pe care şezuse Hristos când a stat de vorbă cu 
femeia din Samaria era în continuare acolo, la fel şi 
uluitoarele decoraţiuni în mozaic şi coloanele din 
marmură diferit colorate. Ghizii povesteau in 
continuare istoria îngerului catedralei, care veghea 
etern în aşteptarea întoarcerii acelui băiat.” 


Un Portret al lui Teodor Metochites 


95 Ibn Battuta 1958-2000: ii. 509; Buondelmonti 1897: 242; Majeska 1984: 96, 160; 
Gregoras 1829-55: iii. 255-7; Mango 1986: 249; Tafur 1926: 139 (n. a.). 

Nicefor Gregoras, elevul şi prietenul lui Metochites, 
ne face o impresie despre Metochites şi enormul lui 
farmec personal şi intelectual: 


Atrágea privirile tuturor asupra lui prin 
dimensiunile trupului şi armonia dintre mâini şi 
picioare şi toate celelalte trăsături, dar şi prin lumina 
din ochii lui. Atingea cele mai înalte culmi prin 
calitatea lui de vorbitor natural, prin capacitatea de 
muncă, forța memoriei şi înţelegerea limpede a tuturor 
ramurilor cunoaşterii. Răspundea atât de fluent la toate 
întrebările, fie ele despre vremurile din vechime sau 
despre ziua de astăzi, ca şi cum limba lui ar fi fost o 
scriere, încât prietenii lui nu prea aveau nevoie de cărți. 
Căci era o bibliotecă vie şi un adevărat tezaur de ştiinţă, 
întrecându-i cu mult pe toti învățații dinaintea lui. 
Singura critică pe care ai fi putut să i-o aduci este că nu 
intra în vederile lui să-şi modeleze stilul imitându-i pe 
oricare dintre scriitorii vechi şi nu-şi îndulcea forţa 
gândului său printr-un stil amabil ori grațios sau 
arătând orice înclinaţie capabilă să pună orice fel de 
frâu fertilităţii minţii lui. Faptul cel mai remarcabil 
legat de el era că, dacă în treburile publice domnea o 
asemenea confuzie, mereu sub amenințarea unei 
furtuni iminente şi cu o avalanşă întreagă de 


răspunderi care îi copleşeau continuu mintea, nimic nu 
l-ar fi împiedicat vreodată să citească şi să scrie. Atât de 
competent era în ambele sfere de activitate, încât putea 
să muncească din zori şi până noaptea la palat, pe 
de-a-ntregul devotat administrării afacerilor publice şi 
ocupându-se de toate cu cel mai mare entuziasm, ca şi 
cum literatura nu i-ar fi stârnit nici cel mai mic interes. 
Pleca de la palat târziu şi după aceea se dedica lecturii, 
ca şi cum ar fi fost un învăţat detaşat cu totul de viaţa 
publică. 


Din N.G. Wilson, Scholars of Byzantium, ed. a Il-a, 
Londra: Duckworth, 1996: 256-257, citat cu acordul 
Bloomsbury Publishing. 


Şi alte mari biserici aveau puterea de a impresiona. 
Ibn Battuta a rămas uimit cât de frumos erau 
împodobite cu marmură şi mozaicuri.” La Maica 
Domnului din Blachernae erau remarcate marile 
coloane din jasp verde, la fel şi elementele aurite şi 
mozaicurile care arătau de parcă atunci erau făcute. La 
Peribleptos mai putea fi văzut marele sarcofag din jasp 
al împăratului Romanos al III-lea. 5% Vizitatorii 

mănăstirii Pantokrator aveau ocazia să admire 
mozaicurile „strălucitoare ca soarele”. Lespedea de 
marmură pe care fusese aşezat trupul lui Hristos după 
răstignire se afla în continuare acolo. Probabil că 
latinilor li se păruse prea masivă ca să o ridice şi să o ia 
cu ei.?? La fel, si la Sfinţii Apostoli se păstrase 
interiorul vast şi era expus în continuare stâlpul de care 
fusese legat Hristos ca să fie biciuit. Se mai puteau 
vedea şi mormintele împăraţilor, chiar dacă îşi 
pierduseră poleiala şi pietrele prețioase.” 

Afară, pe străzi, marile columne ale lui Teodosiu şi 
Arcadiu dominau în continuare orizontul. 5! In 
Augusteion, chiar dacă Anemodoulion dispăruse, 
vizitatorii rămâneau invariabil uluiti de statuia lui 
Iustinian, la înălţimea ei, chiar dacă de cele mai multe 
ori îşi imaginau că personajul de pe cal era fie 
Constantin cel Mare, fie Heraclius? La fel ca în trecut, 
Hipodromul era prilej de fascinatie şi vizitatorii încă se 
minunau de dimensiunile acelui loc, de axul central şi 
de tribunele cu bănci înălțate de o parte şi alta a pistei 


59 Majeska 1984: 42; Bertrandon de la Brocquiére 1988: 102-3; Clavijo 1928: 83; 
Tafur 1926: 142 (n. a.). 

de curse. Cursele de care nu se mai desfăşurau acolo, 
probabil din cauză că la Constantinopol lipsea acum 
masa de populaţie uriaşă de care era nevoie ca să se 
umple locul. Devenise în schimb spaţiu de 
antrenament şi turnee pentru arcaşi. Statuile antice 
dispăruseră cu totul, deşi se păstraseră piedestalurile şi 
se puteau vedea şi coloana cu şarpele de bronz şi 
obeliscul egiptean al lui Teodosiu. Supravietuise si 
statuia din marmură roşie a două personaje aşezate, 
cunoscute sub numele de Drepţii Judecători, chiar daca 
suferiseră multe lovituri de-a lungul vremii, iar una îşi 
pierduse mâinile si picioarele. Supravietuise si 
respectul adânc legat de statuile din Constantinopol. 
Despre Dreptul Judecător care mai avea mâini se 
credea că are remarcabilul talent de a aprecia prețul 
corect al unei tranzacţii. Cumpărătorul îi punea 
monede într-una din palme, iar când se ajungea la 
suma cuvenită, pumnul statuii se închidea, potrivit 
legendei.5% Alături de Hipodrom, Marele Palat poate 
să nu fi fost reşedinţa preferată a împăratului, dar mai 
existau acolo câteva clădiri impresionante, cu 
mozaicuri uluitoare, rămăşiţe din zilele în care 
complexul se afla în centrul ceremonialului şi 


55 Bertrandon de la Brocquiére 1988: 101, 105-6; Clavijo 1928: 69-71; Tafur 1926: 
143; Buondelmonti 1897: 243-4; Schiltberger 1879: 79; Manuel Chrysoloras in 

diplomaţiei imperiale.” 

Dacă majoritatea statuilor clasice se pierduseră 
pentru totdeauna, Constantinopolul îşi recuperase în 
schimb un alt element care îi indreptátea pretenţia la 
faimă. Înainte de 1204, ambitia de a fi un oraş sfânt, ca 
Roma sau lerusalim, se întemeiase în cea mai mare 
măsură pe sutele de relicve ale sfinţilor de care erau 
pline bisericile lui. În timpul stăpânirii latine, cele mai 
multe fuseseră expediate în Occident, trimise ca daruri 
diplomatice, amanetate pentru a face rost de bani, sau 
pur şi simplu fuseseră furate. Acum însă, ca prin 
miracol, multe au făcut cale întoarsă. Oraşul părea să-şi 
fi dobândit un set absolut nou de relicve ale Patimilor, 
care să le înlocuiască pe cele pierdute din capela 
Pharos. În mod normal, erau păstrate într-un sipet 
sigilat la mănăstirea Sfântul Gheorghe din Mangana, 
însă erau întotdeauna expuse public la Hagia Sofia, în 
timpul Săptămânii Mari. Printre ele pelerina purpurie 
în care a fost umilit Hristos, Cununa de Spini, buretele 
umplut cu oţet care I s-a dat pe cruce, o bucată din mult 
fragmentata Cruce Adevărată şi sulița cu care a fost 
impuns în coastă.” 

Chiar si in Evul Mediu, reaparitia neasteptatá a 

acestor obiecte a stârnit semne de întrebare. Dacă 
pelerinii ruşi au fost fericiţi să le accepte ca autentice, 
latinii se arătau uneori mai sceptici. Călătorul englez 
cunoscut sub numele de Sir John Mandeville, care a 
făcut o vizită în jurul anului 1334, a fost uimit să audă 
despre Cununa de Spini că se află la Constantinopol. 
Era cât se poate de conştient că acea cunună, care iniţial 
se aflase la Constantinopol, se afla acum la Paris. 
Regele Franţei, Ludovic al IX-lea (1228-1270), plătise 
suma cuvenită negustorului venetian căruia îi fusese 
amanetatá de împăratul latin Balduin al II-lea in 1237. 
Ludovic a pus ca pretioasa relicvă să-i fie adusă in 
capitală şi a construit special pentru a o găzdui zvelta 
Sainte-Chapelle, în stil gotic. Mandeville o văzuse 
categoric acolo, dar cu bunăvoință a tras concluzia cá 
acea cunună trebuie să fi fost la un moment dat 
împărţită în două, prin urmare erau ambele 
autentice.” 

În mod miraculos, nu au reapărut numai relicvele 
legate de Patimi. Şi bisericile Constantinopolului s-au 
umplut din nou de obiecte sfinte, spre a fi venerate de 
credincioşi. Un preot rus, Ştefan din Novgorod, care 
şi-a făcut vizita în 1348, a mers din biserică în biserică şi 
din mănăstire în mănăstire ca să se închine la toate 


56 Majeska 1984: 30; Mandeville 1983: 48 (n. a.). 


moaştele de sfinţi şi de sfinte pe care le-a găsit. La 
Peribleptos, a sărutat mâna lui loan Botezătorul; la 
Sfinţii Apostoli, trupurile Sfinţilor Spiridon şi Polieuct; 
la mănăstirea Studion, trupurile Sfinţilor Sava 
Bucătarul şi Solomonis; iar la Pantokrator, trupul 
decapitat al Sfântului Mihail Sincelul. La Biserica Maica 
Domnului din Chalkoprateia, brâul Sfintei Fecioare era 
din nou expus, iar veşmântul Ei se găsea iarăşi la 
Blachernae, chiar dacă se spunea că episcopul Nivelon 
luase cu el cel puţin o parte din fiecare relicvă când 
pornise spre vest în 1205, ca să ceară ajutor.” 
Vizitatorii nu mai aveau bucuria să vadă la 
Blachernae pictura murală care în fiecare vineri 
producea minunea ridicării perdelei — ea dispăruse 
definitiv. Dar multe alte icoane făcătoare de minuni se 
întorseseră şi îşi reluaseră locul în biserici, inclusiv 
Kyriotissa, despre care se povestea că îi vorbise unui 
împărat si din care ţâşnise sânge când fusese 
înjunghiată de un evreu. Existau şi alte icoane noi, ca 
imaginea lui Hristos care apăruse brusc şi inexplicabil 
pe peretele unei biserici şi o icoană despre care se 
spunea că are puteri vindecătoare, dar numai 
duminica.” Procesiunea care se desfăşura în fiecare 

marti, când icoana Sfintei Fecioare Hodegetria era 
purtată pe străzi, era o atracţie turistică obişnuită. 
Icoana de mari dimensiuni şi extrem de grea era 
purtată de patru bărbaţi în straie largi, roşii, care 
mosteniserá cu toţii acest rol de la taţii şi bunicii lor. 
Când procesiunea ajungea într-una din piețele 
Constantinopolului, icoana era lăsată jos şi preoţii care 
o însoțeau cântau imne şi intonau rugăciuni, apoi o 
atingeau cu bile mici din vată, pe care apoi le 
împărțeau in mulțime. Punctul culminant al 
procesiunii venea când un bărbat vârstnic, îmbrăcat în 
obisnuitele haine roşii, ieşea din mulțime, ingenunchea 
şi se ruga înaintea Fecioarei. Apoi îşi întindea brațele: 
icoana cea grea îi era pusă în spate şi o purta de unul 
singur înapoi, în fruntea procesiunii. Ca şi cum 
greutatea uriaşei rame aurite şi a pietrelor incrustate nu 
ar fi fost suficientă, omul era legat la ochi şi numai 
Fecioara mai putea să-i îndrume paşii înapoi, spre 
mănăstirea Hodegetria. După cum scria Ştefan din 
Novgorod, „este teribil să vezi cum îl împinge încolo şi 
încoace”. Un alt spectator a avut grijă să participe la 
fiecare procesiune a icoanei Hodegetria cât a stat acolo, 
atât de fermecat era de spectacol.5% 

Astfel, Constantinopolul secolului al XIV-lea era o 


5» Majeska 1984: 36, 364-5; Clavijo 1928: 84-5; Tafur 1926: 141-2 (n. a.). 


sursă de admiraţie şi de uimire tot atât de mult pe cât 
fusese înainte de 1204. Ştefan din Novgorod nota cu 
încântare: „Există multe lucruri care te uluiesc aici, pe 
care mintea omenească nu le poate exprima." Ca si 
cum nimic nu se schimbase, iar asta era exact ceea ce 
doreau bizantinii să gândească cei veniţi din afară. 


Existau, desigur, diferențe pronunţate între 
Constantinopolul din 1300 şi cel din urmă cu un secol. 
Chiar dacă vizitatorii vorbeau în continuare cu 
entuziasm despre dimensiunile oraşului, despre 
bisericile şi relicvele lui, în schimb nu mai ridicau în 
slăvi bogăţiile, ca altădată, nici nu mai susțineau că ar fi 
avut mai mult decât oricare altă cetate de oriunde din 
lume. Trecute erau zilele când împăratul era izvor 
nesecat de aur pentru oricine. Dacă regele Sigurd şi 
însoțitorii lui fuseseră încântați de pungile de aur 
primite în dar de la Alexie I, mercenarii catalani ai lui 
Andronic al II-lea se plângeau că monedele cu care îi 
plătea „nu făceau nici cât trei parale de la Barcelona" 5!! 
Pe de altă parte, chiar dacă nu mai era putred de bogat, 
Constantinopolul rămânea în continuare un oraş mare, 
cu o viata comercială înfloritoare. Targurile care se 

țineau în marile lui pieţe, ca Forul lui Teodosiu, erau la 
fel ca întotdeauna pline de viaţă şi de toate produsele 
cu putință — mirodenii, zahăr, mătase, bumbac, vin. 
Odată ce situaţia din sudul Rusiei se normalizase în 
oarecare măsură, se reluase şi comerțul de pe Marea 
Neagră şi mărfurile din acea zonă ajungeau din nou pe 
Cornul de Aur. Se deschiseseră între timp şi noi 
perspective comerciale. Constantinopolul era acum şi 
centru de export al grâului din Tracia şi Macedonia, 
probabil deoarece, odată cu scăderea numărului 
populaţiei, era nevoie de mai puţine grâne pentru 
consumul intern.^? 

Fără îndoială, relansarea economică a contribuit la 
refacerea unei alte trăsături caracteristice a 
Constantinopolului dinainte de 1204: diversitatea 
populaţiei. Sub regimul latin, populaţia s-a aflat în 
regres atât ca diversitate, cât şi numeric. Veneţia 
deţinea practic monopolul comerţului, ceea ce a făcut 
desigur ca la Constantinopol să ajungă tot mai puţini 
negustori din alte zone ale lumii. Cu siguranţă, arabii 
nu erau priviţi cu ochi buni, deoarece latinii încercaseră 
să distrugă moscheea Mitaton, iar genovezii şi pisanii 
erau şi ei ținuți la distanţă, în mare măsură. lar în 

vremea interludiului latin se pare că evreii cam 
părăsiseră teritoriile bizantine.5% 

Odată ce Mihail al VIII-lea a preluat puterea, în 1261, 
Constantinopolul a început să-şi recupereze rapid 
caracterul internaţional. Arabii s-au întors în scurt timp 
după 1261, odată cu tratatul încheiat de Mihail cu 
sultanul mameluc al Egiptului, Baibars 1 (1260-1277). 
La fel ca în înțelegerile mai vechi cu puterile 
musulmane, tratatul avea clauze referitoare la bunul 
tratament reciproc al negustorilor şi la asigurarea unei 
moschei la Constantinopol. La sosirea unor trimişi 
egipteni, în 1262, Mihail le-a arătat cu mândrie noua 
clădire, iar ei au dăruit perdelele, candelabrele şi 
mobilierul, toate trimise de Baibars pentru înzestrarea 
ei. Arabilor li s-a repartizat un cartier propriu la 
Constantinopol, înconjurat de ziduri ale căror porţi 
erau închise noaptea. Li s-a permis să-şi numească 
propria oficialitate, pe qadi, cadiul, care să-i guverneze 
şi să le reprezinte interesele.5 Evreii care plecaseră 
s-au întors, dar nu s-au mai instalat în Galata. Noul lor 
cămin s-a întemeiat în jurul portului Vlanga, pe ţărmul 
de sud al oraşului, unde aveau şi ei un zid care să-i 
protejeze. Şi-au reluat îndeletnicirile de tăbăcari, 

meşteşugari şi negustori. Unii lucrau ca medici, deşi 
anumiţi clerici instigatori îşi îndemnau congregația să 
nu se folosească de ei. Cel putin un evreu din 
Constantinopol lucra ca translator, fiind interpret la 
curtea bizantină ori de câte ori veneau în vizită 
delegaţii arabe.” Şi se părea cá şi o mulţime de ruşi se 
îndreptaseră spre Constantinopol după 1261, nu numai 
negustori, ci şi preoţi şi călugări care s-au aşezat la 
mănăstirea Studion. 

Apoi, desigur, erau latinii. Chiar dacă francezii şi 
venețienii se făcuseră vinovaţi de ocuparea şi jefuirea 
Constantinopolului in 1204 şi pentru apariţia 
Imperiului Latin, nu înseamnă că bizantinii îşi 
pierduseră încrederea în toti occidentalii. Erau în 
continuare soldaţi cât se poate de vrednici, pe care era 
bine să-i ai de partea ta. Opt sute de cavaleri italieni 
luptaseră vitejeşte de partea lui Teodor Laskaris când 
acesta i-a înfrânt pe turcii selgiucizi în 1211, iar 
mercenarii latini îl ajutaseră chiar pe Mihail al VIII-lea 
să preia puterea, ucigându-l pe rivalul său, regentul 
tânărului Ioan al IV-lea, in 1258." Prin urmare, după 
recuperarea Constantinopolului în 1261, latinii şi-au 

reluat vechiul rol participând la apărarea oraşului, 
chiar dacă nu în număr la fel de mare ca înainte de 
1204. În 1303, un contingent masiv de mercenari 
catalani a sosit la Constantinopol. Conducătorul lor, 
Roger de Fluor, a fost numit mare duce şi a fost 
căsătorit cu nepoata lui Andronic al II-lea, înainte ca 
forţa catalană să fie trimisă în răsărit, ca să îi înfrunte pe 
turci. Latinii alcătuiau în continuare garda personală 
Varegă a împăratului şi, de zile mari, se aliniau în faţa 
lui, îşi ciocneau topoarele de scuturi şi îi urau, pe limba 
lor, o domnie îndelungată.5%5 

De latini mai era nevoie şi pentru susţinerea 
comerțului maritim al Constantinopolului, ceea ce 
însemna că ar fi trebuit să fie aduşi înapoi negustorii 
din oraşele-stat italiene. Mihail al VIII-lea şi bizantinii 
în general erau în continuare în mod firesc 
circumspecti fata de venețieni, a căror flotă adusese 
Cruciada a IV-a la Constantinopol şi actionase ca 
principal reazem al şubredului Imperiu Latin. La 
apariţia în oraş a trupelor lui Mihail în 1261, casele 
negustorilor venețieni de pe Cornul de Aur au fost 
incendiate, iar proprietarii lor au fugit din orag.5? 
Mihail a încheiat în schimb o alianţă cu genovezii, 

duşmanii de moarte ai Veneţiei. Li s-au acordat vechile 
scutiri de kommerkion şi alte taxe vamale, la fel cum 
avuseseră înainte de 1204, iar ei s-au grăbit să vină la 
Constantinopol, ca să umple golul lăsat de venețieni. 
Au făcut-o în număr atât de mare, încât Mihail s-a 
temut să nu provoace indignare în rândul populaţiei 
bizantine. Prin urmare, în 1267, în loc să le permită să 
se stabilească din nou în vechiul lor loc, pe Cornul de 
Aur, Mihail le-a atribuit genovezilor un cartier numai 
al lor în Galata, de cealaltă parte a portului, în zona în 
care locuiseră odată evreii din oraş. Urmau să fie 
guvernati de propriul lor podestà, la fel ca venețienii sub 
regimul latin, dar împăratul şi-a luat măsuri pentru ca 
genovezilor să nu le treacă prin cap că ar fi cumva 
independenţi, în oraşul lor de peste apă. Când făcea 
vizite la Palatul Blachernae, podestà trebuia să facă 
plecăciune şi să sărute mâna şi piciorul împăratului, iar 
vasele genoveze, când intrau sau ieşeau din portul 
Galata, erau obligate să-l salute pe împărat când 
treceau prin dreptul Marelui Palat.5% Şi alte grupuri de 
negustori au fost instalate la Constantinopol după 1261. 
Deşi importanța comercială a oraşului scăzuse mult în 
comparaţie cu 1204, pisanii s-au întors în vechiul lor 
cartier de pe Cornul de Aur, unde oficialul care îi 

conducea era cunoscut sub titlul de consul. Lor li s-au 
alăturat negustorii din Ancona în 1308.5! În acele zile, 
italienii nu s-au mai bucurat de un monopol. În 1320, 
Andronic al II-lea a încheiat un tratat comercial cu 
regele Aragonului, permițându-le negustorilor catalani 
să se aşeze în Constantinopol alături de italieni şi să se 
bucure de aceeaşi imunitate a taxelor vamale. °°? 
Judecata din spatele acestor concesii a fost fără îndoială 
aceea că era mai bine să existe multe grupuri cu 
interese diferite angajate în comerțul 
constantinopolitan decât să fie monopolizat de unul 
sau două. 

Acest mod de a raţiona trebuie să fi determinat si 
luarea deciziei de a le permite şi venețienilor să se 
întoarcă. Trebuia ca rolul jucat de ei în Cruciada a IV-a 
şi de Imperiul Latin să nu fie nici uitat, nici luat de bun, 
ținând seama că ei erau acum cea mai mare putere 
navală din regiune, dar nu aveau cum să fie lăsaţi în 
afara jocului, ca potenţiali inamici. Prin urmare, în 1268 
s-a ajuns la un tratat prin care Veneţia se angaja să nu 
se alieze cu nimeni împotriva Bizanțului, iar în schimb 
să obţină încă o dată vechile concesii comerciale. 
Venețienii s-au întors în cartierul lor de pe Cornul de 

Aur, unde aveau propriile cheiuri, depozite şi biserici, 
la fel ca în trecut. Însă nu aveau să fie conduşi de un 
podestă, ca pe vremea Imperiului Latin. Urma ca el să se 
cheme de atunci înainte baillie: schimbarea denumirii 
poate să fi avut menirea intenţionată de a le aminti că 
se aflau acolo ca tolerati, şi nu ca stăpâni, aşa cum 
fuseseră în vremea Imperiului Latin.5? 


Cum era din nou un oraş multietnic şi internaţional, 
la fel ca înainte de 1204, Constantinopolul trebuia să se 
împace cu inconvenientele iscate de acea diversitate. 
De data asta, problema nu mai era poporul brizant al 
Constantinopolului. În continuare latinii îi scoteau 
profund din sărite, ceea ce nu provoca însă atacuri 
violente asupra cartierelor lor de pe Cornul de Aur. Nu 
că ar fi dus lipsă de provocări. În 1275, un genovez a 
fost auzit lăudându-se că neamul lui va avea în mână 
nu doar Galata, ci şi Constantinopolul. Un matelot 
bizantin s-a dus la el şi l-a pălmuit, iar atunci 
genovezul l-a străpuns cu spada, omorându-l. Reacţia 
nu a fost înverşunată, ca în 1182, ci s-a lăsat în seama 
împăratului să obţină o compensație de la podestà al 
Galatei.55 Poate că poporul Constantinopolului nu mai 

era suficient de numeros, încât să se adune o hoardă, 
prin urmare oamenii şi-au exprimat ostilitatea printr-o 
opoziţie posacă faţă de vizitatorii din Apus. Un călugăr 
dominican care locuia în Galata se plângea că localnicii 
spărgeau cana din care băuse un latin, de parcă ar fi 
fost spurcată. 55 Cu mult mai periculoasă pentru 
statu-quo era violenţa care se putea stârni chiar între 
grupurile de latini, ori de câte ori unii aveau bănuiala 
că interesele lor comerciale ar fi amenințate. 

În 1303, genovezii din Galata au auzit că trupa de 
mercenari catalani comandati de Roger de Flor era 
primită de împăratul Andronic al II-lea la Palatul 
Blachernae. Genovezii s-au temut că s-ar pune la cale o 
înțelegere pentru ca negustorii catalani să fie admişi şi 
ei în comerţul constantinopolitan. Supărarea era cu atât 
mai mare, cu cât compania de catalani nu-şi plătise 
datoria de 20.000 de hyperpyra imprumutati de ei de la 
genovezi ca să achite traversarea lor până în Asia Mică. 
Un genovez numit Rosso de Finar a adunat o mulţime 
de concitadini şi au vâslit peste Cornul de Aur până în 
Blachernae, unde au ridicat baricade pe străzile din 
jurul palatului. Catalanii au răspuns provocării şi 
bătălia s-a încins. Privind de la o fereastră a palatului, 

împăratul l-a trimis pe un înalt funcţionar numit Ştefan 
Muzalon să-i invite la calm, dar Muzalon a fost tăiat 
bucăţi cu tot cu calul lui. Catalanii i-au copleşit curând 
pe genovezi, omorându-l pe Rosso de Finar şi pe multi 
dintre însoțitorii lui. Ar fi trecut şi peste apa, în Galata, 
să devasteze cartierul, dacă împăratul nu ar fi reuşit în 
cele din urmă să îi potolească.5% 

Cea mai funestă ciocnire dintre toate a fost cea dintre 
genovezi şi vechii lor rivali, venețienii, deşi cartierele 
lor erau acum convenabil separate de apele portului. În 
vara lui 1296, o flotă venețiană de şaizeci şi nouă de 
vase a apărut pe neaşteptate în Cornul de Aur. 
Andronic al II-lea s-a temut că era iminent un atac ca 
acela din aprilie 1204 şi i-a strâns imediat pe toti 
venețienii din oraş şi i-a trimis la închisoare. Dar nu 
avea niciun motiv să fie îngrijorat, deoarece nu 
Constantinopolul era ţinta. Flota venețiană s-a 
îndreptat spre Galata şi spre vasele încărcate din greu 
aflate în port. Genovezii anticipaseră lovitura şi 
reuşiseră să-şi transporte familiile peste apă, în 
Blachernae, unde împăratul le-a permis să se refugieze. 
Apoi au scufundat vasele lor comerciale, sperând să 
salveze încărcătura din apele portului după ce trecea 
primejdia. Odată ce le-au fost zădărnicite planurile, 

venețienii au fost nevoiţi să plece cu mâna goală. Şase 
luni mai târziu, genovezii s-au răzbunat. Au traversat 
Cornul de Aur şi au năvălit în cartierul venetian. l-au 
ucis fără milă pe toţi cei aflaţi pe stradă şi apoi au 
avansat dincolo de zona venețiană, în oraşul 
propriu-zis. Se aflau în căutarea lui baillie venetian, 
Marco Barbo, despre care ştiau că este închis după ce 
intrase in dizgratia împăratului. Au impresurat 
închisoarea şi, când Barbo a încercat să scape ieşind pe 
acoperiş, l-au prins şi l-au tăiat bucăţi. Odată ce şi-au 
spălat onoarea, s-au retras în Galata.” 

Neputinta împăratului bizantin de a împiedica 
desfăşurarea unor asemenea atrocități în propria sa 
capitală ne dă o idee despre măsura în care crescuse 
puterea militară şi economică a republicilor italiene, în 
vreme ce a lui scădea. Veneţia era de acum stăpâna 
unui vast imperiu şi o putere mai mare decât Bizanțul. 
Forța Genovei se bizuia pe stăpânirea Galatei — sau 
Pera, aşa cum preferau să o numească latinii. Iniţial, 
când le fusese dată genovezilor în 1267, Mihail al 
VIII-lea se străduise să-i facă să înţeleagă că era un 
drept acordat temporar, nu o cesiune permanentă. Şi 
insistase să dărâme zidul care înconjura suburbia 
înainte ca genovezii să intre în posesie. Nu după mult 

timp, zidul fusese însă reconstruit şi Galata arăta mai 
degrabă ca un oraş genovez, nu bizantin. În biserici se 
slujea mesa latină şi existau şi două mănăstiri, una a 
călugărilor dominicani, cealaltă a franciscanilor.** Mai 
îngrijorător era că se dezvoltase nu ca un simplu cartier 
comercial, ci ca un port important, de sine stătător, 
rivalizând cu Constantinopolul. Tot mai multe vase, nu 
numai cele sub pavilion genovez, preferau să încarce şi 
să descarce acolo, şi nu de cealaltă parte a Cornului de 
Aur. Portul Galata prezenta avantajul unor ape mai 
adânci, în care chiar şi cele mai mari galere puteau 
ajunge până la chei, nefiind nevoie ca mărfurile să fie 
transportate până la țărm în bărci mai mici^? Drept 
rezultat, podestă genovez era cel care încasa taxele de 
vamă, şi nu împăratul bizantin. S-a calculat că la 
mijlocul secolului al XIV-lea genovezii agoniseau în 
acest fel anual 200.000 de piese de aur, în vreme ce în 
tezaurul bizantin intrau doar 30.000. 

La fel ca în trecut, scăderea veniturilor a fost 
compensată în oarecare măsură de valoarea lor ca aliaţi 
ai oraşelor maritime italiene. La începutul secolului al 
XIV-lea, Andronic al II-lea renuntase să mai menţină o 
flotă bizantină, deoarece nu-şi mai putea permite. Se 

bizuia în schimb pe venețieni şi pe genovezi pentru 
asigurarea pazei dinspre larg.5% În ciuda acestui fapt si 
a tratatelor cu aliaţii, împăratul se afla mereu într-o 
dispută oarecare cu ei. Unele motive de neînțelegere 
erau de-a dreptul banale. Evreii care trăiau în Veneţia, 
în Creta sau în alte colonii ale republicii erau 
indreptátiti să beneficieze de aceeaşi scutire de 
kommerkion ca şi alti cetăţeni venețieni, dacă veneau să 
facă afaceri la Constantinopol. Dar, când făceau asta, 
majoritatea preferau să stea în cartierul evreiesc de la 
Vlanga, şi nu în enclava venețiană de pe Cornul de 
Aur. Atunci împăratul bizantin a hotărât că cei care 
procedau astfel pierdeau scutirea, dar guvernul 
venetian a insistat cu hotărâre că trebuie să se bucure 
de aceleaşi drepturi. lar disputa asta a continuat ani la 
rând. 5%! Se petreceau nenumărate incidente în care 
funcţionarii bizantini exagerat de zeloşi depăşeau 
limitele. În anii 1290, un negustor genovez numit 
Ranieri Bocircanegra a transportat mai mulţi negustori 
bizantini si mărfurile lor de la Alexandria la 
Constantinopol, plata stabilită fiind de 500 de 
hyperpyra. Când vasul a ajuns pe Cornul de Aur, în loc 
să aştepte să i se facă plata, Bocircanegra pur şi simplu 

a luat din mărfurile negustorilor în cuantumul banilor 
promisi. În scurt timp, Bocircanegra a primit un mesaj 
din partea eparhului prin care era chemat în vizită. La 
sosirea lui în fata înaltului funcționar, genovezul a fost 
arestat pe loc şi i s-a spus că nu va fi eliberat până când 
nu va plăti ceea ce luase. Guvernul genovez s-a 
implicat în acest caz şi în multe altele de acest fel.» 
Din când în când, împărații încercau să-i cheme la 
ordine pe dificilii lor aliaţi, deşi nu au luat niciodată 
măsuri la fel de drastice ca Manuel I în 1171. În 1274, 
Mihail al VIII-lea era extrem de alarmat din cauza 
monopolului impus de genovezi asupra comerțului din 
Marea Neagră şi de acţiunile piratereşti desfăşurate de 
unele dintre vasele lor, cărora le cădeau victime 
transporturi bizantine şi venețiene. Împăratul i s-a 
plâns lui podestă, însă fără efect, aşadar, când a venit 
vestea că o asemenea navă-pirat se va întoarce în 
Galata cu tot cu pradă, au fost trimise galere de război 
să o intercepteze. În primă instanţă, vremea a fost de 
partea bizantinilor şi nava genoveză mare şi greoaie a 
rămas nemişcată la intrarea în Cornul de Aur, când 
obişnuitul vânt dinspre nord se liniştise. Pe de altă 
parte, galerele bizantine uşoare şi de mică înălțime nu 
aveau cum să provoace cine ştie ce daune vasului 

genovez, care le domina cu gabaritul lui. Focul grecesc 
nu era de folos, deoarece echipajul genovez îşi luase 
precautia obişnuită, atârnând piei de bou peste 
copastia navei lor. Ca şi cum nu era suficient, vântul 
dinspre nord a prins din nou putere şi vasul genovez 
s-a apropiat iar de adăpostul lui din Galata. A fost cât 
pe ce să le scape, dar cineva l-a sfătuit pe împărat să 
ordone unui vas catalan mai masiv, ancorat în 
apropiere, să manevreze spre nord. În acest fel, a făcut 
să scadă forţa vântului care bătea în pânzele vasului 
genovez, permiţând bizantinilor să-l prindă din urmă 
şi să se urce la bordul lui. A fost un succes rarisim în 
lunga poveste a relațiilor ambigue ale 
Constantinopolului cu aliaţii lui italieni.59 

Aceasta a fost vara indianá a Constantinopolului, 
care avea probleme politice şi economice, ceea ce nu era 
oricum o noutate. Asemenea dificultăţi nu au avut 
câtuşi de puţin darul să-i submineze mitul, chiar dacă 
împăratul era sfidat de aliaţii italieni şi oraşul nu mai 
adăpostea o treime din bogăţia lumii, şi nici bisericile şi 
mănăstirile lui nu mai erau la fel de numeroase şi de 
strălucitoare ca altădată. Dar evenimentele se 
îndreptau din păcate spre o turnură atât de tristă, încât 
şi oraşul, şi mitul lui aveau să se stingă împreună. 

11 
Ruinele Constantinopolului Bizantin 


După 1280, Bizantul a început să sufere serios. 
Constient de amenintarea unei invazii dinspre apus, 
spre recucerirea Constantinopolului după 1261, Mihail 
al VIII-lea concentrase majoritatea forţelor imperiale în 
partea de vest a imperiului, lăsând slab apărate 
frontierele răsăritene dinspre Asia Mică. Cetele 
semiindependente de turci nomazi care trăiau acolo au 
profitat şi şi-au dezlántuit raidurile de cavalerie pe 
teritoriul bizantin şi, cum nu întâmpinau aproape nicio 
rezistenţă, au început sa se aşeze în acele parti. Până în 
1330, a fost pierdută aproape întreaga Asie Mică. Faţă 
de un asemenea dezastru, opoziţia fata de dominaţia 
prea îndelungată a lui Andronic al ILlea şi a 
principalului său dregător, Teodor Metochites, a 
devenit tot mai vehementă, concentrându-se în jurul 
tânărului nepot al împăratului, pe care îl chema tot 
Andronic. În mai 1328, tânărul Andronic şi susţinătorii 
lui au pătruns cu forța în Constantinopol şi l-au silit pe 
bătrânul împărat să abdice. Odată cu plecarea 
patronului său, Metochites şi-a pierdut şi el influenţa. 
O gloată i-a atacat vila de lângă mănăstirea Chora şi, 
după ce a despuiat-o de tot ce era de valoare, a 


demolat-o. Până şi pavajul de marmură a fost scos şi 
trimis ca dar unui conducător străin. Metochites însuşi 
a fost surghiunit într-un oraş provincial din Tracia, 
unde, după bogăţia şi luxul în care era obişnuit să 
trăiască, a fost obligat să îndure condiţii grele şi, mai 
rău decât toate celelalte, a fost despărţit de centrul 
civilizaţiei, de Marele Oraş. Un călugăr milos s-a 
îndurat de el şi i-a trimis nişte vin, iar acesta i-a răspuns 
cu profundă recunoştinţă: „Te-ai arătat pe cât de nobil, 
tot atât de util, exact când aveam nevoie mai mult decât 
oricând de nepretuitul ajutor al vinului.*^ După doi 
ani petrecuţi în Tracia, lui Metochites i s-a permis să se 
întoarcă la Constantinopol şi să stea în mănăstirea 
Chora, pe care o reconstruise şi înzestrase în vremuri 
mai fericite. Ultimii lui ani au fost trişti, fiind chinuit de 
boală şi de priveliştea pe care o vedea de la fereastră, 
adică a locului pustiu unde cândva se ináltase casa lui. 
A murit la 13 martie 1332, la o lună după fostul lui 
stăpân, Andronic al II-lea, care şi el îşi petrecuse cei din 
urmă ani întemnițat într-o mănăstire. 

Între timp amândoi au fost daţi uitării în mare 
măsură, căci urcarea lui Andronic al III-lea (1328-1341) 
pe tron părea să deschidă o nouă eră, populaţia având 
speranţa că se va ieşi din declinul deprimant din 

vremurile trecute. Înţelegând că pentru moment nu 
avea nicio şansă de recuperare a Asiei Mici, noul 
împărat a încheiat pace cu turcii şi le-a recunoscut 
cuceririle. Apoi s-a concentrat asupra jumatatii de vest 
a imperiului, unde a reuşit să recucerească o parte din 
teritoriul pierdut. Din nefericire, redeşteptarea s-a 
dovedit efemeră, iar în iunie 1341 Andronic al III-lea a 
murit, la vârsta de doar patruzeci şi cinci de ani. Fiul şi 
moştenitorul său, loan al V-lea, avea numai nouă ani şi 
rezultatul inevitabil a fost războiul civil, în care mâna 
dreaptă a lui Andronic şi general de frunte, loan 
Cantacuzino, s-a luptat pentru putere cu 
împărăteasa-mamă, Anna de Savoia, şi cu patriarhul 
Constantinopolului, care erau regenti ai micului 
împărat. Acest conflict devastator dincolo de orice 
imaginaţie a durat nu mai puţin de şase ani, urmaţi de 
izbucniri periodice timp de alţi zece ani, efectul fiind 
pierderea majorităţii teritoriului imperial, deoarece 
cârmuitorii din vecinătate au profitat de situaţie. Sârbii 
au luat cea mai mare parte din Tesalia şi Macedonia, 
anulând astfel toate recuperările teritoriale ale lui 
Andronic al III-lea. Dar şi mai importante au fost 
câştigurile turcilor otomani, care stăpâneau regiunea 
nord-vestică a Asiei Mici. Au ocupat mai întâi Tzympe, 
pe partea europeană a Mării Marmara, iar pe urmă 
Gallipoli, la Dardanele. De la acel cap de pod au 


început cucerirea sistematică a Traciei, ocupând 
Adrianopolul in anii 1360 şi transformând 
Constantinopolul într-un avanpost izolat în mijlocul 
teritoriului otoman. 


Niciun om din Constantinopol nu avea cum să nu 
afle de toată situaţia aceea înspăimântătoare. După 
1350, înaintarea otomanilor în Asia Mică şi Tracia a 
însemnat că întinderea care putea fi văzută de la 
înălțimea Zidurilor continentale şi maritime nu mai era 
teritoriu bizantin. Poporul constantinopolitan nu avea 
cum să ignore mulțimile de refugiaţi care soseau zilnic 
din provinciile cucerite. Multi erau săraci lipiti şi siliţi 
să trăiască în mizerie, în gropile de gunoi ale 
oraşului.5* Efectul economic dezastruos al războaielor 
civile trebuie să fi fost şi el cât se poate de evident, 
deoarece adusese familia Paleolog în pragul 
falimentului. Pentru a plăti războiul ei cu loan 
Cantacuzino, împărăteasa Anna vânduse toată vesela 
din aur şi argint de la Palatul Blachernae şi amanetase 
bijuteriile coroanei la venețieni, în schimbul unui 
împrumut de 30.000 de ducaţi.5 Peste situaţia din ce 
în ce mai gravă s-au suprapus şi câteva dezastre 

naturale. În 1346, oraşul a fost zgáltáit de un cutremur 
puternic, în care s-a prăbuşit o parte a cupolei de la 
Hagia Sofia şi Zidurile continentale au avut mult de 
suferit. La scurt timp, Constantinopolul a fost unul 
dintre primele oraşe europene lovite de Moartea 
neagră, adusă probabil de un vas genovez care s-a 
întors din Marea Neagră la Galata în vara lui 1347. 
Epidemia a făcut ravagii vreme de un an şi printre 
miile de victime s-a numărat şi Andronic, fiul în vârstă 
de treisprezece ani al lui Ioan Cantacuzino.5” 

În ciuda tuturor acestor dezastre, speranța nu era nici 
pe departe pierdută. Chiar dacă războiul civil durase 
enorm si inghitise atât de multe teritorii si valori, 
rezultatul lui final a fost relativ temperat prin prisma 
standardelor vietii politice bizantine. Ioan Cantacuzino 
a câştigat în cele din urmă disputa în 1347, când 
susţinătorii lui au reuşit să-l lase să intre prin Zidurile 
continentale Si s-a încoronat, după cum se cuvenea, ca 
loan al Vl-lea (1347-1354). Dar nu şi-a masacrat 
adversarii, aşa cum s-a întâmplat când Andronic 
Comnenul a luat puterea, în 1182. Rivalul lui, tânărul 
Ioan al V-lea Paleolog, nu a fost orbit, ci a fost pus să o 
ia de soţie pe fiica lui Cantacuzino, fiind apoi trimis 
împreună cu mama sa, Anna, să guverneze 

Tesalonicul. 

După şapte ani pe tron, loan al VI-lea a abdicat şi i-a 
cedat puterea înapoi lui loan al V-lea. Apoi şi-a luat 
numele de Ioasaf şi s-a călugărit, petrecându-şi restul 
vieţii cu scrierea de tratate teologice şi a propriilor sale 
memorii politice. Dinastia Paleolog a revenit astfel la 
putere după un scurt interludiu, iar loan al V-lea a 
domnit zeci de ani, până la moartea sa din 1391. 

Constantinopolul şi-a revenit şi după toate dezastrele 
naturale. S-a reparat stricăciunea produsă de 
cutremurul din 1346 la Hagia Sofia. Figura gigantică a 
lui Hristos Pantocrator a fost repusă în centrul cupolei, 
iar un portret în mozaic al lui loan al V-lea a fost plasat 
pe arcada din est. A fost rezolvată probabil chiar şi 
pierderea foarte mare de vieţi omeneşti din timpul 
Morţii negre. De fapt, graţie străzilor largi şi spaţiilor 
deschise, Constantinopolul trebuie să fi fost favorizat în 
comparaţie cu oraşele aglomerate din Europa 
Occidentală, lovite de ciumă în anul următor. Dar cel 
mai important a fost că otomanii nu au atacat oraşul, 
chiar dacă puteau controla tot teritoriul din jurul lui. 
Între 1370 şi 1380 au fost preocupaţi de rivalitatea lor cu 
sârbii pentru obţinerea supremaţiei în Balcani, o luptă 
în care împăratul bizantin nu a jucat absolut niciun rol. 

Prin urmare, locuitorii Constantinopolului, care erau în 
siguranţă în spatele fortificațiilor, puteau să rămână 
chiar şi în această situaţie prizonierii punctului de 
vedere că oraşul imperial era tot ceea ce conta. lar în 
ciuda realităţii, vechea teorie politică era mai 
trámbitatá ca oricând. Împăratul de la Constantinopol, 
declara patriarhul, era împărat „oriunde oamenii 
poartă numele de creştini”, iar un vizitator bavarez a 
fost informat în 1427 că nu exista „niciun împărat mai 
vrednic sau de extracţie mai nobilă decât împăratul 
Constantinopolului”. 5° Pentru că evenimentele 
neconvenabile din provincii erau considerate, într-un 
fel sau altul, doar nişte răsturnări temporare. 

Această stranie lume onirică a durat până în ultimul 
deceniu al secolului al XIV-lea, până când, într-o zi de 
iunie a lui 1389, otomanii s-au încleştat cu sârbii în 
bătălia de la Kosovo. Victoria a aparţinut otomanilor, a 
căror dominație în Balcani a fost asigurată in acest fel. 
Însă, chiar în momentul victoriei, emirul otoman, 
Murad I (1362-1389), a căzut victimă unui asasin sârb, 
care l-a înjunghiat. Murad fusese un om precaut, cât se 
poate de conştient că otomanii erau o minoritate 
musulmană în marea de creştini din Balcani. Evitase să 
atace Constantinopolul, probabil pentru că se temea că 

venețienii sau alti latini vor veni să salveze un centru 
comercial atât de important. Fiul şi succesorul lui, 
Baiazid 1 (1389-1402), avea o personalitate total diferită: 
arogant, impetuos şi plin de ambiţie. Nu vedea niciun 
motiv pentru continuarea existenţei a ceea ce devenise 
o enclavă anacronică în mijlocul imperiului său şi în 
iarna 1393-1394 l-a chemat pe împăratul bizantin, acum 
Manuel al II-lea (1391-1425), la o întrevedere în oraşul 
macedonean Serres, unde l-a hărțuit şi l-a terorizat, fara 
îndoială cu scopul de a-l convinge să capituleze şi să 
predea capitala. Cum asta nu s-a întâmplat şi împăratul 
a fugit noaptea din Serres, sultanul s-a pregătit de 
război. În septembrie 1394 a trimis o armată sub 
Zidurile continentale. Oricât de impetuos ar fi fost, 
Baiazid era şi un foarte bun soldat şi strateg. Nu-şi 
făcea nicio iluzie, ştiind cât de dificilă era hotărârea sa, 
şi nu a pornit niciun asalt frontal. În schimb, a 
înconjurat Constantinopolul şi Galata dinspre uscat şi a 
pus la cale şi o blocadă maritimă, apoi a aşteptat ca 
înfometarea şi lipsurile să îl oblige pe împărat să 
deschidă porţile. Dar asta nu s-a întâmplat atât de 
repede pe cât i-ar fi făcut plăcere. Flota lui Baiazid era 
de mici dimensiuni şi nu reuşea să oprească vasele 
comerciale venețiene şi genoveze să ajungă în Cornul 
de Aur cu provizii. Marile cisterne de sub străzi 
asigurau să nu lipsească apa pentru populaţie. Însă 


condiţiile din oraşul asediat nu erau foarte bune: 
alimentele şi lemnul de foc deveneau tot mai greu de 
găsit. Astfel, multi orăşeni au ajuns la concluzia cá nu 
mai avea niciun rost să rămână şi au fugit din cetate, 
coborând noaptea de pe Zidurile continentale pe 
frânghii. Până şi împăratul Manuel al II-lea a plecat 
spre Occident, ca să vadă dacă poate convinge puterile 
latine să intervină, lăsându-l pe nepotul său, loan, să se 
ocupe de capitală. În pofida tuturor acestor privatiuni, 
apărarea stătea ferm pe poziţii şi cetatea a rezistat an 
după an. ?? Apoi, la începutul verii lui 1402, 
garnizoana de pe Zidurile continentale a observat că 
trupele otomane se pregăteau să se retragă. În câteva 
săptămâni au dispărut, plecând în marş să traverseze 
Asia Mică, pentru a se bate cu un nou inamic, Timur 
Lenk, cuceritorul de la Samarkand. Şi nu aveau să se 
mai întoarcă, pentru că armata lui Baiazid a fost 
nimicită în bătălia de la Angora (Ankara) din iulie, iar 
el şi-a sfârşit zilele ca prizonier al lui Timur. 

Această salvare neaşteptată şi miraculoasă, când 
părea să nu mai existe nicio şansă, a părut să confirme 
ceea ce bizantinii ştiau dintotdeauna: că Sfânta Fecioară 
veghea cu adevărat asupra cetăţii. „Celei captive i-a 
fost redată libertatea”, a proclamat triumfător unul 

dintre oficialii de la Palatul Blachernae, „iar explicaţia 
acestei schimbări este doar una, Sfânta Fecioará!" 571 
Dincolo de orice altceva, credinţa în cetatea păzită de 
Dumnezeu era acum mai tare ca oricând, poate şi 
pentru că bizantinilor nu le mai rămăsese nimic altceva 
pe care să se bazeze. Apoi s-a răspândit zvonul că, şi în 
situaţia în care duşmanul ar fi reuşit vreodată să facă o 
spărtură în Zidurile continentale, nu ar fi ajuns oricum 
mai departe de Forul lui Constantin. Apoi un înger ar 
coborî din ceruri şi i-ar da o sabie unui bărbat 
necunoscut, aflat lângă columnă. lar acel bărbat avea să 
ajungă în fruntea contraatacului care îi va alunga pe 
invadatori din oraş. %? Această convingere a fost 
întărită în 1422, când otomanii au apărut din nou şi au 
atacat direct Zidurile continentale. Soldaţii care au 
respins asaltul au spus că au văzut-o pe Fecioară pe 
ziduri, în toiul bătăliei. Mai mult decât atât, vechile 
fortificaţii s-au dovedit capabile să reziste noii 
tehnologii. Dar de data asta otomanii au adus cu ei mai 
multe tunuri pe care le-au îndreptat împotriva 
turnurilor de apărare ale Zidurilor continentale. lar un 
turn care a fost lovit de şaptezeci de ori a rămas ferm în 
picioare.” 

Cu toată euforia trăită, supraviețuirea 
Constantinopolului s-a obţinut totuşi cu un pret teribil. 
Populaţia scăzuse dramatic în anii blocadei lui Baiazid, 
iar mulţi dintre cei rămaşi trăiau într-o sărăcie lucie. 
„Irişti şi săraci”, aşa îi descria un vizitator. Trauma 
care durase opt ani lăsase urme şi asupra clădirilor din 
oraş. Cum lemnul de foc pentru gătit lipsise cu 
desăvârşire în timpul blocadei, oamenii recurseseră la 
lemnul de la acoperişurile caselor şi ale marilor palate, 
poate chiar şi ale unor biserici. Până în 1403, multe 
dintre aceste clădiri fuseseră abandonate şi se 
ruinaseră. În spaţiile libere create astfel au apărut 
podgorii şi lanuri de grâu. Până şi unele dintre marile 
biserici şi mănăstiri, adevărate repere ale acelui loc, au 
începuseră să decadă. La uriaşa biserică Sfinţii Apostoli 
nu se mai făceau lucrări de întreţinere, iar în 1420 
ajunsese în stare de dărăpănare, deşi mormintele 
împăraţilor şi stâlpul flagelării puteau fi în continuare 
văzute. 54 Acoperişul Bisericii Maica Domnului din 
Blachernae era într-o stare vizibil degradată, iar într-o 
noapte de ianuarie din 1434 clădirea a luat foc şi a ars 
până la temelii. Nu era prima oară când se întâmpla un 
asemenea incendiu, dar de data asta nu a mai fost 

refăcută: un final trist pentru ceea ce fusese odată una 
dintre piesele de rezistență ale Constantinopolului.”5 
Catedrala Hagia Sofia şi-a menţinut toată splendoarea, 
deşi, când era nevoie de reparaţii, guvernul bizantin 
era nevoit să trimită petiţii pentru donaţii la Novgorod. 
Mai mult decât atât, catedrala în sine era îngrijită, în 
schimb clădirile din jur fuseseră lăsate să decadă. Şi nu 
a fost cruțat nici măcar Palatul Blachernae. Multe parti 
ale lui au fost abandonate, iar familia imperială a rămas 
să locuiască doar într-un şir de camere înghesuite 
într-un colt. La Augusteion, mărul imperial căzuse din 
nou din mâna marii statui a lui lustinian, dar nimeni nu 
l-a mai pus la loc. După părerea unui vizitator, era o 
mărturie că împăratul „îşi pierduse o bună parte din 
autoritate" 76 

Chiar si in aceasta etapă foarte târzie, 
Constantinopolul şi-a păstrat o mare parte din forța lui 
de seducţie, era în continuare considerat unul dintre 
marile oraşe ale lumii creştine şi vizitatorii veneau fără 
oprire, în număr mare. Unii, aşa ca diaconul rus 
Zosima, sosit în 1419, urmau calea tradițională, din 

biserică în biserică, spre închinare la moaşte.7 Acestor 
pelerini li se adăugase în ultima vreme şi un nou gen de 
vizitator. Cum studiile clasice în greacă si latina 
renáscuserá în Italia, umanistii şi învățații, in general, 
erau atrasi la Constantinopol pentru a-i vedea relicvele 
— nu ale sfinţilor, ci ale trecutului îndepărtat. Ciriaco 
din Ancona a venit in mai multe rânduri ca să facă 
schite ale arhitecturii de la Hagia Sofia si ca sá studieze 
columnele lui Iustinian, Arcadiu şi Teodosiu. 58 
Spitalele de pe lângă mănăstiri functionau in 
continuare, bucurându-se de o înaltă reputaţie. Veneau 
acolo oameni de departe, fie să se trateze, fie pentru 
studii de medicină. Constantinopolul era în continuare 
un centru de producţie a articolelor de lux, spre 
exemplu broderiile cu fir de aur? Mai presus de toate, 
era în continuare un antrepozit comercial internaţional. 
Dacă o bună parte din schimburi se desfăşurau prin 
Galata şi împăratul beneficia în mult mai mică măsură 
de venituri, supuşii lui puteau să profite făcând 
importuri şi exporturi de bunuri pe vase venețiene şi 
genoveze, alegându-se cu un câştig considerabil. Desi 
marile monumente ale Constantinopolului ajunseseră 
în stare de degradare, unii dintre cetăţenii lui se 

imbogáteau fantastic de pe urma comerţului, iar 
turnurile vilelor lor imprimau orizontului o nouă notă 
caracteristică. Existenţa acestei elite financiare ar putea 
fi explicaţia pentru starea bună în care se găseau unele 
mari biserici bizantine. Peribleptos şi Sfântul Gheorghe 
din Mangana păreau să-şi fi păstrat aspectul lor 
dintotdeauna la începutul secolului al XV-lea şi era 
foarte posibil ca tocmai acei cetăţeni cu stare să se fi 
îngrijit de întreţinerea lor. Ei preluaseră oricum povara 
reparațiilor Zidurilor continentale de la împăratul 
ajuns la sărăcie, iar numele lor apar menţionate pe 
inscripţiile puse pe secțiunea unde contribuiseră.5% 
Aşadar decăderea Constantinopolului bizantin nu era 
neapărat semnul sfârşitului. Deşi practic imperiul 
dispăruse, dacă ar fi avut la dispoziţie timp şi linişte, 
oraşul ar fi putut să se transforme în ceva nou, poate un 
fel de oraş-stat, de genul Veneţiei sau al Genovei. Dar 
nu a fost să fie. 


În februarie 1451, în timp ce se relaxa în palatul lui de 
la Adrianopol, sultanul otoman Murad al II-lea a 
suferit un atac de apoplexie şi a murit. Unii 
constantinopolitani au avut pornirea să se bucure, 

deoarece Murad a fost cel care lansase atacul eşuat din 
1422. L-a urmat fiul său tânăr şi fără experienţă, 
Mahomed al II-lea (1451-1481), de la care ar fi fost de 
aşteptat să facă mişcări prudente, cel puţin până îşi 
consolida poziţia pe tron. Dar asemenea speranţe naive 
au fost repede contrazise de realitate. Murad era obosit 
şi plictisit de viaţă şi renuntase de mult la gândul de a 
cuceri capitala bizantină. Tânărul Mahomed, în schimb, 
era fără odihnă, plin de ambiţie şi cât se poate de 
conştient că puterea lui nu era veşnică. La un moment 
dat, în lunile care au urmat după obţinerea tronului, se 
pare că a ajuns la concluzia că singura cale pentru a-şi 
consolida poziţia era să obţină o victorie spectaculoasă, 
mai precis ocuparea Constantinopolului. Ascuns şi 
obsesiv, era urmărit zi şi noapte de țelul pe care şi-l 
stabilise şi îşi plănuia continuu atacul, cu minuțioasă 
rigurozitate. Cântărea fără încetare strategii diverse, 
studia cu atenţie liste de trupe de rezervă, de venituri 
fiscale, de aprovizionare şi de armament. A trasat pe 
hârtie linia Zidurilor continentale.5! În primăvara lui 
1452, ca prim pas, a pornit spre est, până în satul 
Anaplous de pe Bosfor. Acolo, în punctul cel mai 
îngust al trecătorii, a început lucrările de construcţie ale 
unui castel, luând o parte din materiale din ruinele 

Bisericii Arhanghelului Mihail, aflate în apropiere. 
Această nouă fortăreață, Rumeli Hisar, a fost special 
concepută să asigure o platformă pentru tunuri, scopul 
fiind să blocheze trecerea navelor şi a mărfurilor 
dinspre Marea Neagră. La finalizarea lucrărilor, în 
august, Mahomed a emis un decret prin care toate 
vasele care treceau prin fata castelului, indiferent sub 
ce pavilion, erau obligate să se oprească şi să plătească 
vamă. În noiembrie, când o galeră venețiană a încercat 
să treacă fără să plătească, a fost scufundată în urma 
unei lovituri de tun bine ţintite.5? 

Construirea castelului şi demonstraţia teribilă a 
potenţialului sáu au reprezentat un semnal de 
deşteptare pentru împăratul bizantin Constantin al 
XI-lea (1449-1453) şi o dovadă că Mahomed al II-lea 
avea intenţii serioase. În toamna lui 1452 şi în 
primăvara lui 1453 au fost trimişi emisari în Occident 
în căutarea de aliaţi latini, iar în jurul secţiunii 
vulnerabile din Zidurile continentale de la Blachernae a 
fost săpat un şanţ. Împăratul a dat ordin să se 
alcătuiască un raport despre numărul bărbaţilor 
disponibili să ia parte la apărare. Spre îngrijorarea lui, a 
obţinut o cifră ridicolă: 4973 de bizantini, la care se 

adăugau 200 de străini. Este aproape sigur că nu putea 
fi vorba şi despre italieni. În ianuarie a sosit un 
mercenar genovez, pe nume Giovanni Giustiniani, cu 
două nave de însoțitori pentru a întări apărarea, iar 
echipajele vaselor venețiene din Cornul de Aur au 
hotărât să rămână pentru a apăra zidurile de la 
Blachernae. Au ajutat şi genovezii din Galata. Chiar 
dacă aparent i-au făcut sultanului o promisiune că nu 
se vor amesteca, în secret au trimis trupe care să ajute la 
apărarea Zidurilor continentale. Ironia face că, în ceasul 
de pe urmă, italienii, care în trecut fuseseră de atâtea 
ori la cuțite cu împăratul bizantin, acum erau alături de 
el împotriva unui duşman comun.5% 

Cu toate aceste întăriri din partea latinilor, apărătorii 
erau coplesiti numeric fără nicio speranță când 
Mahomed al II-lea a pornit împotriva 
Constantinopolului, în aprilie 1453. Adunase ceea ce 
reprezenta probabil cea mai mare forță care ataca 
oraşul de-a lungul istoriei sale. Numărul soldaților, 
conform estimărilor, varia între 200.000 şi 80.000, dar, 
chiar dacă acceptăm cifra mai mică, armata tot era 
uriaşă, după standardele medievale. Mai mult decât 
atât, spre deosebire de străbunicul său Baiazid, 

Mahomed dispunea de o flotă de mai multe sute de 
nave, suficiente pentru a organiza o blocadă maritimă 
adevărată. Şi-a dispus armata pe toată lungimea 
Zidurilor continentale, însă şi-a concentrat puterea în 
bine  stiutele puncte slabe,  Mesoteichion şi 
Blachernae. 5+ Cu toată superioritatea numerică 
zdrobitoare, armata lui Mahomed avea totuşi de 
înfruntat un sistem de apărare formidabil, care 
răsturnase planurile atâtor atacatori în trecut, inclusiv 
pe ale tatălui său, Murad al II-lea, în 1422. Nimeni nu 
reuşise vreodată să străpungă Zidurile continentale şi, 
ca de obicei, intrarea în Cornul de Aur fusese blocată cu 
lanţul greu prins între Galata şi oraş. 

Mahomed ar fi putut să se lase tentat de ideea că 
strategia cea mai bună ar fi să urmărească o repetare a 
succesului Cruciadei a IV-a din 1204 prin asaltarea 
Zidurilor maritime de-a lungul Cornului de Aur, iar 
rezerva lui enormă de forţă umană i-a permis să 
rezolve problema lanţului. Circa cincizeci dintre navele 
lui au fost trase la mal la Diplokionion şi apoi cărate pe 
uscat, prin spatele Galatei, şi lansate din nou la apă în 
partea de nord a Cornului de Aur. Toată isprava a fost 
făcută într-o singură zi. Îngrozit de această lovitură, 
Constantin al XI-lea a ordonat să se întreprindă o 

încercare de incendiere a vaselor otomane din Cornul 
de Aur cu ambarcaţiuni în flăcări. Acţiunea a eşuat, iar 
apărătorii s-au aşteptat probabil la un atac din acea 
direcţie şi s-au pregătit aducând forte în zonă, ceea ce a 
făcut ca densitatea defensivei să scadă şi mai mult.55 
Dar flota otomană s-a mulţumit să rămână la ancoră în 
punctul cel mai îndepărtat al Cornului de Aur tot restul 
asediului, iar asaltul decisiv nu s-a mai dat la Zidurile 
maritime. 

În asediile de poveste din secolul al VII-lea si al 
VIII-lea, bizantinii avuseseră un avantaj tehnologic 
asupra atacatorilor. Acum, lucrurile stăteau invers, 
pentru că Mahomed reuşise să profite de progresele 
tehnice ca să-şi echipeze armata cu tunuri mult mai 
puternice decât cele folosite de tatăl său în 1422. Cel 
mai mare dintre ele, construit de un meşter ungur, avea 
țeava de peste opt metri lungime şi lansa ghiulele de 
piatră de peste 650 de kilograme. Prin urmare, avea un 
efect considerabil asupra zidăriei, chiar si într-o 
structură atât de puternică precum Zidurile 
continentale. Mahomed a adus acest monstru de la 
Adrianopol, tras de treizeci de perechi de boi, şi l-a 
montat, alături de altele, vizavi de Mesoteichion. Când 
se deschidea focul, efectul era devastator asupra 

zidurilor care nu fuseseră construite să reziste la un 
asemenea bombardament, care smulgea bucăţi mari de 
zidărie şi împroşca schije de piatră care doborau tot ce 
se afla în preajmă. 

Dar nici aceste tunuri mari nu i-au asigurat 
instantaneu victoria sultanului. Erau dispozitive destul 
de grosolane şi atât de dificil de încărcat, încât nu 
puteau executa decât şapte lovituri pe zi. Prin urmare, 
apărătorii aveau timp să repare breşele deschise de 
pietrele zburătoare, folosind mormane de pământ şi 
crengi. Aceste elemente de fortificaţii improvizate s-au 
dovedit surprinzător de eficiente, deoarece tunul nu le 
putea aduce cine ştie ce stricăciuni: proiectilele se 
afundau pur şi simplu în pământul moale, rămânând 
inofensive. Chiar şi în aceste condiţii, odată ce se 
produseseră breşe la nivelul exterior şi interior al 
Zidurilor continentale, o armată ar fi reuşit cu uşurinţă 
să pătrundă în cetate şi, pe măsură ce bombardamentul 
continua neîncetat, în oraş s-au răspândit teama şi 
deznădejdea. La asemenea vremuri de criză, poporul 
Constantinopolului apela întotdeauna la Protectoarea 
lui, Maica Domnului. Când a început asediul, icoana 
Hodegetria se afla la Palatul Blachernae, aşa cum era 

obiceiul de Paşti, iar apoi a fost purtată la mănăstirea 
Chora, pentru a rămâne aproape de teatrul de război de 
la Zidurile continentale. În fiecare marti ieşea din 
mănăstire pentru procesiunea obişnuită, după datina 
străveche. Într-una din aceste ocazii, în mai 1453, s-a 
petrecut un fapt necuvenit: icoana a alunecat pe 
neaşteptate din mâinile purtătorilor şi a căzut la 
pământ. Trecătorilor le-a fost extraordinar de greu să o 
ridice, atât de grea era rama incrustată cu pietre 
preţioase. Când procesiunea a fost reluată, s-a mai 
arătat un semn rău. Coloana de oameni a fost surprinsă 
de un adevărat potop de ploaie şi grindină, care 
amenința să-i măture cu totul pe copiii mici, 
dezlántuire care îi punea în imposibilitatea de a 
înainta.57 În acea atmosferă de teamă tot mai intensă, 
acestor fenomene perfect naturale li s-a dat o 
interpretare sinistra. Când o ceață densă a acoperit 
întregul oraş, unii au spus că ar fi un semn al prezenţei 
divine care se învăluia în nor pe când părăsea 
Constantinopolul, lăsat acum în voia sorții. O eclipsă 
parţială de lună a fost şi ea interpretată ca o împlinire a 
unei profeţii făcute de Constantin cel Mare, şi anume că 
oraşul lui va cădea când luna va fi întunecată într-un 
moment când ar fi trebuit să fie plină. Unii şi-au amintit 


587 Doukas 1975: 215; Kritovoulos 1954: 58-9 (n. a.). 


de o altă profeție — Constantinopolul ar fi urmat să cada 
in 1492, anul 7000 de la facerea lumii — întrebându-se 
dacă nu cumva socoteala fusese greşită cu câţiva ani.555 

Mahomed al II-lea şi-a lansat atacul final într-o seară 
târzie, pe 28 mai, concentrând asaltul asupra secţiunii 
grav avariate a Zidurilor continentale, dintre Poarta 
Adrianopol şi Poarta Sfântul Romanos. Deşi covársiti 
numeric, bizantinii, genovezii şi venețienii s-au luptat 
vitejeşte, respingând val după val de atacatori, aşa că, 
în zorii zilei de 29 mai, nu existau semne ale unei 
victorii otomane. Apoi, când încă se purtau lupte 
crâncene, comandantul genovezilor, Giovanni 
Giustiniani, a fost lovit de o săgeată trasă dintr-un arc 
ori dintr-o arbaletă. S-a retras ca să caute îngrijiri, chiar 
dacă împăratul Constantin l-a implorat să rămână. Dar, 
după ce conducătorul lor a plecat, apărătorii au început 
să şovăie şi, profitând de deruta lor, trupele lui 
Mahomed au năvălit cu şi mai mare înverşunare. Însă 
nici în această situaţie otomanii nu ar fi reuşit să 
pătrundă dacă ienicerii, oamenii din trupele de elită ale 
lui Mahomed, nu ar fi găsit o mică poartă lăsată 
deschisă de apărători, ca să le fie mai uşor să treacă 
între zidul interior şi cel exterior. lenicerii s-au strecurat 
pe acolo şi au urcat până pe crenelurile de la 

Blachernae. Când au văzut că inamicii se găseau acum 
în spatele şi deasupra lor, mulţi dintre cei care apărau 
zidul exterior au intrat în panică şi au fugit prin poarta 
Sfântul Romanos. La răsăritul soarelui, soldaţii 
otomani se revársau în oraş, iar multi dintre apărătorii 
care supravietuiserá se refugiau spre Cornul de Aur, 
într-o ultimă tentativă de a ajunge pe vase.5% Dar au 
mai rămas şi oameni care au continuat să apere 
Zidurile continentale, luptând cu vitejie până când au 
fost măcelăriți. Printre ei, si Constantin al XI-lea, 
ultimul din seria începută de Constantin cel Mare. 
Nimeni nu ştie unde a fost înmormântat, şi nici dacă 
asta s-a întâmplat cu adevărat. Pentru el nu a mai 
existat un sarcofag din porfir.5% 

Dupá ce au fost strápunse Zidurile lui continentale, 
Constantinopolul a fost supus obisnuitelor trei zile de 
jaf nemilos. Odată ce a fost limpede pentru toti cá nu 
mai exista o apárare, soldatii otomani victoriosi s-au 
răspândit pe străzi, în căutare avidá de orice lucru de 
valoare: bani, veşminte scumpe şi haine obişnuite, 
cărţi, orice obiect din argint sau aur, chiar şi din cupru 
ori tinichea. Una dintre primele clădiri prădate a fost 
mănăstirea Chora a lui Metochites, aflându-se foarte 

aproape de locul unde se petrecuse invazia. Intrând în 
biserică, soldaţii au găsit icoana Hodegetria în altar. A 
fost pusă la pământ şi pretioasa ramă de aur a fost 
smulsă şi tăiată în patru bucăţi, împărţite între jefuitori. 
La fel s-a întâmplat şi în restul oraşului, unde soldaţii 
biruitori au năvălit în biserici, mănăstiri şi case 
obişnuite, îndreptându-se spre est, către Augusteion. 
De pe vasele otomane, matelotii puteau să vadă 
spectacolul şi au ridicat pânzele, ca să participe şi ei la 
petrecere. Ambarcatiunile din Cornul de Aur au 
traversat la Zidurile maritime, iar cele din Bosfor au 
ocolit tármul sudic al orasului si au debarcat in 
cartierul Vlanga, pentru a-i jefui pe evrei. Pe lângă 
lucruri de valoare, prădătorii capturau şi oameni, de 
vreme ce puteau obţine prețuri bune dacă îi vindeau ca 
sclavi. Mai târziu, învingătorilor le-a părut rău că 
uciseseră atât de multi localnici, lipsindu-se astfel de o 
sursă de profit. În urma unor calcule s-a ajuns la 
concluzia că în jur de 50.000 de oameni au fost capturați 
şi vânduți ca robi.?! Şi iată epitaful unui bizantin 
suficient de norocos că nu se afla la Constantinopol în 
acea zi funestă: 


„Astfel şi-a găsit sfârşitul máretul oraş al lui 

Constantin, înălţat la vremea lui până la culmile gloriei 
şi ale autorităţii şi ale bogăției, eclipsând cu desăvârşire 
toate oraşele din jurul lui, celebru pentru strălucire, 
avutie, prestigiu, putere şi măreție si pentru toate 
celelalte daruri ale lui.”°” 


Indiferent de cât a fost de traumatizantă prădarea 
Constantinopolului bizantin, nu a produs, în sine, 
distrugerea lui. Cetatea a fost jefuită şi devastată, dar 
majoritatea clădirilor şi monumentelor au rămas 
nevătămate. Sultanul Mahomed al II-lea şi-a dorit cu 
tot dinadinsul să rămână aşa, deoarece nu dorea să se 
aleagă cu o colecţie de ruine. La urma urmei, ţinând 
seama de dimensiunile si de prestigiul lui, 
Constantinopolul avea să devină obligatoriu noua 
capitală otomană. Aşadar, când Mahomed şi-a făcut 
intrarea călare in metropola răvăşită, imediat 
după-amiaza zilei de 29 mai, a fost îngrozit de 
distrugerile provocate şi chiar a vărsat o lacrimă, 
gemând: „Ce oraş am lăsat în voie, ca să fie jefuit şi 

distrus!” Ajuns la Hagia Sofia, a descălecat şi a intrat în 
catedrală împreună cu însoțitorii, ca să descopere cá 
unul dintre soldaţii lui spărgea marmura de pe podea. 


Când sultanul l-a întrebat ce face, omul i-a răspuns 

„Pentru credință”, deşi după toate probabilitățile spera 
să şi poată vinde marmura. Înfuriat, Mahomed şi-a tras 
sabia şi l-a lovit cu latul tăişului peste cap, declarând 
supărat că pentru soldaţii de rând erau suficiente 
obiectele de preţ şi captivii, însă oraşul şi clădirile îi 
aparțineau lui. În vreme ce victima inconştientă era 
trasă de picioare din catedrală, sultanul şi-a continuat 
turul de inspecţie. Afară, în Augusteion, a dat ordin ca 
statuia ecvestră a lui lustinian să fie protejată, ca să nu 
încapă pe mâna prădătorilor. Mai târziu, când furia 
s-a potolit şi s-a restabilit ordinea, a dat instrucţiuni ca 
o mare parte din infrastructura cetăţii cucerite să fie 
reparată. Chiar dacă se prăbuşiseră în fata loviturilor 
trase de tunurile sultanului, Zidurile continentale 
stătuseră în calea armatei sale suficient de mult ca să 
demonstreze că încă mai reprezentau un formidabil 
sistem de fortificaţii. Mahomed al II-lea a pus să se 
repare stricăciunile, dar a dărâmat Poarta de Aur şi a 
înlocuit-o cu o fortăreață cunoscută sub numele de 
Yediküle sau Cele Şapte Turnuri. A pus să se repare 
apeductele şi a restaurat colonadele cu portic care 
împrejmuiau unul dintre marile foruri ale 
Constantinopolului. S-a îngrijit până şi de Columna 
Şarpelui din Hipodrom, ordonând să se taie un dud 

care îi crescuse la bază. 

Dar nu intenţiona să refacă totul. Chiar înainte de 
cucerire, multe dintre edificiile Constantinopolului 
intraseră în stare de ruină, inclusiv Marele Palat şi 
Palatul Blachernae. Amândouă au fost abandonate şi 
Mahomed a dispus construirea unui palat cu totul nou, 
aproape de Forul lui Teodosiu.5%* Dar şi-a dat seama la 
timp că acest palat nu era suficient de impunător şi a 
ordonat ca altul să fie construit la nord de Augusteion, 
pe terenul înalt vizavi de Galata, dincolo de intrarea în 
Cornul de Aur. La fel ca Marele Palat, această reşedinţă 
imperială, cunoscută apoi sub numele de Topkapi, era 
un complex de clădiri aşezate printre grădini şi fântâni. 
La fel ca predecesorii săi bizantini, Mahomed a dorit 
să-şi stabilească un loc de mormânt. 

Una dintre înălțimile oraşului părea foarte potrivită, 
dar era ocupată de biserica Sfinţii Apostoli care, deşi 
mare şi impozantă, decăzuse cu timpul, iar în 1463 a 
fost demolată cu totul. În locul ei s-a ridicat magnifica 
Moschee a Cuceritorului (Fatih) şi mormântul lui 
Mahomed din apropiere. La fel ca o mănăstire 
bizantiná, moscheea a fost inconjuratá de alte cládiri, 
care puneau la dispozitie diverse servicii celor 

nevoiaşi.” 

Imediat după cucerire au existat diferenţe de opinie 
legate de forma pe care trebuia să o capete acum oraşul. 
Se pare că părerea majorităţii, susținută de clericii din 
armata lui Mahomed, era impunerea islamizării 
absolute si înlăturarea tuturor urmelor trecutului 
creştin. Sultanul nu avea nici cea mai mică dorinţă să-i 
alieneze pe cei care apărau acest punct de vedere şi a 
proclamat că oraşul cunoscut în mod popular sub 
numele de Estambol se va numi de acum înainte 
Islambol: ,bogat/fabundent în islam". Cel dintâi act al 
său după cucerire a fost transformarea catedralei Hagia 
Sofia în moschee. Chiar în prezenţa sultanului, un 
muezin s-a urcat în amvon şi a rostit rugăciunea. Alte 
biserici şi mănăstiri au fost convertite în anii următori. 
Hristos Pantepoptes ctitorit de Anna Dalassena a 
devenit moschee, Sfântul Gheorghe din Mangana şi 
Sfânta Marina au fost transformate în mănăstiri de 
dervişi, iar Kyriotissa, în moschee cu loc de adăpost 
pentru călători, probabil doar o continuare a rolului 
avut şi înainte de 1453.5% Alte clădiri ecleziastice au 
fost preluate în cu totul alte scopuri. Pantokrator a fost 

ocupată de ateliere de postăvărie şi cizmărie. Sfânta 
Irina a devenit arsenal, iar mănăstirea Studion a fost 
făcută cadou de sultan amiralului sáu, Hamza. Altele 
au asigurat spaţiu de locuit pentru familiile de turci 
nou-sosite sau au fost lăsate în ruină, după ce le-a fost 
scos plumbul de pe acoperişuri pentru a fi folosit la 
noile palate ale lui Mahomed. Relicvele pe care le 
adăpostiseră le-au fost luate spre a fi puse ca monedă 
de schimb în negocierile cu puterile occidentale. S-au 
construit şi moschei noi, printre care una care 
comemora victimele asediilor musulmane rămase fără 
succes, în 674-678 şi 717-718.5% 

Pe de altă parte, Mahomed nu era un bigot, chiar 
dacă în politică se arăta nemilos. Era interesat personal 
de filosofia, arta şi religia creştină şi a invitat un număr 
de nobili bizantini la curtea sa.?* Era cât se poate de 
conştient că ,necredinciosii" pot fi utili contribuind la 
repornirea comerţului, industriei şi economiei 
constantinopolitane, prin urmare i-a încurajat să se 
aşeze acolo şi pe creştini, şi pe evrei, dar şi pe turci. La 
fel ca împărații creştini de până la el, Mahomed şi-a dat 
seama de valoarea negustorilor italieni. Le-a permis 


57 Doukas 1975: 244; Inalcik 2012: 490-1; Van Millingen 1912: 91; Babinger 1978: 
112-13, 411; Freely si Cakmak 2004: 297; Babinger 1978: 112-13; Inalcik 1998a: 
251-2 (n. a.). 

58 Babinger 1978: 246-51 (n. a.). 


genovezilor să rămână în Galata şi chiar să-şi păstreze 
imunitatea fata de taxa vamală, desi a pus să fie 
demolate zidurile de apărare ale oraşului, pentru a-l 
pedepsi pe podestà pentru cá trimisese ajutoare 
împăratului bizantin. La un an după căderea cetăţii 
s-au întors şi venețienii. Condiţiile primite din partea 
sultanului nu erau, desigur, la fel de generoase cum 
fuseseră cele cu care erau obişnuiţi odată din partea 
împăratului bizantin. Acum erau nevoiţi să plătească 
taxă vamală de 2% şi nu mai aveau cartierul lor pe 
Cornul de Aur, fiind obligaţi să se mute în Galata şi să 
locuiască alături de genovezi. Aceşti colonişti 
nemusulmani au ajuns să constituie o minoritate de 
dimensiuni considerabile. În 1477, la Constantinopol 
existau 3523 de gospodării creştine şi 3151 evreieşti, 
fata de 8851 musulmane. În Galata, care nu fusese 
atinsă de jafuri, creştinii au rămas majoritari.6% 
Locuitorii creştini ai Constantinopolului otoman 
aveau nevoie de un cler propriu şi de lăcaşuri de 
rugăciune, iar sultanul a fost mulţumit să le acorde. La 
câteva luni după victoria sa, a luat măsuri ca oficiul 
vacant de patriarh al Constantinopolului să fie ocupat 

şi, cam tot atunci, un număr de biserici şi-au redeschis 
porţile. 9?! Pammakaristos a devenit noul sediu al 
patriarhului  Constantinopolului, iar Peribleptos, 
biserica noii populaţii armenesti sosite în oraş. Şi unele 
mănăstiri şi-au reluat funcţia iniţială: este sigur că la 
mănăstirea Myrelaion trăiau din nou călugări si 
călugăriţe in 1455.9? Unele clădiri creştine au fost 
acordate de sultan în dar unor creştini care se bucurau 
de un favor special, fiind astfel protejate să sufere noi 
stricăciuni. Mănăstirea Sfântul loan din Petra i-a fost 
dată mamei creştine a unuia dintre vizirii săi, iar mica 
Biserică Sfânta Fecioară a Mongolilor, din secolul al 
XIII-lea, arhitectului bizantin care construise Moscheea 
Fatih. Dincolo, în Galata, bisericile au supra vietuit 
în proporţie şi mai mare. În înţelegerea sa cu genovezii, 
sultanul le promisese că îşi puteau păstra lăcaşurile şi 
că nu vor fi transformate în moschei. Ele serveau fără 
excepţie creştinilor latini care trăiau în acea suburbie şi 
se spune că Mahomed însuşi ar fi participat la o slujbă 
din biserica franciscană de acolo. 

Până şi acele biserici convertite în moschei şi-au 

păstrat aspectul exterior, deoarece noua lor funcţie 
asigura un stimulent solid să îl menţină, dar şi o bună 
parte din  decoraţiunile interioare. Teoretic, 
reprezentarea în imagini a figurii umane în mozaicuri 
şi fresce era incompatibilă cu opiniile islamice stricte 
asupra idolatriei. Scriitorul turc Khoja (1539-1599) 
exulta mai târziu pentru că bisericile refolosite în acest 
fel „au fost despuiate de idolii lor răi ticăloşi şi curățate 
de impuritátile lor murdare şi idolatre".*5 Dar practic 
nu a existat o politică sistematică de a distruge 
mozaicurile, iar vizitatorii  Constantinopolului 
consemnează că le-au văzut ani buni după aceea.906 
Astfel, la moartea lui Mahomed al II-lea, în 1481, 
Constantinopolul arăta în mare măsură la fel ca înainte 
de 1453, în ciuda înlăturării totale a regimului bizantin. 
O hartă a oraşului în 1479, executată de italianul 
Giovanni Andrea Vavassore, prezintă acelaşi orizont 
familiar plin de cupole şi de columne, cu câte un 
minaret ici si colo.” Abia în cei o sută cincizeci de ani 
care au urmat dispariţiei lui Mahomed al II-lea s-a 
desfăşurat procesul de măcinare lentă prin care s-a 
desăvârşit înlăturarea imaginii bizantine. 

Lui Mahomed i-a succedat fiul lui greoi la minte, dar 

evlavios, Baiazid al II-lea (1481-1513). Pe noul sultan îl 
şoca stilul relaxat în care tatăl său practica religia lor 
ancestrală. A descoperit că Mahomed îşi împodobise 
apartamentele private din palatul Topkapi cu tablouri 
picante lucrate de artişti italieni, pe care noul sultan 
le-a îndepărtat fără întârziere. 5% În atmosfera mai 
religioasă a noii cârmuiri, din ce în ce mai multe biserici 
au fost preluate şi convertite în moschei, proces care a 
continuat ferm mult după moartea lui Baiazid. 
Mănăstirea Pantokrator a fost recuperată de la 
postăvari şi cizmari, iar bisericile de la Chora, 
Myrelaion şi Studion au fost şi ele convertite, între 1495 
şi 1511. Mănăstirea Pammakaristos a rămas neatinsă o 
vreme, deoarece era reşedinţa patriarhului 
Constantinopolului, dar în 1587 a devenit şi ea 
moschee, iar patriarhul s-a mutat într-o biserică nou 
construită, la nord. La fel s-a întâmplat si in Galata, 
unde biserica dominicană a devenit moschee în 1535, 
iar cea franciscană, în 1697. La începutul secolului al 
XVIII-lea, doar în câteva dintre bisericile originale 
bizantine ale Constantinopolului se desfăşurau în 
continuare slujbe creştine. Cele rămase au fost pur şi 
simplu lăsate să se năruiască, ruinele fiind folosite ca 

tarcuri pentru animale. 

Apoi a luat avânt, din câte se pare, şi mutilarea sau 
distrugerea decoratiunilor în mozaic ale acestor biserici 
convertite. Uneori se efectuau desfigurări intenţionate, 
prin îndepărtarea capetelor figurilor umane, pentru a 
preveni orice cădere în idolatrie.?! Dar în continuare 
nu pare să fi existat o politică sistematică de nimicire a 
mozaicurilor. De multe ori erau doar acoperite cu var 
sau lăsate să se degradeze, cu timpul. Cele din 
interiorul cupolei de la Hagia Sofia, probabil inclusiv 
Hristos Pantocrator, se mai vedeau în 1597, deşi nu în 
cea mai bună formă şi uneori desfigurate. Mozaicul 
Sfintei Fecioare cu Pruncul din absidă a fost văzut de 
un vizitator în 1680, iar altele au rămas la vedere chiar 
şi în 1718. În anii 1570 existau în continuare picturi 
murale în biserica Studion, mult după ce devenise 
moschee.6!? 

Monumentele laice şi păgâne ale Constantinopolului 
bizantin au dispărut unul câte unul. Columna lui 
Teodosiu, din vârful căreia fusese aruncat Murtuflos în 
1204, a fost demolată în jurul anului 1517, ca să se facă 
loc pentru o nouă baie. Statuia ecvestră a lui Iustinian 

din Augusteion a fost coborâtă în anii 1540, pentru ca 
din metalul ei să se toarne tunuri.?? Statuile clasice 
rămase în oraş aveau şanse mici de supravieţuire, 
pentru că turcii erau mult mai netoleranti fata de 
conjuncturile păgâne decât fuseseră bizantinii. Boul şi 
leul din portul Boukoleon mai erau la locul lor în 1532, 
dar au dispărut în anii următori, probabil ca să ajungă 
într-un cuptor pentru topit metale, la fel ca Iustinian si 
calul său.*!+ Un vizitator olandez din secolul al XVI-lea 
a fost martor când câțiva muncitori turci au dezgropat 
întâmplător statuia străveche a unui soldat cu armură. 
Imediat s-au repezit să o sfărâme cu ciocanele, iar când 
vest-europenii prezenţi şi-au exprimat consternarea 
faţă de acel act de vandalism, muncitorii au râs şi „au 
întrebat dacă nu cumva vrem să ne închinăm şi să ne 
rugăm înaintea ei, după obiceiul nostru”. Nu toţi erau 
însă la fel de orbi în faţa frumuseţii operelor străvechi. 
Un paşă turc a adus cu el ca pradă după o campanie în 
Ungaria o statuie din bronz a lui Heracles şi a instalat-o 
pe Hipodrom. Dar după moartea lui a fost aproape 
imediat dată jos şi trimisă la furnal. Doar Columna 
şarpelui din mijlocul Hipodromului a supravieţuit din 
nou, probabil datorită funcţiei ei utile de fântână.s!? 

O bună parte din cele rămase din Constantinopolul 
bizantin au fost îngropate sub giganticele proiecte de 
construcţie care au transformat Constantinopolul 
într-un oraş demn de a fi capitala Imperiului Otoman. 
Succesorii lui Mahomed al II-lea si vizirii lor se 
întreceau să-şi arate dărnicia şi averea, construind cel 
putin câte un kiilliye, adică un complex de clădiri 
religioase, pentru educaţie şi de caritate, având în 
centru o moschee. Una dintre cele mai impresionante 
din această categorie este vastul Süleymaniye, construit 
între 1550 şi 1557 pentru sultanul Suleyman (Soliman) 
Magnificul (1520-1566). Cupola uriaşă a moscheii 
centrale este înconjurată de nu mai puţin de 400 de 
cupole mai mici, care acoperă un spital, un orfelinat, o 
bucătărie pentru supa săracilor, un azil de boli mintale, 
o bibliotecă, băi, o casă pentru adăpostul călătorilor şi 
mormântul lui Suleyman. Între clădiri se află curţi cu 
colonade şi fântâni. Moscheea a stârnit în rândul 
vizitatorilor tot atâta respect şi mirare cât odinioară 
marile biserici bizantine. Un grup de zece latini, cărora 
la mijlocul secolului al XVII-lea li s-a permis să intre 
acolo, au strigat „Maria, Maria!” când au privit spre 
înălțimea cupolei şi au declarat că moscheea este mai 
ceva decât Hagia Sophia. 95 Marile aşezăminte 

imperiale de acest fel au acoperit de multe ori ramasite 
ale clădirilor bizantine. Moscheea ridicată în memoria 
vizirului lui Suleyman, Riistem Paşa, în anii 1560 ocupa 
locul unei biserici bizantine, nimeni nu mai ştia exact 
care dintre ele. Moscheea sultanului Ahmed, cunoscută 
mai bine sub denumirea de Moscheea Albastră, a 
acoperit în 1609 ultimele vestigii ale Marelui Palat.5!7 
Câteva altele au căzut victime marilor calamitáti 
naturale subite. În 1508, un cutremur a dărâmat în 
mijlocul oraşului Poarta Prodomos, a Premergătorului, 
care supravietuise din vechiul zid ridicat de Constantin 
cel Mare. Biserica Peribleptos a fost pustiită de o serie 
de incendii care au distrus mormântul lui Romanos al 
III-lea, mozaicurile lui Mihail al VIII-lea şi tot ce mai era 
în jur şi o făceau să fie obiectul unei asemenea 
admiraţii.*!5 Ultimele vestigii au avut un sfârşit mult 
mai lipsit de dramatism, naruindu-se pur şi simplu — 
aşa ca Sfântul Gheorghe din Mangana şi Sfântul Pavel 
din Orfelinat, dispărute complet spre mijlocul secolului 
al XVI-lea. Procesul a fost fără îndoială grăbit prin 
furtul coloanelor de marmură şi al pavajelor, pentru a fi 
folosite în clădiri noi.*” La fel s-a întâmplat şi în cazul 
ruinelor Palatului Blachernae. Până în 1597 au fost 

folosite pentru a adăposti o menajerie, la fel cum se 
întâmplase şi în vremurile bizantine, deşi foarte putin 
se mai păstrase din ele.” Columna lui Arcadiu a 
rezistat mai mult, deşi începuse să devină potenţial 
periculoasă si a fost nevoie să fie demolată în 1729.9! 
Între timp, Constantinopolul bizantin îi cedase locul 
oraşului otoman. În panorama oraşului, în locul 
columnelor înalte apăruseră minarete, în locul crucilor 
de pe cupole vedeai semiluni. Doar Zidurile 
continentale şi moscheea Hagia Sofia constituiau un 
indiciu evident şi palpabil al trecutului bizantin. 


În Occidentul latin s-a stârnit un val de indignare 
când s-a răspândit vestea căderii Constantinopolului în 
1453, chiar dacă apărătorilor coplesiti dincolo de orice 
speranţă li s-a pus la dispoziţie doar un sprijin infim. 
Papa i-a chemat pe creştinii apuseni să pornească o 
cruciadă pentru a smulge oraşul din mâinile 
otomanilor, având în vedere că şi bizantinii fuseseră tot 
creştini, chiar dacă intraseră în dezacord cu Biserica 
Romană. Acum Constantinopolul intrase sub controlul 
unei superputeri islamice care nu făcea un secret din 
ambiția ei de a se extinde spre vest. Dacă această teamă 

justificată fata de otomani s-a menţinut secole la rând, 
amintirea regimului de la Constantinopol care îi 
precedase a început repede să se şteargă. Doar un 
număr restrâns de cărturari cunoscători ai elinei, în 
stare să citească operele istoricilor bizantini, ca 
Procopiu din Cezareea ori Mihail Psellos, au continuat 
să aibă cunoştinţă de acea lume pierdută. 

Unul dintre ei era francezul Pierre Gilles (1490-1555), 
trimis la Constantinopol în 1544 ca să adune 
manuscrise greceşti pentru biblioteca regelui Franţei de 
la Fontainebleau şi să aducă informaţii despre 
guvernarea şi stilul de viata din Imperiul Otoman. Dar 
a rămas acolo mai mult decât se aşteptase iniţial, 
deoarece, după moartea regelui Franţei în 1547, Gilles 
s-a trezit abandonat la Constantinopol, fără bani să se 
întoarcă acasă. În timpul sejurului său forţat a 
cutreierat străzile şi s-a strecurat şi în spatele fațadelor 
noi, în căutarea urmelor lăsate de trecutul bizantin, 
încercând să lege ceea ce vedea de ceea ce citise. Şi nu 
era deloc uşor. Aflase de la Procopiu că a existat o 
biserică măreaţă, dedicată Maicii Domnului, în partea 
de nord-vest a oraşului, numită odată Blachernae, dar 
nu a reuşit să găsească nicio rămăşiţă a ei. Mai ştia că 
existase o Biserică Sfinţii Apostoli, unde acum se afla 
Moscheea Cuceritorului, dar nu se ghicea nimic din 
vechea clădire, în afara ruinelor unei străvechi cisterne 


de unde îşi luau apă clericii. A găsit statuia lui 
Iustinian, care fusese dată jos din vârful columnei si 
zăcea bucăţi la pământ, aşteptând să fie dusă la cuptor. 
A asistat cu tristeţe la desfacerea altei columne 
străvechi, pentru ca materialul să fie încorporat într-o 
moschee, plângându-se că „locuitorii dărâmă, şterg 
urmele şi distrug de-a dreptul zi de zi puţinele urme 
rămase ale Antichității” .622 

Însă norocul i-a surâs şi lui. Străbătând zona din 
spatele moscheii Hagia Sofia, a remarcat că localnicii 
scoteau peşti de apă dulce din fântânile lor. 
Întâmplarea face că Gilles a întâlnit un localnic a cărui 
casă era aproape de unul dintre aceste puțuri. Omul l-a 
dus în beci şi i-a arătat un pasaj secret care se deschidea 
către o lume subterană, în care se întindea până departe 
un lac imens, dincolo de cercul de lumină creat de 
flacăra pâlpâitoare a tortei. Proprietarul casei a adus o 
mică barcă şi l-a plimbat pe Gilles printr-o pădure de 
coloane care susțineau un acoperiş înalt, boltit, în 
vreme ce prin apele de dedesubt se distingeau umbrele 
unor crapi imenşi. Francezul şi-a dat seama că ajunsese 
chiar în cisterna Basilika, construită de Iustinian pentru 
a aproviziona Constantinopolul bizantin cu apă, a cărei 
existenţă nu era bănuită de locuitorii de deasupra, nici 

măcar când pescuiau crapi din fântână. 

În anii următori au ajuns acolo şi alţi călători 
interesaţi de trecutul bizantin al Constantinopolului. 
Compatriotul lui Gilles, Nicolas de Nicolay 
(1517-1583), a facut o scurta vizita in 1550. A fost 
fascinat de trecutul creştin al oraşului, însă nu a avut 
nici timpul şi probabil nici puterea de a bate străzile 
cum o făcuse Gilles. S-a mulţumit să studieze moscheea 
Hagia Sofia şi monumentele rămase încă în ceea ce mai 
exista din Hipodrom. Stephan Gerlach (1546-1612) a 
petrecut acolo o perioadă mai îndelungată în anii 1570, 
în calitate de capelan al ambasadorului Sfântului 
Imperiu Roman. Moştenirea bizantină care l-a interesat 
cel mai mult a fost Biserica Ortodoxă şi patriarhul ei, 
deoarece, ca luteran devotat, spera să identifice un 
teren comun împotriva papalității. Din câte se pare, şi 
el a pornit în căutarea urmelor trecutului bizantin, deşi 
era foarte deranjat că niciun localnic nu reuşea să-l 
lumineze când se interesa de câte un palat sau de o 
biserică. Se pare însă că a făcut mai multe schiţe din ce 
a reuşit să descopere: columna lui Arcadiu şi 
monumentele de pe Hipodrom, inclusiv Coloana 
Şarpelui şi obeliscul egiptean.9* 

În toamna lui 1610 şi-a făcut apariţia şi un englez, 
George Sandys (1578-1644), care şi-a găsit refugiul în 
călătorii din pricina unei nefericite căsnicii aranjate şi în 
aşteptarea procesului intentat de rudele soţiei. Când 
vasul pe care călătorea a intrat în Cornul de Aur, 
Sandys a fost încântat de priveliştea care se deschidea 
şi, după ce a debarcat, s-a oprit la casa ambasadorului 
englez, Sir Thomas Glover, aflată în Galata, de unde a 
început să exploreze oraşul. Din relatările lui se 
ghiceşte limpede că era mai interesat de trecutul 
bizantin al Constantinopolului decât de prezentul lui 
otoman. A considerat nu numai că Hagia Sofia era cea 
mai impresionantă dintre — moscheile din 
Constantinopol, ci şi dintre toate clădirile din lume. În 
vizita lui la acest edificiu a avut o parte din experienţa 
prin care ar fi trecut un călător medieval, deoarece 
cupola era în continuare acoperită cu mozaic. A mai 
descoperit şi cá supravietuiserá o mulţime dintre 
vechile superstiții bizantine. Turcii obişnuiau să-şi 
treacă batista peste suprafaţa uneia dintre coloanele 
fostei catedrale, cu încredințarea că apa de condens de 
la suprafaţa ei ar avea puteri vindecătoare. După Hagia 
Sofia, Sandys a pornit agale spre Hipodrom. Fostele 
tribune dispăruseră sub casele care înconjurau spaţiul 
deschis, făcându-l pe Sandys să compare Hipodromul 
cu piaţa Smithfield din Londra. Acolo se mai aflau însă 


coloana cu cele trei capete de şarpe, obeliscul egiptean 
al împăratului Teodosiu şi columna lui Constantin 
Porfirogenetul, pe care Sandys o descrie drept un 
„colos construit din pietre îmbinate şi uscate la soare”. 
Apoi aduce cuvinte de laudă columnei lui Arcadiu, 
considerată de el superioară columnei lui Traian şi 
columnei lui Marc Aureliu de la Roma, iar în poarta de 
intrare spre palatul Topkapi a vizitat o biserică, 
probabil Sfânta Irina, în care se mai aflau multe dintre 
armele luate de la bizantinii înfrânți, în 1453. A 
descoperit până şi vestigii ale Marelui Palat, deşi 
fuseseră transformate într-un ,staul pentru fiare 
sălbatice”. În ciuda tuturor acestor descoperiri, Sandys 
a rămas dezamăgit de Constantinopol, iar în ianuarie 
1611, când a plecat la bordul navei Trinity din Londra, a 
tras concluzia că „nu există în toată lumea asta un loc 
care să promită privitorilor aşa de mult de la distanţă, 
pentru ca apoi să le înşele aşteptările”. Ceea ce l-a 
întristat cel mai mult a fost că monumentele bizantine 
văzute de el „nu sunt decât tot ce a mai rămas din 
atâtea clădiri impozante, şi peste tot dai peste grămezi 
de vechituri care impodobeau odată acest oraş 
suveran”. 

Împreună cu edificiile, a constatat el, pierise şi 
întreaga amintire a societăţii care le clădise, astfel încât 
până şi grecii localnici nu mai cunoşteau nimic din 


istoria înaintaşilor lor. În afară de câteva rámásite 
risipite, Constantinopolul bizantin aparent dispăruse 
pe vecie. Doar o dată cu secolul XX au ieşit din nou la 
lumina zilei câteva dintre urmele lui pierdute cândva. 


Un englez la constantinopol, 1610 


George Sandys a fost fascinat în mod deosebit de 
moscheea Hagia Sofia, iar descrierea lui este frapant de 
asemănătoare cu aceea a pelerinilor care au vizitat-o în 
perioada bizantină, când mai era catedrală. 


[Constantinopolul] este situat pe un promontoriu 
aproape de intrarea în Bosfor. Are formă triunghiulară: 
mărginit la est de aceleaşi ape, iar la nord, de port; legat 
la vest de continent. Împrejmuit cu zid din cărămidă şi 
piatră, ordonat intercalate: având douăzeci şi patru de 
porti şi uşi ascunse; dintre care cinci cu fata la uscat şi 
nouăsprezece spre apă; şi o circumferință de circa 
treisprezece mile. Nu mai găseşti pe lume lucru mai 
delicat decât el, dacă îl priveşti de pe mare sau de pe 
înălțimile din jur: nobilii şi falnicii chiparoşi atât de 
multi printre clădiri, încât ai zice cá este un oraş clădit 
în pădure, spre desfătarea celor ce îl contemplă. Cele 
şapte capete ale lui înălțate (căci doar pe atâtea coline, 
şi nu mai multe, se spune că şade) sunt adesea 


încununate cu magnifice moschei, toate din marmură 
albă, de formă rotundă, care se încheie în vârf cu 
turnuri aurite, ce reflectă razele venite spre ele cu 
splendoare de nedescris: unele cu două, altele cu patru, 
iar altele cu câte şase minarete, extrem de înalte şi 
extrem de zvelte... Nicio moschee nu poate avea mai 
mult de un asemenea turn, dacă nu a fost ctitorită de un 
împărat. Dar Sancta Sophia, templu creştin odată, le 
întrece nu doar pe toate celelalte, înălțate după modelul 
ei, ci şi pe toate clădirile construite vreodată din 
întregul univers. Ar fi nevoie de multă trudă ca să o 
descriu exact: iar odată ce aş încheia, ochii mei, care au 
văzut-o, m-ar critica pentru relatarea imperfectă. Partea 
ei principală se ridică sub forma unui oval: înconjurată 
de stâlpi admirabili pentru proporţiile, materialul şi 
lucrătura lor. Plafonul este compact şi împodobit cu 
imagini din mozaic: un gen de lucrare antică, prin 
alăturarea unor pătrate mici din marmură, aurite ori 
colorate potrivit locului pe care urmează să-l ocupe pe 
un chip sau într-un fundal... Restul bisericii, deşi de alte 
proporţii, se îmbină în armonie cu ea. Minunate lespezi 
de marmură acoperă pereţii laterali şi podeaua 
prevăzută dedesubt cu cisterne mari, acoperite cu bolți, 
unde apa vine dintr-un apeduct. În faţa intrării este un 
portic frumos, unde îşi lasă incáltárile înainte să intre 
creştinii care o vizitează din curiozitate şi la fel şi turcii. 


Înăuntru, pe partea stângă, este un stâlp acoperit cu 
aramă, pe care se adună apă mereu (nu ştiu de ce, poate 
pentru că este străbătut de o conductă oarecare) pe care 
turcii o şterg cu batistele: convinşi printr-o vană 
superstiție că este sfântă si cu virtuti suverane. Uşile au 
tăieturi curioase şi sunt placate, iar despre lemnul 
uneia dintre ele se spune că ar fi din Arca lui Noé şi, 
prin urmare, este lăsat ici şi colo la vedere, ca să fie 
sărutat de cei mai cucernici. 


Din George Sandys, A Relation of a Journey Begun in 
An. Dom. 1610, Londra: W. Barrett, 1621: 30-31. 


12 
Constantinopolul bizantin de astăzi 


În septembrie 1918, după ce s-a aflat în tabăra celor 
învinşi în Primul Război Mondial, guvernul Imperiului 
Otoman a cerut armistițiul din partea puterilor 
Antantei. Câteva săptămâni mai târziu, o flotă de nave 
de război britanice, franceze şi italiene a intrat în Bosfor 
şi a început să debarce trupe de-a lungul Cornului de 
Aur. Contingentul francez era cartiruit în zona 
cunoscută sub numele de Giilhane, parcul de lângă 
palatul Topkapi, de unde şi-a desfăşurat obligaţiile 
legate de ocupaţie mai mulţi ani. Îndatoririle trebuie să 


fi fost plicticoase pentru soldaţii francezi, mai ales în 
timpul verilor lungi şi fierbinţi. Una dintre puţinele 
mângâieri era un pahar de vin seara, dar temperaturile 
ridicate făceau dificilă păstrarea sticlelor la rece. 
Aşadar oamenilor le-a venit ideea şi au început să sape 
gropi în parc, unde să le îngroape, şi în acest fel au găsit 
ceva. Nu la mare adâncime au dat peste un şir de 
pivnițe cu bolta înaltă, perfecte pentru păstrarea 
vinului. Ştirea despre descoperire s-a răspândit şi 
ofiţerii s-au apucat să cerceteze totul cu răbdare şi şi-au 
dat seama că beciurile de vin găsite întâmplător erau 
vechi şi au hotărât să cheme arheologii să îşi dea 
verdictul. Excavatiile făcute în continuare au dus la 
concluzia că acele structuri nu erau otomane, ci în mod 
sigur bizantine, căci printre obiectele găsite se număra 
şi o placă din marmură albă cu o reprezentare a 
Fecioarei Maria. Fără să existe alte indicii, însă ţinând 
seama de poziţie, arheologii au fost de părere că 
soldaţii francezi descoperiserá urmele bisericii si 
mănăstirii Sfântul Gheorghe din Mangana.‘ 

Evoluţia evenimentelor politice a făcut ca teoria să nu 
fie supusă niciunui test în toamna lui 1923, Turcia 
fusese proclamată republică, ultimul sultan plecase în 
exil şi noul guvern naţionalist al lui Kemal Atatiirk 


$5 Demangel si Mamboury 1939: 1-25; Mathews 1976: 200-1 (n. a.). 


adoptase o linie dură fata de prezenţa străină în Turcia. 
Forţele aliate s-au retras din Constantinopol în anul 
următor, iar ruinele scoase la iveală în Giilhane au fost 
din nou acoperite. În definitiv, nu te puteai aştepta din 
partea guvernării republicane să fie foarte interesată de 
trecutul îndepărtat al Constantinopolului. Programul ei 
avea în vedere în primul rând modernizarea Turciei şi 
înlăturarea poverilor arhaice ale perioadei otomane. 
Constantinopolul era prea intim legat de vechiul regim, 
prin urmare sediul guvernamental a fost transferat la 
Ankara, în mijlocul Asiei Mici. Chiar şi denumirea 
Constantinopol a fost abolită, oraşul primind în 1926 
numele oficial de Istanbul. Nationalistii s-au înşelat 
crezând că ar fi vorba despre un cuvânt autentic 
turcesc. „Istanbul” era în uz încă de pe vremea 
bizantinilor, ca mod de referire la Constantinopol. 
Deriva din cuvintele greceşti eis tin polin, adică „la pre 
oras” .°6 

Indiferent de cat de nedispusi la compromisuri erau 
nationalistii lui Atattirk in avantul de modernizare, un 
aspect esential al programului lor a fost spre avantajul 
celor care doreau sa cerceteze trecutul bizantin al 
Istanbulului. Daca sultanatul otoman a fost strâns 

îmbinat cu religia islamică, sultanul fiind şi calif, 
Atatiirk a vrut să întemeieze un stat laic. Nu mai era 
exclusiv de datoria statului să promoveze o anumită 
religie, o chestiune care în teorie trebuia lăsată pe 
seama conştiinţei fiecărui cetăţean. Clădirile bizantine 
care supravietuiserá în Istanbul puteau să fie văzute 
acum într-o lumină diferită. Părerea lui Atatiirk era că 
Hagia Sofia trebuie privită mai mult ca monument 
istoric decât ca locaş de rugăciune, iar în 1931 a invitat 
o echipă de la Byzantine Institute of America pentru a 
lucra la îndepărtarea văruielii şi la restaurarea 
mozaicurilor bizantine rămase în catedrală. În iulie 
1934, după îndepărtarea stratului alb, a ieşit din nou la 
vedere mozaicul împărătesei Zoe cu cel de-al treilea 
sot, nestatornicul Constantin al IX-lea Monomahul. 
Cinci luni mai târziu, Hagia Sofia a fost declarată 
muzeu, şi nu moschee activă.“ Două alte foste biserici 
bizantine au beneficiat şi ele de această schimbare de 
statut. Moscheea Kariye, care fusese odată biserica 
mănăstirii Chora, s-a transformat în muzeu în 1945. 
Cum nu mai era folosită pentru cultul islamic, 
Byzantine Institute of America a putut să dezvăluie şi 
să restaureze mozaicul ei aproape intact şi decoraţiile 
în frescă. Moscheea Fethiye, fosta Sfânta Fecioară 

Pammakaristos şi sediu al patriarhiei 
Constantinopolului între 1455 şi 1587, a fost 
transformată în muzeu la sfârşitul anilor 1940.68 
Schimbarea de regim a deschis şi noi posibilităţi de 
investigare a ceea ce mai rămăsese din 
Constantinopolul bizantin subteran. Guvernarea 
otomană refuzase întotdeauna cu obstinatie să acorde 
licenţă de excavații în vechiul oras, iar arheologii erau 
nevoiţi să se mulţumească cu ceea ce era vizibil la 
nivelul solului. Dar în urma incendiului devastator 
petrecut în 1912 la sud de Moscheea Albastră, Ernest 
Mamboury şi Theodor Wiegand au putut în sfârşit să 
studieze o parte din vestigiile Marelui Palat care au 
apărut odată cu prăbuşirea clădirii de deasupra lor.9? 
Sub noul regim republican, arheologilor li s-a permis 
accesul în unele dintre cele mai semnificative situri 
bizantine. În 1927, o echipă britanică de arheologi a 
început lucrările la Hipodrom şi a dezvăluit rămăşiţele 
capătului sudic curb şi prevăzut cu colonadă 
(sphendone).9? Cea mai spectaculoasă descoperire s-a 
petrecut în deceniul următor, în timpul unei excavații 
cu început cát se poate de nepromitátor. În 1932, James 

Houston Baxter, profesor de istorie ecleziastică la 
University of St Andrews, a fost contactat de un 
spiritist englez numit Wellesley Tudor Pole, care 
pretindea că spiritul unui principe rus a luat legătura 
cu el şi i-a povestit despre o ruină la sud de Moscheea 
Albastră, cunoscută drept Casa lui lustinian. Potrivit 
straniului sfătuitor, existau tunele subterane sub acea 
structură, pline cu documente vechi, relicve şi o 
comoară strălucitoare. Oricum, Baxter era interesat să 
facă excavații la Istanbul, dar aceasta informatie se pare 
că i-a dat şi mai mult avânt. A făcut cererea cuvenită 
guvernului turc pentru permisiunea ca Walker Trust al 
University of St Andrews să excaveze în acea zonă, iar 
lucrările au început în 1935. Săpătorii nu au descoperit 
nici documente, nici relicve şi nici vreo comoară, în 
schimb au găsi altceva, aproape la fel de captivant. Nu 
departe de Casa lui Iustinian au găsit ruinele unei curți 
dreptunghiulare înconjurate de o alee cu colonadă 
(peristil). Pe duşumeaua peristilului era un mozaic 
parţial intact, decorat cu animale, copaci şi vânători. 
Probabil făcea parte dintr-o măreaţă sală de ceremonii, 
parte a Marelui Palat, fiind cât se poate de probabil ca 
multi împărați bizantini să fi păşit pe acel mozaic, de-a 
lungul secolelor. Cât despre Casa lui Iustinian, de la 
care pornise întreaga acţiune, probabil că făcea parte 
din Boukoleon, o nouă sală separată care împreună cu 


altele alcătuiau complexul.“ Şi aşa a început să se 
contureze cât de cât planul Marelui Palat, un subiect 
care îi preocupa de mult pe oamenii de ştiinţă. 

De atunci a urmat un şir de descoperiri, multe făcute 
în urma unor săpături arheologice organizate, cum au 
fost cele care au scos la lumină vestigiile Porții de Bronz 
a Marelui Palat în 2003.9? De cele mai multe ori 
descoperirile au fost însă accidentale, ca efect secundar 
al lucrărilor de construcţie, deoarece este greu să sapi o 
groapă oriunde în Istanbul fără să dai peste fragmente 
de istorie. Reconstrucţia Palatului de Justiţie de lângă 
Hipodrom, în anii 1960, a dezvăluit soclul din piatră al 
uneia dintre statuile care au împodobit odată acel 
stadion. Inscripţia lămurea limpede că piedestalul 
fusese ocupat odinioară de statuia poetului grec antic 
Theophanes din Mytilene. Din statuia în sine nu a 
rămas nicio urmă: se prea poate să fi fost una dintre 
cele topite în timpul dominaţiei latine.9? În zona Balat, 
aproape de locul unde se ridica odată Palatul 
Blachernae, au fost găsite urmele unei băi impunătoare, 
completa şi cu hipocausts, care ar fi putut să facă parte 

din complexul unui palat. În sudul oraşului, demolarea 
unei clădiri în 1998 a dezvăluit o substructură de 
cărămidă a ceea ce a fost odată Biserica mănăstirii 
Peribleptos, splendida ctitorie a împăratului Romanos 
al III-lea, despre care se spune că ar fi gândit că nimic 
pe lume nu este suficient de bun pentru biserica lui. 
Cea mai uluitoare descoperire făcută din întâmplare 
s-a petrecut în timpul construirii unui tunel pe sub 
Bosfor pentru extinderea noii reţele de metrou dintre 
suburbiile asiatice şi centrul oraşului. În noiembrie 
2004, pe un teren unde urma să se construiască o uriaşă 
staţie de legătură între mai multe linii la Yenikapi, în 
partea de sud a oraşului vechi, au fost găsite îngropate 
în mâlul a ceea ce a fost identificat ca portul lui 
Teodosiu treizeci şi şapte de vase scufundate, datând 
din secolul al V-lea şi până la începutul secolului al 
XI-lea. Printre ele, vase de pescuit şi comerciale şi 
galere de război, iar unele naufragii mai noi par să se fi 
petrecut toate în acelaşi timp, în urma unui eveniment 
violent oarecare, probabil o furtună. Trei dintre vasele 
comerciale păstrau încărcătura lor intactă: ceramică, 
amfore de vin, monede şi chiar şi parâme şi ancore 
vechi de o mie de ani, toate în condiţii aproape 

Descoperirea în ruinele Marelui Palat 
a Mozaicului din Peristil, 1935 


Prezentăm în continuare, în limbajul sec al unui 
raport arheologic, descrierea uneia dintre cele mai 
semnificative descoperiri din trecutul bizantin al 
Istanbulului: 


Principala descoperire a fost un  peristil 
dreptunghiular în colţul sudic al terasei superioare a 
palatului... Pe partea de nord-vest a excavatiei s-a mers 
suficient de departe pentru a dezveli un coridor lat de 4 
metri având dedesubt un pasaj-pivnitá boltit cu aceeaşi 
lăţime. Pe partea de nord-est nu existau încăperi 
aparţinând peristilului. Pavajul din mozaic constituia 
podeaua colonadelor. 

Este compus dintr-un panou central, lat de 5,88 metri 
pe laturile de nord-est şi sud-vest, 6,68 metri pe latura 
de nord-vest, înconjurat de ambele părţi de o bandă de 
bordură triplă lată de 1,66 metri. Panoul central era 
ornamentat cu figuri unice, cu obiecte sau cu scene. 

Figurile 

1. Un bărbat înarmat luptându-se cu un tigru 
(lungime recuperată a scenei 92 de centimetri). 
Bărbatul este lăsat pe genunchiul lui drept; cu mâna 
stângă îşi ţine scutul deasupra capului. Figura 
bărbatului este trandafirie; reflectarea luminii pe corp 
este reprezentată folosind verdele; ochiul şi sprânceana 
sunt de culoare întunecată; gura şi umbra de sub nas, 
roşu-închis. Pe piciorul stâng apar striatii de roz şi 
verde. Poartă o tunică cu mâneci scurte, cu o pată de 
verde şi albastru pe umărul drept şi un ornament 
triunghiular pe piept; o eşarfă lată în două dungi de 
culoare, un subligaculum [adică un brâu] şi pantaloni 
scurți roşii. Este înarmat cu un scut oval şi o sabie 
scurtă cu mâner cu nervuri. Corpul tigrului este 
roşu-cenuşiu şi brun, iar figura, cu dungi întunecate. 
Luminile care cad pe latura feţei, labele din faţă şi 
pântece sunt cenusii-albastre. 


24. Doi băieţi, unul mergând în frunte (înălțime 67 de 
centimetri), celălalt (înălțime 74 de centimetri), mânând 
două păsări care se apropie cel mai mult de gâşte. Faţa 
celui dintâi băiat este colorată în roşu-cald, conturată 
cu verde. Ochiul şi sprânceana sunt de nuanţă închisă; 
trăsăturile îi sunt înconjurate de umbre cenuşiu-închis. 
Ambele braţe şi ceea ce este vizibil din picioare sunt 


puternic conturate. Poartă o tunică scurtă roşie şi este 
descult. Păsările se conformează formulei discutate, in 
sensul cá cea de-a doua este în toate privintele cu o 
nuanţă mai închisă decât cea dintâi. Principalele culori 
ale celei dintâi sunt alb şi cenuşiu-deschis, cea de-a 
doua este cenuşiu-închis combinat cu negru. Cel de-al 
doilea băiat le mână cu un bát lung. Capul sáu este de 
dimensiuni vizibil mai mari: pielea este de culoare 
roz-pal cu umbre verzui. Faţa, brațele şi picioarele sunt 
puternic conturate. Poartă o tunică  cenugie 
asemănătoare, cu un guler de bluză marináreascá.9? 

Graţie unor asemenea descoperiri şi renovări, astăzi 
sunt scoase la lumină mai multe valori ale 
Constantinopolului bizantin decât în momentul vizitei 
lui George Sandys din 1610, iar vizitatorii Istanbulului 
îşi pot face o mai bună imagine despre înfăţişarea 
oraşului medieval. Ei pot să urmeze ruta dinspre 
periferie spre centru urmată de predecesorii lor în 1200, 
trasată în primul capitol al acestei cărți. Pot intra în 
oraşul vechi prin deschiderea în Zidurile continentale 
corespunzătoare Porții Adrianopol, la fel ca vizitatorii 
de la 1200. Astăzi zona este cunoscută sub denumirea 
de Edirne Kapisi, dar înţelesul este acelaşi, căci Edirne 
este numele turcesc pentru Adrianopol, iar kapi 
înseamnă „poartă”. Poarta în sine a dispărut, fiind 
înlocuită de o deschidere largă în ziduri, care permite 
un trafic intens desfăşurat pe o şosea cu patru benzi. 
De-o parte si de alta a Porții Adrianopol, Zidurile 
continentale se întind şi astăzi de la Cornul de Aur la 
Marea Marmara. La extremitatea sudică, unde se afla 
odată Poarta de Aur, există acum fortăreața Yediküle 
sau Cele Şapte Turnuri a lui Mahomed al II-lea, iar la 
capătul dinspre nord se vede limpede proeminenta din 
fortificaţii de la Blachernae. Între aceste repere, dacă 
turnurile înalte şi peretele interior sunt în mare măsură 
intacte, peretele exterior este în stare mult mai proastă, 
iar santul, palisada şi lucrările exterioare au dispărut in 


bună parte. Secţiunea dintre Poarta Adrianopol şi 
Poarta Sfântul Romanos, Mesoteichion după cum era 
cunoscută în perioada bizantină, mai poartă şi acum 
urmele lăsate de tunurile lui Mahomed. Zidurile 
continentale au suferit alte stricăciuni în cutremurul 
din 17 august 1999 şi, stârnind unele controverse, mai 
multe tronsoane ale fortificațiilor au fost refăcute în 
ultimii ani, fiind probabil singura cale de a le prezerva. 
Indiferent ce punct de vedere am adopta, Zidurile 
continentale rămân unul dintre marile monumente 
supraviețuitoare ale Constantinopolului bizantin, cu 
turnuri care stau de strajă până unde vezi cu ochii, aşa 
cum au făcut-o multe secole la rând, sub domnia 
impáratilor.95 

La nord de Poarta Adrianopol existá unele urme ale 
uneia dintre cele douá principale resedinte ale 
impáratilor bizantini, Palatul Blachernae. Majoritatea 
se află în subsol, mai exact o serie de încăperi care au 
servit poate ca depozite sau ca temnite. Deasupra 
pământului se pot vedea doar câteva turnuri. Unul 
poartă numele împăratului Isaac al Il-lea Anghelos, 
deoarece are o inscripţie care aminteşte că ela pus să fie 
reparat în 1188. Despre Isaac se spune că şi-a petrecut o 
parte a vieţii închis în acest turn, după ce a fost 

detronat în 1195, înainte de a-şi redobândi tronul, în 
1203. Dar nu există nicio dovadă din acea perioadă care 
să confirme: Nicetas Choniates nu spune decât că Isaac 
a fost încarcerat în palat.* Alături există o altă clădire 
bizantină, Tekfur Sarayi, probabil o adăugire mai târzie 
la palat, posibil sub împărații din dinastia Paleolog. 
Biserica Maica Domnului, unde se păstra Maphorion, 
se afla undeva în aceeaşi zonă şi, deşi dispărută de 
mult, izvorul care curge acolo a rămas şi astăzi un loc 
de pelerinaj.9?? 

Este în continuare posibil să mergi pe jos de la Poarta 
Adrianopol şi Blachernae la Hipodrom, deoarece Fevzi 
Paşa Caddesi urmează mai mult sau mai puţin ruta 
vechiului Mese. Plimbarea nu este întotdeauna plăcută 
pe străzile aglomerate, pline de agitaţie, dar te poartă 
pe lângă mai multe situri bizantine importante. 
Mergând spre est de la Edirne Kapisi, drumul trece 
chiar la sud de ceea ce a fost iniţial biserica mănăstirii 
Chora, astăzi muzeul Kariye. Clădirea găzduieşte unele 
dintre cele mai preţioase lucrări de artă bizantină care 
au supravieţuit la Istanbul, majoritatea datând de la 
începutul secolului al XIV-lea, când biserica a fost 
refăcută de Teodor Metochites. A fost temeinic prădată 

în dimineaţa de 29 mai 1453, însă mozaicurile şi frescele 
au fost crutate şi unele au rămas la vedere şi în timpul 
existenţei ei ca moschee. A suferit desigur şi stricăciuni, 
de-a lungul vremii. Se pare că în perioada dintre 
războaie exista un vânzător ambulant care stătea în faţa 
moscheii şi vindea mici cuburi de marmură aurită, ceea 
ce ar putea să explice absenţa unei bune părţi a 
fundalului auriu din unele mozaicuri aflate în interior, 
în partea de jos a zidurilor. La intrarea în biserică, 
vizitatorul poate vedea un portret în mozaic al lui 
Metochites însuşi, purtând barbă după moda bizantină, 
veşminte bogate şi un işlic flamboiant. Înaltul dregător 
este reprezentat îngenuncheat in fata lui Hristos, 
oferindu-i biserica restaurată cu atâta cheltuială. 6# 
Tavanele pronaosurilor sunt împodobite cu mozaicuri 
descriind viaţa lui Hristos şi a Sfintei Fecioare. La 
dreapta intrării se află capela laterală unde se mai poate 
vedea mormântul lui Metochites, împreună cu 
reprezentări în frescă ale învierii şi Judecăţii de Apoi. 
Cea mai impresionată este scena învierii care se află în 
absida capelei, arătându-L pe Hristos înviat trăgându-i 
pe Adam şi pe Eva din iad, în vreme ce satana zace 
legat la picioarele Lui. Dar, dacă gândim raţional 

trebuie să recunoaştem că toate aceste splendide 
mozaicuri şi fresce au supravieţuit doar printr-o pură 
întâmplare. În perioada sa de glorie, Constantinopolul 
se mândrea cu peste douăzeci de biserici mult mai 
strălucite decât aceasta. Nu putem decât să ne 
imaginăm efectul pe care l-ar fi avut Sfântul Gheorghe 
din Mangana, Peribleptos ori Maica Domnului din 
Blachernae. Acestea sunt dimensiunile colosale ale 
pierderii pe care am suferit-o. 

Înapoi spre Fevzi Paşa Caddesi, drumul merge spre 
est, însă vizitatorii de astăzi rareori au prilejul să vadă 
Cornul de Aur, priveliştea fiind blocată de clădirile mai 
înalte. Şi nici nu mai pot trece pe lângă impunătoarele 
vile şi palate ale demnitarilor de grad înalt, de talia lui 
Nicetas Choniates. Vizitatorii vor ajunge apoi la locul 
unde se afla odată Biserica Sfinţii Apostoli, unde însă 
nu a mai rămas aproape nimic să amintească de ea, 
situl fiind ocupat de Moscheea Cuceritorului (Fatih). 
Din nefericire, cea construită de Mahomed al II-lea a 
fost distrusă de un cutremur, fiind apoi refăcută în 
1771. Săpăturile arheologice din 2001 au scos la iveală 
ceea ce ar putea fi baza unuia din zidurile de la Sfinţii 
Apostoli, dar arheologii nu s-au pus de acord asupra 
acestui aspect.“ Dincolo de Moscheea Fatih, drumul 

trece pe lângă ceea ce a mai rămas din apeductul lui 
Valens pe stânga, iar în dreapta se află ruinele Bisericii 
Sfântul Polieuct. Fundatiile acestei importante biserici 
din secolul al VI-lea au fost descoperite într-o serie de 
lucrări arheologice din anii 1960, iar acum sunt 
înconjurate de un mic parc. În perioada de aur a fost 
una dintre cele mai grandioase biserici din 
Constantinopol şi se spune că Iustinian a reconstruit 
Hagia Sofia în acel stil ambițios cu intenţia de a o 
întrece. Dar clădirea ajunsese aproape o ruină cu mult 
înainte de 1200.6 Pe o stradă laterală din apropiere a 
supravieţuit una dintre multele columne care punctau 
orizontul, şi anume cea a lui Marcian (Kiz taşi), în al 
cărei vârf a existat iniţial o statuie ecvestră a acestui 
împărat. Vizitatorii medievali puteau admira si 
columnele lui Teodosiu şi Arcadiu. Columna lui 
Teodosiu a dispărut cu totul, în schimb monumentala 
bază a columnei lui Arcadiu mai există, acoperită de 
iederá, pe Haseki Kadin Sokak.5% 

Pe vizitatorii din 1200 i-ar fi interesat desigur, cel mai 
mult, sfintele moaşte din biserici. Pentru ei, un popas 
esenţial în această etapă a călătoriei ar fi fost biserica şi 
mănăstirea Pantokrator, a cărei principală atracţie era 

lespedea pe care a fost aşezat trupul lui Hristos după 
Răstignire. După cucerirea otomană, a devenit 
moscheea Zeyrek şi, deşi a trecut printr-o fază de 
deteriorare în timpul secolului XX, se află acum într-un 
proces lent de restaurare. Ceea ce s-a păstrat sunt trei 
clădiri unite într-una, o biserică de nord şi alta de sud şi 
o capelă în mijloc, unde erau îngropaţi împărații din 
dinastia Comnen. Nu a mai rămas nimic din 
mormintele imperiale sau din lespedea de marmură, în 
schimb clădirea şi-a păstrat minunata sa podea din 
mozaic cu intarsii, un cadru de uşă sculptat şi câteva 
fragmente de vitralii.9^ 

De acolo, Fevzi Paşa Caddesi continuă până ce 
întâlneşte la un moment dat Ordu Caddesi, cam în 
zona ocupată cândva de Forul lui Teodosiu. Deşi 
columna nu se mai ridică în mijlocul ei, s-au păstrat 
câteva fragmente din Arcul de triumf care domina o 
parte a pieţei, care au fost făcute teanc pe partea 
dreaptă a drumului, aproape de aglomerata staţie de 
autobuz Aksaray, dar încă se distinge limpede curiosul 
lor model în formă de lacrimă. Ordu Caddesi ne 
conduce apoi spre locul dispărutului For al lui 
Constantin, din care nu a mai supravieţuit decât 
columna, care acum poartă numele de Cemberlitas, sau 

columna arsă, în amintirea incendiului din 1779, în 
urma căruia a rămas arsă şi înnegrită. Columna lui 
Constantin arată astăzi destul de trist şi este 
consolidată cu cercuri de fier. Totuşi trebuie să ținem 
seama că de cercurile acelea de fier a avut nevoie încă 
de când a fost avariată de un cutremur în secolul al 
V-]ea.946 

Dupá Columna lui Constantin, drumul coboará spre 
piata Sultanahmet, unde se afla odatá Augusteion, din 
care a rámas un spatiu deschis in fata cládirii Hagia 
Sophia. Piaţa este ocupată acum de straturi de flori şi 
bánci de parc si nu mai existá nicio urmá din columna 
lui Iustinian si statuia ecvestrá, din Anemodulion sau 
din Arcul Milion. De cealaltá parte a ei, la fel ca in 
vremurile bizantine, se aflá Hipodromul (At Meydani), 
care poate fi mai degrabă bănuit decât văzut, deoarece 
amfiteatrele cu bănci au dispărut de mult. Chiar şi aşa, 
este destul de uşor de ghicit unde se afla odată pista de 
curse, iar la capătul îndepărtat este oarecum vizibilă 
turnura sudică, graţie săpăturilor din anii 1920. Se 
poate ghici şi axul central al Hipodromului, fiind încă 
marcat de trei dintre monumentele care se aflau tot 
acolo în perioada bizantină, obeliscul egiptean al lui 
Teodosiu, columna şarpelui de la Delfi şi columna lui 

Constantin Porfirogenetul, ultimele două nu într-o 
stare foarte bună. Columna şarpelui s-a redus la un 
simplu ciot şi capetele de şarpe au dispărut. Nimeni nu 
ştie când au fost luate de acolo, dar cu siguranță erau 
intacte in 1718. 97 Columna lui Constantin 
Porfirogenetul şi-a pierdut plăcile de bronz care o 
placau şi din ea nu a mai rămas decât o enigmatică 
piramidă albă. Ironia face că obeliscul egiptean antic, 
cel mai vechi dintre toate, este singurul care a rezistat 
în stare impecabilă, iar la baza lui se mai pot vedea 
scenele cu împăratul Teodosiu I prezidând peste 
Hipodrom din kathisma. Merită poate să ne oprim o 
clipă şi să ne aducem aminte de câteva dintre 
momentele dramatice care s-au petrecut acolo, cum ar 
fi răscoala Nika din 532 şi linşarea împăratului 
Andronic I. 

Marele Palat care se ridica odată lângă Hipodrom nu 
mai există, locul lui fiind luat cu totul de Moscheea 
Albastră şi de alte clădiri, dar au supraviețuit câteva 
vestigii, risipite ici şi colo. Muzeul de mozaicuri din 
apropiere găzduieşte fragmente din  pavajele 
peristilului descoperit în timpul săpăturilor 
arheologice întreprinse de Walker Trust în anii 1930. 
Coborând de pe înălțimea Hipodromului, întâlnim o 

secţiune de perete punctată de trei mari ferestre 
încadrate în marmură şi un portal. Probabil făceau 
parte din complexul cunoscut sub numele de Palatul 
Boukoleon, fiind situate la malul mării sau foarte 
aproape de el, cu acces pe o scară de marmură spre 
portul unde era acostată galera imperială. Însă în 1959 
apele de mică adâncime din acest punct au fost secate 
spre a permite construirea unui drum nou, numit mai 
târziu Kennedy Caddesi, de-a lungul țărmului, astfel 
încât peretele palatului este acum retras de la mare. 
Există şi alte asemenea vestigii imprástiate printre case, 
blocuri de locuinţe şi magazine din acea zonă: parte din 
zidul ridicat de Nicefor al II-lea Focas pentru a tine la 
distanţă populaţia răzvrătită, un pavaj de mozaic, aflat 
acum în subsolul unui magazin de covoare şi patru 
încăperi cu bolți de cărămidă de sub o moschee. Modul 
cum se încadrează aceste structuri uluitoare în 
complexul Marelui Palat ca întreg este un prilej de 
dezbateri aprinse între arheologi si alti oameni de 
ştiinţă, însă este extrem de greu de crezut că se va şti 
vreodată cu exactitate.o* 

Hagia Sofia (Ayasofya) se află în continuare de 
cealaltă parte a  Augusteionului, privit dinspre 
Hipodrom. Ín exterior a suferit putine modificári, desi 

în perioada cât a fost moschee** au fost construite în 
apropierea ei cele patru minarete şi câteva clădiri mai 
mici. Chiar şi într-o lume de construcţii impozante, 
Hagia Sofia tot este capabilă să impresioneze prin 
dimensiunile ei şi prin felul în care cupola pare să 
plutească aparent fără niciun suport deasupra 
naosului. Coloanele din marmură de diverse culori se 
află în continuare la locul lor, la fel şi o parte din 
mozaicuri, aduse la lumină în anii 1930: portretele lui 
Zoe şi Constantin al IX-lea şi al lui Ioan al II-lea 
Comnenul şi al împărătesei Irina, Deisis, desăvârşită la 
comanda lui Mihail al VIII-lea, şi Fecioara cu Pruncul 
din absidă. Ironia face totuşi că interiorul ei este cu 
mult mai întunecat acum, ca muzeu, decât a fost 
vreodată în epoca bizantină. Majoritatea decoratiunilor 
în mozaic, care îi confereau odată atâta strălucire, au 
dispărut, cu foarte puţine excepţii. Giganticul Hristos 
Pantocrator din centrul cupolei nu mai există de mult. 
Aşadar cupola nu mai este văzută aşa cum s-a dorit 
când a fost concepută, adică să dezvăluie la lumina 
zilei pe rând, odată cu mişcarea soarelui, culorile 
multitudinii sale de mozaicuri. Altfel, la fel ca în 1200, 
Hagia Sofia este punctul culminant al unui lung drum 
de la Poarta Adrianopol, fiind şi astăzi cel mai grandios 

monument al Constantinopolului bizantin, capabil să 
taie răsuflarea. 

Cei care vor să exploreze ce s-a mai păstrat din 
Constantinopolul bizantin dincolo de ceea ce este la 
îndemână au totuşi şansa să bată străzile în lung şi în 
lat, ca Pierre Gilles, şi să găsească urme ascunse în cele 
mai neaşteptate cotloane. Au supraviețuit multe 
biserici, deşi majoritatea sunt încă moschei active. 
Interioarele sunt de obicei absolut teme, după ce 
mozaicurile sau frescele lor iniţiale au fost îndepărtate 
sau afectate de vremuri. Printre ele, moscheea Kticiik 
Ayasofya, odată Biserica Sfinţii Serghie şi Vah. 
Construită de Iustinian în jurul anului 536, se află la 
sud de Hagia Sofia şi se distinge prin cupola sa de 
forma unui dovleac. Înăuntru se află tot ceea ce te 
aştepţi să găseşti într-o moschee, de la minbar (amvon) 
la mihrab, care indică direcția spre Mecca. 
Imprevizibilă si deplasată este însă o inscripţie 
grecească de-a lungul întregii galerii, lăudându-l pe 
,lustinian al nostru cu sceptrul” care „îl cinsteşte cu un 
lăcaş splendid pe Serghie, robul lui Hristos, Creatorul 
tuturor lucrurilor". 9? Singurele locuri din Istanbul 
unde iti poti face o impresie despre cum arăta 
interiorul unei biserici bizantine sunt Chora, despre 

care am vorbit, şi Pammakaristos, din cartierul Fener 
(Fanar), aproape de actualul sediu al patriarhului 
Constantinopolului. Clădirea adăposteşte astăzi 
Muzeul Fethiye, cu mozaicuri şi fresce dezvăluite şi 
restaurate între 1949 şi 1963, redeschis publicului după 
o lungă perioadă cât a stat închis. Aici s-au păstrat mai 
multe mozaicuri uimitoare în capela laterală, datând de 
la începutul secolului al XIV-lea, când biserica a fost 
refăcută de generalul bizantin Mihail Glavas şi văduva 
sa. Ele sunt aproape contemporane cu cele din biserica 
din Chora şi numără, printre altele, imaginea lui 
Hristos Pantocrator la înălțimea uneia dintre cupole, 
înconjurat de doisprezece proroci. 9! O altă fostă 
biserică bizantină restaurată cu grijă este cea a 
mănăstirii Myrelaion, construită de împăratul 
Romanos I Lekapenos la începutul secolului al X-lea. În 
timpul perioadei otomane a devenit moscheea 
Bodrum, iar acum şi-a reluat acea funcţie, dar a fost 
minuţios investigată de istorici ai artei în vara lui 1965. 
Nu s-au descoperit mozaicuri, în schimb în beci exista o 
frescă reprezentând o femeie îngenuncheată probabil 
înaintea Sfintei Fecioare. Romanos avea o reşedinţă 
privată lângă mănăstire, de unde exista o privelişte 
frumoasă spre Marea Marmara, iar fundaţiile ei au fost 

excavate. Se pare că a fost alcătuită dintr-un salon de 
mari dimensiuni, cu două aripi mai mici, în jurul unei 
curţi cu colonada. ? Fragmente din decoratiunile 
originale se mai pot vedea şi în alte foste biserici 
bizantine. Câteva personaje lucrate în mozaic, care par 
să reprezinte pe strămoşii lui Hristos, se mai pot 
distinge în interiorul uneia dintre cupolele moscheii 
Kilise. Este fără îndoială vorba despre o clădire 
bizantină, probabil din secolul al XII-lea, dar nu se ştie 
absolut nimic nici despre istoria şi nici măcar despre 
numele ei initial.9? 

Chiar si fárá decoratiunile originale, moscheile foste 
biserici păstrate merită să fie vizitate, măcar pentru 
fundalul lor istoric. Moscheea Gül, situată aproape de 
Cornul de Aur, a fost provizoriu identificată ca Biserica 
Sfânta Teodosia, dedicată celei căreia i-a fost tăiat gâtul 
cu un corn de berbec după ce sărise în ajutorul icoanei 
de pe Poarta de Bronz. Moscheea Kalenderhane a fost 
odată Biserica Sfânta Fecioară Kyriotissa, renovată de 
Alexie al III-lea, iar moscheea Fenari Isa este probabil 
Biserica Sfânta Fecioară Lips, restaurată de Teodora, 
văduva lui Mihail al VIII-lea Paleolog. Moscheea Eski 
Imaret a fost Biserica lui Hristos Atotvăzătorul sau 

Pantepoptes, construită | de Anna  Dalassena, 
formidabila mamá a împăratului Alexie I Comnenul, 
cândva înainte de 1087. Ea se află izolată undeva pe 
străzile din spatele Moscheii Cuceritorului; în aprilie 
1204, când s-a pregătit să dea bătălia cu flota atacatoare 
a Cruciadei a IV-a, Alexie al V-lea Murtuflos a staționat 
aproape de această biserică. Deşi a fost transformată în 
moschee la scurt timp după cucerirea turcească, şi-a 
păstrat galeria care probabil îi fusese rezervată 
împărătesei Anna si anturajului ei.6% Biserica Sfânta 
Irina (Aya Irini) a lui Iustinian, cea mai mare biserică 
bizantiná supravietuitoare din Istanbul dupá Hagia 
Sofia, nu a fost niciodată moschee. După cucerirea 
otomană a fost cuprinsă în prima curte a palatului 
Topkapi, servind drept arsenal pentru corpul de elită al 
ienicerilor, până la desfiinţarea lui, în 1826. Astăzi este 
folosită drept spaţiu de expunere şi concerte. Păstrează 
în absidă o relicvă rară din epoca iconoclastă: o cruce 
simplă din mozaic. Probabil datează din secolul al 
VIII-lea şi, după revenirea la venerarea icoanelor din 
843, este foarte posibil să fi fost acoperită de imaginea 
obişnuită a Fecioarei cu Pruncul. Dar după trecerea 
timpului, în epoca otomană, s-a dezvăluit din nou 
crucea de dedesubt. În sfârşit, micuta Sfântă Fecioară a 

Mongolilor are o semnificaţie specială, fiind singura 
biserică bizantină din Istanbul folosită încă în scopul 
iniţial. Construită la sfârşitul secolului al XIII-lea, în 
timpul domniei lui Andronic al II-lea, în ea se slujeşte 
în continuare liturghia greco-ortodoxă, un ritual rămas 
aproape neschimbat din vremurile bizantine.65 

Nu toate bisericile rămase se prezintă într-o formă 
bună şi, pentru a evoca trecutul, este nevoie de mult 
efort al imaginaţiei. Biserica mănăstirii Studion, unde 
şi-a găsit sfârşitul Mihail al V-lea în 1042 şi unde a slujit 
piosul Simeon Noul Teolog, a fost moschee în 
funcţiune şi s-a menţinut în condiţii suficient de bune 
până la sfârşitul secolului al XIX-lea, fiind un punct de 
interes esenţial care putea fi recomandat vizitatorilor. 
Din nefericire, în 1894 a fost grav afectată de un 
cutremur, în urma căruia a rămas o ruină fără acoperiş. 
În schimb s-a păstrat un element frapant: un trotuar din 
marmură pe care apar reprezentate animale şi scene 
din mitologia clasică, greu de crezut că ar fi avut 
încuviințarea lui Teodor Studitul. Din păcate, acest 
pavaj nu era expus public în momentul în care am scris 
acest volum. 66 Din marea bazilică cu trei culoare 
Maica Domnului din Chalkoprateia, unde era păstrat 

odată brâul Fecioarei, nu au mai rămas astăzi decât 
câteva fragmente de zidărie.“ [ar alte biserici, desigur, 
au dispărut de tot, nu numai Sfinţii Apostoli şi Maica 
Domnului din Blachernae, ci şi Nea Ekklesia, Patruzeci 
de Mucenici, Kosmidion şi Sfânta Fecioară din Pharos. 
Dacă Zidurile continentale şi bisericile reprezintă cele 
mai vizibile repere ale vechiului Bizanţ, există şi multe 
alte vestigii care aduc aminte de el risipite peste tot în 
Istanbul. Două dintre cisternele gigantice care păstrau 
apa, asigurând Constantinopolului independenţa faţă 
de surse externe, există în continuare şi au fost 
restaurate recent şi deschise publicului. Una este 
cunoscută sub numele de O mie şi una de coloane 
(Binbirdirek), deşi în realitate are doar 244. Nu se 
cunoaşte cu exactitate numele ei din vremea bizantină, 
deşi este posibil să fi fost Cisterna lui Philoxenos. 
Cealaltă, în turcă Yerebatan Sarayi, adică Palatul 
subpământean, este o structură extraordinară de bolți 
susţinute pe 336 de coloane. Ea este cisterna Basilika, a 
fost construită de Iustinian şi redescoperită de Pierre 
Gilles în secolul al XVI-lea. O vizită din zilele noastre 
poate cu greu să evoce fiorul dat de descoperirea făcută 
de Gilles când a văzut prima dată pădurea de coloane 
la lumina tortei. Astăzi o bună parte din spaţiu este 

ocupată de magazine şi cafenele. Nu poţi să nu fii uluit 
totuşi de dimensiunile acestui tărâm subteran, iar 
cisterna mai păstrează şi două supraviețuitoare rare 
din sutele de statui şi sculpturi clasice care 
împodobeau odată Constantinopolul bizantin. În colţul 
îndepărtat din stânga există două lespezi pătrate din 
marmură cioplite sub forma capetelor de Gorgone. Este 
de presupus că piesele proveneau dintr-un templu 
păgân, fiind reutilizate în timpul domniei lui lustinian 
ca bază pentru două dintre coloanele cisternei, unde au 
şi rămas de atunci.658 

Un alt vestigiu este foarte uşor de trecut cu vederea. 
Deşi nu la fel de impresionante ca Zidurile 
continentale, au rămas intacte şi porţiuni din Zidurile 
maritime, cu toate că, din cauza schimbărilor liniei 
litoralului, nu se mai află lângă apă. Cea mai mare este 
de-a lungul Kennedy Caddesi, iar unul dintre turnuri a 
rămas intact la vreo 200 de metri mai sus de podul 
Galata. Alte fragmente ale lor pot fi văzute în zona 
Cornului de Aur şi a țărmului sudic, unele purtând 
inscripţii în greacă despre refacerea zidului de către 
împăratul Teofil, în secolul al IX-lea: , Avandu-Te pe 
Tine, O, Hristoase, Zid de nedoborât, Teofil, împărat şi 

cucernic autocrator, a înălțat acest zid pe temelii noi.” 
De cealaltă parte a Cornului de Aur, Galata lasă o 
impresie cu totul diferită fata de centrul istoric al 
vechiului Istanbul. În întreaga perioadă otomană a fost 
locul unde îşi aveau baza legaţiile străine şi unde 
nemusulmanii constituiau majoritatea populaţiei. 
Chiar şi astăzi, centrul ei, Piaţa Taksim, respiră un aer 
internaţional. În ciuda mulţimii de clădiri noi, în 
această zonă se păstrează amintiri din zilele când era 
baza de autoritate a negustorilor genovezi în frunte cu 
podestă. Turnul Galata, imposibil de trecut cu vederea, a 
fost construit în 1348 ca parte din fortificațiile ridicate 
de genovezi pentru a-şi proteja enclava comercială. 
Mahomed al II-lea a pus să fie dărâmate zidurile, in 
schimb turnul a fost păstrat, ca post de observare. Mult 
mai greu de găsit este mica şi nepretentioasa moschee 
Arap, mai de mult biserică a mănăstirii de călugăriţe 
dominicane, unde au fost descoperite pietre de 
mormânt ale unor negustori genovezi şi ale altor latini, 
inclusiv cele ale unor cavaleri englezi, William Neville 
şi John Clanvowe, morţi la Galata în 1391. Lespedea lor 
este păstrată la Muzeul Arheologic din Istanbul.55 
Întorcându-ne acum în Istanbulul propriu-zis, nu 

există alte monumente intacte care să fi supravieţuit, ci 
doar frânturi ale Bizanțului, pe care le putem identifica 
peste tot, multe dintre ele departe de contextul lor 
original. Materiale refolosite din clădirile bizantine, 
spre exemplu, se pot vedea în multe dintre marile 
monumente otomane. 

S-a demonstrat că o parte din pavajele de marmură 
ale complexului moscheii Siileymaniye provin de la 
Hagia Sofia. Coloanele de porfir care susțin porticele 
sunt şi ele bizantine, poate de undeva din Marele Palat. 
Materiale de provenienţă bizantină nu au fost folosite 
doar în marile moschei imperiale. Moscheea Davitpaşa, 
construită în apropierea columnei lui Arcadius în 1485, 
prezintă stâlpi bizantini de sustinere a portalului.6! 
Alte asemenea elemente fac parte acum din colecţiile 
muzeelor din oraş. Muzeul Militar păstrează câteva 
verigi care se presupune că provin din lanţul întins 
peste Cornul de Aur în timpul ultimului asediu, în 
1453. Muzeul Arheologic deţine numeroase alte obiecte 
din acea perioadă, printre cele mai importante 
numărându-se frescele Sfântului Francisc din Biserica 
Sfintei Fecioare Kyriotissa, care datează probabil din 
timpul ocupaţiei latine, 1204-1261. Mai există două 
socluri de marmură din secolul al V-lea făcute în 


$1 Necipoğlu 2005: 220-1; Dark şi Özgümüş 2013: 37-8 (n. a.). 


onoarea celebrului vizitiu Porphyrius, găsite pe 
Hipodrom, şi maxilarul superior al unuia dintre 
capetele de reptilă dispărute ale Columnei Şarpelui. 
Poate cei mai frapanti sunt cei doi lei din piatră care 
flanchează una dintre scările muzeului. Ei se aflau pe 
ruine ale Boukoleonului, dominând portul cu acelaşi 
nume. Aceste resturi de ziduri au fost demolate în 1871, 
dar leii au fost păstraţi. Datând din secolul al VI-lea, ei 
trebuie să fi păzit odată treptele de marmură care 
coborau spre locul unde acosta galera imperială, 
veghindu-i pe împărați în intrările şi ieşirile lor din 
Marele Palat.99 

În exteriorul Muzeului Arheologic se află mai multe 
sarcofage impunătoare din marmură. Atât de 
impunătoare, încât aproape cu siguranţă au servit la 
înmormântarea împăraţilor şi probabil au fost luate 
dintr-un mausoleu imperial de la Biserica Sfinţii 
Apostoli. În majoritatea situaţiilor este imposibil de 
ghicit care împărat ar fi putut să fie ocupantul unui 
sarcofag sau altul, dar există o excepţie. Unul dintre ele 
iese în evidenţă datorită culorii diferite. Este executat 
din marmură aproape albă, translucidă, şi împodobit 
pe laturi cu cruci simple. A fost scos la lumină recent, în 
1969, din incinta palatului Topkapi. Potrivit vechilor 

documente, a existat un singur mormânt imperial făcut 
din acest gen de marmură. Se afla în mausoleul lui 
Iustinian si in el erau rămăşiţele împăratului 
Heracliu.% 

Exista multe alte structuri si obiecte, cu siguranta de 
origine bizantină, risipite ici şi colo, cel mai adesea fara 
să li se cunoască menirea şi identitatea. Exact aşa stau 
lucrurile cu acea coloană bizantină singuratică din zona 
staţiei de metro Aksaray. Trebuie să fi făcut odată parte 
dintr-o structură mare şi de prestigiu, dar asta este tot 
ceea ce se poate spune despre ea. Restul rămâne un 
mister. La Müsir Süleymanpasa Sokak, în sudul 
oraşului, s-au descoperit un perete din cărămidă şi trei 
camere cu bolți semicirculare, din cărămidă roşie. Din 
câte se pare, structura se întindea odată mai departe 
spre sud, cu deschidere spre tuneluri îndreptate spre 
nord. Este limpede că sunt vestigii ale unei clădiri 
bizantine de maximă importanţă, dar în momentul de 
faţă nu există niciun indiciu ce anume era şi la ce 
servea.o 

Chiar daca este probabil ca acum sa ne facem mai 
lesne o impresie despre Constantiopolul bizantin la 
nivelul străzii decât în oricare moment de pe la 1500 

încoace, există un mare obstacol în calea păstrării şi 
aprecierii trecutului bizantin al Istanbulului. Nu-i 
nimic nou în asta. Şi Pierre Gilles remarca în timpul 
vizitei sale din anii 1540: „Deşi toate celelalte oraşe trec 
prin perioade ale lor când se află la guvernare şi sunt 
supuse în timp decăderii, Constantinopolul singur pare 
să-şi revendice un fel de nemurire şi va continua să 
rămână un oraş câtă vreme rasa omenească va trái ca 
să-l locuiască sau ca să-l refacă.” 

Istanbulul este o metropolă vie, funcţională şi în 
dezvoltare, nu un muzeu. Chiar dacă nu este capitală, e 
de departe cel mai mare oraş al Republicii Turcia. Un 
conglomerat urban uriaş şi în expansiune, de circa 
şaisprezece milioane de locuitori, care cuprinde mult 
mai multe teritorii decât avea promontoriul îngust aflat 
de-a lungul Cornului de Aur la care se limitase 
Constantin cel Mare. Suburbiile lui cuprind ambele 
maluri ale Bosforului, spre Marea Neagră, la vest spre 
aeroportul Atatiirk, dincolo de ceea ce era Hebdomon 
odată, iar pe partea asiatică, de-a lungul Mării 
Marmara, aproape până la Izmit sau Nicomedia, cum 
era odată. Dincolo de Galata, turnuri înalte şi 
strălucitoare asigură spaţii de birouri pentru bănci şi 
companii multinaționale. In această zonă 

metropolitană apar frecvent ambuteiaje, mai ales în 
oraşul vechi, iar desăvârşirea rețelei de metrou este o 
urgenţă. Două poduri grandioase leagă acum Europa 
de Asia peste Bosfor, iar un al treilea va fi curând dat în 
folosință. Un al treilea aeroport este în stadiul de 
proiect. Aşadar, dacă în Istanbulul modern se regăseşte 
ceva din Constantiopolul bizantin, multe dintre 
monumentele bizantine stau izolate printre extinderi 
urbane intense care se petrec în jurul lor. Biserica 
Myrelaion, spre exemplu, este acum strâns 
împrejmuită de clădiri, din toate părţile, atât de mare 
este presiunea de spaţiu pentru locuit. Prin urmare, nu 
este prea uşor să găseşti biserica pe care şi-a construit-o 
Romanos I ca loc de mormânt, iar la fel se întâmplă cu 
multe alte biserici bizantine. Poate doar cu excepţia 
Hipodromului şi a pieţei Sultanahmet, Istanbulul nu 
dispune de un echivalent bizantin al Acropolei din 
Atena sau al Forului din Roma, un spaţiu special 
rezervat, separat de viaţa de zi cu zi a oraşului, care să 
păstreze un aspect important al trecutului său. 

Şi atunci, ca să ne putem face o idee despre 
Constantinopolul bizantin, trebuie să ne uităm în altă 
parte. Mozaicurile şi frescele mănăstirii Hosios Loukas 
din Grecia centrală şi ale Bisericii Sfântul Pantelimon 
de la Nerezi, în Republica Macedonia, spre exemplu, 
datează din secolele al XI-lea si al XII-lea, fiind făcute 


cu mult înaintea celor din bisericile Chora şi 
Pammakaristos din Istanbul şi pot sugera o impresie 
mai fidelă despre ce ar fi văzut vizitatorii anului 1200. 
Există un loc mai presus de toate celelalte care 
păstrează o umbră a duhului Constantinopolului — 
oraşul-insulă Veneţia. Nu a fost niciodată cucerit sau 
prădat cum i s-a întâmplat Constantinopolului în 1204 
şi 1453, ci a suferit numai avarii minore provocate de 
bombardamente aeriene ale austriecilor, mai întâi din 
baloane, în 1849, iar apoi din aeroplane, în Primul 
Război Mondial. Secolul XX l-a afectat în mică măsură, 
dezvoltările făcându-se la Mestre, pe uscat. Astfel, dacă 
Veneţiei îi lipseşte poate vibrația tinerească a străzilor 
Istanbulului, şi-a păstrat clădirile medievale neatinse, 
în cea mai mare măsură. Imaginea urbaná si a 
orizontului ei este, desigur, foarte diferitá de aceea a 
Constantinopolului bizantin: strázi inguste, canale si 
piatete sau campi, şi nu străzi late şi foruri. Pe de altă 
parte, cele două oraşe au fost strâns legate între ele 
secole la rând, din vremea când Veneţia era un 
avanpost al puterii bizantine în Italia, trecând prin anii 
când ea a dominat comerţul intern şi maritim al 
Constantinopolului, susţinând Imperiul Latin, până la 
ultimele zile ale Bizanțului, în 1453, când voluntarii 
venețieni au luptat pe ziduri, alături de bizantini si de 
genovezi, împotriva otomanilor. Această îndelungată 


asociere nu avea cum să nu îşi lase amprenta asupra 
Veneţiei, ea fiind vizibilă peste tot. 

În zilele când Bizanțul era marea putere şi Veneţia, 
statul clientelar, pentru cei care doreau să facă impresie 
era cea mai naturală reacţie să adopte stilurile bizantine 
în artă si în arhitectură. Conducătorii venețieni 
aduceau meşteri direct de la Constantinopol, să lucreze 
mozaicurile pentru bisericilor lor. Cel mai remarcabil 
monument rămas din această perioadă este Basilica di 
San Marco. Lucrările s-au încheiat în 1064, iar 
decoratiunile interioare în mozaic sunt fără îndoială 
influențate de stilurile bizantine, fiind poate opera 
artiştilor bizantini. Influențele bizantine sunt vizibile şi 
în exterior. Biserica are cinci cupole, dispuse în formă 
de cruce, prin urmare ar putea să reflecte arhitectura 
Bisericii Sfinţii Apostoli. Astfel, se poate vedea la 
Venetia ceea ce nu mai există la Istanbul.% Venetia ar 
putea să ofere şi indicii despre înfăţişarea clădirilor 
laice dispărute de mult la Constantinopol, şi în special 
despre casele marilor dregători, ca Nicetas Choniates şi 
Teodor Metochites. Mai multe dintre palatele aflate pe 
Grand Canal din Venetia, cum este Palazzo 
Dandolo-Farsetti, au fost construite în secolul al 
XIII-lea, iar logiile si arcadele rotunjite de la ferestrele 

lor reflectă cel mai probabil modele bizantine.5* 

Pe lângă influențele arhitectonice si artistice 
bizantine, Veneţia este plină de obiecte aduse de la 
Constantinopol în urma Cruciadei a IV-a. Multe se află 
în tezaurul de la San Marco, spre exemplu racla din 
argint şi aur în care s-a aflat odată micul vas conţinând 
sângele lui Hristos, despre care se crede că reprezintă o 
machetă a Bisericii Sfinţii Apostoli. Altele pot fi 
admirate afară. Cei mai faimoşi sunt cei patru cai din 
bronz care se află pe faţada bazilicii San Marco, pe care 
venețienii victorioşi i-au luat ca trofeu de pe 
Hipodrom. În secolul al XIV-lea, deveniseră un reper 
familiar, deşi amintirea locului de unde veniseră şi a 
împrejurărilor se ştersese peste ani. Abia relativ recent 
a fost reconstituit, din surse documentare, traseul 
străbătut de aceşti cai de la Constantinopol până la 
Veneţia. În zilele noastre, din cauza poluării purtate de 
vânt peste lagună de la uzinele chimice din Mestre, 
originalele sunt păstrate în interiorul bisericii, cei de pe 
fațadă fiind copi. 

Obiecte aduse de la Constantinopol se pot vedea 
peste tot şi în jurul Pieței San Marco. S-a demonstrat cá 
doi stâlpi de sine stătători sculptați provin din Biserica 

Sfântul Polieuct: la fel ca otomanii, şi venețienii 
şterpeleau fragmente din clădiri bizantine, ca să le 
împodobească pe ale lor. Pe un zid lateral din San 
Marco se găsesc câteva reliefuri din marmură 
reprezentându-i pe Sfinţii Dimitrie Demetrius şi 
Gheorghe şi diverse teme clasice, ca muncile lui 
Heracles. Sunt toate de origine bizantină.“ Sub faţadă, 
aproape de intrarea în Palatul Dogilor din Piaţa San 
Marco, stau patru siluete enigmatice din porfir, 
prinzându-se între ele de umeri. Spre sfârşitul Evului 
Mediu au circulat diverse legende care explicau 
prezenţa lor la Veneţia. Unele afirmau că ar fi fost 
vorba despre patru sarazini necredinciosi transformați 
în stană de piatră pentru că încercaseră să jefuiască 
tezaurul de la San Marco. Altele spuneau că ar fi vorba 
despre patru fraţi din Albania, care ajunseseră la 
Veneţia pe o navă, cu o mare comoară, dar după aceea 
doi dintre ei au plănuit să-i otrăvească pe ceilalţi, ca să 
rămână singurii proprietari ai comorii. Dar au sfârşit cu 
toții omorându-se între ei. Istoricii de artă de mai târziu 
au bănuit că grupul statuar era de provenienţă 
constantinopolitană şi reprezenta un grup de 
conducători imperiali, poate chiar tetrarhii care îşi 
impártiserá între ei imperiul la începutul secolului al 

IV-lea sau, altfel, fiii lui Constantin cel Mare. Faptul că 
proveneau din Constantinopol s-a confirmat în 1965, 
când săpăturile de la mănăstirea Myrelaion din 
Istanbul au scos la iveală un picior din porfir care se 
potrivea perfect cu partea lipsă de la siluetele din 
Veneţia. Odată confirmată originea 
constantinopolitană, putem face speculatia că aceste 
patru statui ar putea fi opera cunoscută sub numele de 
Philadelphion, care se afla odată lângă zidul lui 
Constantin. ?! Graţie jafului generalizat din 1204, 
vizitatorii Veneţiei au ocazia să admire una dintre 
reprezentările realiste care făceau o impresie atât de 
profundă asupra călătorilor medievali, ca regele Sigurd 
şi scandinavii lui. 

Multe dintre aceste obiecte care au fost prădate au o 
semnificaţie doar a lor. Una este icoana Sfintei Fecioare 
care se află deasupra altarului unei capele laterale din 
San Marco. Se presupune că ar fi vorba despre icoana 
cunoscută drept Nikopeia sau Aducătoarea de Victorie, 
care a fost vreme de secole purtată de împărații 
bizantini în bătălii şi s-ar putea să fie chiar aceea 
pierdută de Alexie al V-lea Murtuflos la începutul lui 
1204, când s-a ciocnit fără succes cu un grup de cruciați 

conduşi de Henric de Flandra. Dacă este sau nu aşa nu 
vom şti niciodată, dar icoana este cu siguranță 
bizantină şi suficient de pretuitá pentru a fi pusă într-o 
ramă cu pietre preţioase şi email.*? O altă relicvă a 
Bizanțului este ascunsă departe de aglomerata Piaţă 
San Marco, în liniştita din Campiello de Ca'Angaran, 
nu departe de Biserica San Pantaleone. La două intrări, 
pe peretele de deasupra se află un medalion mare, din 
marmură, cu imaginea sculptată a unui împărat 
bizantin cu barbă. În mâna dreaptă ţine un sceptru, iar 
în stânga, exact ca statuia lui Iustinian din Augusteion, 
un glob încoronat, iar în spatele său străluceşte un 
mánunchi de raze, sugerând măreţia si slava 
monarhului. Cum a ajuns în acel colt obscur al Veneţiei 
nu vom şti niciodată. Un marinar întors de departe a 
adus-o poate cu el şi a fixat-o pe peretele casei sale 
pentru ca posteritatea să afle că el a fost de faţă când 
Constantinopolul a fost cucerit, în 1204. Nu putem fi 
siguri nici care dintre împărați este cel reprezentat. 
Medalionul nu oferă niciun indiciu referitor la nume, 
dar, ţinând seama că datează din secolul al XII-lea, este 
foarte posibil să fie Alexie al III-lea Anghelos, despre 
ale cărui aventuri am tot povestit. Este genul de 
legătură tangibilă şi uşor de identificat cu trecutul 

bizantin, atât de greu de descoperit pe străzile 
aglomerate din Istanbul.*% 

Dacă Veneţiei în întregime i s-a acordat de mult 
statutul de patrimoniu mondial, la Istanbul doar patru 
zone din vechiul oraş se bucură de acest gen de 
protecţie. Şi ele se află sub presiune, după cum 
demonstrează limpede construirea recentă a trei 
turnuri gigantice, cunoscute sub numele de 
Onaltidokuz, periculos de aproape de aria de 
patrimoniu a Zidurilor continentale. Presiunea asupra 
spaţiului locuibil se traduce prin imposibilitatea de a 
păstra orice element bizantin care iese la lumină când 
spre exemplu se sapă pentru infrastructura unei străzi, 
însă e o adevărată tragedie, în graba modernizării, că 
Istanbulul pierde din vedere trecutul bizantin şi pe cel 
otoman, care l-au modelat. Un gând încurajator este că 
o bună parte din acel trecut a rămas probabil în 
perfectă siguranță adânc îngropat. Substructurile 
descoperite la Giilhane de armata franceză în 1921, care 
ar fi putut să facă parte din mănăstirea Sfântul 
Gheorghe din Mangana, au fost acoperite la loc, dar ele 

se află în continuare acolo. Descoperirea mozaicurilor 


din Marele Palat făcută în anii 1930 şi a vaselor şi 


încărcăturii lor la Yenikapi în 2004 ar putea fi doar 


începutul a ceea ce va urma să fie scos la lumină, 


comori care aşteaptă netulburate sub fiecare stradă. 


Perioadă 


Secolul 
al 
VIII-lea 
î.Hr. 


Secolul 
al VI-lea 
î.Hr. 
Secolul 
al II-lea 
î.Hr. 
Secolul 
al II-lea 
d.Hr. 


Secolul 
al IV-lea 
d.Hr. 


Anexa A: Cronologie 


Constantinopol 


700: (Circa) Cetatea 


Byzantion este 
întemeiată de 
colonişti din 
Megara 

512: Byzantion 


ocupat de persani 


150: Tratat între 
Byzantion şi Roma 


19%: Byzantion 
capitulează în faţa 
lui Septimius 
Severus 

324: Constantin 
stabileşte hotarele 
Constantinopolului 
330: Inaugurarea 
Constantinopolului 
360: Sfinţirea 
catedralei Hagia 
Sofia în prima ei 
versiune 
370: 
Bisericii 
Apostoli 


Dedicarea 
Sfinţii 


Evenimente 
politice 
Imperiul Asirian 


560: Urcarea pe 
tron a lui Cirus, 
regele Persiei 
146: Romanii 
cuceresc 
Cartagina 

193: Proclamarea 
împăratului 
Septimius 
Severus 

306: Constantin 
proclamat 
împărat la York 
312: Constantin 
îl învinge pe 
Maxentius la 
Podul Milvius 
337: Moartea lui 
Constantin 


Biserica crestinà 


100. (Circa) 
încheierea 
Evangheliei 
Sfântului loan 

303: începutul 
persecuțiilor lui 
Diocletian 

325: Primul Sinod 
Ecumenic de la 
Niceea 

381: Al Doilea Sinod 
Ecumenic de la 
Constantinopol 


Europa 
occidentală 
753: | Data 
traditionalá 
de 
intemeiere 
a Romei 


Secolul 
al V-lea 
d.Hr. 


Secolul 
al VI-lea 
d.Hr. 


Secolul 
al 
VII-lea 
d.Hr. 


393: Desavarsirea 
Forului lui 
Teodosiu 


404: Hagia Sofia 
distrusă de foc 

413: Construirea 
Zidurilor 
continentale 

415: Sfinţirea celei 
de-a doua catedrale 
Hagia Sofia 

439: | Construirea 
Zidurilor Maritime 
447: Zidurile 
continentale 
reconstruite după 
cutremur 


450-7: Ridicarea 
Columnei lui 
Marcian 

473: Íntemeierea 
Bisericii Maica 
Domnului din 
Blachernae 


532: Răscoala Nika 
537: Sfinţirea celei 
de-a treia Catedrale 
Hagia Sofia 

550: Sfinţirea noii 


Biserici Sfinţii 
Apostoli 

558: Prábusire 
parţială a  Hagia 
Sophia 


563: Redeschiderea 
Hagia Sophia dupá 
restaurare 

626: Asediu persan 
şi  avar  asupra 
Constantinopolului 
674: Íncepe primul 


408: Urcarea pe 


tron a 
impáratului 
Teodosiu al 
II-lea 


527: Urcarea pe 


tron a lui 
Iustinian I 

565: Moartea lui 
Iustinian 

634: Începutul 
invaziei arabe a 
provinciilor 
bizantine din 


431: Al Treilea Sinod 
Ecumenic de la Efes 
451: Al  Patrulea 
Sinod Ecumenic de 
la Calcedon 


553: Al  Cincilea 
Sinod ecumenic de 
la Constantinopol 


476: 
Detronarea 
ultimului 
impárat 
roman din 
Occident 


597: Sfántul 
Augustin 
(de 
Canterbury 
) vine in 
Anglia 


Secolul 
al 
VIII-lea 
d. Hr 


Secolul 
al IX-lea 
d.Hr. 


Secolul 
al X-lea 
d.Hr. 


Secolul 
al XI-lea 
d.Hr. 


Secolul 


asediu arab al 
Constantinopolului 


717: Începe cel 
de-al doilea asediu 


arab al 
Constantinopolului 
864: (Circa) 


Construcţia capelei 
Pharos din Marele 
Palat 

880: Terminarea 
lucrărilor la Nea 
Ekklesia 


Anii 920: 
Construirea 
mănăstirii 
Myrelaion 


1022: Moartea lui 


Simeon Noul 
Teolog 

1030: (Circa) 
Construirea 
mănăstirii 
Peribleptos 

1050: (Circa) 
Construirea 
bisericii şi 
mănăstirii Sf. 
Gheorghe din 
Mangana 


1082: Privilegii 
comerciale speciale 
acordate Veneţiei 

1136: Întemeierea 


răsărit 

642: Arabii 
ocupă 
Alexandria 


726: Probabil 
începutul 
politicii 
iconoclaste 

843: Revenirea la 
venerarea 
icoanelor 


919: Romanos 
Lekapenos preia 
puterea 

945: Constantin 
al VII-lea devine 
singur împărat 


1042: 
Răsturnarea 
împăratului 
Mihail al V-lea în 
urma revoltei 
populare 

1081: Alexie I 
ocupa 
Constantiopolul 
si intemeiaza 
dinastia Comnen 
1180: Moartea 


732: Invazia 
arabă a 
Franţei este 
oprită la 
Poitiers 
800: 
Încoronare 
a lui Carol 
cel Mare 
899: 
Moartea lui 
Alfred cel 
Mare de 
Wessex 


1066: 
Cucerirea 
Angliei de 
către 
normanzi 
1095: 
Lansarea 
Cruciadei I 


1145: 


al 
XII-lea 
d.Hr. 


Secolul 
al 
XIII-lea 
d.Hr. 


Secolul 
al 
XIV-lea 
d.Hr. 


Secolul 
al 


Mănăstirii 
Pantokrator 

1171: Arestarea 
unor negustori 
venețieni 

1182: Masacrul 
genovezilor şi 
pisanilor 


1204: Cruciada a 


IV-a; ocuparea 
Constantinopolului 
s Întemeierea 


Imperiului Latin 

1235: Ioan al III-lea 
Vatatzes asediază 
Constantinopolul 

1261: Recuperarea 
Constantinopolului 
de către Mihail al 
VIII-lea Paleolog 

1267: Genovezii se 
stabilesc în Galata 


(Pera) 

1316: Începutul 
lucrărilor de 
restaurare a 
bisericii şi 
mănăstirii 
Mântuitorului din 
Chora 

1394: Sultanul 


otoman Baiazid I 
asediază 
Constantinopolul 
1422: Atacul eşuat 
al otomanilor 


lui Manuel 
Comnenul 

1182: Uzurparea 
lui Andronic I 
1185: 
Răsturnarea lui 
Andronic I, Isaac 
al IIHea 
Anghelos 
impárat 

1195: Alexie al 
Ill-lea Anghelos 
preia puterea 


1208: Teodor 
Laskaris 
încoronat la 
Niceea 
1259: Uzurparea 
lui Mihail al 


VIII-lea Paleolog 
1282: Urcarea pe 


tron a lui 
Andronic al 
II-lea 

1341: Moartea 


lui Andronic al 
III-lea, începutul 
războiului civil 


1347: Ioan al 
VI-lea 
Cantacuzino 
ocupă 
Constantinopolu 


l 


1451: Urcarea pe 
tron a sultanului 


1215: Al 


Lyon 


1378: 
schismei papale 


Patrulea 
Conciliu Lateran 
1274: Conciliul de la 


Începutul 


Declanşare 
a Cruciadei 
a Il-a 

1187: 
Declanşare 
a Cruciadei 
a M-a 

1198: 
Declanşare 
a Cruciadei 
a IV-a 


1248: 
incheierea 
lucrárilor la 
Sainte 
Chapelle 
din Paris 


1337: 
Ínceputul 
Rázboiului 
de O Sutá 
de Ani 
dintre 
Anglia si 
Franta 


1439: Uniunea de la 1434: 


Florenta 


între Florenţa 


XV-lea 
d.Hr. 


Secolul 
al 
XVI-lea 
d.Hr. 


Secolul 
al 

XVII-le 
a d.Hr. 


Secolul 
XX 
d.Hr. 


asupra 
Constantinopolului 
1434: Distrugerea 
Bisericii Maica 
Domnului din 
Blachernae 

1453: Cáderea 
Constantinopolului 
in fata  turcilor 
otomani 

1463: | Demolarea 
Bisericii Sfintii 
Apostoli 

1517 (circa): 
Demolarea 

columnei lui 
Teodosiu 


1544: Pierre Gilles 
la Constantinopol 
1587: Biserica 
Pammakaristos 
devine moschee 
1609: Construirea 
Moscheii 
Albastre pe locul 
Marelui Palat 
1610: George 
Sandys la 
Constantinopol 
1921: Sápáturi ale 
armatei franceze 
la Mangana 

1926: 
Constantinopol 
redenumit 
Istanbul 

1934: Hagia Sofia 
devine muzeu 


Mahomed al 
II-lea 

1481: Urcarea pe 
tron a sultanului 
Baiazid al II-lea 


1520: Urcarea pe 
tron a sultanului 
Suleyman 
(Soliman) 
Magnificul 


1683: Asediul 
otoman al 
Vienei 


1923: 
Proclamarea 
Republicii 
Turcia 


bisericile bizantină şi 
apuseană 


1517: începutul 
reformei protestante 
1545: începutul 


Conciliului de la 
Trento 


1965: Reconcilierea 


dintre papá si 
patriarhul 
Constantinopolulu 


1 


sub 
controlul 
familiei 
Medici 
1492: 
Cálátoria 
lui Columb 
în America 


1618: 
Izbucnirea 
Războiulu 
i 
de treizeci 
de Ani 
1620: 
Voiajul 
navei 
Mayflowe 


Secolul 2004: 


XXI Redescoperirea 

d.Hr. portului lui 
Teodosiu la 
Yenikapi 


Anexa B: 
Lista împăraţilor 


Împărați bizantini 

306-337 Constantin I 
337-361 Constanțiu al II-lea 
361-363 Iulian 

363-364 Iovian 

364-378 Valens 

379-395 Teodosiu I 
395-408 Arcadiu 

408-150 Teodosiu al II-lea 
450-457 Marcian 

457-474 LéonI 

474 Léon al II-lea 
474-491 Zeno 

491-518 Anastasiu | 
518-527 Iustin I 

527-565 Iustinian I 
565-578 Iustin al II-lea 
578-582 Tiberiu I Constantin 
582-602 Mauriciu 

602-610 Focas 

610-641 Heraclius 


641 

641 

641-668 
668-685 
685-695 
695-698 
698-705 
705-711 
711-713 
713-715 
715-717 
717-741 
741-775 
775-780 
780-797 
797-802 
802-811 
811 

811-813 
813-820 
820-829 
829-842 
842-867 
867-886 
886-912 
912-913 
913-920 


920-944 


Constantin al III-lea 

Heraclonas 

Constans al II-lea 

Constantin al IV-lea 

Iustinian al II-lea 

Leontios 

Tiberiu al II-lea 

Iustinian al II-lea (din nou) 

Philippikos (Filip) 

Anastasiu al II-lea 

Teodosiu al III-lea 

Leon al III-lea 

Constantin al V-lea 

Léon al IV-lea 

Constantin al VI-lea 

Irina 

Nicefor I 

Staurakios 

Mihail I Rangabe 

Leon al V-lea 

Mihail al II-lea 

Teofil 

Mihail al III-lea 

Vasile I 

Léon al VI-lea 

Alexandru 

Regenta pentru Constantin al 
Porfirogenetul 

Romanos I Lekapenos 


VII-lea 


945-959 
959-963 
963-969 
969-976 
976-1025 
1025-1028 
1028-1034 
1034-1041 
1041-1042 
1042 
1042-1055 
1055-1056 
1056-1057 
1057-1059 
1059-1067 
1068-1071 
1071-1078 
1078-1081 
1081-1118 
1118-1143 
1143-1180 
1180-1183 
1183-1185 
1185-1195 
1195-1203 
1203-1204 


1204 


Constantin al VII-lea Porfirogenetul 
Romanos al II-lea 

Nicefor al II-lea Focas 

Ioan I Tzimiskes 

Vasile al II-lea 

Constantin al VIII-lea 

Romanos al IV-lea Arghiros 
Mihail al IV-lea 

Mihail al V-lea 

Zoe si Teodora 

Constantin al IX-lea Monomahul 
Teodora (din nou) 

Mihail al VI-lea 

Isaac I Comnenul 

Constantin al X-lea Ducas 
Romanos al IV-lea Diogenes 
Mihail al VII-lea Ducas 

Nicefor al III-lea Botaneiates 
Alexie I Comnenul 

Ioan al II-lea Comnenul 

Manuel I Comnenul 

Alexie al II-lea Comnenul 
Andronic I Comnenul 

Isaac al II-lea Anghelos 

Alexie al III-lea Anghelos 

Isaac al II-lea (din nou) şi Alexie al 


IV-lea Anghelos 


Alexie al V-lea Murtuflos 
Împărați latini 


1204-1205 Balduin I 

1206-1216 Henric 

1217 Petru de Courtenay 

1221-1228 Robert de Courtenay 

1228-1237 Ioan de Brienne (regent al lui Balduin 
al II-lea) 

1228-1261 Balduin al II-lea 

1208-1221 Teodor I Laskaris 

1221-1254 Ioan al III-lea Vatatzes 

1254-1258 Teodor al II-lea Laskaris 

1258-1261 Ioan al IV-lea Laskaris 

1259-1282 Mihail al VIII-lea Paleolog 

1282-1328 Andronic al II-lea Paleolog 

1328-1341 Andronic al III-lea Paleolog 

1341-1391 Ioan al V-lea Paleolog 

1347-1354 Ioan al VI-lea Cantacuzino 

1391-1425 Manuel al II-lea Paleolog 

1425-1448 Ioan al VIII-lea Paleolog 

1440-1453 Constantin al XI-lea Paleolog 


Lecturi suplimentare 


Volumul de față se concentrează doar asupra 
oraşului Constantinopol, dar cititorii ar putea să-şi 
dorească să aşeze temele abordate aici în contextul mai 
larg al imperiilor bizantin şi otoman în întregime. 


Studii generale de istorie politică 306-1453: 


W. Treadgold, A History of the Byzantine State and 
Society, Stanford, CA: Stanford University Press, 1997; 
T.E. Gregory, A History of Byzantium, ed. a 2-a, Oxford 
and Malden, MA:  Wiley-Blackwell, 2010; D. 
Stathakopoulos, A Short History of the Byzantine Empire, 
Londra: B. Tauris, 2014; P. Sarris, Byzantium: A Very 
Short Introduction, Oxford si New York: Oxford 
University Press, 2015 şi J. Harris, The Lost World of 
Byzantium, New Haven, CT si Londra: Yale University 
Press, 2015. P. Frankopan, Silk Roads: A New History of 
the World, Londra si New York: Bloomsbury, 2015 asazá 
Bizantul intr-un context global. 


Introduceri tematice în lumea bizantină: 


A.M. Cameron, The Byzantines, Oxford şi Malden, 
MA: Blackwell, 2006 and her Byzantine Matters, 
Princeton, NJ: Princeton University Press, 2014; J. 
Harris (ed.), Palgrave Advances: Byzantine History, 
Basingstoke si New York: Palgrave, 2005; Cyril Mango 
(ed.), The Oxford History of Byzantium, Oxford si New 
York: Oxford University Press, 2002; J. Herrin, 
Byzantium: The Surprising Life of a Medieval Empire, 
Londra: Penguin, 2007 si J. Shepard (ed.), The Cambridge 
History of the Byzantine Empire c. 500-1492, Cambridge: 


Cambridge University Press, 2008. 
Despre Constantin şi Iustinian: 


Timothy D. Barnes, Constantine, Oxford şi New York: 
Oxford University Press, 2014; Paul Stephenson, 
Constantine: Unconquered Emperor, Christian Victor, 
Londra: Overlook Press, 2010; John Moorhead, 
Justinian, Harlow: Longman 1994; J. A. S. Evans, The 
Age of Justinian. The Circumstances of Imperial Power, 
Londra si New York: Routledge, 1996 si Michael Maas 
(ed.), The Cambridge Companion to the Age of Justinian, 
Cambridge: Cambridge University Press, 2005. 


Despre criza imperiului din secolul al VII-lea: 


W.E. Kaegi Heraclius: Emperor of Byzantium, 
Cambridge: Cambridge University Press, 2003; J. F. 
Haldon, Byzantium in the Seventh Century: The 
Transformation of a Culture, ed. a 2-a, Cambridge: 
Cambridge University Press, 1997; H. Kennedy, The 
Great Arab Conquests: How the Spread of Islam Changed the 
World we Live in, Londra: Weidenfeld and Nicolson, 
2008. 


Despre perioada iconoclasmului: 


L. Brubaker şi ]. F. Haldon, Byzantium în the Iconoclast 
Era (c. 680-850) A History, Cambridge: Cambridge 
University Press, 2011; Warren Treadgold, The 
Byzantine Revival, 780-842, Stanford, CA: Stanford 
University Press, 1988 si L. Brubaker, Inventing 
Byzantine Iconoclasm, Londra: Bristol Classical Press, 
2012. 


Despre femei în viata politică bizantină: 


B. Hill, Imperial Women în Byzantium, Harlow: 
Longman, 1999 şi J. Herrin, Women în Purple: Rulers of 
Medieval Byzantium, Londra: Weidenfeld and Nicolson, 
2001. 


Despre Bizant in jurul anului 1200: 

Michael Angold, The Byzantine Empire, 1025-1204: A 
Political History, ed. a 2-a, Harlow: Longman, 1997 si J. 
Harris, Byzantium and the Crusades, ed. a 2-a, Londra si 
New York: Bloomsbury, 2014. 


Despre Biserica Bizantiná şi viata monahală: 


J. Hussey, The Orthodox Church in the Byzantine 


Empire, Oxford şi New York: Oxford University Press, 
1986 şi P. Hatlie, The Monks and Monasteries of 
Constantinople, ca. 350-850, Cambridge: Cambridge 
University Press, 2008. 


Despre economie: 


G.W. Day, Genoa's Response to Byzantium, 1155-1204, 
Urbana si Chicago: University of Illinois Press, 1988 si 
D.M. Nicol, Byzantium and Venice: A Study in Diplomatic 
and Cultural Relations, Cambridge: Cambridge 
University Press, 1988. 


Despre societate: 


John Haldon (ed.), A Social History of Byzantium, 
Oxford si Maldon, MA: Wiley-Blackwell, 2009. 


Despre Cruciada a IV-a si Imperiul Latin: 


Michael Angold, The Fourth Crusade: Event and 
Context, Harlow: Pearson, 2003; J. Phillips, The Fourth 
Crusade and the Sack of Constantinople, Londra: Jonathan 
Cape, 2004; R. L. Wolff, "Ihe Latin Empire of 
Constantinople, 1204-61’, in K. M. Setton (ed.), A 
History of the Crusades, 6 vol., îi. 187-233, Madison, WI: 


University of Wisconsin Press, 1969-89. 


Despre domniile lui Mihail al VIII-lea şi Andronic al 
II-lea: 


D.M. Nicol The Last Centuries of Byzantium, 
1261-1453, ed. a 2-a, Cambridge: Cambridge University 
Press, 1993; DJ. Geanakoplos, Emperor Michael 
Palaeologus and the West, 1258-1282: A Study in 
Byzantine-Latin Relations, Cambridge, MA: Harvard 
University Press, 1959; A. E. Laiou, Constantinople and 
the Latins: The Foreign Policy of Andronicus II, 1282-1328, 
Cambridge, MA: Harvard University Press, 1972. 


Despre anii din urmă, 1350-1453, si căderea 
Constantinopolului: 


J. Harris, The End of Byzantium, New Haven, CT si 
Londra: Yale University Press, 2010; S. Runciman, The 
Fall of Constantinople, 1453, Cambridge: Cambridge 
University Press, 1965 si R. Crowley, Constantinople: The 
Last Great Siege, 1453, Londra: Faber and Faber, 2005. 


Constantinopolul otoman: 
S. Runciman, The Great Church in Captivity, 
Cambridge: Cambridge University Press, 1968; P. 


Mansel, Constantinople: City of the Worid's Desire, 
1453-1924, Londra: John Murray, 1995 si J. Freely, 
Istanbul: the Imperial City, Londra: Penguin, 1998. 


Istanbulul modern: 


O. Pamuk, Istanbul: Memories of a Modern City, trad. 
M. Freely, Londra: Faber and Faber, 2005; J. Freely, Blue 
Guide: Istanbul, ed. a 6-a, Londra si Budapesta: Somerset 
Books, 2011 si H. Sumner-Boyd si J. Freely, Strolling 
through Istanbul: The Classic Guide to the City, Londra: 
Tauris Parke, 2012. 


Linkuri pe web 


Aya Sofya Museum (Hagia 
Sofia):http: /ayasofyamuzesi.gov.tr en and 
http: /Wwww.360tr.com 84_istanbul Ayasofya english/ 

Byzantine Studies Association of North America: 
www.bsana.net 

Byzantine Studies on the Internet (surse primare 
pentru traducere si alte resurse): http: /Aegacy.fordham. 
Edu /halsall byzantium / 

Byzantium 1200 (reconstituiri ale monumentelor din 
Constantinopol asa cum trebuie sa fi aratat ele in 1200): 
http: /Avww.byzantiuml200.com. 


Fethiye Museum (mănăstirea  Pammakaristos): 
http: //Ayasofya-muzesi.gov.tr en fethiye-museum-pam 
makaristos. 

The  Freshfield Album  - imagini din 
Constantinopolul otoman din secolul al XVI-lea, 
autorul schițelor fiind poate Stéphan Gerlach: 
https /Arinitycollegelibrarycambridge.wordpress.com 2 
015 A2A1 Ariews-of-constantinople-the-freshfield-albu 
m-online / 

Justinian's Novels (Codul lui Iustinian, cuprinzând 
legi emise între 527-565): 
http:/Avww.uwyo.edu /awlib plume-justinian /ajc-editi 
on-l novels Andexhtml. 

Kariye Museum (mănăstirea Chora): 
http: /Awww.choramuseum.com/ 

Mapping the Jewish communities of the Byzantine 
Empire: http://Avww.mjeb.eu / 

Medievalists. Net (academic articles about Byzantine 
history): 
www.medievalists.net 2010/12 (4 byzantine-history / 

Museum of Great Palace Mosaics: 
http: /Ayasofyamuzesi.gov.tr en /museum-great-palace- 
mosaics. 

Prosopography of the Byzantine World (liste ale 
tuturor persoanelor menţionate în surse literare 
bizantine în perioada 1025-1200): www.pbw.kel.sc.uk/ 


Society for the Promotion of Byzantine Studies UK: 
http: /Wwww.byzantium.ac.uk /home.html. 

World Monuments Fund — Mănăstirea Pantokrator 
(Zeyrek Camii): 
https: /Wwww.wmf.org /project/church-monastery-christ 
-pantokrator-zeyrek-camii. 

The Yenikapi Excavations (Istanbul Archaeological 
Museum): 
http:/Avww istanbularkeoloji.gov.tr web 82-238-l-1/mu 
ze - en/ 
museum Announcements A'enikapi excavations. 

Yerebatan oarayi (cisterna Basilika): 
http: /Aerebatan.com homepage. 

